This is a reproduction of a library book that was digitized 
by Google as part of an ongoing effort to preserve the 
information in books and make it universally accessible. 


Google books 


https://books.google.com 


re 


= 


III 


<q ooo ovnr- Ao 


m 


pr 


nd. 


m 


Carić: Kristof Kolumbo. "Matica Hrvatska. 1892. 


= FEET. KL Ba K 
u Kai Eva peba, E RaIIVIS“ PA 
"Fol QVIRATE VELIVOLA OCCIDVOS PENETRAVITA?TI h 
| PRIMVS ETAMERICAM NOBILITAVIT 
. j— 


SK SOTONA SEETI 


| Horst oFotumto. 


(Po De-Bryjskom bakrorezu iz 16. stoljeća.) 


Antonio Benussi 


KRISTOF KOLUMBO | 


I 


OIKRIĆE AMERIKE. 


NAPISAO 


JURAJ CARIĆ. 


SA 51 SLIKOM I GEOGRAFSKOM KARTOM KOLUMBOVIH PUTOVANJA. 


NAGRADJENO IZ ZAKLADE ADOLFA VEBER - TKALČEVIĆA 


ZA GODINU 1891. 


———-—- ——— fejk de 
ZAGREB. 


NAKLADA ,MATICE HRVATSKE", 
1892. 

Tisak Karla Albrechta u Zagrebu. | 


Jri izradjivanju ove knjige, koju je ,Matica Hrvatska“ namije- 
nila slavi četiristogodišnjice otkrića Amerike, — a prema želji 
“8 odbora ,Matice Hrvatske“, bilo mi je do toga, da se izbjegne 
svaka znanstvena težina, i da se članovima ,Matice“ predoči rad i na- 
stojanje velikoga Talijanca u što zanimivljijem obliku. Za prva četiri 
poglavlja i za šesnaesto, a osobito za drugo i za treće, veoma mi je 
dobro došao jedan talijanski rukopis, kritične i polemične naravi, od 
poznatog spisatelja prof. E. Gelčića, na čem mu ovdje lijepo za- 
hvaljujem. Za prvo poglavlje, u kojem je govora o kulturnim pri- 
likama u Americi prije otkrića, crpao sam osobito iz Bastia- 
nove knjige: ,Die Geschichte des alten Amerika“, pa iz knjige R. 
Cronau: ,Amerika“, koja mi je zgodno došla i za drugo poglavlje, 
a iz koje su izvadjene gotovo sve slike, koje dolaze u ovoj knjizi. 
Za treće poglavlje, u kojem je govora o pomorskim pothvatima 
Portugiza, osim iz navedenog Gelčićeva rukopisa, crpao sam osobito iz 
krasne i duhovite Helpsove knjige: ,Život Kristofa Kolumba“; a 
osim navedenih i osim Kolumbova dnevnika imao sam pri ruci radnje 
A. Lamartina, A. F. Rosselly de Lorguesa, W. Irvinga i F. Tar- 
duecia, kojih sam se dvaju pošljednjih najviše držao pri opisu 
Kolumbovih doživljaja i pri crtanju krvavih dogadjaja na Haitskom 
otoku za adelantadove uprave i kasnije. ' 
Za bolji prijegled Kolumbovih putovanja dodana je ovoj knjizi 
i malena geografska karta, koja nam predočuje Kolumbova oikrića, 
a izradjena je po većoj karti, koja je dodana već spomenutoj Cro- 
nauovoj knjizi: ,Amerika“. 


Dubrovnik 2. augusta god. 1892. 


Juraj Carić. 

Kulturno stanje Amerike prije otkrića. 


Gradjevni spomenici. — Mitologija. — Obredi. — Običaji. — Azteki, Inkasi i Pe- 
ruanci. — Pismo. — Nagadjanje o općenju izmedju Staroga i Novoga svijeta 
u davnim vremenima ; američke pretpovijesne iskopine. 


ND romani što su ih ostavili izumrli narodi američki, pobu- 
djuju svakako čustvo udivljenja i začudjenja. Svake godine 
iznose naučnjaci novih dokaza, da je Amerika bila nekoć u nekim 
svojim dijelovima kud i kamo kulturnija i naprednija nego u doba 
otkrića. Na dvoru Montezume, pošljednjega vladara u Meriku, 
* našao je Cortez i raskošja i bogastva i umjetnosti, ali ruševine 
drevnih gradova, što se nalaze u Yukatanskim prašumama, punim 
umjetničkih djela, koja se mogu takmiti s ruševinama misirskim, 
govore jasno o kulturnom stanju onih naroda, kojima se danas ne 
zna više dobro ni za ime. Ima spomenika u Americi, o kojima 
stari svijet nije imao ni pojma. Valja reći, da se i u davnim vre- 
menima u onoj blaženoj zemlji sve orijaški razvijalo: same indijske 
umjetne pećine i grobovi misirski kao da se mogu takmiti s veli- 
činom stanovitih ljudskih proizvoda u Americi. ' 

Spomenimo najprije tako zvane ,sambaqui“ ili ,shell- 
Mounds“ (sl. 1.), to jest nasipe od školjaka, kojih ima 
takodjer i u Evropi i koje je glasoviti putnik Stanley našao i po- 
kraj rijeke Aruwimini u Africi. Ovih nasipa ima gotovo u svim 
predjelima Amerike, a na mjestima su gotovi brežuljci.  Jackons 
je izračunao, da jedan od ovih brežuljaka u državi mainskoj ima 

četrdeset i pet milijuna kubičnih stopa školjaka-kamenica. Na samoj 
obali zaliva Santosa u Brazilu ima više od dvadeset takovih na- 
sipa, od kojih je jedan visok dvadeset metara, a ima gotovo 


kilometar promjera. Skoro je trista godina, da tu p4l& vapne- 
nice, a školjaka ipak nije još ponestalo. Ljušture su se s vijekovima 
tako stopile jedna uz drugu, da su pojedini nasipi postali pravi 


' 


'ogruog ojaeng “a IS 


6 


.konglomerati, te se ocjepljuju komadi, koji teže po više stotina kilo- 
grama. Nasipi su brazilski osobito znameniti, jer se našlo u njima: 
ljudskih kostura, s očevidnim dokazima, da su tu ljudi bivali zako- 
pani. Pokraj kostura našlo se oružja i raznih nakita od kremena, 
porfira i bjelutka, pa ostataka riba i raznih životinja, što je sve 
valjda bila mrtvacu popudbina za u drugi svijet. U nekim se nasi- 
pima našlo ljudskih kostiju, pomiješanih s kostima životinja uz 
očevidne dokaze kanibalizma (ljudožderstva), jer sve kosti nose jed- 
nake tragove glodanja i mrevarenja. Za čudo je svakako, otkud su 
ovi ljudi mogli nagomilati toliko školjaka, pak se nameće misao, da 
možda nijedan nasip nije bio nakupljen od jednog samog pokoljenja, 
i da se tako vršio koji vjerozakonski obred. U doba osvojenja uro- 
djenici nijesu znali ništa kazati o narodima, koji su one nasipe od 
školjaka podigli. : : 

udnovate su gradjevine Pueb1o-Indijanaca, koji su stanovali 
u Utahu, Koloradu, Unioni, Novom Mexiku i u Arizoni. Još se 
čuvaju. ostanci njihovih gradova i gorostasnih gradjevina; oni su 
predjeli sada pusti i čovjek gotovo ne pojmi, kako su se ljudi 
mogli nastaniti u onako nezahvalnoj zemlji; pa je valjda istina, 
što kaže Cronau, da su prilike za stanovanje morale nekoć biti 
mnogo povoljnije, pa da je i Kolorado sa svojim pritocima morao 
nekoć biti pristupniji nego što je danas. Valja da je čudnovat 
utisak, što ga one drevne ruševine u onoj osamljenoj pustoši čine 
na putnika i na naučnjaka, koji uzalud traži da pogodi društveni 
život onoga naroda, kojega su vijekovi još prije osvojenja Ame- 
rike bili pozobali. Ništa slično, barem po svrsi svojoj, nijesu nam 
ostavili naši praoci. Ove kamenite zgrade podignute su od složna 
naroda za opće stanovanje i na opću obranu. Neke su, kako kaže 
 Cabeza, bile veće od samoga Mexika. Zgrada ,Pueblo Bonito“ 
(sl. 2.) opseže više od pć kilometra naokolo; imala je svega skupa 
šest stotina i četrdeset prostorija ili soba, u kojima je moglo 
stanovati do tri hiljade ljudi. Kako se vidi na slici, zgrada je bila 
na stepenice. Nigdje otvora pri zemlji sa spoljašnje strane; valjalo 
se uspinjati ljestvama. U naznačenim predjelima ovakih zgrada ima 
mnogo, koje sve rek bi da svjedoče o zajedničkom i donekle komu- 
nističkom življenju, što ga je vodio onaj narod. Jer ako su im sta- 
novi bili zajednički, valja reći, da su u svakom pogledu dijelili jed- 
naka sudbinu. A nemirno svakako moralo je biti njihovo življenje. | 
Jer gdje se nijesu mogli sakupljati u veliku broju, zidali su svoje 


T 


stanove visoko u špiljama i pećinama (sl. 3.). Po klisurama i po nizbr- 
dicama, što su ih pritoci Kolorada izrovali iz zemlje, još je i danas 
“ mnoštvo stanova, kojih se samo ljestvama može čovjek dokopati. 


Sl. 3. Stan u klisuri u Novom Mexiku. 


Mast vanjskih zidova naliči masti same klisure, što se opaža na sva- 
kom stanu, pa valjda nije slučajno. Cronau drži, da je ovaj narod 

upotrebljavao slikovito pismo. Ima zaista po onim klisurama dosta 
sad uklesanih, a sad bojadisanih znakova (sl. 4.). 

BL 4. Kipotvorine na jednoj klisuri pokraj rijeke San Juan u Novom Mexiku. 


Napredniji bili su svakako oni narodi, tako zvani Mound- 
builders, koji su ostavili u Americi vječni trag u gorostasnim 
svojim nasipima (mound) od zemlje i od kamenja, osobito po 


81. 6. Zemljani nasip (Manard Mound) u Arkansasu. 
(Sprijeda nadjene zemljane posude.) 

plodnim ravnicama Mississippia i Ohia (sl. 5.). Squier i Davis dijele 
ove nasipe ili gradjevine u šest redova: prvo, u gradjevine namije- 
njene obrani ; drugo, u mjesta posvećena; treće, u sveta brda ; četvrto, 
u brda za žrtve; peto, u grobna brda; šesto napokon u gradjevine, 
koje prikazuju lik sad čovječji, sad koje životinje. Ovih brdašca ima 
veoma mnogo. U samom Ohiu nabrojili su ih trinaest hiljada. Kad 
se pomisli, da je gotovo oko svakog od ovih spomenika trebalo 
na hiljade i hiljade ruku, tada je teško i nagadjati o narodima, 
koji su to izveli i o trudu, koji je bio potrošen. 

Gradjevine, namijenjene obrani, većinom su upravo orijaške. Na 
strani 10. (sl. 6.) donosimo topografični nacrt dviju takvih gradjevina 
ili tvrdja u grofoviji Sciotskoj u Ohiu. Da stvar bude jasnija, nazna- 
čeni su današnji položaji gradova Portsmutha i Aleksandrije. Rijeci na 
jugu vidimo četverokutnu zgradu (1) sa petero vrata (2), visokih kojih 
šest metara. Spram uglu, što gleda na jugozapad, nalazi se brdašce (4) 
visoko sedam metara, koje je valjda grob kojega poglavice. Od vrata 
(2), što su na istoku i na zapadu, protežu se dvostruki bedemi, dva do 
rijeke, a druga dva (5) spuštaju se naglom nizbrdicom do pritoka, s 
očevidnom svrhom, neka je u svakom slučaju slobodan prijelaz k rijeci 
i k pritoku. Ova gradjevina s jednog kraja na drugi duga je više od 
dva kilometra. Ali je svakako nadmašuje ona, što je vidimo rijeci 
na sjeveru. Iza današnjeg Portsmoutha idu usporedo dva zemljana 
bedema, prije na istok (a, b) za dva kilometra, pak put sjevera (c, 
e) za više od kilometra, dospijevajući na lijepu i veoma plodnu 
visočinu, gdje. se susretaju s drugim utvrdama. Zdenac (f) izduben 
je izvan tvrdje. Vidimo šest zemljanih brdašca (k, h, i t. d.). Sa, 
veoma visoka bedema (1) vidjaju se sve opisane gradjevine, pa još 
dva zdenca (m), grob (n), bedem (p) na sjevero-zapadu, a na jugo- 
istoku dva bedema (0), koja se protežu usporedo za više od kilo- 
metra i pć. Ova dva utvrdjena mjesta po svoj prilici svjedoče, da 
su se na onoj rijeci sastajala dva razna naroda. 

Mjesta posvećena, koja su većinom po dolinama i na obron- 
cima brežuljaka, opasuju često do četrdeset hektara površine, a oblika 
su sada kružna a sada četverokutna, kako nam to pokazuje slika 7. 
Nego rek bi da su ovake zgrade bili prosti stanovi, u koje bi se ljudi 
zaklanjali, tek da nijesu sasvim na otvorenu. Sveta brda — Teocalli 
— bila su često i na stepenice, gotove zemljane piramide (sl. 8.). 
Naliče Teocallima mexikanskim. Na mjestima je više Teocallia spo- 
jeno suputicama. Sveta brda svršavala su se uopće malašnim ravnom, 

Sl. 6. Dvije tvrdje u grofoviji Sciotskoj u Ohiu. 

na kojem su prinosili žrtve. Najglasovitije je sveto brdo Monk pokraj 
Cahokia u Illinoisu. Podnica mu je ogroman paralelogram dug dvjesta 
dvadeset pet a širok sto sedamdeset četiri metra. Uza četiri ogromne 
stepenice visok je dvadeset osam metara. Zadnja stepenica široka je 
četrdeset šest a duga devedeset sedam metara, na kojoj je malašno 
brdašce, u kojem se našlo ljudskih kostiju, ostataka posuda i raznih | 


PADANNNIJI 

81. 7. Mjesto posvećeno kod Hopetona u Ohiu. 


darova. Okolo naokolo ovoga brda diže se šezdeset omanjih brdašca 
visokih koje deset a koje dvadeset metara. Samo veliko brdo sadržaje 
dvadeset pet milijuna kubičnih stopa zemlje, pa možemo pomisliti, 
koliko je tu godina moralo raditi ljudi na hiljade. Gotovo je isto 
tako ogromno i sveto brdo pokraj Sellzertowna u Mississippiu. 


Bl. 8. Teocalli, zemljani nasip u podobi terase. 


U jednom brdu za žrtve paljevine našlo se na hiljade pro- 
gorenih strijela; u nekom drugom šest stotina sjekira od kamena; 
a u nekom trećem mnoštvo lula od kamena i sijaset  mjedenih 
nakita često srebrom obloženih. 

U grobnim brdima ljudske kosti zauzimlju sve moguće po- 
ložaje, bilo u općoj grobnici, bilo u posebnom kamenitom sarko- 

fagu. Pokraj kostiju ima često posuda, strijela, noževa, bodeža, 
raznih nakita, kolajna, prstenja i drugo. Lešine su omotavali tka- 
ninom a katkad spaljivali, a ostanke sačuvali u žarama. Jedno je 
brdo u zapadnoj Virginiji visoko dvadeset dva metra a paše ih nao- 
kolo tri sta dvanaest. Godine 1838. našli su u njem dvije sobe, jednu 
ispod druge. U gornjoj je bio jedan kostur a u donjoj dva, pored 
kojih nekoliko hiljada nakita od školjaka i od mjedi. U grobnim 
brdima Južne Karoline našlo se i posuda punih ljudskih ostanaka, 
pa gotovih groblja od samih mrtvačkih žara. 


VISE ARVZA 
(ly 1 FESS/P?AŠ 
Nm 


81. 9. Zemljani nasip u podobi zmije u grofoviji Adam u Ohiu. 


Nada sve su znameniti oni zemljani nasipi, koji predočuju bilo 
čovjeka bilo koju životinju, kao što guštericu, zmiju, žabu, vuka i 
tako dalje. U Georgiji je na dva mjesta prestavljen orao. Jedan 
je od glave do repa dug trideset i tri metra a širok od krila do krila 
trideset sedam: ogroman bas-relijev, izveden bjelutkom razmjerno 
iukusno poredjanim. Drugi jedan kip, koji prestavlja takodjer orla, 
isto je tako velik, ali je izradjen zemljom. U Minnesoti ogroman 
zemljani pauk pokriva hektar površine. Na drugom mjestu izradjen 

je kip čovječji, visok pedeset metara. Nekud blizu same obale Mis- 
sissipia nalazi se lik mastodonta, barem ga za takova sude, jer ima 
svakako nešto što naliči slonu. Ne manje zanimljiv je lik zmije u 
grofoviji Adam (sl. 9.), dug tri sta trinaest metara. Temelji su mu od 
kamena, a sam je nasip od ilovače pomiješane s pepelom. Rastvoreni 
kosiri gorostasne ove nemani udaljuju se pri vrhu jedan od drugoga 


Sl. 10. Posuda, nadjena u nasipu u Arkansasu, koja prestavlja 
«ljudsku glavu». 


za dvadeset pet metara. Spram rastvorenoj čeljusti nalazi se nasip 
u podobi elipse duge četrdeset metara, posred koje se diže gomila 
kamenja diljem izgorena. Cronau drži, da je samo vjera mogla pro- 
izvesti ovako ogromne radnje, pak da su ovi narodi dizali spome- 
nike onim životinjama, kojima su se klanjali i koje su obožavali. 


Sl. 11. Zemljana lula u podobi slona iz Arkansasa. 


Narodi, koji su dizali ovako ogromne nasipe, odavaju svakako 
mnogo žilavosti i još veće ustrajnosti; a da su bili i kulturno dosta 
napredni, o tom svjedoče i predmeti, koji su se našli u onim nasi- 
pima. Razne posude ne samo da su uopće lijepe, već su često prava 
umjetnička djela. Sad prestavljaju ljudsku glavu (sl.:10.), sad koju 

životinju a sad koje voće, kao krušku, jabuku i drugo. S osobitom 
su pomnjom izradjivali lule u podobi ljudske glave ili koje živo- 
tinje. Zanimljivo je, što se našlo lula (sl. 11.), koje prestavljaju 
slona; zanimljivo i čudnovato ujedno, jer se zna, da je slona nestalo 
iz Amerike nazad tisuć i tisuć godina. 

Osim kamena oružja našlo se u nasipima svake vrste nakita, kao 
naušnica, narukvica, kolajna od mjedi obloženih srebrom ; našlo se sje- 


Sl. 12. Kameni mlat, nadjen u nasipu u Kaliforniji. 


kira, strijela, batova i bodeža od mjedi; našle se u St. Louisu pokraj ljud- 
skih kostura omotane platnom dvije mjedene kornjače izvanredno točno 
i lijepo izradjene. Mnogo se nagadjalo, odakle su mjed dobivali; dok 
se napokon nije naišlo na nekoliko pretpovijesnih mjedenih rudnika, 
na južnoj obali Gornjeg jezera. Našlo se tu na mnogim mjestima rovova 
dubokih deset metara, a u jednome od ovih komad mjedi težak šest tona; 


Sl. 18. Nakiti i posude nadjene u pećinama Pueblosa. 


počivao je na gredama, što dokazuje, da su se ljudi mučili, da ga iz- 
nesu na površje. Odmah blizu našla se dva mlata, jedan od kamena 
(sl. 12.) težak osamnaest kilograma a drugi od mjedi težak dvanaest. 
Ima spomenika, po kojima se sudi, da je ovaj narod natapao umjet- 
nim. vodovodima svoja polja, da je trgovao na daleko, a sva je pri- 
lika, da je imao i ljudi posvećenih pomorstvu. Nego na žalost svaka 

druga uspomena utopila se u moru zaboravi, pa nije moguće ni 
nagadjati o društvenom mu ustrojstvu ni vjerskom ni političkom. 

Posude kod Pueblosa (sl. 13.) ne samo što su bile čvršće, 
nego su uopće bile i finije izradjene, a često i brušene. Naliče u 
mnogo čem na starogrčke i etrurske posude. 

Keramična umjetnost bila je isto tako razvijena i kod naroda 
južne Amerike. Kod Inkasa posude, koje su prestavljale životinje, 
bile su često tako napravljene, da kad bi se voda iz njih izlijevala, 
davale bi zvukova sličnih glasu 
dotične životinje, u koju bi svrhu ' 
posuda imala dvije rupe: dok bi 
kroz jednu točila voda, kroz drugu 
bi ulazio zrak, te radjao stanoviti 
zvuk. Znamenita je kod Chimua 
raznovrsnost zemljanih = posuda. 
Kako govori Cronau, gotovo da i 
nema posuda, koje bi bile jed- 
nake i slične. Prestavljale su sad 
koje voće, sad koju životinju, a sad 
žensko ili muško čeljade, a često, 
su bile bogato naslikane. Zanim- 
ljiva je slikarija na jednoj posudi 
(sl. 14), koja predočuje čeljade, 
što udara u bubanj. Na donjoj strani 
je naslikano nekoliko svirača i ljudi, 
koji plešu. Druga jedna posuda nosi 
nacrtano pet oružanih vojnika. 
Našlo ih se često sa slikama mito- ća 
logična sadržaja. Tako nije TIJEVKO“. gi dA Opiueate ao iiljane 
predočena bitka čovjeka s Posuda: 
kraja sa čovjekom iz mora 
(sl. 15.), koja se bitka svršava uvijek pobjedom čovjeka s kraja. 

Ali osobitu pažnju zaslužuju gradjevni spomenici starih 
naroda u Mexiku i centralnoj Americi. Ne možemo se zaista do- 


* voljno načuditi onomu, što su znali izvesti ovi prastari američki na- 


rodi. Znamo o Montezumi i o Guatimozinu i o njihovoj sjajnoj prije- 
stonici Tenochtitlanu, današnjem Mexiku ; znamo o bogatim palačama, 
u kojima su stanovali, ali se ove nijesu ni iz daleka mogle takmiti 
s onim palačama i s onim hramovima, što su ih podigli stariji 

narodi u Yukatanu, u Guatemali i u Hondurasu. Nebrojeni gradovi 
bili su još u doba osvajanja Amerike same ruševine; a možda ih 
ima još više u nepristupnim šumama Hondurasa i Yukatana. Ostanci, 
što se još danas čuvaju, kazuju jasno o naprednoj kulturi onih na- 
roda, jer su to prava umjetnička djela, koja ne zaostaju ma u čem za 


Sl. 15. Bitka čovjeka s kraja sa čovjekom iz mora. 
(Slikarija na Chimuaškoj posudi.) 


gradjevinama misirskim. Još dakako ostaje mnogo toga, da se otkrije 
ali je i po onom, što se dosle znade, jedan naučnjak mogao ustvr- 
diti, da je Yukatan pravi Misir Novoga svijeta. Znamenite su drevne 
ruševine svetoga grada Palenque na sjevernoj strani Yukatana, go- 
tovo izgubljene u skoro nepristupnoj šumi, po kojoj leži posijano 


81. 16. Tloris «Hrama Križa» u Palenqui. ' 


nebrojeno hramova, uz bogate trijemove i ornamentovane stupove, 
uz raskošne stepenice i veličajne dvorane, sve nakićene krasnim 
bas-relijevima i gorostasnim kipovima. Kako kaže Cronau, Palenque 
je valjda bio grad posvećen, kojemu su hrlili Tolteki da prinose 

žrtve bogovima svojim i koji su toltekski kraljevi bogatili zadužbi- 
nama. Znamenit je tako zvani ,Hram Križa“ (sl 16.). Sagradjen je 
na jednoj okrnjenoj piramidi; tri ulaza, odijeljena jedan od drugoga 
ogromnim stupovima, vode u veliku dvoranu A., iz ove prostran ulaz 


no nae 
te. “e 


sas 


s= uo 


vodi u drabu manju B., iz koje se dolazi u treću C., gdje je žrtvenik. 
Zidovi su svi ukrašeni ornamentima i natpisima, a žrtvenik sastoji od 
krasno izradjena križa sa pticom na vrhu, a pokraj križa dva sveće- 
nika u naravnoj veličini, koji prinose darove (sl. 17.). Ploča je okolo 
Carić: Kristof Kolumbo. 2 


8L 17. Žrtvenik u «Hramu Križa» u Palenqui. 

naokolo ukrašena hieroglifima. Drugi jedan hram naliči gotovo u 
svem ovomu, samo što svećenici drže križ, i što se povrh križa na- 
lazi ;izbečeno jedno lice. Krasan je bas-relijev (sl. 18.), što resi stu- 
pove pri ulazu, te, kako govori Cronau, može stati o bok bilo 
kojemu sličnom djelu misirskom. Tako zvana velika palača po-. 
čiva na piramidi visokoj trinaest, širokoj osamdeset pet a dugoj 


\ 


81. 18. Bas-relijevi na stupovima, što su na ulazu u «Hram Križa». 


više od sto metara. Rese ju krasni redovi stupova, bogati trijemovi 
i veličajne stepenice. Stijene su ukrašene likovima i medaljonima 
a u dvorištu je uklesanih likova visokih četiri metra. Uz ruševine 
hramova ima i ruševina mostova, koji su vodili preko potoka, iz 
jedne strane grada u drugu. 

Ne manje znamenit je grad Copan na samoj granici Guate- 
malskoj. Ruševine proviruju iz šume uz samu rijeku Copan, duž 
koje ima zidova visokih trideset metara a debelih osam, sagradjenih 
kamenjem dugim do dva metra. Sve nije istraženo, jer je šuma 
gotovo nepristupna, a ruševinama je prikrivena sva okolica. Osobito 


su krasni kipovi (sl. 
19.4 i 19.2), koji su 
valjda predstavljali bo- 
gove, premda su likovi 
prekrcani ornamentima 
svake vrste, osobito hie- 
roglifima, koji još sve- 
djer ostaju nerastuma- 
čeni. Stephenson tvrdi, 
da su ovi kipovi, gdje- 
kad četiri metra visoki, 
tako vještački izradjeni, 
da se ni danas ne bi 
moglo što finije izvesti 
uza sve usavršeno oru- 
dje, koje je pri ruci na- 
šim umjetnicima. 
Nedaleko od ovih 
kipova bogova ili idola 
nalaze se često odnosni 
Žrtvenici ukrašeni sa 
strane bas-relijevima. 
Gornje im je lice ižlijeb- 
ljeno, po čem se vidi, 
da su rabili za žrtve; 
a da su te žrtve bile 
ljudske, razabira se i 
iz bas-relijeva nadjena 


2 TRN 
Sl. 19.a Kameni kip boga (idol) u Copanu. 
(Sa strane.) . 


pokraj S. Lucia de Cozumalhuapa. Osim zanimljivih ruševina tol- 
tekskih gradova Palenque, Copana, Quirigue, Petena, Tayasala, Ti- 
cala, Lorillarda, Xochicalea, Cholule, Tiele i drugih još, ima u 
samom Yukatanu ostataka i.ruševina od više “nego četrdeset gra- 


dova, dakako istraženih samo letimice, ali ipak u toliko, u koliko 


“e 

je dovoljno čovjeku, da žali sudbinu napredna naroda, koji je one 
gradove bio podigao, i kojega je nestalo. Osobito su važne ruševine 
gradova Uxmala i Chichen Itza. Ove je gradove otkrio . slučajno 
godine 1828. dr. Lewis Mitchel, liječnik u Sisalu. On je naime 
naišao slučajno na ruševine Uxmala, a za njim čitavo jato naučnjaka 
dalo se na istraživanje. 
Nego su one ruševine 
gotovo zakopane u šumi, 
pak se hoće velika truda 
i silnih troškova da se 
onamo dopre, i da se ru- 
ševine očiste od bujnog 
tropikalnog prorašća, i 
tako dobije bar kakav 
takav prijegled onih 
nekoć krasnih i sjajnih 
palača, u kojima su 
valjda obitavali "kra- 
oljevi mayaškog na- 
roda i njihovi najviši 
dostojanstvenici. U ko- 
liko se znade, narod 
Mayaški gospodario je 
. Yukatanom mnogo sto- 
ljeća prije otkrića Ame- 
rike. Oko polovice 
petnaestoga vijeka na- 
vali kralj Mayapan na 
nj i osvoji ga uništivši 
> gradove Uxmal, Kabah, 
Labna i druge još. 
Krasna je i goro- 
stasna u Uxmalu tako 
SL 19.b Kameni kip boga (idol) u Copanu. zvana: ,Casa del 
(U pročelju.) gobernador“,. 
duga sto šesnaest metara, široka trinaest, a visoka osam. Sva je 
skoro palača ostala naokolo okružena likovima svake vrste, ljud- 
skim glavama i raznim ornamentima. Ima jedanaest ulaza. 1Iz 
gornjih spratova izbočuje se množina elegantnih shodova i prislona 

ispod krasnih trijemova, a sve je išarano nebrojenim bas-relije- 
vima, koji prestavljaju oružane vojnike, zvijezde i razne živo- 
tinje. Pločnici su na mjestima izradjeni na mozaik. Računa se, 
da bi se bas-relijevi postavljeni jedan do drugoga, protegli gotovo 
za dva kilometra. Ne manje bogata je druga palača tako zvani 
»samostan duvna“. Ima toliko nakita i tako je bogato ukra- 
šena, toliko s unutrašnje koliko sa spoljašnje strane, da bi sama 
izradba takove zgrade, po računu nekog američkog arhitekta, 
“danas stajala više od deset milijuna forinata. Nedaleko od ove 
diže se kuća patuljkova (Casa del Enano), na umjetnu bre- 
žuljku, visoka trideset metara. Sastoji od dvije zgrade; prva se po- 
činje na sedamnaest metara od tla i dopire do druge, koja je na 
vrhu. Sprednje lice donje zgrade prestavlja neku neman, kojoj su 
usta sa zubima sama vrata od palače, a oči prozori iznad vratfi. Sve su 
ostale strane izradjene i natrpane kipovima, od kojih jedan pre- 
stavlja gorostasa sa četiri ruke; dvije mu počivaju na prsima a sa 
druge dvije kao da blagosivlje. Ima tu i životinja, koje sa svojim 
hobotom sjećaju na slona. Krasna je uz ostale i kuća kornjača 
(Casa de las Tortugas), kojoj je uklesano po zidovima mnoš- 
tvo kornjača. Dvije zgrade, od kojih je svaka duga četrdeset me- 
tara a široka deset, opkoljene su od dvije gorostasne zmije od 
kamena. 

Grad Kabah znamenit je sa svojih velebnih palača, krasnih 
slavoluka, hramova i piramida. Pročelje jedne palače skroz je pri- 
kriveno ornamentima a stijene svih dvorana pune su uklesanih i 
bojadisanih natpisa i likova. 


Grad Izamal ima veličanstvenih piramida, jedna od kojih obu- 
hvaća naokolo dvije stotine i dvadeset metara ; ostaje joj na sjeveru 
hram Izamnov, ka kojemu su hrlili vjernici sa svih strana prostra- 
noga carstva, čak sa Tabasca, Chiapasa i Guatemale, krasnim i 
udobnim cestama širokim od sedam do osam metara. Na podnožju 
druge kamene piramide čuvale su se dvije Grudi: glave, jedna od 
kojih je bila visoka četiri metra. 

Ruševine grada Chichen-Itza pašu naokolo nekoliko kilometara. 
Palača duvna (Casa de las Monjas, sl. 20.), koja naliči do- 
nekle dnoj u Uxmalu, sva je ukrašena ornamentima i likovima a 
ulazi se krasnim i širokim stepenicama u velebnu dvoranu, kojoj 

su stijene bogato nakićene ljudskim kipovima. U neku drugu zgradu 

oblika okrugla ulazi se stepenicama širokim sto pedeset metara, ko- 
jima služe kao prislon kamene zmije, omotane jedna okolo druge. 
Hodnik tako zvane crvene palače pun je natpisa, dakako ne- 


mao 
Mi 


Sl. 20. Lijevo krilo «palače duvna» u Chichen-Itza; 


rastumačenih. Zgrada ,El Castillo“ sazidana je na nasipu visoku 
dvadeset pet metara, do koje vode devedeset širokih stepenica, ko- 

jima su prisloni dvije gorostasne zmije od kamena. Na glavnom 
ulazu, koji je sa sjeverne strane, stoje dva stupa krcata bas-relije- 


ž 


FLEA 
poza 


Sl. 21 Pročelje jednog hrama u Chichen-Itza. 

vima. Dolazi se prije u jedan trijem, pak u jednu dvoranu, kojoj 
se krov naslanja na dva stupa sa četverokutnim kapitelima. Chi- 

chen-Itza i Palenque obiluju osobito gorostasnim piramidama, ve- 
lebnim hramovima, krasnim pridvorima i grobnicama (sl. 21.). Na 
sve ove ruševine navaljuje bez odmora bujno tropikalno pro- 
rašće, ruši svodove, potkopava zidove, skače na krovove, pa će ove 
krasne umjetnine, prije nego što prodje mnogo stoljeća, možda 
utonuti u zaborav. 


U mexikanskim gradjevinama, u gradjevinama Centralne Ame- 
rike uopće, vladao je oblik piramidalni. Ruševine grada Akć bo- 
gate su velebnim piramidama. Znamenite su pak one u San Yuanu 
de Teotihuaca i spomenik Cholula, okolo kojega se pomicala priča 
o pomutnji jezika. Hramovi su uvijek u podobi okrnjene četvero- 
kutne piramide s uglovima put sjevera, put juga, put istoka i put 
zapada; a spoljašnja lica sada su ravna a sada su na stepenice 
kao što nam to pokazuje i slika 22., koja nam pretstavlja staro- 
mexikanski hram. Kipovi idola uopće su gorostasni i naliče idolima 
peruanskim. Našlo se kipova, kojima rone suze niza jagodice i kipova 
sa staklenim očima. Na Tequicistepekskoj planini našao se labirinat, a 
nedaleko rijeke Gila ruševine drugog labirinta. U Tonali je brežuljak 
vas prošupljen podzemnim rovovima. Ima pećina umjetno izdubenih; 
ima i takovih, koje su nakićene kipovima. Našlo se traga vodovo- 
dima i širokim udobnim putovima; a nedaleko od rijeke Gila rud- 
niku, iz kojega su kopali mjed. 

Neke ruševine južne Amerike kao da potječu od gorostasa, 
tako su ogromni stanci, što su ih upotrebljavali u svojim gradje- 
vinama. Osim samotvora poredjanih na krug, koji sjećaju na pret- 
povijesne evropske Druidske stance, na men-hirse, ruševine 
grada Tiahuanaca na Titicacskoj visočini, ostanci su velebnih i go- 
rostasnih gradjevina. U zidovima nekog hrama, uz ostale, jedan 
jedini kamen širok je dva metra i poć a dug dvanaest, tako da mu 
se težina računa na dvije stotine tona. Znamenita su tako zvana ,ve- 
lika vrata“ (sl. 23.); ogroman stanac širok četiri metra i trideset i tr; 
centimetra, a visok dva metra i trideset i tri centimetra, ukrašen 
raznim kipotvorinama valjda pobožne naravi. Jedna zgrada, koju je 
Ciesa de Leon nazad tri stoljeća bio opisao i nazvao ,sudnicom“, 
sazidana je kamenjem često dugim osam, širokim četiri a debelim 
dva metra. Ima tu stuboka tako lijepo isklesanih i sa tako fino 
izvedenim likovima i raznim nakitima, da ih ni današnji umjetnici 
ne bi mogli bolje i točnije izraditi. 

nad njima gomila kamenja, a sada elegantni tornjevi, visoki na 
mjestima više od trinaest metara, kad kad s jednim samim, a kad 
kad sa više grobova. Blizu Titicacskog jezera vidja se na kojem 
brežuljku do stotinu ovakovih tornjeva jedan do drugoga. U 
gradu Hatuncollu čuvaju se dva ogromna stuboka sa krasnim 
bas-relijevima, većinom lika geometrična. U red starijih spome- 
nika peruanskih spadaju i ruševine hramova i palača, što su na 
obalama i po otočju Titicacskog jezera. Otok Titicaca, ma isto- 
imenom jezeru, ostao je i pod gospostvom Inkasa otok posvećen. 
Narod je sa svih strana hrlio da se klanja ,svetomu kamenu“, koji 
su držali pokriven zlatom i srebrom izvezenim sagovima i koji su 
mogli gledati samo s daleka. Kroz troja vrata hodilo se k ovoj 
svetinji, a na prva bi se hodočasnici morali ispovjediti. I Pa- 
chainac na jugu od Lime bio je takodjer mjesto posvećeno, ka 
kojemu su hrlili vjernici raznih plemena i onda, pokle su zemljom 
bili zagospodarili Inkasi, koji su znali štovati vjerska čustva svojih 
novih podanika. 

Ne zna se, kojemu narodu pripadaju ovi spomenici; svakako 
su mnogo stoljeća stariji od samog inkaškog naroda. Znamenite 
su ruševine prijestonice naroda Chimu, koji se Širio izmedju Pe- 
rua i Ecuadora. Zauzimlju nekoliko kilometara prostora pa se još 
i danas dižu odanle nebu u vis, ogromne piramide visoke na mje- 
stima sedamdeset metara; čuvaju se još ostanci gradskih zidova i 
vodovoda, iz kojega se pak manjim rovovima točila voda u sve 
dijelove ogromnoga grada, u kojem je uz ostale bilo i radionica za 
srebrne i zlatne nakite s dragim kamenjem i u kojem se izradji- 
= valo tkanina izvezenih srebrom i zlatom sa slikama mješovite masti. 
Piramide su bile često groblja mogućnika; pa kao što i u Misiru 
našlo se i ovdje mnoštvo mumija (sl. 24.). Jedna sama zgrada, kojoj 
su još i danas zidovi visoki deset metara, bila je široka trista šez- 
deset metara a duga više od pć kilometra. Chimu su podlegli na- 
vali Inkasa, koji su došli s juga i koji su im prijestonicu osvojili 
i porušili. Squier drži, da se odlučna bitka vodila ispred same prije- 
stonice, jer ravno, koje je naokolo grada, puno je kostura samih 
odraslih ljudi, a najveći dio lubanja nosi očitih tragova; sile. 

Gradjevine su peruanske uopće tako vještački izradjene, tako 
je kamen priljubljen kamenu, da su kao sliveni jedan s drugim. 
Uz mnoge druge ostanke čuvaju se u Cuscu hram Mjesečev, pa- 

lača Mango-Capova, jedna tamnica i samostan svetih djevica. Sti- 
jene tvrdje Parmangae, kao što i stijene hramova naslikane su 
pticama i životinjama uopće. Kamenje, što su ga Inkasi upotrebljavali 


81. 28. Velika jednokamena vrata u Tiahanucu. 

u svojim gradnjama, bilo je tako ogromno, da'je mnogi stanac ostao 
na po puta, jer ga se dalje nije moglo potezati. Hram Cacha ima 
dlabirinat; a blizu Cusca je još tragova. labirintu Chinganovu. Pod- 
zemni syodovi neke zgrade blizu Chavina prolazili su ispod rijeke. 
Preko rijeka vodili su mostovi. Grad Cusco, prijestonica Inkasa, 
bila je opkoljena sa tri reda debelih zidova, koji su se otvarali na 
velike i široke putove, kojima se još i danas čuvaju tragovi. Na 
mnogim je mjestima tragova vodovodima, koji su bili sad podzemni 
a sad otvoreni. Ceste su peruanske znamenite u mnogom pogledu. 
Najduže su one od Cusea do Quita i od Quita do Chilia. Put, što 


Sl. 24. Staroperuanska mumija. 


je iz Cusea vodio ka Quitu, pravo je remek-djelo takove vrste. Gdje 
je samo trebalo, dubli su rovove i potkopavali obronke gora i brežu- 
ljaka, a preko rijeka bacali orijaške svodove. Ovim je cestama hodila 
pošta, ovim su se cestama raznosile u narod kraljevske zapovijedi. 
Svi putovi skupa spajali su prijestonicu sa tri sto hramova, što bi 
moglo značiti sa tri sto gradova ili sela. U Mexiku, kod Azteka 
pošta je bila tako izvrsno uredjena, da je Montezuma mogao imati 
svaki dan na svom stolu svježe ribe iz zaliva mexikanskoga, premda 


su ga od mora dijelile više od dvije stotine kilometara. 


* 

Američka je mitologija veoma znamenita, te. sjeća na grčku . 
i na indijsku. Broj bogova i božica gotovo da nema ni konca ni 
kraja. Zemlja, nebo, more, rijeke, životinje, stabla, plodovi, zanati, 
sve je imalo svoj razlog da bude postavljeno na oltar. Na mjestima 
su sami kraljevi bili obožavani za živa, a za njima mrtvima našlo 
bi. se uvijek mnogo pobožnika, koji bi se nudjali da budu žrtvo- 
vani, samo da ih slijede u drugi svijet. Cieza de Leon i drugi još 
naidjoše u sjevernozapadnom kraju južne. Amerike na ovu priču: 
Bilo je vrijeme, kad se na zemlji pojavio čovjek, koji je samom 
riječju liječio bolesne a slijepcima vid povraćao. Svak ga bio za- 
volio, a on hodio od mjesta do mjesta i činio dobra svakomu. Ali 
se namjeri na narod, koji mu se usprotivi i koji htijaše da ga ka- 
menuje; a kad ga počeli kamenovati, klekne na zemlju i uzdigne 
ruke k nebu, kao da sazivlje nebesku pomoć. I u taj čas počela 
s neba kiša od vatre i od kamenja, tako da oni ljudi pomisliše, 
svi su poubijani a zemlja sva uništena. Na što se taj narod vas u 
strahu obrati k svecu moleći, da ga izbavi od zla; a svetac to i 


«učini. Pak podje k obali i pošto se omota plaštem, hiti se u more 


i niko ga živ nije više ni čuo ni vidio. S toga mu nadjenuše ime 
Viracocha, to jest ,pjena morska“. A za uspomenu narod sazida 
hram blizu neke rijeke, u koji postaviše idola. 

Kod Taraskeva stvoritelj se zvao Tacapacha, koji da je djelo 
stvorenja toliko krat bio ponovio. Prvi put da je čovjeka stvorio 
od gnjile, ali se .razdrobio. Drugi put da ga je stvorio opeta 
od gnjile, ali od gnjile pomiješane s kovinom; nu sad je pri- 
tegao na se gromove i potop, od kojega se spasao jedan jedini 
čovjek po imenu Tezpi. U Yukatanu su vjerovali, da kad je svijet 
bio uništen po treći put, uništen ujedno i toranj Cholula, da su 
onda kušali da mu na razvalinama podignu hram, a tom prigodom 
da je nastala pomutnja jezika; da je poslije toga bog Tonacate-: 
cotle nadahnuo i stvorio sina Quetzalcoatlea, kojega da posla na 
zemlju, neka bi spasao čovječanstvo, koje grijeh bijaše rastočio.: 
Mexikanci su vjerovali, da je sunce četiri krat bilo potamnilo, i 
brojili su po tom pet doba. Tlalani su ih brojili samo četiri; u 
prvo doba da je bio potop; u drugo da je čovjek bio pretvoren u 
majmuna, a da se u treće svijet bio prekovrnuo, kojom prigodom 
da su gorostasi ostali podušeni. Za potopa bog Titlacahuan zatvori 
čovjeka po imenu Nata i ženu po imenu Nenu u izdubeno drvo 

i zabrani im oganj, jer da bi dim mogao bogovima dodijavati. 
Tlinkiti su držali, da se korablja, na kojoj se čovjek spasao od po- 
topa, razbila o nekoj klisuri. Jinari su obožavali boga stvoritelja 
zemlje, koji ju je potopom bio jednom uništio, a nakon toga poslao 
na zemlju jedinca sina, koji je poginuo. Caddai su govorili, da su 
im se praoci spasli od potopa na nekom brežuljku, a Apalaki su 
vjerovali, da su se spasli od potopa samo oni, koji se bijahu sa- 
hranili u hramu Sunčevu. Amotkan, rodjen od djevice, stvori mnogo 
svijetova; prvo ljudsko 
pokoljenje uništi poto- 
pom, jer bijaše šepavo i 
x gluho; drugo, dvaputa 
in omoaoro»> = * brojnije, uništi vatrom ; 
qE >O: treće uništi kugom, a 
“<; NES četvrto pusti da živi 
na molbe svoje matere. 
Azteki, koji su go- 
spodovali u Mexiku za 
doba osvojenja, obo- 
žavahu boga Huitzi- 
lopacehtlia (sl 25.) 
kao oličenu bojnu silu 
boga Tezcatlipoca kao 
gospodara noći i tmine ; 
boga Tlaloca kao onoga, 
koji je upravljao kišom ; 
boga Quetzacoatla kao 
81. 25. Bog Huitzilopachtli. gospodara vjetra, a ma- 
ter mu Coatlicueu. 
(sl. 26.) kao božicu, koja je štitila plodove zemaljske, pa bogove To- 
natiuha, Hiuhtecutlia (bog vatre) i još mnoštvo drugih. Za doba 
Zapoteka dodje u Tehuantepec Vixipecocha noseći križ; podigne 
hram, postavi svećenika i nestane ga. Pak se prikaza na gori Cem- 
poaltepecovo, gdje mu ostane trag stopama u kamenu. Pojavi se 
pak u zemlji Zapoteka pripovijedajuć i umjerenost i post. Kad ga 
u zemlji Mixteka počeli proganjati, nestane ga. Kasnije su ga vi- 
\ djeli na nekom otoku blizu Tehuantepeca. 
Utjecaj svećenika bilo u javnom bilo u privatnom životu bio 
je svemožan, nije mu bilo granica osobito u Mexiku. Sam kralj je 

najvišemu svećeniku bio gdjekad podvržen, te je u velikim svetko- 
vinama sjedio uza nj, ali na mjestu podredjenu. Najvišega sveće- 
nika nije prosta svjetina smjela ni pogledati. 

Oni svećenici, koji su prinosili žrtve, uživali su u svome činu 
našljedno pravo. Bilo 
je hramova, u kojima 
su se djevojke uzgajale 
i u kojima su podržavale 
vatru, dok se ne bi 
udale. Na mjestima su 
štovali križ kao stablo 
života. A dok su s jedne 
strane pedepsali smrću 
riječi nepristojne, vje- 
šali priložnike i prilož- 
nice, imali su s druge 
hramova, u kojima su 
se klanjali stidnim pred- 
.metima; imali su bo- 
žica, koje su štitile blud- 
nice. 

Mexikanci su se 
pričešćivali jedući u“ 
hramu kruha. Premda 
su bili okrutni i nasilni, 
rek bi da nijesu jeli 
ljudskoga mesa, već 
samo od žrtava, što je 
takodjer bila neka vrst 
pričesti. Na mjestima 
bi napravili boga od 
kruha pa bi ga pojeli. 
Koncem svake  pede- , 
set druge godine svet- BL 26. Božica Coatlicue. 
kovala se velika sveča- 
nost. Učinili bi boga od kukuruza, te bi ga razasjekli na toliko 
komada, koliko je bilo pokrajina i razaslali ih. U svakoj pokrajini , 
bi dobiveni dio raskomadali tako, da bi svako mjesto dobilo ko- 
madić, a u svakom bi mjestu ovaj komadić razdrobili, neka je 

svakoj duši po jedna mrvica. Peruanci su pili vino i jeli posvećeni 
kruh na dan svetkovine Raymi; a vas je narod postio u oči 
svetkovine Ytu, i ničesa se okusio, u čem bi bilo soli. 
Huavi prije nego bi žrtvovali bogu Pinopiau, ispovjedili bi 
ge u svoga svećenika, čineći svaki na tankoj žici toliko uzala, ko- 
liko je imao grijeha. U Quamachucu svećenici, zvani Aleosi, slu- 
šali su ispovijest, a pošto bi pregledali utrobu žrtve, odredili bi 
pokoru. U Cuseu ispovijest je liječila od nemoći, jer je s grijeha 
postala; a u tu svrhu su se ispovijedali u mnogim pokrajinama i 
sjeverne i srednje i južne Amerike, jer bi ispovijest uz ostale i ubla- 
žila boli pri radjanju. Kod Mexikanaca je nauka o ispovijesti bila 
sačuvana u knjizi Tonalamtl. Obrezovanje je bilo u običaju kod 
mnogo plemena, kao što kod Iluta i kod Totonaka. I u jednoj 
i u drugoj Americi bilo je mnogo samostana. Mixteki bi uzgajali 
djecu u samostanima; najstariji sin Kacika pak i sinovi kraljeva 
valjalo je da sprovedu jednu godinu u samostanu. 
Po svoj državi peruanskoj uzgajale bi se mnoge djevojke u 

posebnim zavodima; pak bi, u stanovito doba godine, bili poslane 
u Cuzco i tamo porazdijeljene; jedne da služe kao djevice u hramu 
Sunčevu, druge u hramu Gromovu, treće u hramu posvećenu Zemlji, 
ostale napokon bile bi darovane Inkasu i vidjenijim dostojanstve- 
nicima. Neke bi pak odredili za žrtve preko godine u slučaju kuge, 
rata, bolesti kraljeve, pomrčanja i druge koje narodne nezgode. 
Bilo je samostana, u kojima su svećenici bili posvećeni samo postu 
i molitvi. ' 

Pogrebni obredi bili su po raznim plemenima raznovrsni. 
Neka su plemena palila mrtva tjelesa, da im ostanke bolje saču- 
vaju; a pokopali bi samo one, koji bi poginuli od gube i djecu 
ispod sedamnaest godina. Mrtve su vladare obožavali, jer su mislili, 
da vladar ne mre, već samo da pada u dubok san, pa da se može. 
i probuditi. Da samrtni ostanci ne podju Bog zna kud, da ih erna 
zemlja ne uživa, neka su ih plemena južne Amerike miješala s pićem 
i pil. U Nikaragui najviši bi dostojanstvenici s istoga razloga po- 
jeli svoga mrtvoga kralja. U Andama su mrtve robove davali slu- 
žinčadi; vidjeniji bi pojeli ostanke odličnih osoba; a to uvijek 
sa svetom svrhom, da samrtne ostanke što dostojnije pokopaju. 
Kad bi umrlo dijete od sise, Dasi bi s njim zakopali i mater, neka 
ga i na onom svijetu uzmogne dojiti. S istoga bi razloga pokopali 

i dijete s mrtvom materom. U Hondurasu bi izgorjeli kuću mrtva 
čovjeka. Mrtvace su postavljali u grob većinom tako kao da sjede. 
U Peruu su pokopavali sad u kući, sad u crkvi, sad u kameni- 
cama, sad u pećinama, a sad u podzemnim trijemovima. Pri po- 
grebu Inkasa zakopali bi s njim sve njegove dragocjenosti, poubi- 
jali bi na stotine njegove priložnice i sluge najvjernije, neka ga 
dvore na drugom svijetu. Blago izuće, koje bi s njim zakopali, 
moralo je služiti njegovim potrebama. Kuća mrtva Inkasa ostala 
bi pusta i niko u njoj ne bi više stanovao. Tijelo bi balsamovali, 
a srce sačuvali u hramu. 

Obredi starih Američana bili su uopće svi poliveni ljud- 
skom krvlju. Čovjek se zgraža na nevinu krv, koja je u toliko i 
toliko stoljeća bila prolijevana. Rek bi da su se u tom razna plemena 
takmila, koje će koje natkriliti. Inkasi su bili s vremenom ogra- 
ničili broj godišnjih žrtava, ali kao da nijesu inače u tom pogledu, 
što se tiče okrutnosti, ni malo zaostajali za okrutnim Aztecima, 
koji su baš polijevali ljudskom krvlju svoje žrtvenike. Kao i. 
kod istočnih naroda tako je i kod njih bilo biranijih ljudskih žr- 
tava. Prosti rob nije mogao imati pred bogom velike vrijednosti. 
Chinateci kao i Kartažani žrtvovali bi nevino dijete, čisto od 
svakoga grijeha, s toga bogu ugodnije; a u Mexiku je uprav ljud- 
sko srce bilo bogovima najprijatnija žrtva. U Yukatanu su za to 
tražili najbiranije ličnosti, a Araukanci su žrtvovali zarobljenike 
vadeći im srce za živa. Množinu bi djece odgajali u naročitu 
hramu do desete godine, pa ih prodavali Kacikima, koji bi ih to- 
vili i u petnaestoj godini žrtvovali. 

Mexikanci su u svojim žrtvama upravo nastojali, kako bi 
svojom okrutnošću svojim bogovima što bolje ugodili. Zadavali su 
u tu svrhu smrt tužnim žrtvama sada vadeći im srce, sada utapajući 
ih u more, sada paleći ih u peći, sada čineći da ginu od gladi. 
U Nikaragui bi truplo žrtve rasjekli; svećenici bi pojeli srce, noge 
i ruke poslali bi knezu, rebra uglednijima, koji bi ih željeli; ostalo 
bi raznesla i pojela prosta svjetina. Mexikanci su tovili žrtve u krlet- 
kama, neka bogu budu ugodnije. Otomi su javno prodavali meso 
svojih žrtava. Kod nekih plemena kralj bi postio u hramu, prije 
nego bi svećenici žrtvovali zarobljenike. U doba kuge i glada žr- 
tvovali su samo domaće ljude, s razloga, što sužnji nijesu mogli da 
utišaju rasrdjene bogove. 

Carić: Kristof Kolumbo. 3 


34 


Kad bi svećenici, zaogrnuti kožom žrtvovane žene, izlazili iz 
hrama, svjetina bi ih pozdravljala: ,evo već idu naši bogovi“. A 
kad bi na dan svečanosti Izealli, poglavice naroda, pokriveni ko- 
žama žrtvovanih žena, silazili niza stepenice hrama, narod bi vikao: 
»evo bogova“. Bilo je hramova posvećenih suncu, mjesecu i zvijezdama, 
kojima su prinosili mnoštvo žrtava, a to sa svrhom, da ne bi utrnuli 
svoje svjetlo, kako se to već prije četiri puta bilo dogodilo. Bogu 
Tezcatlipocu bilo je u Mexiku svečanim načinom žrtvovano. Go- 
dinu prije izabrali bi čovjeka za žrtvu. Obukli bi ga u haljine 
jednake onima, kojima su kitili samoga boga. Bilo mu je slobodno 
obilaziti grad, dakako uz jaku stražu, koja ga je pazila i čuvala. 
Svak mu se klanjao. Dvadeset dana prije svečanosti oženili bi ga 
sa četiri djevojke; a pet dana prije gostili ga sjajno i dopuštali 
mu da plije u zabavama, koje bi samo zaželio. Na dan svečanosti 
otpratili bi ga u hram, a na vratima valjalo bi da se odijeli i 
oprosti za uvijek od svojih žena. Zaveli bi litiju a on bi morao 
da prati kip Tezcatlipocov. Kad bi došlo vrijeme da se prikaže 
žrtva, povalili bi ga na žrtvenik, a najviši svećenik s velikom 
pobožnošću i s najvećim štovanjem otvorio bi mu prsa i izvadio srce. 
Ali nijesu sva plemena bila tako krvoločna. Na mjestima su 
žrtvovali samo životinje, na mjestima cvijeće i voće, a na mjestima 
napokon bogu na čast i pušili. 

U Mexiku su računali rodbinu do sedmoga koljena. U jednom 
te istom mjestu mladić se mogao oženiti djevojkom u rodbini 
samo u sedmom koljenu. U Verapazu računala su se koljena samo 
po muškim glavama; rodbina po tankoj krvi nije se smatrala rod- 
binom. Na nekom otoku nedaleko od Floride niko se u istom mjestu 
nije smio ni udati ni oženiti; mladići bi kupovali žene, kad ih ne 
bi mogli oteti neprijatelju. Sve što bi im se žensko radjalo, sve bi 
ubijali. U Yukatanu imenjaci su se smatrali u najtješnjoj rodbini, 
pa se nijesu smjeli ni vjenčavati. Mixteki su se ženili u rodbini, 
ali je valjalo da se prije savjetuju s pametnijima, e da li nije koje 
zapreke u imenu. Žene su bile smatrane uopće kao stvorovi pod- 
redjeni čovjeku. Ali kod Morotoca ljudi su bili podložni ženama; 
a u Yukatanu su žene do potrebe mogle tjerati muževe iz kuće. 
U Nikaragui žene su trgovale i radile u polju a muževi su uprav- 
ljali kućom. > 

Mayai i Maraui okupali bi novorodjenče, da ga tako očiste od 

grijeha, a kod Maraua muž bi odmah poslije obreda legao u krevet, 
te sa ženom zajedno postio tri tjedna. 

Peruanci su častili, gotovo obožavali ženu, koja bi porodila 
blizance, a u Gujani je majka morala uništiti jedno čedo, da ne 
bude ruga i sramote njojzi i njezinoj rodbini. | 

.Robove je u Mexiku smatrao gospodar kao da su mu od 
kuće. Često bi se gospodarica udala za roba, a gospodar bi se oženio 
ropkinjom. Djeca bi po zakonu postala slobodna. Obitelj bi u po- 
trebi prodala dijete, ali ga je kasnije uvijek imala pravo otkupiti. 
Koji bi se rob mogao ma i za čas sahraniti u kraljevski dvor, postao 
bi slobodan. Rob se mogao lako riješiti opaka gospodara. Dosta je 
- bilo, da ubije komu drugomu kravu ili da mu razdere odijelo, jer 
je tada bio dužan da ovomu robuje, da mu štetu namiri. Ko bi 
lupeža zatekao u kradji, dobio bi ga kao roba. Nego nijesu svukud 
vladali ovakovi običaji, jer bi robu na primjer u Hondurasu odre- 
zali nos. 

Naobrazba kod Azteka i kod Inkasa svjedoči svakako, da su 
to bili narodi svoje vrste kulturni. Azteki su imali izbornu monar- 
hiju. Kralja su birali četiri plemića izabrana izmedju onih obitelji, 
koje su bile najbliži rod umrlomu kralju. Kralj je sam krojio za- 
kone, a stajao mu je o bok tajni državni savjet. Narod je bio 
porazdijeljen u razrede, u kmete, u slobodne ljude i u plemiće. 
Prvi su bili zavisni od gospodara zemlje, od plemića, te se nijesu 
smjeli seliti bez dozvole posjednika onoga predjela. Plemstvo je 
malo općilo sa slobodnim ljudima. I plemstvo je bilo podijeljeno u više 
i niže. Više je plemstvo brojilo trideset obitelji, koje su posjedo- 
vale do sto hiljada duša svaka. Brojilo se do tri tisuće manjih ple- 
mića, koji su bili podredjeni višemu plemstvu. Sudstvo je bilo jako 
razvijeno. Sucima su mogli biti imenovani samo ljudi nezavisni; 
a bilo ih je u svakom mjestu. Zakoni su bili strogi, okrutni. Svaki 
i malo veći prestupak bio je kažnjen smrću. Tako bi bio osudjen 
na smrt i onaj, koji bi na polju pomaknuo medjaše na svoju korist, 
koji ne bi na trgu mjerio pravedno. Platio bi glavom i onaj sudac, 
za kojega bi bilo dokazano, da nije sudio pravo, da se dao pod- 
mititi. Ko bi ubio čovjeka, pa bilo i roba, platio bi glavom. Pre- 
ljubu bi kaznili kamenovanjem. Kazni za kradju bile su prema 
vrijednosti ukradena predmeta; ali onoga, koji bi ukrao bilo zlata 
bilo srebra, zlatari bi ga u svečani dan žrtvovali svomu bogu Hipeu. 


Čovjeka, zatečena u pijanstvu, smakli bi bez milosti, a lašcu bi od- 

rezali sad usne a sad uši. Ovo sve dakako dokazuje veliko poči- 
tanje prema zakonu i moglo bi se reći neku težnju k napretku, 
premda je ova okrutnost bila inače uzakonjena crkvenim obre- 
dima, po kojima je ginulo na tisuće i tisuće ljudi na godinu. Ćudo- 
redno im življenje bilo je inače dosta strogo, a pazili su osobito 
na uzgoj mladeži. Osobito su zakoni štitili robove, a sve, što bi se 
od robova porodilo, bilo bi slobodno. Višeženstvo je bilo zabranjeno, 
a sami su velikaši mogli imati priložnica. Razvod braka bio je do- 
pušten samo u odredjenim slučajevima, o kojima je sudio poseban 
sud. Žena je bila štovana gotovo kao i u Evropi. Roditelji su 
zahtijevali od sinova, da ljube i štuju svoga boga, da ga ne vrije- , 
djaju, da poštuju starost, da se pokoravaju zakonima, da budu pra- 
vedni, krotki i ponizni prema svakomu. Ovakove je nauke davala 
majka svojoj kćeri: ,Poštenje i čast oca tvoga padaju i na te. Vrši 
svoje dužnosti, jer ti ne će inače biti mjesta medju poštenim i kre- 
posnim ženama i niko te ne će uzeti za ženu. Budi skladna i ra- 
dina; neka je u kući svaka na svom mjestu; pa tako i radi, kad 
budeš udana. Ma gdje se našla, čuvaj svoj obraz; putem niti trči 
niti idi polagano, niti se smij, niti se obaziri na prolaznike ; gledaj 
samo preda se i svak će ti reći, da si skladna i poštena. Budi 
milosrdna na siromaha i ne budi lakoma. Ne mrzi nikoga i nemoj 
biti nenavidna na dobra, koja je bog drugima podijelio. Čuvaj se 
i stoj daleko od lažica, od onih, koje ljenčare, od klevetnica i od ra- 
zuzdanica, jer te takove ne bi navele na dobro. Ako te putem koji 
neznan nagovori, ne odvraćaj, ne gledaj ga i ne slušaj ga; ako 
vidiš, da te slijedi, ne osvrći se. Ne narivavaj se nikomu, jer će na- 
pokon za tobom govoriti. Ljubi, štuj i slušaj muža, koga ti oda- 
beru tvoji roditelji. Da nijesi nikad obrnula glavu na stranu, kad ii 
muž govori. Ako ti reče što neugodno, svladaj se i muči. Nemoj ga 
prezirati, ako i žive tvojim imetkom. Nemoj nikad da ga izazivlješ, 
jer bi tako uvrijedila boga i zaslužila muževlju srdžbu. Nastoj oso- 
bito da ga nikad ne uvrijediš pred drugim, jer bi to bila za te 
sramota. Ako ti je muž udario stramputicom, nastoj da ga svedeš 
na pravi put.“ — Kako se vidi, mogla bi svaka kršćanka mati 
prisvojiti ove nauke. 

Kraljeva je osoba bila sveta, gotovo obožavana. Sami viši 
plemići, kad su pred njega izlazili, nijesu smjeli da budu odje- 
veni raskošno, te su bosonogi morali pred njim pokleknuti. Kad bi 
se Montezuma (sl. 27.) pokazao narodu, niko nije smio da ga pogleda 

u osvećeno lice. Stanovao je u ogromnoj palači, kojoj su svi unu- 
trašnji zidovi bili obloženi izbrušenim mramorom i porfirom. Na 
jedna od osamnaest vrata, koja su vodila u carski dvor, širio se grb 


Sl. 27. Montezuma, pošljednji vladar u Mexiku. 

vladarev: orao, koji se zalijeće na panteru. Svaka soba, njih sto na 
broju, imala je šezdeset četiri metra površine; a dvorana, u kojoj je 
Montezuma primao knezove i ostale dostojanstvenike, zapremala je 
osam stotina metara površine i bila je sva obložena srebrnim pločama 
i pločama od suhog zlata, nakićena dragim kamenjem i bojnim zna- 
kovima (sl. 28.). Carski je perivoj bila prava botanička i zoologička 
zbirka; obilovao je svačim, što se samo u zemlji nalazilo. Tu evijeća 
svake vrste i svake vrste stabala. U deset vodenika močilo se i kupalo 
se mnoštvo morskih i vodenih ptica, za koje se htjelo dnevno sto dva- 

Sl. 28. Bojni znakovi mexikanski u doba zapreme. 


deset kilograma ribe. Bila tu zbirka svih zanimljivih životinja od koli- 
brija do orla, od lisice do pantere, do lava i do jaguara, od gušterice 
do orijaških boa i otrovnih zmija, od žabe do aligatora. Sve je ovo 
bilo nadzirano od šest stotina ljudi. Okolo naokolo carskog dvora 
širio se grad Tenochtitlan, današnji Mexiko, sazidan u četrnaestom 
vijeku na otoku posred Tezococskog jezera. Šest kamenih gatova 
spajalo je grad s kopnom, a jednim od ovih prolazio je vodovod. 
Dvje sta hiljada stanovnika oživljavalo je ulice i trgove, a čamci na 
hiljade vozili se jezerom i konalima preko grada, kao što u dana- 

šnjim Mlecima. Nedaleko od carske palače dizao se ogroman hram, 
posvećen narodnim bogovima, koji je obuhvatao deset hiljada kva- 
dratnih metara površine i ka kojemu je vodilo sto četrnaest stepe- 
nica. U zidovima, kojima je bio opkoljen, nakićenim orijaškim bas- 
relijevima, stanovalo je deset hiljada vojnika. Sjeverno-zapadni dio 
grada zapremao je velik trg, na kojem su razni proizvodi bili 
namješteni na odjele, po vrstama. Nebrojeni oružnici pazili su na 
red, a osobiti nadzornici čuvali su da bude mjereno po mjeri i bro- 
jeno po broju, jer rek bi, kako 
kaže Cronau, da tezulje nijesu po- 
znavali, da stvari nijesu mjerili po 
svojoj težini. Tu je u prostranim 
trijemovima bilo svega i svašta 
na prodaju: divljači, ribe, mesa, 
voća, cvijeća, zeleni, posuda svake 
vrste, prostih odijela, odijela per- 
natih za vojnike, oružja, svake 
vrste orudja, pokućstva,  kras- 
nih šarenih sagova, skupocjenih 
krzna, duhana, lula, mirisavih ličila, 
uvježbanih papiga, ptica pjevica, 
slika s okvirom, srebrnih i zlatnih 
nakita (sl. 29.) s dragim kame- 
njem, izbrušenih dijamanata, pa 
napokon i robova. Plaćalo se ka- 
kaom, tutijnim, srebrnim i zlatnim 
noveem (sl. 30.). Trgom je kolalo 
dnevno što gradjana, što stranih 
trgovaca, što ljudi s okolice do 
trideset hiljada duša. Neki su špa- 
njolski vojnici tvrdili, da ovako gi. 29. Staromexikanski zlatni 
živa prometa ne bijahu vidjeli ni nakiti. 
u Rimu ni u Carigradu. Osim lje- 
karnica imali su učionica, u kojima su naučavali svećenike u po- 
vijesti, u astronomiji i u vjeronauku, a pisali su po nekoj vrsti pa- 
pira, napravljena od lišća. 

Nu Inkasi bili su kud i kamo napredniji od Azteka. Jezik, koji 
je vladao u carstvu, zvao se Quechua. Spominju pisci neki tajni 
jezik, što se samo na dvoru govorio, i koji su samo vidjeniji smjeli 

poznavati. Tako su svećenici govorili bogovima jezikom, kojega 
prosti puk nije razumijevao. U doba osvajanja kraljevstvo je peru- 
ansko bilo podijeljeno na četiri pokrajine; a na čelu svake pokra- 
jine stajao je kraljevski namjesnik. Popis pučanstva ponavljao se 
veoma često. U svrhu plaćanja poreza narod je bio porazdijeljen 
na razrede, po godinama. Na prva su dva razreda spadale osobe 
starije od pedeset godina, koje nijesu plaćale poreza. Vojnici, oni 
naime od dvadeset pete do pedesete godine, spadali su u treći razred 
i plaćali su porez. Do potrebe, za javne radnje uzimali su mladiće 
od šesnaeste do dvadesetpete godine, koji su pripadali četvrtomu i 
petomu razredu. Na dvoru je vladao zakon o našljedstvu. Našljednik 
prijestola morao se oženiti polusestrom od istog oca, ali od druge 
matere, neka je kraljevska krv što čišća. Pod smrtnu je kazan bilo 
zabranjeno uzeti više od jedne žene; to je samomu Inkasu bilo do- 
pušteno. Svake bi godine zemlje bile iznova podijeljene po glavama. 


Sl. 30. Staromexikanski zlatni novac. 


Svi su bili dužni da pomažu jedan drugoga u obradjivanju polja. 
Valjalo je da narod obradi najprije polja, namijenjena uzdržavanju 
hramova, pak polja namijenjena uzdržavanju bolesnika, udova i si- 
rota, pak svoja a najzadnja polja kraljeva. Ali radnje na «polju ne 
bi za živu glavu bile započete, prije nego bi Inkas prvi svojom ru- 
kom probio zemlju i tako rad naroda blagoslovio. Sijali su uz ostalo 
kukuruz, krumpir, banane, agavu i duhan. Bilo je u zemlji mnoštvo 
vodovoda za natapanje ravnica; još im se pomiču tragovi. Mlade 
plemiće uvodili su svečano u red vitezova. Mladić bi se pripravio 
postom, a na dan Huaracov bacio bi postole od konopljike, koje je 
kao kandidat morao nositi, a obukao bi vunene; probušili bi mu 
uši, dali bi mu u ruke sjekiru, na koju bi se morao priseći; opa- 
sali bi ga pasom Huaracovim i tako bi postao vitezom. 

Žene su peruanske nosile duge oprave, a muškarci kratke. . 
Mastili su svoje tkanine u crno, u erveno, u modro, u žuto. U tom 


81. 31. Uzlano pismo. 


su pogledu nadmašivali u velike najbolje španjolske radnike. Odijela 
su im bila često izvezena srebrom i zlatom, a nakićena dragim ka- 

menjem. Tako se našlo u grobovima košulja s utkanim slikama; 
našlo se odijela tako vještački izradjenih, da se nije moglo raza- 
znati od prve, jesu li od svile ili su od vune, i izvezenih zlatom 
tako umjetnički, da, kako kaže Oviedo, ne samo u Španjolskoj već 
i po čitavom svijetu onake bi radnje bile smatrane kao veoma bo- 
gate i ukusne. Osobite su radnice tkale kraljevske haljine, a sama 
bi kraljica svečano započela svojom rukom gojenje svilenih buba. 

Peruanci su pisali na lišću, a kako tvrde neki pisci, i na perga- 
meni. Svoje su pjesnike zvali Haravec, koje su u velike štovali kao 
sinove Sunčeve. Gojili su glazbu, za koju su imali posebnu školu. 
Spominju se i drame, koje da su pred kraljevima predstavljali. Či- 
tali su. naopako, s donje strane uzbrdo. Dok je uzlano pismo (sl. 31.) 
u Kitaju došlo prije pisanoga, kod Peruanaca misle pisci, da se dogo- 
dilo protivno. Jer kad je kraljevstvo podleglo sili varvarskoj s is- 
toka i kad je bio uništen sveti grad Cusco, pošalju dinasti k sve- 
ćenicima da ih zapitaju, za što se nebo toliko rasrdilo i kako bi 
se mogao narodu mir povratiti; na što svećenici odgovoriše, da 
zlo leži u pisanoj knjizi, koju, da se bogovi utišaju, valja što prije 
uništiti. Nu kasnije se pismo opet bilo pojavilo. Crtanje karata 
bilo je jako razvijeno. Gotovo u svakom selu našao se nacrt 
hrama, što je u Cuscu. Mnogi se nacrt vidi još i danas na kojem 
kamenu. 

Humboldt kaže, da su Mexikanci upotrebljavali prije uzlano 
pak pisano pismo. Bastian, kojega pri ovom opisu slijedimo, misli, 
da je u Mexiku bilo poznato pismo još prije dolaska Azteka. 
Pisali su na dva načina. Sad bi svoje slike uklesali u kamen 
a sad bi ih ertali raznim, uopće živim bojama na koži ili na pa- 
piru. Da se boje bolje uzdrže, u mast bi pomiješali ulja. Po nekoj 
knjizi, što se čuva u Draždjanima, sude pisci, da je pismo bilo mnogo 
u običaju. Pri dolasku Španjolaca na obale mexikanske jedan je 
urodjenik narisao brodove španjolske sve do najmanje potankosti, 
pa nacrte poslao Montezumi. ' ' ' 

Hieroglifi obiluju ne samo u Mexiku nego u Srednjoj Americi 
i u Kolumbiji. Kod Mayasa naidjoše stručnjaci na sva tri oblika mi- 
sirskih hieroglifa (sl. 32.), na simboličan, na ideografičan i na oblik 
fonetičan. Kronologija i koledar Azteka svjedoče, da su imali prilična 
znanja u matematici i u astronomiji. Godinu su dijelili u osamnaest 
mjeseci od dvadeset dana svaki sa pet prestupnih dana. Koledar 

im je dakle bio točniji od koledara grčkoga i rimskoga prije Ju- 


lija Cesara. Dan su označivali znakom: Go) ; noć znakom: 
jedan dan znakom: (o | a tjedan od pet dana sa prsa Svaki j je 


dan u mjesecu imao posebno ime. 

Sustav brojeva imao je u Mexiku za temelj: brojeve 5 i 20; 
a u Peruu je vladao sistem decimalni. 

Mexikanci su do pet brojili točkama. Na primjer: .“, =8 
Brojeve veće od pet sastavljali su shodnim ponavljanjem točaka. 


Na primjer: * ===12. Broj 20 bilježili su znakom: 


H ; broj 400 znakom: A ; broj 8000 znakom : B : 


Ovima su znakovima pak sastavljali sve ostale brojeve. Na 
primjer: 


8000 +- 8000 +- 400 +- 20+-20--20 +-5 ++ 5 +5 +3=16.418. 


Peruanci su imali godinu od dvanaest mjeseci. Mjesece su ra- 
čunali po mjesečnim mijenama, ali je bilo prestupnih dana, da se 
popuni sunčana godina. I u Cuseu i u Quitu bilo je po dvanaest 
kamenih stupova, po kojima bi se vladali da odrede godišnja 
doba. Peruancima je Begova slama bila ona početna tvar, iz koje 
su se radjale zvijezde i zvjezdani sistemi. Kao što i u starom svi- 
jetu konstelacijama su nadijevali imena životinja. Razlikovali su sad 
devet a sad dvanaest nebesa. U devetom nebu mexikanskom pre- 
bivao je bog Tlazoltecoti sa božicom ljubavi. Mislili su, da je zemlja > 
veliko ravno, okruženo odasvud velikim neizmjernim mor&m. 


* 
* * 


Sve, što smo dosele u kratko naveli, uvjerava nas, da je Ame- 
rika bila napučena još od davnih vremena. Budući da ne možemo pri- 
stati na to, da je čovječanstvo imalo više otaca, to nam je pri- 
znati, da američki urodjenici dolaze ujedno s nama od jednoga te 

istoga čovjeka. Stručnjaci, koji su poredili starine novoga sa 
starinama staroga svijeta, našli su u svim ljudskim proizvodima 
mnogo sličnosti. Posude američke naliče proizvodima grčkim i 
misirskim. U njih hieroglifa, u njih pismo kao što i u nas; njihove 


ata enih 


SL 32. Mayaški rukopis. 
(Jedna umanjena stranica. Čuva se u 
Draždjanima.) 


grobnice slične našima. U 
crkvenim obredima i u pret- 
povijestnim iskopinama i u 
jeziku mnogo je znakova o 
nekom bivšem zajedništvu sa 
starim svijetom. 

Red je dakle priznati, 
da je nekoć bilo općenja 
izmedju novoga i staroga 
svijeta, izmedju Američana 
i naših praotaca. Povijest 
ovo nije zabilježila, jer naj- 
prvo čovječanstvo se s teškom 
mukom razvijalo, a drugo 
ako je i preživjelo toliko 
promjena, nije moglo uvijek 
spasti stečevine uma, a tih 
je svakako bilo ; jer ima nešto 
tajno u duhu čovječjem, što ' 
ga sili, da traži, da vidi, da 
pita, da kuša a po tom da 
napreduje. Ako se dakle nije 
sačuvala pisana uspomena, 
ostale su predaje i ako u 
magli, što su ju razastrli vi- 
jekovi. Kod mnogih plemena 
u Americi živjela je predaja 
o ljudima, što su došli s 
mora. Koji su to bili ljudi 
i u koje doba su došli; jesu 
li došli jedan ili višeput, o 


tom se dakako raspravljati ne može, jer se to sve gubi u tmini 
vijekova. Ali se može raspravljati o načinu, po kojem je stari svijet 
mogao mnapučiti novi ili obratno. Tri su puta. Ili je, u doba kad 
se čovjek pojavio, Amerika bila spojena s Evropom i s Azijom, 

pa se tek kasnije bilo naglo bilo polagano odijelila, tako da je s 
vremenom nestalo svake uspomene ; ili je Amerika bila već odijeljena, 
pa je čovjek još u davnoj davnini prebrodio Atlantski ocean; ili se 
napokon, što je vjerovatnije, dogodilo i jedno i drugo: to jest, Ame- 
rika bila napučena prije nego se odijelila od Azije i od Evrope, a 
ljudi u davnim vremenima u više prigoda preplovili Atlantski ocean. 

Geologija nas uči, da lice zemaljsko mijenja svoj oblik, da je 
prije bilo drugačije nego što je danas, da se mogu donekle ozna- 
čiti medje i moru i kopnu u davnoj davnini. Neki Darwinov šljed- 
benik držao je, da raj zemaljski nije bio baš u Aziji, već na nekom 
kopnu, što se dizalo ondje, gdje se danas širi Indijski ocean, koje 
kopno da zvahu Lemuria. Tako misle mnogi, da današnji Atlantski 
ocean zauzimlje mjesto nekog kopna, kojega je nestalo i koji su zvali 
Atlantidom ; Atlantidu da je raznio i uništio koji kataklizam, valjda 
sveopći potop. Držali su, dase potop začeo ondje, gdje se sada širi 
južni Tihi Ocean, da je prešao preko Srednje Amerike, raznio At- 
. lantidu, s njezinim ruševinama navalio i stvorio Saharsku pustoš i 
izlio se napokon u Sredozemno more i dalje. Platon spominje Atlan- 
tidu i zove je ostrvom, koji da je bio spram tjesnu Gibraltarskomu 
i s kojega da se lasno moglo proći na druge otoke, pak na neko 
veliko kopno, veće nego i Evropa i Azija zajedno. Misle mnogi, 
da su naši stari znali za Ameriku, a tomu nalaze neku potvrdu u 
“onoj Senekinoj kitici, kojom je naviještao, da će doći vrijeme, kad 
otok Thule ne će biti više najzapadnija zemlja. 

Zna se, da su Feničani prošli rt Dobre Nade i obišli Afriku; a 
putem su bili valjda i naišli na neke otoke, za koje su po tom 
Grci bili i doznali. Moguće je svakako, da su neki bili preplovili 
Atlantski ocean i ako ne od svoje volje, pak ondje i ostali. Ovo se da- 
kako ne može dokazati. U Americi se našlo natpisa, u kojima su 
neki htjeli razpoznati znakova feničkih, ali su oni isti natpisi bili 
protumačeni u trinaest raznih jezika, te nam ništa i ne dokazuju. 
George Horne hoće, da su Mexikanci došli u Ameriku iz Kitaja. 
Zna se zaista za mnoge kitajske brodove, koji su bilo od*morskih 
struja, bilo od vjetrova bili bačeni na obalu Kalifornije. Pickering 
oi Barton nalaze mnogu sličnost izmedju jezika američkih i jezika 

Polinezije. ' 

De Guignes, povjesničar Mongola, pisao je još 1761. godine, 
da su Kitajci bili otkrili Ameriku preko Kamčatke i preko Aleuta 
već u petom vijeku poslije Krsta, pak je kušao da dokaže, kako 

su oni poznavali Ameriku pod imenom Fusanga. Čuveni orijen- 
talista Klaproth tvrdi nasuprot, da je Fusang značio Japan. Ali je 
Neumann godine 1864. dokazao, da je u petom vijeku po Kr. bi- 
valo u istinu trgovačkih odnošaja izmedju Kitaja i Amerike, pa da 
opisi o Fusangu pristaju samo na srednju Ameriku. U ovim je opi- 
sima mnogo govora o Budhinu vjerozakonu, koji tada još ne bijaše 
uveden u Japan. Ako se pomisli, da se nekakav pojam o trojstvu 
nalazio kod Azteka, pa da se našlo kipova, koji su u koječem sje- 
ćali na Budhin vjerozakon, onda nije isključena mogućnost, da je 
koje pleme mexikansko prevalilo Beringovo tjesno. 

Kultura Inkasa možda potječe od nekog davnog neposrednog 
općenja izmedju južne Amerike i srednje Azije. Zna se, da su Ki- 
tajci odvažni pomorci, da je ondje brodarstvo bilo nekoć tako raz- 
vijeno, da su im ladje plovile i Oceanom Indijskim. Ne može se 
dakle reći, da nijesu plovili i Tihim oceanom, a tim više, što je 
posijan ostrvljem, i što su znali ako ne za busulu a ono barem za 
magnetičnu iglu, koja ih je mogla voditi i po visokom moru. 

Mnogi su pisci ozbiljno vjerovali i pripovijedali, da je Ame- 
rika bila naseljena od nekih plemena izraelskih. Herrera piše, da 
se kod urodjenika u Yukatanu čuvala predaja, da je ona zemlja 
bila naseljena od naroda, koji su došli s istoka, pošto ih Bog bješe 
oslobodio od sužanjstva, otvorivši im put preko mora. Sličnu pre- 
daju spominje i Landa. Lizana i Torquemada govore, da su vidjeli 
u Yukatanu neke spomenike, po kojima da se može izvijesno za- 
ključiti, da je u Ameriku došlo naroda iz Afrike putem Kanar- 
skog ostrvlja i Antila. Poredeći običaje onih urodjenika s obi- 
čajima rastrkanoga naroda izraelskoga, nadjoše mnogo sličnosti. 
I zaista postili su, žrtvovali su prvo voće, svetkovali su dan mladog 
mjeseca i prve dane mjeseca rujna, i činili pokoru. Kao što i 
u Ruthovo doba, brat bi vjenčao bratovljevu udovicu; prali su se 
i čistili su se i obrezovali su se. Imali su napokon i svetu korablju, 
koju su čuvali u hramu, i koju bi u ratu nosili sa sobom, čuva- 
jući, dae ne bi dotakla zemlje. — Nego na žalost samo je malo 
putnika ovo sakupilo, i to taki putnici, koji su već naginjali k ovoj 
hipotezi, pak dakako da u sabiranju podataka nijesu mogli biti 
slobodni od svake predsude. Mnogi su htjeli, da su našli sličnosti 
u jeziku; a Court de Gćbelin napisao je čitavi jedan rječnik pe- 
ruanskih riječi, koje da potječu od jezika izraelskoga. Ali su neki vri- 
jedni filolozi našli, da su Gćbelinove asimilacije sumnjive, jer da se 

hoće mnogo dobre volje, da se nadje sličnosti ondje, gdje je on 
nalazi. Nego nije to samo. Za Izraelce se znade, da su sačuvali 
svoj tip i u Aziji i u Africi i u Evropi, na sjeveru i na jugu, na 
istoku i na zapadu; a izraelskomu tipu u Americi nije ostalo traga. 

Ovo su dakako samo puka nagadjanja, koja vrijede samo u 
toliko, u koliko donekle možda dokazuju, da je katkad bilo općenja 
izmedju staroga svijeta i novoga. Ali o naseljenju Amerike sa naše 
strane rek bi da se ne bi ozbiljno smjelo ni govoriti. Duša Kolum- 
bova kao da je ovo i slutila, jer je on raj zemaljski tražio u Ame- 
rici i za jedan čas mislio, da ga je našao. I zaista stariji su onamo 
tragovi pretpovijesnomu čovjeku nego amo kod nas. Zna se, da je 
slona nestalo iz Amerike nazad tisuć i tisuć godina, a ipak, kako 
smo vidjeli, našlo se rukotvorina, koje prestavljaju ovu životinju. 
Nego ovo bi možda moglo samo dokazati, da je još u najdavnijim 


Sl. 38. Ljudske stope u sedri (tufu), nadjene u Nicaragui. 


vremenima bilo općenja izmedju jednoga i drugoga svijeta. Ali nas 
druge činjenice uvjeravaju, da je čovjek živio u Americi ujedno s 
megateriumom, s mamutom i s mastodontom ; da se zaklanjao i 
stanovao u kori eliptodonta, koja je bila duga katkada do tri metra , 
da je ondje živio, kad možda ni u Evropi ni u Africi ni u Aziji 
nije još bilo ljudskih stvorova. U Kaliforniji i drugdje našlo se 
izradjenih predmeta uz ostanke mamuta i mastodonta. U državi 
missourskoj našlo se na dva mjesta pokraj kostura ovih životinja 
kamenja, strijela i kamenih bodeža, što sve dokazuje, da je ljudsko 
čeljade ubilo one životinje. U Louisiani su našli ispod _mamutova 
kostura mnoštvo košara, ispletenih od Arundinariae macro- 
sperme; a u Kaliforniji ljudskih kostiju pokraj kostiju mastodonta. 
Znameniti su tragovi ljudskih stopa nadjeni u sedri ugašena vul- 

kana (sl. 33.). Povrh lave ležalo je do četrnaest slojeva što .od ka- 
menja što od drugih naslaga. U sedmom kamenom sloju našlo se ko- 
stija od mastodonta, koji je u Americi bio katkad dug deset metara. 

Pri ovakovim činjenicama, koje nam jasno govore, da je čo- 
vjek ondje živio u tercijarno i u kvaternarno doba, valja reći, da 
ni Feničani ni Mongoli ni Izrailci nijesu naselili Ameriku ; što opeta | 
ne isključuje mogućnost, da nije koji fenički i koji mongolski brod 
kad i kad namjerno onamo pristao. Vjerovatno je, da je stari svijet 
ovako namjernim putovanjima i utjecao na kulturni razvitak Ame- 
ričana, ali je to opet nagadjanje, jer niko ne može ustvrditi, 
da se nije dogodilo baš protivno, da kulturna klica nije došla našim 
praocima baš iz Amerike. Zaista je gusta, odviše mina au 
što su je u ovom pogledu razastrli vijekovi. 


II. 


Otkrića Amerike od Skandinavaca. — Braća Zeno. — Irske priče; sv. Brandan. 
— Jean Cousin. 


Dendi svojataju prvenstvo otkrića Amerike; i to na te- 
' melju nekih sredovječnih dokumenata, izmedju kojih prvi su 
na redu Sage (priče) skandinavske. Po ovima, u devetom vijeku 
poslije Krsta, knez Harald Haarfager zaljubi se u neku krasnu, ali 
veoma oholu ljepoticu, po imenu Ragna Adilsdotter, koja se medjutim 
bješe zarekla, da bi se udala samo za onoga, koji bi postao kra- 
ljem sve Norveške. Harald Haarfager vojeva dvanaest godina, te 
napokon u bici kod Hafursfiorda (god. 872.) podvrgne vas poluostrv. 
Predobljeni knezovi, htjevši sačuvati svoju slobodu, odlučiše prese- 
liti se na one otoke, što su na sjeveru od Engleske, te u Škotsku 
i u Francusku. Većina njih krene put zapada i naseli Izlandiju, 
koju bješe otkrio Nadod g. 860. Pak s vremenom, tako hoće priča, 
odvažni pomorac Gunnbjčrn krene dalje na zapad i naidje na zemlje 
do tada još nepoznate. Vijek kasnije, neki Eri k prezimenom Crveni, 
pošto ubi čovjeka, bi prognan iz domovine g. 984. Ukrca se na 
ladju, da traži zemlju, koju bješe vidio Gunnbjčrn. Sreća mu po- 
služi i nadje je i nazva je Groenland, to jest zelena zemlja, da tako 
namami druge, neka bi ga slijedili, što mu i podje za rukom. Iz- 
medju onih, koji ga slijediše, našao se neki Heriulf, koji ostavi u 
domovini sina nazvana Bjarne. Otac se stavi na put, kad je Bjarne 
bio sa svojim brodom u Norveškoj; ali netom se vrati i netom ču, 
da je otac otišao, odluči da ga ide tražiti. Nakon duga i duga 
putovanja nadje se od jedne u gustoj i debeloj magli; ali kako se 
pojavi sunce, eto mu na vidiku zemlje pokrivene šumom. Tako pu- 
tova dva dana, gledajući uvijek zemlju na lijevoj strani. Naidje na 
Carić: Kristof Kolumbo. 4 

drugi otok a četiri dana nakon toga na samu Groenlandiju, baš 
ondje, gdje mu se otac bijaše nastanio. 


Bjarne se povrati u domovinu, u kojoj se već javno razgo- 
varalo o otkriću novih zemalja. I zaista Leif, sin Erikov, kupio 
ladju Bjarneovu te zaplovio negdje okolo g. 994. put jugozapada. 
Naidje na neku zemlju kamenitu i pokrivenu snijegom, koju prozva 
. Helluland, to jest zemljom kamenitom (Nova zemlja). Proslijedi 
svoj put i namjeri se najprije na zemlju nisku i šumovitu, kojoj 
nadjenu ime Markland (današnja Nova Škotska), pak otkri neki 
zaliv, u kojem se zaustavi da prezimi. Jednu večer nestalo jednoga od 
družine, kojega nadjoše tek sutradan i to pijana. Pošto se osvijesti, 
pripovjedi, kako bijaše našao groždja. Po tom nazva Leif onu 
zemlju Vinland. 


Godine 1002. bi opremljeno novo poduzeće u one zemlje, ali 
se svrši nesrećno, jer urodjenici navališe i ubiše vodju Thorvalda. 
Godine 1006. krene Thorfin iz Groenlandije sa sto šezdeset ljudi i 
sa nekoliko žena, s namjerom da udari temelj naseobini. Prispije 
srećno u Helluland, pak u Markland; a putujući dalje namjeri se 
napokon na ušće neke rijeke, prema kojem je bilo mnoštvo ostrva, 
i ovdje htijaše da se udomi. Ali ga urodjenici prisiliše na povratak. 
Još gore prodjoše dva brata Helge i Finnboge, koji udruženi s 
Frčgdisom, sestrom Leifovom, podjoše u Vinland; jer ih Frčgdisa 
najprije prevari, pak na prijevaru izazva kavgu, u kojoj poginuše 
obojica. Irske priče spominju, da je godine 983. Are Marson bio od 
oluje zanesen put zapada i da su ga Izlandezi pak vidjeli u Hui- 
tramannalandu. Ovo pošljednje ime spojeno je s putima Bj&rna 
Bredevigskimpea, na kojega da se godine 1029. bio namjerio Gud- 
leif Gudlagssćn, kad ga na putu iz Dublina u Izlandiju nevrijeme 
bilo bacilo u nepoznate zemlje. Misli se za izvijesno, da su Guaš- 
konci, mnogo vremena prije Sebastijana Cabota,“ posjećivali one 
zemlje i onuda ribali. Valeški rukopisi a i pjesme valeških barada 
spominju kneza Madoca, koji da je godine 1170, da se ugne brat- 
skoj neslozi, zajedrio put zapada i naišao na plodne i krasne zemlje 
i tu utemeljio naseobinu; ali na drugom putu da mu je nestalo 
traga. Erik Gnupson, biskup groenlandeški, podje godine 1121. u Vin- 
land; po čem Cronau drži, da je ondje morala još živjeti jaka nor- 
manska naselbina. Zadnje putovanje u Vinland reklo bi se da je 
slijedilo godine 1347. 

Negdje okolo godine 1380. mletački plemić Nikola Zeno za- 
jedri put sjevera s nakanom da podje u Englesku. Ali ga na putu 
zateklo nevrijeme i bacilo na ostrv Frisland, za koji se misli, da je 
jedan od ostrvlja Farčer. Tu udje u službu kneza Zichmnia i po- 
mogne mu osvojiti mnoge otoke. Nakon malo dodje u Frisland i 
brat mu Antun. Nikola pak sa tri broda zajedri put Engroenlanda 
(Groenlandije), gdje naidje na jedan samostan i na jednu crkvu po- 
gvećenu sv. Tomi. Tu se Nikola razbolio i pošto se povrati u 
Frisland, nakon malo umrije. Brat mu Antun htio je da se povrati u 
domovinu, ali ga knez ne htio da pusti. Znalo se ovdje za nekog 
ribara, kojega je oluja bila bacila sa još mnogo drugova na otok 
Estotiland, kojih tisuću milja na zapadu od Frislanda. Ribar je 
pripovijedao, da je ona zemlja bogata i plodna; da su urodjenici 
dosta napredni; da je vidio u kraljevoj knjižnici latinskih knjiga, 
koje ondje niko nije više razumijevao; da imadu posebno pismo ; da 
znadu za sve kovine; da imadu dosta zlata i da trguju s Groen- 
landijom; da ga je kralj bio poslao sa nekoliko ladja put juga u 
Drogeo, u zemlju veoma napučenu i bogatu zlatom, ali da ga ne- 
vrijeme bijaše putem prisililo da pristane na neki kraj, gdje mu 
urodjenici pojedoše sve drugove a njega pustiše da živi, jer ih bi- 
jaše naučio loviti ribu mrežom. Tu izmedju divljeg naroda da je 
proživio nekoliko godina i s teškom mukom da je pribjegao u Drogeo, 
u zemlju pitomu, u kojoj su ljudi bili bolje odgojeni, poznavali 
srebro i zlato, imali hramova, u kojima su prinosili ljudske žrtve. 
Tu je služio kao tumač u trgovini s Estotilandom. A pošto se 
pak sam bio dao na trgovinu, da je bio obogatio i tako uzmogao 
sagraditi brod, kojim da se nakon dvadeset i šest godina odsut- 
nosti povratio u domoviuu. 

Ovo ribarevo pripovijedanje namami Zichmnia, te naumi da 
osvoji one zemlje. Ali ribar bijaše medjutim umro. Uzme tada kao 
vodića jednoga mornara, koji bijaše došao s ribarom. Ladje kre- 
nuše, a s njima i Antun Zeno. Otkriše neki otok po imenu Iceria, 
ali ih urodjenici odbaciše silom. Zajedriše dalje put zapada i nakon 
šest dana naidjoše na neku zemlju, u kojoj Zichmni ostane, da ute- 
melji naseobinu a brodove povjeri Antunu Zenu, da ih povede u 
domovinu. 

> Putovi braće Zeno bili su uzrokom mnogih prepiranja izmedju 
naučnjaka, jer ih je iznio na srijedu tek godine 1558. jedan Zenov 


potomak i to na temelju listova Antuna Zena, kojih odavna bijaše 

nestalo. Ali danas nema više sumnje; ova su putovanja bar u svojoj 
jezgri istinita, a to je Nordenskičld sjajno dokazao. 


Red je ovdje još spomenuti, da su naseobine u Groenlandiji 


bile bar donekle zavisne od matere zemlje, od Norveške, i da su 


joj plaćale danak. Stari ljetopisi spominju, kako su taj danak godine | 
1256. bile zanijekale, ali kako na to bijahu opeta prisiljene. Nego 
malo po malo jenjala je sveza s materom zemljom, čemu doprinese 
mnogo kraljica Margarita, koja zabrani, pod smrtnu kazan, da ko 
putuje bez dozvole u Groenlandiju, a to valjda od straha, da danak 
ne bude izmamljen na prijevaru. Pak nadodjoše engleski gusari i 
navale Eskimosa, što sve prouzroči veliko oslabljenje naseobina. Go- 
dine 1408 zadnji groenlandeški biskup, šesnaesti na broju, na putu 
u Groenlandiju ne uzmogne pristati na kraj poradi leda, što je pli- 
vao obalom, i povrati se natrag. Nadodje strašna zima od godine 
1423., koja je valjda utamanila većinu naseljenika. Nordenskičld 
misli, da su se oni, koji su sve ovo bili preživjeli, malo po malo 
pretvorili u Eskimose. Stari svijet bijaše gotovo zaboravio sva ova 
otkrića, tako da su i sami nacrti omu zemalja bivali sve to mut- 
niji i netočniji. 


Stari rukopisi spominju Poljaka Ivana Kolnusa (Skolnusa; 
Seolvusa), koji da je godine 1476., po nalogu danskoga kralja 
Kristijana 1., bio zajedrio put zapada, da ponovi sveze s Groen- 
landijom, koje već tada bijahu sasvim prekinute. I zaista na karti 
Mihovila Loka od godine 1582., nacrtana je neka zemlja na za- 


“padu od Groenlandije imenom: Jac. Scolvus Groetland. Kad 


je godine 1721. Hans Egede posjetio Groenlandiju, našao je samo ' 
Eskimosa, a davnoj naseobini traga u toliko, u koliko su mu neki 
od njih kazali, da ima na tri konaka odanle ruševina nekih zgrada, 
koje su po kazivanju njihovih djedova bile sagradjene u davnim 
vremenima od Kablunana. ] zaista našlo se pak ruševina od kuća, 
crkava, tornjeva i groblja. U zadnje doba kao da se našlo i u 
Americi osobito u Massachusettsu izvijesnih tragova normanskim 
naseobinama. Profesor Harsford drži*za stalno, da je našao mjesto; 
u kojem su se bili nastanili Leif i Thorfin. Cronau je uvjeren o 
istinitosti Harsfordove tvrdnje i navodi kao nov dokaz neke stare 
predmete nadjene u Massachusettsu, koji da su svakako evropski: 

Da napomenemo neke irske priče, koje su pak utjecale i na 
samu kartografiju. Ove su priče važne i u toliko, što svakako svje- 

doče, da su oči galiških naroda bile još u davnim vremenima 
uprte put zapada i da su težili za otkrićem novih zemalja. 

Stajao nekoć Condlar sa svojim kraljevskim ocem na brežuljku 
Usnech u pokrajini Meathskoj, kad mu se približila od jedne mlada 
ženska glava, obučena odijelom njemu nepoznatim i rekla mu: ja 
dolazim iz zemlje života, gdje se ne Zna ni za smrt ni za grijeh, 
gdje smo. uvijek u slavlju i vršimo samo krepost; stanujemo na 
veliku brežuljku, a s toga nas i zovu narodom brežuljaka. Condlar 
odgovori nešto, a otac mu, ne videći nikoga, upita: s kim govoriš? 
A ona odvrati: s lijepom, dražesnom i plemenitom djevojkom, 
koja se ne plaši ni smrti ni starosti. Zaljubljena sam u Condlara i 
zovem ga, da dodje sa mnom u zemlju blaženstva, gdje kraljuje Boadag. 
Otac, videći, da _ mu sin kipi od ljubavne strasti, umoli svećenika, 
neka bi nestalo prikaze, što mu čarolijom podje i za rukom. Ali- 
prije nego je nestade, lijepa djevojka baci Condlaru jabuku. Mladić 
nakon toga ništa ni okusiti: samo je ogrizao jabuku, koja je ipak 
uvijek bila cijela. Nakon nekoliko vremena, baš kad su otac i sin bili 
zajedno, ljepotica se opet prikaže. Htijaše otac da opet zazove 
svećenika, ali mu prikaza reče: nemoj ga zvati, jer će to biti 
uzalud. A sinu reče ovo: ako ćeš da postaneš opet srećan i veseo, 
skoči u moju ladjicu, da te prevezem u zemlju blažehstva. Condlar 
je posluša te obojemu više ni traga ni glasa. 

Ova priča, poganska u svome postanku, s vijekovima preo- 
brazila se razno. Pošto Irci primiše kršćanstvo, priča ostane u bit- 
nosti ista, samo što zemlja blaženstva postane rajem zemaljskim. 
S vremenom nastalo u njoj i drugih promjena prema stanju kul- 
turnom onih naroda; a kad se kod njih pojavilo znamenitih putnika, 
tada se putovanja stopila s pričom i tako .od jedne postade njih mno- . 
žina. Da napomenemo. glavnije. Prvom polovinom šestoga vijeka 
neki šljedbenici sv. Barinta ostaviše svoj manastir, da idu tražiti 
i živjeti u samoći i u molitvi na brdu kamenitom nekog čarobnog 
ostrva. Sv. Brandan, pošto dozna za ovu zadrugu, odluči da je po- 
hodi, te je zaista i nadje nakon deset dana putovanja. Ovdje ga 
kaludjeri ukrcali u ladjicu i s njim zajedno dali se na put. Ne- 
daleko od obale stigne ih gusta magla. Sat kasnije razabraše u zapadu 
neko veliko kopno, Pošto pristaše na obalu istočnu, sadjoše na kraj. 
Tu ne bilo stabla, koje nije nosilo ploda, tu ne bilo grane, na kojoj 
nije bilo cvijeća. Bilo tu ruda svake vrste i dragog kamenja. Ho- 
daše i hodaše. Hodaše petnaest dana neprestance te dodjoše na- 


54 


pokon k nekoj rijeci, koja je tekla put zapada. Onu je rijeku ču- 
vala neka prikaza ljudska. Branila je, da ko ne prodje, jer je 
ono bila medja raju zemaljskomu, u koji sami sveci imadijahu pri- 
stupa. Sličan put poduzme kasnije sv. Brandan sam na svoju ruku. 
Po pričama latinskim o sv. Brandanu, reklo bi se, da je na prvom 
putu posjetio Orkade, a na drugom putu da je lutao po oceanu 
punih sedam godina a da nije našao traženu zemlju blaženstva. 
Drug mu Machut, reklo bi se, da je bio pristao na obale Bretanje, 
gdje da je postao utemeljiteljem grada S. Mald. 

Po rukopisu, nadjenom u samostanu sv. Matije pokraj rta 
Finisterskoga, desilo se nekoć, da je nekoliko samostanaca lutalo tri 
godine po moru ne vidjevši ništa do neba i mora; ali kad ushtjede 
Bog, vidješe napokon neki ostrv kameniti a na ovom ženski kip, 
koji rukama kazivaše smjer. Putnici udariše naprijed naznačenim 
pravcem. Sutradan vidješe drugi kip, koji im takodjer kazivaše smjer. 
Veseli nastaviše svoj put, kad eto razabiru neki kraj. Kad blizu, 
raspoznaše jedno brdo od suhoga zlata. Pak dva svećenika sa stoti- 
nom ljudi sadjoše na kraj da razgledaju ono brdo, kad uz samu obalu 
eto grada od zlata, opkoljena čvrstim zidinama. Prenoćiše u onoj oko- 
lici; a kad se razdanilo, čekaše uzalud, da bi se ko živ pojavio. Sve 
tiho, nikud nikoga. Gradska vrata otvorila se napokon sama. Unidjoše 
i vidješe ovud onud zlatnih kuća; pak udjoše u hram vas od suhoga 
zlata i dragog kamenja. Tražeći, ne bi li se namjerili na koga živa, 
susretoše napokon dva starca, jedan od kojih reče putnicima: naš 
je kralj stvoritelj svijeta i zemlje; čuvari ovoga grada sami su ke- 
rubini i serafini; ovdje stanuju samo angjeli; svetkujemo svoje svet- 
kovine samim pjevanjem, a hranimo se kruhom nebeskim. Pak oba 
starca odoše svojim putem. Jedan bješe Ilija a drugi Enoh. U pet 
dana samostanci se vratili u svoj samostan ; ali niko živ da ih je mogao 
raspoznati. Tražeći po samostanskim ljetopisima nadjoše napokon, da 
su oni bili odsutni više od tri vijeka. 

Sve ostale priče idu po ovom istom kalupu. Ove su priče sva- 
kako djelovale na stare kartografe, što se i vidi po zemljama i po 
otocima, o kojima se ovako nagadjalo na kartama srednjega vijeka, 
kao što vidimo i na karti Biancovoj od godine 1436. (sl. 34.), a 
i kasnije. Osobito zu zanimljivi otoci sa sedam gradova, Antilija 
i ostrv sv. Brandana. Postanak otoka sa sedam gradova, reklo bi 
se, da valja tražiti a doba, kad Arapi navališe na Španjolsku. 
Nakon poraza kod Xeres de la Frontera nadbiskup Portski 

sa još šest biskupa sakupiše svoje vjernike, te odoše da traže 
sreću po svijetu. Prispješe na nepoznat ostrv, na kojem utemeljiše 
sedam gradova; svaki biskup sa svojim stadom po jedan. Prof. Gaf- 

koji se nada oslobodjenju od ruku svoje daleke braće. Franjevac 
Marko iz Nizze tražio je ove gradove god. 1539. u Mexiku: a u 
ostrv sv. Brandana vjerovalo se sve do godine 1721. Antilija na- 


81. 34. Karta Biancova od god. 1486. 

lazi se narisana na karti za prvi put godine 1414. E da li je ovo ime 
prestavljalo kakov otok, ne zna se. Vjerovatno je, da je Antilija, 
kao što i ostrv sa sedam gradova, ostrv sv. Brandana i ostrv De 
la man Satanaxio, u jednu ruku plod mašte i praznovjerja a 
u drugu nov dokaz, da je čovječanstvo već slutilo veliku istinu. Jer 
ne mogući shvatiti onu veliku prazninu: na zapadu i ne vjerujući 
više u zemlje pune zmija iu vrele vode oceanske, bi stvoreno nešto, 
što je praznovjerju stajalo na kraj a onu prazninu popunjalo. Okru- 
glost zemaljska i ako ne općenito, bila je ipak priznata; a ova 
sama istina otvarala je čovječanstvu novih vidika, s kojih su bar - 
biraniji umovi slutili istinu. Zanimljiv je u tom pogledu otok de 
Brazil, što ga donose karte srednjega vijeka. Brazil bi zaista otkriven 
i ako ne ondje i onako, kako ga je bila stvorila mašta. Tako je 
i neizvijesna Antilija dala ime zapadnim Indijama. 

Nego red nam se zaustaviti na dva fakta, koja su osobito nape- 
rena proti obretniku Amerike Kristoforu Kolumbu. Jer tvrde neki, 
da je on doznao za Ameriku po nekom pilotu (pomorskom vodiću), 
kojega oluja bješe zanijela put zapada i bacila na nepoznatu obalu. ' 
A pošto se vrati u Porto Santo, kažu, da je umro u kući Kolumbovoj, 
ostavivši mu kartu o prevaljenom putu. Ovo je prvi iznio Oviedo, suvre- 
menik Kolumboyv, ali kao neku priču, koja je kolala svjetinom i u koju 
priču nije ni on sam vjerovao. Gomara ponovi priču, ali kao istinitu. 
dodajući, da je onaj pilot neznan i imenom i rodom. Stoji medjutim, 
da prvi povjesničari Kolumbovi, a medju onima Sabellico, Petar Mar- 
tire, Giustiniani, el curato de los Palacios, Las Casas, ovu priču ni ne 
spominju ; Garcilasso de la Vega, rodjen u Cuscu u Peruu, dodaje priči 
neke potankosti, a neka bi mu se bolje vjerovalo, navodi Akostu i Go- 
maru. Ali je.dosta pomisliti, da je Gomara samo lakoumno prepisao. 
iz Ovieda i ne pitajuć, odakle je ovaj pošljednji erpao onu priču. 
Drugi fakat, kad ne bi i on počivao na isto tako slabom temelju 
kao što i prvi, mogao bi zaista da potamni slavu Kolumbovu. U 
povijesti putnika francuskih znamenit je kapetan Gonneville de 
Honfleur, vodja neke ekspedicije, poduzete god. 1503. put Indije. 
Ovaj se otputi iz Dieppea, a ne. daleko od rta Dobre Nade naidje na 
ružna vremena, koja ga tisnuše u zapad, te se namjeri na nepo- 
znate zemlje, u kojima ostane nekoliko mjeseci. Po svojim raču- 
nima Gonneville bijaše tako dopro blizu zapadne Indije, blizu onoga 
kraja naime, koji da su pomorci Dieppski, Maluinski, Normandijski 
i Bretanski znali i pohadjali straga nekoliko godina, i iz kojega da 

su izvozili crveno drvo, pamuk, papige i drugo. Riječi ,straga 
nekoliko godina“ dale su povoda nagadjanju, da su pomorci 
francuski znali za Brazil još prije, nego što ga je Cabral bio otkrio; 
. pak sve ovo bi dovedeno u savez sa predajom o nekom Jeanu Cou- 
sinu, koji da se zaputio iz Dieppa g. 1488. s namjerom, da preteče 
Portugize u otkriću istočnoga puta u Indije. Predaja kaže, da je Jean 
Cousin znao veoma dobro širinu, do koje bijahu doprle ladje por- 
tugiške, da je bio odlučio putovati što dalje put juga, da uzmogne 
obići Afriku s većom sigurnošću. Ne daleko od ekvatora jaka struja 
da ga je zanijela daleko put zapada i prisilila ga, da se usidri blizu 
ušća velike rijeke, dakle u Americi. Na povratku, ploveći put jugo- 
istoka, da bijaše naišao na onaj rt, koji su Portugizi zvali Aguhljas, 
pak da se vratio zapadnom obalom Afrike u Dieppe godine 1489. 
Uspjeh ovoga putovanja bio bi po tom dvostruko važan; važan, što 
bi Amerika bila otkrivena prije Kolumba, važan poradi prijelaza rta 
Dobre Nade prije Portugiza. Premda nema vjerodostojnih dokaza, 
ipak Francuzi drže do ove predaje. 

Ali u petnaestom vijeku otkriti bilo je isto što i osvojiti i 
nema primjera da je bivalo drukčije. Pak ne samo da je trgovina 
išla sva na korist matere zemlje, već bi obretnik bio nadaren vi- 
sokim položajem, povlasticama i častima, kojima Jean Cousin nije 
imao razloga da se otimlje. Narodni ponos vrijedio je svakako i 
onda i nije vjerovatno, da bi vlada bila voljna držati tajnom nešto, 
što joj je po ondašnjem pravu pripadalo, i što je inače danas sutra 
moglo postati tudje. Desmarquets. zaslužni promicatelj pomorskih 
pothvata kod svojih sunarodnjaka, pripovijeda onu stvar ovako. Jedan 
od pilota Cousinovih, po imenu Pinzon, bio je naravi nasilne i krute, 
te po putu pokušao, ali uzalud, ne bi li pobunio družinu proti Cou- 
sinu. U svojoj prekomjernoj dobroti Cousin oprosti Pinzonu. Kad 
bili u Angoli. Pinzon se zavadio s urodjenicima, uvrijedio ih i raž- 
ljutio ih, te ovi navale na Francuze, koji pred silom moradoše po- 
bjegnuti. Kad se vratili u Dieppe, Cousin tuži Pinzona, koji s toga 
bi prognan. Prognanik: podje u Gjenovu, a iz Gjenove u Španjolsku. 
Gaffarel tvrdi, da je ovo, što kaže Desmarquets, u neku ruku dokaz, 
da je ovaj Pinzon istovjetan s istoimenim drugom Kolumbovim. 
Arhivi Dieppski izgorjeli su god. 1694. a Desmarquets je pisao go- 
dine 1785. Teško dakle da je imao pri ruci dokumenata, a ono, 
što je o Dieppu napisao, napisao je samo po predaji, a i sam Gaf- 
farel priznaje, da je pun griješaka i netočnosti. A vjerovatno je, 

da je slabo poznavao povijest otkrića, pak da je sve razne doga- 
djaje, za koje je znao, zbrkao u jedan. Jer kako inače tumačiti, 
što prigodom znamenite parnice, što je imadjaše obitelj Kolumbova, 
nijesu Pinzoni izašli s ovim na srijedu? A ipak stoji, da su prija- 
telji Pinzonovi i svojta im učinili sve, što su samo mogli učiniti, na- 
veli sve, što su samo mogli navesti, ne bi li potamnili zasluge Ko- 
lumbove i tako sebi koristili. Ako je dakle za živa Pinzona bila 
nužda, da mu se zataji prošlost, pošto umrije, te nužde nije više 
bilo. Za Pinzonove baštinike ona je parnica bila od prevelike, neiz- 
rečene važnosti, pak ako se nijesu nikad na to pozvali, valja reći, 
da je Desmarquets ili krupno lagao ili krupno pogriješio. Nego ima 
još nešto. Zna se, da su Pinzoni bili jaka, ugledna i bogata obitelj 
pak nije vjerovatno, da je koji od njih otišao u Dieppe da traži 
dobiće. A još je nevjerovatnije, da bi prognanik bio uživao toliko 
ugleda i da bi toliko bio mogao u Palosu, kako su to mogli 
Pinzoni. Stoji napokon i to, da je Kolumb radio i raspravljao o 
svojem pothvatu mnogo prije, nego što se s pravim Pinzonom bio 
i upoznao. 

Infant Henrik, vojvoda od Visca. — Prijelaz rta Bojador i Kapverdskoga rta. 
— Ca da Mosto; otkriće kapverdskoga ostrvlja. — Velho Cabral; otkriće 


Azora. — Smrt vojvode Henrika. — Portugizi nakon smrti Henrikove; Martin 
Bohemicus. — Prijelaz rta Dobre Nade. — Geografijska nauka u oči otkrića 
Amerike. 


i) sad smo se bavili putima više manje prijepornim; nu 
evo nas sada na čine, kojima su povijesni izvori izvan svake 
sumnje i koji su u neku bili priprava za otkriće Amerike. 

Ime Henrika, portugiškoga infanta i vojvode od Visca, slavno 
je i ostavilo je neizbrisiva traga u povijesti otkrića. Jer njemu valja za- 
hvaliti početak redovitih pomorskih pothvata put neznanih krajeva, a 
tim ujedno i početak znanstvena usavršivanja nautičke znanosti. Red 
nam je ovdje istaknuti, da premda što su Feničani bili obišli Afriku, nije 
se ipak ništa znalo o obliku njezina primorja, kako to svjedoči karta 
Herodotova oko god. 450. pr. Krsta (sl. 35.), na kojoj vidimo, da 
joj se južna strana svršuje na zapadu sa zalivom Guinejskim a 
istočna s rtom Guardafui. Ma kojem ostrvu na Atlantskom oceanu 
ni traga. Edrisi, glasoviti arapski geograf rodom iz Ceute, znao je 
(sl. 36.), da je od ušća Nila dalek put do južnoga kraja Afrike, jer 
je u ono doba bilo živahne trgovine sa sjevera na jug i obratno. 
Na njegovoj karti od god. 1154. vidimo, kako je južni dio 
Afrike na čudnovati način zavinut put istoka. A evo zašto. Onda 
su držali, da je pojas na jugu od Etiopije vas užaren, da voda vri 
od silne topline, da je more uslijed silna isparivanja tako gusto, 
da je svaka plovidba nemoguća, da nema prorašća, da je napokon 
sve pusto, sve mrtvo. Pak je Edrisi doveo nekako u sklad pred- 
sudu s dužinom Afrike, u koliko mu je bila poznata. Stotinu godina 
kasnije karta Ibn el Wardieva od god. 1232. (sl. 37.) popravlja, 


ali razmjerno neznatno, kartu Edrisijevu. 

U doba vojvode Henrika, u prvoj polovini petnaestog vijeka, 


znalo se za zapadnu obalu Afrike samo do glave Nun. Niko ni 
poma. da je prodje. U Portugiškoj se o njoj govorilo: 


Quem passar o Cabo de Nun 
Ou tornar, ou non. 

Mislilo se, da je onkraj glave Nun more nepristupno poradi 
velike množine otoka, pak i poradi plitkoća; držalo se, da ima otoka 
napučenih zmijama, da ima kanibala, da ima nakaza svake vrste, 
da ima svega po malo, samo ništa dobra. Raspršiti sve ove predsude, 
nadahnuti pomorce potrebnom odvažnošću, uputiti redovita istraži- 

81. 35. Karta Herodotova oko god. 450. pr. Krsta. 


vanja u nepoznate predjele, osigurati domaćoj trgovini nove izvore 
dobiti a izvrći putnike što manjoj pogibiji — evo teške zadaće, koju 
se vojvoda Henrik bješe odvažio da riješi. 

Henrik povjeri najprije dvojici odvažnih mladića, Tristanu 
Vazu i Gonzalesu Zargu, jednu ladju i naputi ih, neka bi plovili 
što dalje budu mogli put juga. Oni se otputiše i otkriše otok Porto 
Santo. Mnogo se raspravljalo i prepiralo, ko je otkrio Madersko 
ostrvlje, jer ne samo da je bilo poznato Arapima, već Englezi i 
Španjolci hoće da su ga po drugi put otkrili. Pošto ga pretražiše 


* Ko prijedje slava Nun, i! mu se vratiti ili ne. 

koliko je dug i širok, povratiše se u domovinu. Netom se prosuo 
glas o ovom otkriću, Bartolomeo Perestrello, koji pripadaše dvoru 
princa Ivana, podje k vojvodi Henriku i reče mu, kako bi rado glavom 
“sudjelovao pri novom kojem pothvatu. Henrik mu to dopusti, te ujedno 
s Tristanom i Zargom ode u Porto Santo, da postavi temelje na- 
seobini. Ali za svoju nesreću ponijeli sobom uz ostale životinje i 
kunaca, kojih se pak toliko nakotilo, da je otok postao brzo go- 
tova pustoš. Pak Tristan i Zargo otkriše Maderu. Zatim jedan nakon . 
drugoga bijahu otkriveni i ostali otoci Maderskog ostrvlja. 


Sl. 36. Karta Edrisijeva od god. 1154. 


Ovi uspjesi sjetiše Henrika na ostrvlje Kanarsko, koje Ge- 
novezi bijahu posjetili još trinaestoga vijeka. Godine 1424. otpremi 
dakle znatno brodovlje sa 2500 ljudi i sa 120 konjanika pod vod- 
stvom Fernanda de Castro, neka one otoke osvoje. Premda su se 
urodjenici (Guanchi) hrabro branili, bili, bi se ipak morali predati, 
da nije Portugizima ponestalo hrane. Druga je pak navala bila 
uspješnija, ali s političkih razloga ostrvlje Kanarsko pade godine 
1478. sasvim u ruke kraljeva kastiljskih. ' 

Nego Henrik nastojaše svakako, kako bi mu mornari prošli 
onaj zloglasni rt Bojador, pred kojim su se toliko plašili, i 
koji je za toliko godina priječio svako daljnje otkriće put juga. 
Ali jedna ladja nakon druge vraćale su se a da ne bijahu postig- 
nule svrhe. Okolo njega su medjutim žamorili, jer da zemlje, koje 
traži, nijesu nego same pustoši poput Libijske. Valja ovdje napo- 
menuti, da osim busole nijesu Portugizi imali ma kojeg drugog 
instrumenta, da se njim vladaju, kad bi im kopna ponestalo s vi- 
dika, a to je povećavalo poteškoće. Tako je prošlo punanih dvanaest 

81. 37. Karta Ibn el Wardieva od god. 12383. 


godina u uzaludnim pothvatima. Henrik nije ipak očajavao o ko- 
načnom uspjehu; nadao se i ufao je stalno, da će kad li tad li 
njegova misao pobijediti. I zaista je pobijedila. 

Jedan od njegovih podvornika po imenu Gil Eannes, koji 
bješe sudjelovao pri takom jednom pothvatu, gledajući vruću čežnju 
svoga gospodara, odluči ili da se žrtvuje ili da otkrije onu tajnu. 
I zaista godine 1434. stavi se na put. Ploveći uz sami kraj prispije 
nedaleko od rta Bojador. Stisne srce, proslijedi i prodje ono stra- 

šilo. Kad onamo s one strane, eto mu na vidiku zemlje zelene 
i plodne. Ko da opiše radost Henrikovu, kad se povratio onaj srčani 
putnik! Učini ga vitezom i obdari ga stanjem i. imanjem. 

' Ovo je otkriće bilo veoma znamenito. Palo je, srušilo se mnogo 
predsuda od vijekova. Oivorilo se novih vidika. Od onog dana 
otkrića su se množila čudnovatom brzinom. Novi, živahniji duh za- 
vlada pomorcima. Godine 1436. Alfonso Gonsalves doplovi do 
Rio d' Ouro. Nego nesrećna vojna Portugiza proti Tangeru, 
smrt kralja Don Duarta, brata Henrikova, i boj za našljedstvo iz- 
medju Don Pedra i Donne Leonore ozlovoljiše Henrika u toliko, da se 
godine 1438. povukao sasvim u svoj ljubljeni Sagres. A ovo bi 
prava sreća za plovidbu, jer sakupi oko sebe sve vrijedne mate- 
matičare kraljevine, pa osnova najprvu pomorsku školu na svijetu, 
i tako postavi temelj razvitku nautičnih znanosti. ' 

Pomorac treba na putu kartu o predjelima, kojima valja da 
plovi, treba stroj, kojim da mjeri visinu sunca nad obzorom, treba 
napokon tablu za dotične račune, jer u jednu izmjerena visina 
sunca ne bi mu služila, a u drugu računi bi bili veoma dugi. 
Na pomorskim kartama srednjega vijeka nijesu bile naznačene ni 
o oširine ni duljine. Ali sada, kad se nastojalo oko otkrića novih 
zemalja, bilo je svakako potrebito, da se otkrivene zemlje unesu u 
kartu što točnije. Mnogi povjesničar tvrdi, da je Henrik izumio 
kartu ravnu. Ali je izvan svake sumnje, da je takove karte iznašao 
Marin Tirski a da je Henrikova zasluga, što je prvi te karte pred- 
ložio pomorcima na porabu. Henrik je isto tako uveo prvi u porabu 
na moru i astrolabij, jer zaista što je ta astronomična sprava mogla 
koristiti prijašnjim pomorcima Sredozemnoga mora, kad nijesu imali, 
karte, na kojoj bi pak zabilježili mjesta po širini svojoj ipo svojoj 
duljini! Oboružani ovim novim srestvima i pomagalima pomorci 
su mogli biti odvažniji i srčaniji. 

I zaista godine 1441. Henrik otpremi na put Antuna Gon- 
salvesa i Ivana Tristana. Gonsalves u mjesto da lovi morske pse, 
za što je bio i poslan, zarobi nekoliko crnaca I Tristan 
proslijedi put do glave Bianco. 

Henrik, odgojen u pravom duhu kršćanskom, izmoli za svoje 
pomorce od pape Eugenija II. potpuno oproštenje u slučaju smrti 
na putu, koje podijeliše kasnije i drugi sveti oci pape; a Nikola 
V. zapiše Portugiškoj sve one zemlje, koje su Portugizi otkrili i 
koje će otkriti. Kalisto III. g. 1455. potvrdi sve bule svojih pred- 

šasnika. Kao što smo spomenuli, u Portugiškoj se s početka žamo- 
rilo i rovarilo protiva ovih pothvata; ali kad se ladje (sl. 38.) počele 
vraćati pune južnoga voća, zlatnoga praha i drugih proizvoda 
i kad dovedoše nekoliko urodjenika, tada nasta preokret u javnom 
mišljenju. Pohlepa za dobitkom nagna i veliko i malo da se jagmi za 
ovim novim izvorom dobiti. Nego u ovoj jagmi, plemenitoj donekle 
s početka, začne se ona neizbrisiva sramota za kršćansku Evropu, 
naime trgovanje robovima. Henrik nije odobravao takovo nedjelo, 
ali ga je morao trpjeti. 

Svedjer okom uprtim put juga otpremi na put svoga vjer- 
noga slugu Gonsalva de Cintra, neka istraži Guineju. Gonsalvo ga 
ne posluša, već se zaustavi na otoku Arguin, da robi urodjenike, 


PALA: 


Sl. 88. Portugiška ladja 15. vijeka. 


koji ga smakoše. Bjebu mu vjerniji i poslušniji Dinis Diaz, koji 
dopre skoro do Kapverdskoga rta, te Lancerota i Gomes Pires, . 
koji ga otkriše. Alvaro Fernandes prodje na jug od Sierra Leone 
a Diego Gil i Joao dopriješe do Mese. Nego je osobitu važnost 
imalo putovanje Alvisa Ca Da Mosta. Ovaj se otputi iz Lisabona 
dne 22. marta g. 1455. Pošto bješe prošao Kapverdski rt, susretne 
dvije ladje, jednom od kojih je zapovijedao Usodimare. Ca Da Mosto 
i Usodimare, oba Talijanci, sprijateljili se odmah. Dopriješe za- 
jedno do rijeke Gambije, gdje na njih naskočiše urodjenici. Pred 
otrovnim strijelama i zbog znatna gubitka ljudi moradoše uz- 


maknuti. 

Ca Da Mosto je jedini putnik, koji je ostavio napisane svoje 
doživljaje. Po njemu znamo štogod o trgovanju robovima, kojoj 
je trgovini bilo središte u Arguinu. Svake bi godine bilo poslano 
na pazare portugiške kojih sedam ili osam stotina robova. Arapi 
onih predjela bili su posrednici u toj ttgovini. Ovi bi nosili unutar 
kopna svoje konje, te za jednog konja dobili deset do osamnaest 
robova. 

Zanimivo je, što Ca Da Mosto pripovijeda o kralju Crneu 
Budomelu, koji bijaše vjere muhamedovske. ,Ovaj kralj, kaže do- 
slovce Ca Da Mosto, rado je slušao govoriti o našoj vjeri, te me 
je često nutkao, neka mu što god kazujem. A ja sam mu govorio, 
da njegova vjera nije prava, da oni, koji ga na nju napućuju, 
ne poznavaju istine. A dok sam ja tako ljutio i srdio one njegove 
vjerozakonske učitelje, on se smijao i govorio, da misli, da je 
“naša vjera dobra, jer da drukčije nije moglo da bude. Jer pošto 
nam Bog bijaše darovao toliko stvari i lijepih i bogatih pa i to- 
liko uma i znanja, da je valjalo da nam dade i dobar zakon; ali 
da imaju i oni dobar zakon i da misli, da se Crnci mogu lašnje 
spasti nego kršćani, budući da je Bog pravedan gospodar, koji je 
udijelio nama na ovom svijetu toliko dobra i toliko stvari a Crn- 
cima spram nama gotovo ništa. Ako mi dakle imamo raj na ovom 
svijetu, da ga oni moraju imati na drugom.“ 

Pak g. 1456. nagnan od oluje, otkri Kapverdsko ostrvlje; 
svrati se u Gambiju i u Rio Grande; prodje rt Roxo i dopre sve 
do ostrvlja Bissagoskoga. Uzalud je- ovdje tražio da trguje, jer 
nijedan tumač nije znao jezika onih urodjenika. Kad je bio na po- 
vratku, vojvoda Henrik ga susretne i dočeka s velikim slavljem. A ovo 
bi zadnji put, što Henrik prisustvova takovu primanju. Ali prije nego 
se s njim rastanemo, red nam se povratiti nekoliko godina nazad. 
Gledajući dakle vojvoda Henrik, kako se Portugizi žacaju proći glavu 
Bojador, bijaše došao na misao, da ko bi zaplovio iz Portu- 
giške ravno put zapada, moraobi svakako da se 
namjeri na koje kopno; pa bješe i otpremio Don Gonsalva 
Velha Cabrala s naputkom, neka bi jedrio uvijek put zapada, sve 
dok ne otkrije koju zemlju. Cabral otkri tako Azore i vrati se u 
Portugišku g. 1432. 

. Vedar i miran umrije vojvoda Henrik dne 13. studenoga g. 1460. 
Mornari, vojnici, trgovci, radnici, naučnjaci, seljaci, bogato i siro- 
mašno, gradjani svake ruke, svi su za njim plakali. Petnaesti vijek 

Carić: Kristof Kolumbo. 5 

gledao je začudjen i zabezeknut njegova djela. Sa svih strana trčali su 
ljudi u Lisabon; jedni, da se dive odvažnim putnicima, a drugi, da 
pri onim pothvatima sudjeluju. Izmedju ovih bijaše i Kristof Kolumb.. 

Smrt Henrikova zaustavi za nekoliko godina daljnja otkrića. 

Godine 1469. Alfons V. dade u zakup svu trgovinu afričku ne- 
komu Fernaou Gomesu, pod uvjetom, da mora otkriti svake go- 
dine sto lega obale put juga. U ovo je doba dolazilo na evropejska 
trgovišta mnogo zlatna praha, slonove kosti i veliki broj robova. 
Nešto prijevarom a nešto silom najogavnijom i najodurnijom Por- 
tugizi su lovili nedužne Crnce te ih slali na stotine u Sagos, u 
Lisabon i u Oporto, što je sve priječilo miran i postepen razvitak 
otkrića, a lomilo je u zametku svako civilizovanje onih krajeva, 
jer Crnci su s potpunim pravom mrzili na te klete svoje neprijatelje. 
Još se i danas ćute posljedice. Godine 1471. istražiše Portugizi za- 
liv Guinejski i dopriješe do zaliva Beninskoga, u koji sto godina 
prije bijahu došli slučajno neki pomorci Dieppski. 
Putnici Joao de Santarem i Pedro Escalone g. 1471. pro- 
djoše ekvator, te se tada za prvi put vila zastava kršćanska na 
jugu od ekvatora. Ovi dopriješe do rijeke Ogavai i do rta sv. Katarine. 
U isto doba pohodiše pomorci portugiški otoke St. Thomas, Annabon, 
Fernando Po i druge u zalivu Guinejskomu. 

Bogastvo onih predjela i pomnja Portugiza da dis: svoje 
naseobine zapriječiše, za trinaest godina svako daljnje otkriće. Me- 
djutim je jedan znameniti pojav morao dati plovidbi novi polet. 
Martin Bohemicus dodje da se nastani u Portugišku. Godine 1484. 
Diego Cam zaputi se na more sa svrhom, da istražuje obale afričke, 
a s njim kao kosmograf podje i Martin Bohemicus. Portugizi već ' 
naučni a donekle i vješti obalam afričkim, putovali su već sada 
srčanije i sigurnije. Tako Cam dopre do ušća rijeke Zaire, pak 
proslijedi kojih tisuću dvje sta milja put juga, a za uspomenu, 
neka se zna, da je sve ono primorje portugiško, podigne nekoliko 
piramida ovud onud na vidjenijim točkama obale. Na ovom:se putu 
desi Martinu Bohemicusu prigoda da steče ono iskustvo, koje je struč- 
njaku potrebito, da dovede u sklad praksu s teorijom. Godine 1481. 
umrije Alfons V. i naslijedi ga Ivan II. koji se zanimao za otkrića, 
kao u svoje vrijeme i Henrik. U općenju s ljudima od zanata, 
kao što bješe M. Bohemicus, kralj se uvjeri, da se pomorstvo 
nije moglo dovoljno razviti s nestašice potrebitih nautičnih instru- 
menata za odredjenje širine i duljine. Ivan II. sazove stručnjake 

na dogovor. Tu dodje i M. Bohemicus. Pošto je astrolabij bio po- 
znat, pošto na njem nije bilo šta da se usavrši i pošto je napokon 
M. Bohemicus zadobio tom prigodom plemstvo, vjerovatno je, da je 
ne samo uveo u praktičnu porabu štap Jakovljev, nego da ga 
je prema potrebi i usavršio. M. Bohemicus vrati se godine 1491. u 
Nirnberg i tamo izradi onaj glasoviti globus, na kojem su bile 
naznačene sve zemlje, poznate u ono doba, kad se Kolumb pogadjao 
s kraljevima kastiljskim o zemljama, koje bi otkrio. 

U isto doba dodje u Portugišku poslanik kralja Beninskoga, 
koji je uz ostalo pripovijedao o nekom moćnom vladaru, kojemu 
da je dapače sam njegov. kralj bio podložan. Ovo uzbudi u kralju | 
portugiškom uspomenu na Popa Ivana (Prete Gianni, Prestegianni), 
kojega je uzalud Don Pedro bio poslao tražiti. Kralj spravi odmah 
na put Bartolomea Diaza, neka bi pošao razvidjeti, koji je i gdje 
je taj veliki vladar, o kojem se toliko pričalo. Pošto prevali dosta 
puta, zateče Diaza jaka oluja, koja ga nanese sto milja na istok od 
glave Dobre Nade, a da se ni sam nije tomu odmah dosjetio. Pro- 
slijedi još put istoka i pristane na neki ostrv, koji nazva Santa 
Cruz. Tražio je svukud da što dozna o Popu Ivanu, ali uzalud. 
Dopre do zaliva Delagoaskoga, odakle krene natrag i na ve- 
liko svoje čudo opazi onaj rt, za kojim je Henrik uzalud toliko 
čeznuo. Poradi zla vremena, što ga onuda bijaše pretrpio, bijaše 
mu nadjenuo ime: Cabo Tormentoso. Ali kralj ne htjede ta- 
kova imena i naredi, neka bi se zvao rt Dobre Nade, jer reče 
kralj: ovaj nam rt otvara put u Aziju. ' 

Red nam je sada ostaviti daljnja nastojanja portugiška, jer 
nas evo u doba, kad se približavalo otkriće Amerike. 


šŠ 
* * 


Prije no prodjemo na samu povijest otkrića Amerike, da re- 
čemo ovdje: u kratko, koliko, kako i što se znalo o našoj zemlji u 
ono doba, kad se Kolumb spremao na put u nepoznate zemlje. 
Znalo se. naime za svu Evropu, a, dalje na sjeveru sve do ušća 
Pečote. Afričko primorje je bilo gotovo sve poznato sa zapadne 
strane, a s istočne, kao što sad vidjesmo, Diaz bješe dopro dd zaliva | 
Delagoaskoga. Da je Diaz prevalio onom prigodom još koju stotinu 
milja put sjevera, bio bi spojio otkrića portugiška s onom točkom 
primorja afričkoga, za koju su već znali arapski geografi. Na- 
* stojanjem putnika talijanskih, kao što bjehu Marko Polo, Nieolo 

* 

Conti i mnoštvo drugih, znalo se dosta, sad sa više, sad sa manje 
točnosti, o kopnu azijskom. Znala se Arabija, znala se mala 
Azija, žnale su se napokon i obale azijske Crnoga Mora. Marko 
Polo bijaše prošao preko Kitaja sve do mora a na povratku bješe 
vidio otočje Sundajsko, te se vratio u Evropu preko Ormuskog 
tjesna. Znalo se napokon nešto i o Japanu. 


g mus INDICVS 9661) 
pore STAS 


a" . 


Sl. 89.a Globus Martina Bohemicusa od god. 1492. 


Nego je za našu povijest osobito važno ono, što se znalo i 
:nagadjalo o istočnoj Aziji i o Atlantskom oceanu. U ovo će nas naj- 
«bolje uputiti globus Martina Bohemicusa (sl. 39.4 i 39. 5) od g. 1492. 
Kao što je to onda bilo u običaju, globus ovaj je natrpan bilješkama, 
opaskama i primjedbama svake vrste. Da počnemo od otoka u Atlant- 
skom oceanu. Tu vidimo najprije Azorsko, Kanarsko i Kapverdsko 

ostrvlje. Tenerifi u zapad vidimo Antiliju, koju je i M. Bohemicus po- 
mjerio s ostrvom Sedam Gradova. Na jugu od Antilije vidimo mnogo 
veći ostrv sv. Brandana, koji se gotovo dotiče ekvatora. Na zapadu 
vidimo kopno azijsko, kako ga M. Polo bijaše opisao; na sjeveru 
je Kitaj s morem istočnim a do njega zemlja Mongola; malo niže 
Indija. Niže sjevernoga obratnika napomenuto je svukud bogastvo 


Sl. 39.0 Globus Martina Bohemicusa od god. 1492. 


onih predjela. Sve od sjevera prema jugu naznačeni su nebrojeni 
otoci. Tu je veliki ostrv Cipangu, očevidno Japan, o kojem se pri- 
čalo, da je najbogatiji, da ima mnogo zlata. Izmedju Cipangua i 
kopna ostaje ocean gornje Indije. Na jugu od ekvatora čitamo 
čudnovat napis. Tu je naime rečeno, da brod krcat željezom ne bi 
onuda mogao ploviti poradi velike množine magnetičnoga željeza; 

što. raste na onom kraju. Vidimo ostrve Java, Major i Minor, 
ostrv Candyn, ostrv Pentam i ostrv Neucurum. Vidimo po ovom, 
da je veći dio od onoga, što se znalo o Aziji, bilo nestalno, neiz- 
vijesno i netočno: netočno osobito što se tiče primorja. A nijesu 
odgovarala ni sama imena. Gotovo sve, što se znalo, znalo se pod 
iskrivljenim imenom. 

Odavle se razabira, da su svi | ondašnji Poiijnćd mislili, da 
bi brod, koji bi iz Evrope zajedrio .put zapada, naišao najprije na 
množinu otoka, izmedju kojih je Cipangu najbogatiji i najveći, te 
napokon prispio u Indiju. Valja nam ovdje spomenuti, što se mi- 
slilo o veličini same zemlje, a u tu svrhu red nam je da se vra- 
timo nekoliko vijekova natrag, jer je Kolumb temeljio svoje mni- 
jenje u tom pogledu na stare klasike. Veliki grčki filozof Tales 
(600 god. pr. Kr.) bijaše došao do uvjerenja, da je zemlja okrugla; 
a netom joj se znalo za oblik, mogla joj se izračunati i veličina. 
I zaista je to Eratosten (250 g. pr. H.) kušao u Aleksandriji; a 
nakon Eratostena Posidonije. Eratosten bijaše našao, da je jedan . 
. stupanj meridijana dug 700, a Posidonije, da je dug 500 stadija. 
Po tom je po Eratostenu zemlja bila veća, a po Posidoniju manja 
nego što je u istinu. Pozniji geografi poprimiše kao istinitu mjeru 
Posidonijevu. Aristotel je mislio, da nije mnogo daleko od Evrope 
do Indije, a tako i Strabon. Kolumb je znao za sve ovo, što je 
sve imalo velik utjecaj na njegovo mišljenje a po tom i na njegov 
veliki pothvat, jer na zemlji, smatranoj manjom nego što je u istinu, 
manji je morao biti i prijelaz preko Atlantskog oceana, a po tom 
manje i poteškoće. 

Napomenimo ovdje jednu važnu priliku, koje nam se kasnije, 
valja opet dotaknuti. I ako je oblost zemaljska bila već onda od 
učenih ljudi uopće priznata, nije se ipak znalo još ništa o teži i 
mislilo se, da je zemlja nepomična, da je u sredini svemira. S toga 
filozofi nijesu mogli razumjeti, kako bi to moglo biti, da bi ljudi u 
. onom nepoznatom dijelu svijeta hodali glavom strmo a nogama 
uzbrdo. Mislilo se, da ako je u jednu ruku moguće prevaliti ocean, 
nije u drugu moguće vratiti se natrag, jer ko da se uspne uz At- 
lantik, pošto se niza nj bijaše spustio? Ipak, kao što nam to do- 
kazuje globus M. Bohemicusa, nijesu svi dijelili ove bojazni. Nu 
takvih ljudi ne bijaše mnogo, dapače veoma malo. Svi ostali, premda 
bijahu inače naučeni, vjerovali su i prisizali su na sveto pismo, 
u kojem su mislili da je tako napisano. Takova su bila vremena, 
pa takovi i ljudi. 

Mladost Kolumbova; njegov dolazak u Portugišku. — Kako je došao na misao, 
da putuje put zapada; prvi prijedlozi. — Prijedlog dvoru Portugiškomu i ne- 
vjera ovoga dvora. 


dio se pisalo o rodnom mjestu Kristofa Kolumba. U po- 


sljednje je doba bilo dokazano, da se Kolumb rodio u Genovi 

od oca Dominika pokojnog Ivana Kolumba i od majke Susane (Sozana 
Fontanarubea u listinama latinskim), kćeri Jakovu Fontanarossi. 
Dominik imadjaše četiri sina, naime Kolumba, Pelegrina, Bar- 
.tolomija i Jakova a jednu kćer, o kojoj se samo znade, da je bila 
udata za nekog Jakova Bavarella. Valja da je Dominik. bio 
tanak na imuću, jer se razabira iz listina, da je morao prodati neke 
ženine zemlje, a zna se takodjer, da su ga u starosti sinovi potpo- 
magali. Ipak se bio dosta poskrbio za naobrazbu Kolumba i Bar- 
tolomija. Oba su brata učili u Genovi, oba se bijahu posvetili er- 
tanju hidrografijskih karata, koje su i prodavali. Kolumb (naslovna 
slika) po ondašnjem običaju polatini ime i prozva se Columbus. A 
u Španjolskoj ga promijeni još jednom i prozva se Cristoval Colon. ' 
Sve do danas nije se moglo ustanoviti, kad se rodio. Mnijenja 

se razilaze za dvadeset godina, to jest od god. 1436.—1456. Naj- 
vjerovatnije je, da se rodio godine 1446. Stoji svakako, da je Ko- 
lumb za rana učio matematiku, kosmografiju i latinski, jer drukčije 
ne bi bio mogao čitati klasike i po njima misliti sam svojom gla- 
vom. Peschel i Ruge a za njima mnogi drugi naučnjaci izgubili su 
dosta vremena, da svijetu predoče, koliko je bilo veliko neznanje 
Kolumbovo. Teško da su uspjeli u svojim dokazima, jer se na glavno 
nijesu osvrnuli, na vremena i na okolnosti. U tamnoj i dugoj noći 
srednjega vijeka bilo je nestalo traga svakomu napretku geografijske 
znanosti, i ejeplidlačarenje skolastika trošilo je vrijeme i varalo 

misao prelom praznih tančina i sofizama. Nije se dakle mogla za- 
htijevati strukovna obrazovanost u čovjeka, koji u prvoj svojoj mla- 
dosti ostavi školu i podje na more. 

Kako pripovijeda suvremenik Giustiniani, Kolumb nakon što 
ostavi nauke, dade se s početka na zvanje oca svoga. Ali je u ono 
doba Genova bila prvi trgovački grad na Sredozemnom moru; 
svaki je dan dolazila i odlazila množina brodova; luka je bila puna 
života; sve što je bilo mlado, sve je naginjalo k moru, a velika je 
množina hodila u svijet. Malo ih se vraćalo, nešto što bi poginuli, 
a nešto što im se nije dalo živjeti u domovini, koju je točio crv 
nesloge i domaćeg razdora. Kolumb, koji je radije učio nego pre- 
vraćao vunu kao što i otac mu, ostavi takodjer kutnji prag i podje u 
svijet. Mržnja, s koje su često kipjele jedna na drugu državice tali- 
janske, gusarenje Katalana, naoružani brodovi talijanskih knezova 
i oružane ladje privatnika, koji bi sad gusarili na svoju ruku a 
sad u službi kojega mogućnika, ratovi napokon gotovo neprekinuti 
protiv Turaka, sve je ovo davalo Sredozemnomu moru prizor grožnje 
i straha. U ovoj krutoj školi sproveo je Kolumb svoju prvu mla- 
dost: u ovoj školi stekao je prva svoja iskustva. A nije bez temelja, 
što se misli, da se i sam katkada upuštao u gusarenje. Provencalski 
kralj Rainiero bio ga je poslao u potjere za nekom galijom nepri- 
jateljskom; ali pošto pristane u Sardiniju, doču, da su onoj galiji 
bila došla na pomoć tri druga broda. Vojska se Kolumbova pre- 
straši i zatraži, neka bi se pošlo natrag, uzelo pojačanje pak onda 
navalilo. Kolumb hini da pristaje, ali kad nastupi noć, obrne tako 
iglu na busoli,. da je ova u mjesto juga kazala sjever i obrnuto. 
I tako se vojska dade prevariti. Nego ne znamo, kako se stvar 
upravo svršila; ali nam ona svakako pokazuje. čovjeka, koji znade 
i misliti i raditi u ozbiljnim časovima; pokazuje nam njegovu neu- 
strašivu odvažnost, koja će mu kasnije, na putu k neznanim zem- 
ljama, dati potrebitu jakost da odoli plahosti svoje družine; poka- 
zuje nam čovjeka od oka, koji će tako udesiti svoj put i svoje ra- 
čune, da mu pothvat bude što manje zavisan od ljudi, a po tom 
i sigurniji. Kolumb sam pripovijeda, da je jedrio i po istoku i po 
zapadu pa da je bio u grčkom ostrvlju, na otoku Scio, gdje je 
vidio, kako peku rakiju. 

Ne zna se za izvijesno, kako i kada je došao u Portugišku. 
Uopće se drži, da je to bilo godine 1470. Onda je on bio u evi- 
jetu života. Bio je visoka stasa, čvrst i jedar; lice mu duguljasto 

ni mršavo ni punano, izrazito, masti crnomanjaste, koja je nagi- 
njala na rumenkasto; nos zavinut, oči sive, bistre, koje bi se lako 
uspalile i iskrile; sva mu vanjština napokon skladna i dostojan- 
stvena. Bijaše plave kose, ali sijed već u tridesetoj godini. U jelu 
i u piću veoma umjeren; prijazan sa svakim, govorio je lako i ži- | 
vahno. Po naravi nagao, znao bi se ipak svladati, kad mu ne bi 
dodijalo. U Lisabonu, slušajući svaki dan sv. misu u samostanu de 
Santos, upozna se s Filipom Mognizovom, koja je ondje bila na 
naukama. Ne zna se stalno ni gdje ni kada su se vjenčali, ali je sva 
prilika, da se to zbilo godine 1474. u Porto Santo, gdje se pak 
Kolumb i nastanio kod svoje punice. Tu mu se i rodi prvi sin Diego. 
Zna se za izvijesno, da je odanle katkad putovao obalom afričkom 
a uz to da je pomno svaku bilježio, učio, crtao karte i gradio sfere. 
U listu, što ga je pisao kralju, kaže od riječi do riječi: ,Bio sam do 
tvrdje sv. Jurja, koja je ispod ekvinokcijala, te sam dobar svjedok, 
da se ondje može prebivati . . . Putujući od Lisabona do Guineje 
i opažajući pomno, imao sam se prilike uvjeriti, daje jedan stupanj 
najvećega kruga dug 96?%/s milja“. A u nekoj bilješci, u kojoj ras- 
pravlja o stanovljivosti svih pojasa zemaljskih, govori, da je februara 
mjeseca godine 1477. bio sto lega dalje od Izlandije. 

Nije moguće ustanoviti, kako je baš Kolumb došao na misao da 
preplovi Atlantski ocean. Straga nekoliko vremena, hoće neki spisatelji, 
da je glasoviti liječnik i matematičar Pavao Toscanelli pravi začetnik 
velike misli, a to sude po jednom listu, što ga je upravio Fernandu 
Martinezu u Lisabon, u kojem listu govori uz ostalo, da se u Indije 
može prispjeti ploveći put zapada, i dokazuje, da se taj put može izvesti, 
dodavši k istomu listu kartu, na kojoj je, kako on sam veli: ,nacrtan 
konac zapada uzevši Izlandiju s juga sve do Guineje, sa svim oto- 
cima, koji su na ovom putu; prema kojima ravno na zapad stoji na- 
crtan početak Indije s otocima i s mjestima, ka kojim možete 
poći“. Ovaj je list odgovor na pismo, što ga po kraljevu naputku 
bijaše dobio iz Lisabona. Jasno je dakle, da ovo pitanje nije došlo 
na srijedu u Portugiškoj po Toscanellijevu utjecaju, već da ga je 
ondje neko drugi bio postavio. Taj drugi bio je Kolumb, kojemu 
ne bi inače valjalo vjerovati, kad kaže, da je sproveo u Portugiškoj 
punih četrnaest godina, mučeći se uzalud, kako bi kralja pre- 
dobio za svoju osnovu, jer je onaj list pisan na 29. lipnja g. 1414. 
a Kolumb je ostavio Portugišku koncem god. 1484. Nego valja pri- 
znati, da je Toscanelli s ovim listom pak i s drugim, što ga 


14 


je kasnije pisao samomu Kolumbu, mnogo doprinio, da ovaj ne klone 
duhom pred suprotivštinama i pred zaprekama, što su mu ih pro- 
tivnici postavljali. Stoji svakako, da su začeću velike namisli u glavi 
Kolumbovoj dala prvi povod otkrića portugiška, pa da su na nj mo“ 
rala znatno utjecati nagadjanja starih geografa o neznanim oto- 
cima na zapadu, pak i kazivanja, što su kolala svjetinom o čudno- 
vatim predmetima, što su ih struje kad i kad nanosile na obale . 
poznatih otoka; a u prvom redu uvjerenje o okruglosti zemaljskoj. 
Po Ptolomeju dijelio je Kolumb ekvator zemaljski u 24 dijela; svaki 
dio. po jedan sat, dakle u 24 sata, koji odgovaraju 860" to jest 
15" na jedan sat. 

Promatrajući globus Ptolomejev i najstariju kartu Marina 
Tirskoga, zaključi Kolumb, da je već Marin Tirski znao zemlju za 
15 sati, to jest za 225% u duljini. Skrajne poznate točke na zapadu 
bijahu otoci Kanarski, a na istoku azijska rijeka Thinae. Sad se: 
Portugizi bjehu tisnuli na jug od otoka Kapverdskih a na zapad do 
Azora; tako da je poznati prostor u duljini narastao na 16 sati. 
Još je dakle ostajalo nepoznato 8 sati u duljini to jest 120%. Ova 
mu je praznina zapinjala za oči a po njegovu mišljenju mogla je do- 
nekle biti popunjena i nepoznatim zemljama same Azije. Nego je 
Kolumb znao i za mnijenje Arapina Alfragana, po kojem je stupanj 
bio mnogo manji nego po drugim spisateljima, a po tom manji i 
prostor nepoznatog dijela svijeta. A Strabo ga je u. svojoj petnae- 
stoj knjizi učio, da još nijedna vojska ne bješe doprla do skrajne - 
točke Azije. Što je Kolumb stvar više učio i što je o njoj više raz- 
mišljao, sve se više uvjeravao, da Atlantski ocean nije tako širok a da 
.ga čovjek ne bi mogao preploviti. I on je zaista čitao u Seneke, 
Aristotela i Plinija, da se iz Kadixa može u Indije u malo dana. K 
. mislima, koje su se u njemu tako razvijale, nadodju i putovanja Marka 
Pola i Johna Mondevillea. Ovi su putnici tvrdili, da bijahu prešli pre- 
djele, koje je Ptolomej već poznavao, i da su doznali za neke zemlje, 
što su dalje od same Azije, naime za zemlju Cipangu, za Sumatru 
i za Javu. U njegovim snovima i razmišljanjima miješalo se živo 
.i preplitalo se duboko vjersko čuvstvo, koje ga je često zavodilo na 
pretjeravanja. Smatrao je sam sebe nebeskim izaslanikom, kojemu 
providnost bijaše dosudila; da izvrši njene velike osnove. Mislio je, 
da vidi u svetom pismu proročanstva, koja su naviještala njegova 
otkrića, i bio je uvjeren, da su sveti proroci u nadahnutim svojim 
riječima govorili o velikom djelu. ,Krajevi zemaljski bit će zbliženi 

jedan drugomu i svi narodi svijeta, svi “jezici bit ce spojeni i sa- 

kupljeni pod zastavom Otkupitelja“. A ovo je morao biti veliki plod 

njegovih osnova i njegova pothvata: dovesti naime u doticaj i istok 

i zapad sa kršćanskom Evropom; raznijeti i raširiti luč prosvjete 

kršćanske medju narode poganske; spojiti ih duševnom svezom i 

staviti ih pod zapovijed i pod okrilje svete matere crkve; oslobo- ; 
diti napokon sveti grob iz ruku nevjernika. : 

Oduševljenost za svoju namisao, koja ga je svega obuhvatala 
davala je njegovim riječima osobit i živahan izraz. Za nijemo i za 
glupo stado neznalica dakako da je to bivalo drukčije. Ali je on 
ćutio, što i koliko će moći na sudbinu ljudstva njegovo uvjerenje i 
njegova gvozdena odvažnost; ćutio je u sebi onu iskru genija, koja 
daje novi neslućeni pravac i ljudima i mislima, pak je s toga i 
mogao i znao i hotio da u odnošaju s okrunjenim glavama opći 
kao jednak s jednakima. 

Svoju osnovu, kako se misli, podnio je najprvo vijeću Ge- 
noveškomu, pak republici mletačkoj. Jedni kažu, da su ga u Ge- 
novi primili porugljivo; drugi vele, da nijesu, već da se na stvar 
nijesu mogli osvrnuti poradi rastrojstva, koje je točilo republiku. 
Ne zna se ništa izvijesna ni što se tiče Mletaka, ni kada, ni kako. 
Mnogo se više znade o ponudama, što ih učini Ivanu II. kralju 
portugiškomu. Osokoljen od sveopćega zanimanja u onoj zemlji | 
za otkrića, podje glavom pred kralja i razloži mu svoju osnovu. 
Valja svakako da su njegove riječi djelovale na kralja, jer se znade, 
da je ovaj stvar povjerio naročitu odboru, neka bi je razvidio i ras- 
pitao. Odbor osudi osnovu kao nevaljanu, neizvedivu i smušenu. To 
rek bi da kralju nije bilo po ćudi, premda su otkrića duž obala 
afričkih stajala s jedne strane velikih žrtava a s druge nije bilo 
vidjeti onih plodova, kojima se nadao i što još nije bio otkriven 
put u Indije, za kojim se u Portugiškoj toliko težilo. Jer kažu, da 
je Kolumb bio naveo toliko dobrih razloga, da kralj bijaše napokon 
pristao i da je još trebalo samo utvrditi uvjete. Ali da je Kolumb 
zahtijevao visoke časti i velikih nagrada, na što da kralj nije ni- 
kako htio da pristane. Pak po nagovoru svojih savjetnika otpremi 
potajno jednu karavelu (brod) put zapada, u koju svrhu bijaše izmamio 
Kolumbu podroban nacrt puta, kojega se kanio držati. Ali se ka- 
ravela u brzo povrati. Mornari, da opravdaju svoju neodvažnost, 
rugahu se Kolumbu kao sanjaru i kao smušenjaku. Ovo postupanje 
ni u čem plemenito a podlo svakako, dirne tako nemilo Kolumba, 

da je odmah odlučio da dstavi onu zemlju, kojoj ga ništa nije više 
pritezalo, jer mu je žena bila već umrla. I zaista, koncem godine 
1484. sa svojim sinom Diegom ostavi Portugišku, kao što on sam 
kaže, potajno od straha, da ga silimice ne bi zadržali. Drugi na- 
gadjaju, da ga je protjerala nevolja, jer da bijaše zapao u velike 
dugove, koji da bi ga bili doveli do tamnice. Po listu, što mu ga 
kasnije kralj Ivan II. pisao, misli se, daje pobjegao poradi kakva ne- 
djela. Stoji medjutim, da kad ga nevrijeme, na povratku s prvoga 
puta, bacilo u Portugišku, niko i ne spominje, da se bojao onih 
sudova. 

Kolumb dolazi u Španjolsku; političke prilike na poluostrvu; Kolumb pred 

vijećem u Salamanci. — Kolumb u nevolji; njegova nova nastojanja i novi 

dogovori. — Nenadane poteškoće s Kolumbove strane; kraljica pristaje na 

njegove zahtjeve. — Glasoviti ugovor od 17. aprila god. 1492.; priprave za 
prvo Kolumbovo putovanje. 


V 

Mo Kolumb ostavi Portugišku, ne zna se ništa, kuda bijaše 
krenuo i kako je sproveo onu godinu. Misli se, da je bio u 
Genovi da pohodi oca, jer majka mu je bila već umrla; pak neki 
spisatelji drže, da je tom prigodom ponovio usmeno ponudu vijeću 
genoveškomu, ali dokazano nije. Zna se samo, da je koncem one 
godine ili početkom g. 1485. stigao u Španjolsku. Po svjedo- 
čanstvima, što ih je iznijela na vidjelo glasovita parnica njegovih 
baštinika proti vladi, Kolumb je najprije stigao u Palos, da gladan, 
žedan i u poderanim haljinama kuene na vrata samostana Rabid- 
skoga, proseći komad hljeba za se i za svoga jedinca Diega. Nego 
rek bi, da ovo nije bilo baš ovako, već da je došao u Sevilju, gdje 
je bio preporučen vojvodi Sidonskomu od bogatoga Florentinca 
Ivanata Berardija. Vojvoda ga primi ljubazno, ali zanos i odušev- 
ljenje pak i sigurnost, kojom je Kolumb govorio o uspjehu, pobu- 
diše u njem sumnju, da li možda nema posla s kakim sanjarom, 
te ga otpravi. Kolumb se tada obrati k vojvodi Medina-Coeli, koji 
ga primi i ugosti. Htijaše vojvoda da mu pruži potrebita sredstva, 
ali odustane od nakane bojeći se, da se ne bi dvoru zamjerio. 
Preporuči ga, kako hoće jedni, ocu Talaveri, kraljičinu ispovjed- 
niku; a kako misle drugi, pisa samoj kraljici, neka bi pothvat 
poduprla. Ali prilike bijahu za Kolumba veoma nepovoljne, jer dvor 
bijaše zabrinut s rata protiva Maura. A to je sve i ovom prigodom 
i kasnije imalo velik utjecaj na t6k Kolumbovih nastojanja oko 

dvora španjolskoga. A pošto se tadanji politički odnošaji u Špa- 
njolskoj prepliću s Kolumbovom PAK: to se tih odnošaja valja 
svakako da dotaknemo. 

Ženidbom Ferdinanda, brija aragonskoga, s Izabelom, kralji- 
com kastiljskom, bijaše prestao onaj razdor na poluostrvu, iz ko- 
jega su Mauri crpli najveću silu i korist. Ovom se ženidbom kra-: 
ljestva nijesu ipak bila stopila. Oba ostadoše nezavisna jedno od 
drugoga. Ženidba kraljeva bila ih je u toliko stopila, da su radili + 
zajednički, da su bili postali najuži saveznici. Izabela bješe svedjer 
kraljica kastiljska, a Ferdinand kralj aragonski. Ferdinand bijaše 
čovjek bistra _ uma. Znao je, što hoće; a da postigne ono, za čim 
je težio, znao je odabirati i putove i sredstva. Bio je veoma 
pobožan. Željan slave, nije u njem ipak bilo veledušja. U politici 
bio je hladan i egoističan. Izabela je upravo još, nevidjena pojava 
u povijesti: dobra, darovita, pronicava duha, puna muževne snage, 
a veledušna, lijepa i nježna: ujedno. Rijetko kada da se tolike 
kreposti našle sve u jednoj ženi — nikad još u ženi, koja je 
sjedila na prijestolu. Živo je sudjelovala u svim državnim savje- 
tima. Slijedila je uvijek kralja na bojište; a dok ga je s jedne 
strane nadmašivala u odvažnosti, znala je s druge nadahnuti iškrom 
svoga žara i visinom svojih misli cjepidlačarsku njegovu politiku. 
Vrhu svega lebdilo joj pred očima oslobodjenje Granade od 
Maura, da pak na ponosnoj Alhambri: razvije barjak 'kršćanski. 
Bilo je gotovo osam vijekova, da je maurska sila tištila Španjolsku, 
osam vijekova borbe i krvoprolića. Bilo je jednoć vrijeme, kad su 
zadnji tragovi kršćanske slobode bili našli jedino utočište na vrlet- 
nim kosama Asturskim, kojih jedinih ne pogazi kopito maursko. Pak 
stopu po stopu, grudu po grudu, počeše Španjolci oslobadjati svoju 
domovinu. Pokrajina iza pokrajine, grad iza grada, tvrdja iza tvrdje, 
sve bijaše malo po malo palo u ruke kršćanske. Mauri potisnuti 
odasvud sakupiše se sada i utvrdiše se po gorama, koje okružavaju 
Granadu. Sada je moralo pasti i to zadnje utočište neprijatelja. 

Izabela u svojoj kršćanskoj revnosti, dok je s jedne strane 
materinskom brigom ublažavala u svojoj kraljevini stroge naredbe 
Ferdinandove protiva Maura i Jevrejaca, nastojala je s druge da 
oživi ona vremena, u koja je u Španjolskoj sve čeznulo, da i onaj 
jedini kraj domovine oslobodi od neprijatelja. A kad zaori ratna 
trublja, sva se Španjolska odazva oduševljeno ratnomu pozivu. Kor- 
dova, mjesto sastanka svih vojska kršćanskih, bila je promijenila 

lice. Oba kralja, oba dvora, cvijet plemstva i svećenstva, svi dr- ' 
žavni dostojanstvenici, silna vojska, sve napokon što je bilo otme- 
nije u Španjolskoj, sve je bilo usredotočeno, u Kordovi. U onoj 
ratnoj vrevi, u onoj mješavini nebrojena puka, izgubljen i zablenut | 
raskošjem i bogastvom vitezova španjolskih, tumarao je Kolumb 
po ulicama Kordovskim u siromašnom odijelu a možda i. gladan, 
vrebajući, kako bi mogao govoriti s ocem Talaverom. List, što ga 
je nosio, otvori mu vrata kraljičina ispovjednika i savjetnika. Ali 
se on uzalud mučio da pobudi u Talavere bar znatiželjnost za svoju 
veliku osnovu. Talavera je bio valjan bogoslovac, pak se samo morao 
čuditi drzovitosti toga nepoznatoga čovjeka, koji se usudjuje pred- 
lagati nešto, što se po njegovu mnijenju nije sudaralo sa svetim 
* pismom. A osim toga Talavera bješe zabavljen drugim poslima; a 
kraljevi u onako ozbiljnim prilikama nijesu mogli imati vremena 
da ga slušaju. 

Položaj kršćanskih vojska bio je ozbiljan i težak, jer kraljevi 
granadski Muley Boabdil i nećak mu Mohamed Boabdil, prije ne- 
prijatelji, bjehu se sada pomirili i združili. Kolumb nadajući se 
mirnijim prilikania ostane u Kordovi i tu se upozna s Bea- 
tricom Enriquezovom, u koju se zaljubi i koja mu rodi sina 
Fernanda. Životario je plodom svoga truda crtajući karte i 
globuse i prepisujući razne rukopise. Valja reći, da mu je trud 
bio veoma kukavno nagradjen, kad su mu često manjkale i 
najpotrebnije životne stvari, a često bi skapavao bio i od gladi, da 
ga nije potpomagao prijatelj mu Alonzo Quintanilla, ministar finan- 
cija kraljevine Kastiljske. Nego Kolumb svojim dostojanstvenim 
ponašanjem i kretanjem, dubokim uvjerenjem i plemenitim zanosom, 
kojim je govorio o svojoj osnovi, steče malo po malo i drugih 
moćnih prijatelja, koji mu pak pribaviše pristup k moćnoma kardi- 
nalu i nadbiskupu Toledskomu D. Petru Gonzalesu de Mendoza. 
Mendoza je bio više bogoslovac nego geograf, pak ga od prve smuti 
i zanese u misli prijedlog Kolumbov, bojeći se, da ne bi tu što bilo, 
što bi se protivilo crkvenoj nauci; ali kao čovjek bistra uma shvati 
veliku korist, koju bi i crkvi i državi moglo nanijeti izvedenje ta- 
kova pothvata, pak se zauzme, da ga kralj i kraljica puste preda se. 

Kolumb izadje pred kralja i kraljicu skladno, ali otvoreno i dosto- 
janstveno, kao no čovjek, koji je bio uvjeren, kao što je sam kazao, 
da dolazi ,kao poslanik Svevišnjega, odabran po neizmjernoj .nje- 
govoj dobroti, da navijesti zauzeće Indije kraljevima, koji su neu- 

morno nastojali oko širenja vjere“. U onom času, koji je za Ko- 
lumba bio plod tolikih patnja, toliko ustrpljiva nastojanja, počne 
govoriti kao nadahnut o narodima, koji su u onim nepoznatim ze- 
mljama čamili u bludnji, u krivovjerstvu i u neznaboštvu, lišeni 
prave i spasonosne vjere kršćanske; pak o bogastvu onih kruno- 
vina, kojima je evo on spravan da poveća sjaj i moć kraljeva špa- 
njolskih. Navede sve biljege i sve dokaze, koji su ga na tu misao 
naputili, spomenu davne spisatelje, u kojima je ta misao nalazila 
potvrdu. Ferdinandu kao što ne izbježe zanesenost Kolumbova, koja 
mu je i u Portugiškoj toliko štetovala, ne izbježe takodjer ni znan- 
stvena podloga, na kojoj je svoj prijedlog osnivao. Hladan i oprezan 
kao što je uvijek bio, naredi ocu Talaveri, neka bi pozvao najbolje 
geografe i kosmografe kraljevine, da stvar ispitaju. Vijeća onoga 
odbora bijahu urečena u Salamanci, glasovitoj s najboljega sveuči- 
lišta, što ga je imala Španjolska. Odbor se sakupi u dominikanskom 
samostanu sv. Stjepana. Tu dočeka i primi Kolumba Diego de Deza, 
koji je i onda i kasnije i uvijek bio neutrudljiv zagovaratelj njegova 
prijedloga. 

Odbor bi sastavljen od naučnjaka svake vrste; osobito od bogo- 
slovaca. Takav odbor bio je dakako i odviše častan za nepoznata 
pomorca, koji je ne samo bio iznio na srijedu veliko jedno 
pitanje, već je to pitanje ujedno i hotio da riješi. Možemo pomi- 
sliti, s koje ga je visine gledala velika većina onih odbornika; što 

je morala misliti o čovjeku, koji se spremao da uništi predaje od 
= vijekova, potvrdjene od svetoga pisma; pak možemo i slijediti one 
porugljive posmjehe i uvjerenih naučnjaka i nadutih neznalica, ko- 
jima bi popraćen Kolumbov dolazak u onu znamenitu dvoranu. 

Koliko veličine u onom trenutku! S jedne strane sirotan mor- 
nar, a s druge odabrana kita geografa, matematičara, državnih i 
crkvenih dostojanstvenika, pozvanih da sude nauku, koje je on nosilac! 
Onom naravnom rječitošću, kojom ga priroda bješe obdarila, poja- 
čanom od živa uvjerenja o svetoj stvari, počne Kolumb razlagati i 
tumačiti svoju osnovu. Ali ga je dubok jaz dijelio od velike većine 
onih pametnih ljudi. Oni su ljudi živjeli od uspomene i nijesu mogli" 
da se zalete skokom tako visokim, okovani kao što bjehu predsu- 
dama prošlih vijekova. Kolumbu bi bilo valjalo da ih podigne do 
sebe: valjalo bi bilo da sruši u onim duhovima onu nauku, koju 
su oni temeljili na svetom pismu; valjalo bi bilo da ulije u njih 
iskru onoga božanstvenoga nadahnuća, koje ga je vodilo, neka bi 

ga mogli i ako ne razumjeti a ono barem slušati. Teška zadaća u 
istinu! Pripovijedaju povjesničari, kad je Kolumb počeo govo- 
riti, da su ga sami redovnici onoga samostana pozorno slušali, jer 
da su oni jedini mogli da slijede njegova tanka i duboka raz- 
glabanja. Ostali, nešto s nepovjerenja prema novotariji, koja je ru- 
šila uvriježene predsude a nešto, što nijesu bili pripravni da slijede 
i razumiju brojeve, koji su sami u onoj neizvijesnosti pojmova mogli 
pomoći, govore, da ga nijesu ni slušali. Jedni prosto rekoše, da je 
nevaljano i nemoguće, što je naveo, drugi rekoše, da otkud njemu 
prostu mornaru toliko pameti, da vidi dalje nego što su vidjela či- 
= tava pokoljenja kosmografa i filozofa; treći napokon, zadubeni u 
simboličnu koju izreku svetoga pisma, govorahu i pomišljahu na dr- 
zovitost i na posljedice takove nauke. Kolumb je uzalud dokazivao 
okruglost zemaljsku, kad su mu oni navodili kitic4 iz svetoga 
pisma i toliko svetih otaca, koji da su to nijekali. David bješe 
rekao: ,Ti si Bože prostro nebo nalik zastora“; pak ako je nebo raza- 
strto nalik zastora, govorahu oni, mora da je ravno a ni počem kru- 
gljasto. ,Ima li što smješnije — bješe rekao Laktancije — nego 
vjerovati, da ima antipoda, kojima noge stoje suprot našim no- 
gama, da ima ljudi, koji idu nogama u zrak a glavom po tlima? 
Da ima strana svijeta, u kojoj je sve naopako, u kojoj stabla rastu 
sa žilama u vis, s granama strmo i u kojoj kiši i sniježi uzbrdice?“ 
— Drugi su navodili svetoga Augustina, koji bješe rekao, da se 
nauka o antipodima protivi povijesnom temelju kršćanske vjere, 
jer da nije nikako moguće, da je ko živ mogao prevaliti ocean, koji 
nas od njih dijeli, pak da je to isto ,što i vjerovati, da ima ljudi 
na svijetu, koji ne dolaze od Adama“. Teške su morale biti na 
mjerilu protiva Kolumbovih razloga ove riječi u pobožnoj onoj 
skupštini, pak možemo pomisliti, s kojom su vategom morale biti 
izuštene i ponovljene. Pak na isto mjerilo bijahu bačene sa svom 
svetom svojom težinom slične izreke sv. Ambroza, sv. Jerolima, 
sv. Grgura, sv. Hrisostoma, sv. Bazilija i drugih. Nije čudo, što > 
se onom dvoranom bilo počelo žamoriti o svetoj Inkvisiciji i ne 
zna se, što bi se bilo dogodilo, da nije Aleksandar Geraldini potekao 
k velikomu kardinalu i da nije ovaj utišao i umirio bar donekle 
one uzrujane duhove. 
Kolumb se nije nadao, da će se geografijska rasprava pretvo- 
riti u bogoslovne tančine, da će protiv brojeva i matematičnih do- 

kaza doći na srijedu izreke svetaca i kitice svetoga pisma. Što su 
rasprave bile življe, to je ona pobožna skupština gorih nesmisala 
iznosila na vidjelo. Rekoše, da put preko Atlantskoga oceana ne bi 
mogao trajati manje od tri godine, pak otkud tolik brod, da nosi lju- 
dima potrebitu hranu? Oni, kojima se činilo, da bi zemlja mogla ipak 
biti krugljasta, tvrdiše, da na južnoj poluci nije moguće prebi- 
vanje poradi velike i nesnošljive vrućine, jer da Epikur bješe rekao, 
da je samo sjeverna polutka pokrivena nebom, a južna da nije drugo 
nego pusto i neizmjerno more. Neki, da mu samo bolje pobiju 
nauku, rekoše, ako se i uzme zemlja kao krugljasta, te postavi, da ima 
stanovnika na drugoj polovici, pak da se do nje može i doploviti, 
ali kako natrag? Ako je zemlja krugljasta, vode oceanske morale 
su naličiti veliku brdu; pak koji vjetar da tjera uzbrdo brodove, 
koji bi se spustili nistrmo ? ' 

Videći Kolumb, kako mu znanstveni razlozi ne pomažu u onoj 
skupštini zanesenjaka i bogoslovaca, baci daleko od sebe i karte i sfere 
te: počne: braniti svoje navode sa svetim pismom u ruci. Ali uzalud, 
kad je malo bilo njih, koji su ga hijeli slušati a još manje onih, 
koji su ga mogli razumjeti, i kad je istinito ono, što kaže Helps, 
da svi veliki ljudi vrijedjaju donekle svoje suvremenike, dokazujući 
svojim djelima njihovo neznanstvo i njihovu glupost. Ipak njegove 
riječi ne odoše sasvim izgubljene. Mladi samostanac Diego de 
Deza, kasnije nadbiskup Toledski, bijaše uz njega odmah s po- 
četka pak i doprinese, da su se rasprave produžile, da su ga na- 
pokon neki bili počeli slušati pak uz njega i pristali. Od velike 
zaštite i obrane i pomoći bješe Kolumbu fratar Antun de Marehena. 
O ovom fratru govori Las Casas, da je našao u nekim spisima 
Kolumbovim, da ga je poslije Boga najviše branio i podupirao. 

One rasprave prekinute u pramaljeću g. 1487. ma koliko bile 
burne, ma koliko se ondje bilo pojavilo možnih protivnika, bile su za 
Kolumba od velike koristi. Njemu se ondje bila desila prigoda da 
govori pred najbiranijim duhovima kraljevine, da čuje prigovore i da ih 
pobije. Nije bio uspio, kao što se nadao, ali je mnoge bio predobio 
na svoju stranu, a protivnici mu valja da su se bili uvjerili, da u 
njega ima i duboka znanja i velika iskustva, što mu je sve bilo 
u velike povećalo ugled. Sami su ga kraljevi počeli od onda pri- 
jazno susretati. Možemo samo pomisliti na duševno raspoloženje 
Kolumbovo u onoj mučnoj neizvijesnosti, pak je red da se divimo 

onoj njegovoj rijetkoj, gotovo nečuvenoj ustrajnosti. A časno i 
dično je svakako po kraljeve, što su s njim postupali obzirno, i 
što su ga potpomagali; jer svaki put, kad bi bio pozvan na dvor, 
sa svrhom da se rasprave nastave, skrbili bi mu uvijek za stan i 
dali bi mu novčanu potporu. 


Dne 18. augusta godine 14871. side napokon Malaga 1 u ruke 
kršćanske. Devet dana iza toga dobi Kolumb četiri tisuće marave- 
disa, da po naredbi kraljeva dodje u Malagu. Ali se kraljevi ni 
ovom prigodom nijesu mogli baviti njegovim prijedlogom, jer bijahu 
zapremljeni poslima, što ih rat nosio sa sobom. Medjutim Bartolomije 
Kolumb bješe se vratio s Diazom u Lisabon, i reklo bi se, da ga 
je pak brat poslao odmah u Francusku i u Englesku, neka bi onim 
dvorovima podnio prijedlog. Ivan II. kralj portugiški, a to smo na- 
pomenuli, pisa mu dne 20. marta g. 1488., neka bi se povratio 
na onaj dvor, sa svrhom da se opeta preuzmu dogovori. Kolumb se 
ne odazva, bojeći se valjda nove kake prijevare. Na povratku kra- 
ljeva u Kordovu, što bi maja godine 1489., rek bi da se bilo oz- 
biljno odlučilo uzeti stvar u konačni pretres, ali vijećanja bijahu 
opet odgodjena poradi novoga rata protiv Maura. 


Tako je morao gledati, kako godine uzalud prolaze, kako troši 
uzalud svoje vrijeme, kako ne dobiva ništa do pustih obećanja. 
Kraljevi, zapremljeni punih šest mjeseci podsjedanjem utvrdjenoga 
grada Baza, nijesu se mogli na nj osvrtati. A kad se onaj grad 
preda, hvala osobito junačkoj odvažnosti Izabelinoj, sva se Španjolska 
dala na igre i na veselja. 


U ovakim okolnostima dakako da je Kolumbova osnova mo- 
rala drijemati. A još se duhovi ne bili umirili, još se pomicali tra- 
govi prošlih svečanosti, a već se na dvoru raspravljalo o ženidbi 
najstarije kraljevske kćeri s Infantom Don Alonzom, našljednikom 
prijestola portugiškoga. Pak dodje vjenčanje, te tako sa zapreke 
na zapreku nadodje zima g. 1491. A tada se počnu velike ratne 
priprave za navalu na samu Granadu. Kolumb, živeći gotovo u bi- 
jedi, izvrgnut porugama i pogrdama proste svjetine, koja se klanja 
samo sjaju i uspjehu, a videći, da će novi rat odgoditi stvar Bog 
zna još za koliko vremena, napne sve sile i svoje i svojih prija- 
telja, ne bi li se što zaključilo, prije nego kraljevi otidju na bo- 
jište. I zaista, nastojanjem prijatelja mu, sazovu kraljevi odbor. 


Ovaj većinom glasova osudi prijedlog. 
* 

Kraljevi preko Talavera poručiše tada Kolumbu u Kor- 
dovi, da im ratni troškovi ne dopuštaju sada žrtava u sličan pot- 
hvat, ali netom se svrši rat, da će uzeti stvar u ozbiljan pretres. 

Kolumbu, koji znadijaše Talaveru sebi neprijatelja, bi dvo- 
struko gorko i mrsko čuti ovaj odgovor baš iz njegovih usta, pak 
podje glavom u Sevilju da čuje od samih kraljeva svoju osudu. 
Odgovor kraljeva bi nešto blaži, ali sadržaj bio mu isti. Uvrije- 
djen, ogorčen i žalostan, ali ne očajavajuć, ostavi odmah Sevilju s 
nakanom da ostavi i Španjolsku. Rek bi da ga je sama ljubav za 
Beatricom Enriquezovom zadržala kratko vrijeme u Kordovi. Odluči 
napokon da će u Francusku, pošto ga je onaj kralj bio već po- 
zvao. Prije nego krene na put, podje u samostan Rabidski, da po- 
zdravi oca Marchenu, koji ga toliko bijaše podupro, a sinove Diega 
i Ferdinanda ostavi medjutim u Kordovi. 

Vrijedni i učeni fratar, videći ga potištena i u podrtim ha- 
ljinama, shvati odmah, što se bilo dogodilo; a čuvši, da hoće da 
ostavi Španjolsku, da pak ponudi drugomu kojemu narodu izveđenje 
svoje osnove, ostane u velike uznemiren. Nego sreća namjerila ovdje 
u samostanu fratra Ivana Pereza, bivšega nekoč kraljičina ispo- 
vjednika, a dolazili onamo često večer na razgovor iz Palosa liječnik 
Garcia Fernandez i Martin Alonzo Pinzon, bogat čovjek i vješt po- 
morac. Više nego ma o čem drugom govorilo se ondje i rasprav- 
ljavljalo o Kolumbovoj osnovi, za kojom je Garcia Fernandez bio 
upravo zanes n. Otac Marchena pošalje odmah po svoje prijatelje. 
. Pak onaj malobrojni odbor, za koji niko nije znao, o kojem se 
“niko nije bavio, sakupljen da se dogovara o predmetu, koji je svi- 
jetom morao pokrenuti, može se reći, da je odlučio otkriće Ame- 
rike na korist Španjolske. Svi zanosni pristaše Kolumbovi stadoše 
vijećati, kako i što bi se moglo učiniti, da se uzmogne još jednom 
kušati, da Kolumb podje pred kraljeve. Pak zaključiše, neka otac 
Perez piše kraljici, a Kolumb neka u samostanu čeka odgovor. 
Perez napisa list, pa ga svi dogovorno poyjeriše jednomu od naj- 
vidjenijih osoba u gradu, Sebastijanu Rodriguezu, koji odmah za- 
puti put Sta F€, gdje je kraljica tada boravila. Kraljica otpisa u 


isti mah Ivanu Perezu, zahvaljujući mu i moleći ga, neka bi odmah. 


došao na dvor. Perez ne časeći ni časa podje pred kraljicu. Nje- 
gove riječi mogle su mnogo na nju, a tim jače su mogle, što ga 
.je u plemenitom nastojanju oduševljeno podupirala kraljičina mi- 


» 

ljenica, markezica de Moya. Kraljica naredi, neka Kolumb dodje na 
dvor; a pomišljajući na siromašne haljine, u kojima se prije bi- 
jaše na dvor prikazao, odredi mu dvadeset tisuća maravedisa (kojih 
800 for.) neka se uzmogne pristojno odjeti i obuti. Ivan Perez: 
pisa Garciji Hernandezu i posla mu novac. Kolumb, samo 'što se 
pobrine za odijelo, zaputi odmah put Sta F6. 

Granada, najzadnje utočište Maurima, bijaše pala na 2. januara 
g. 1492. u ruke kršćanske. Sva je Španjolska bila uskliknula od 
radosti na ovaj dogadjaj, koji je bilježio svršetak onoj krvavoj 
borbi, koju su Španjolci vodili gotovo osam vijekova. Kolumb dodje 
na dvor, da bude svjedokom onom oduševljenomu narodnom veselju. 
A netom se svršile svečanosti, kraljevi pristadoše na prijedlog, te odre- 
diše povjerenstvo, koje bi se s Kolumbom moralo sporazumjeti, što, 
kako i pod kojim uvjetima. U to povjerenstvo udje i Talavera, 
vječiti Kolumbov neprijatelj a već sada nadbiskup Granadski. Odmah 
iza prvih dogovora porodiše se velike poteškoće, a to sada sa strane 
samoga Kolumba. Uvjeren o veličini i o zamašaju svoga pothvata, 
nije hotio nikako da pristane na uvjete, koji ne bi odgovarali 
dostojanstvu njegove osnove. On je dakle zahtijevao naslove i po- 
vlastice admirala i potkralja u svim zemljama, koje bi otkrio, pak 
i desetinu sve dobiti, koja bi otud došla kruni. Povjerenstvo svrši 
dogovore s izjavom, da bi bilo ispod dostojanstva krune, kad bi 
se pristalo na takove uvjete. Pak mu ponudiše druge, časne sva- 
kako i po njega dosta korisne, ali Kolumb nikako pristati. Tako 
dogovori bijahu sasvim prekinuti. Kolumb, pošto pozdravi prijatelje, 
podje u početak februara godine 1492. u Kordovu, da pak odanle 
zaputi put Francuske. Ali prijatelji mu i pristaše, a na čelu im 
Alviž Santangelo, prijamnik erkovnih dohodaka u Aragoni, žalosni, 
što eto hoće da se izmakne Španjolskoj prigoda da se proslavi: a 
možda i obogati, ne ostadoše prekrštenih ruku. Santangelo ujedno 
s Alonzom de Quintanilla podje u tu svrhu pred kraljicu. Prinese 
joj pred oči žalost, koju bi morala trpjeti, gledajući možda danas 
sutra, kako joj se neprijatelji vesele, a narod njezin žalosti, što je 
propustila tako zgodnu prigodu na korist druge koje države. Spo- 
menu joj slavu, koju tim putem bijahu stekli drugi knezovi i vla- 
dari, a sad da je prigoda, da ih možda svih natkrili. Reče na- 
pokon, da i sama sumnja, da bi djelo moglo biti izvedeno od 
druge koje države, mora odlučiti, da se Kolumb ne pusti da ide, 

već da ga pozovu natrag. Markezica de Moya, sa žarom i zanosom 
ženske ćudi pripomogne takodjer, te kraljica, kojoj se valjda sada 
za prvi put prikazala ova osnova u svojoj pravoj veličini, izjavi 
odlučno, da će pristati na uvjete, koje je Kolumb bio postavio. 

Kralj ne samo što ostane hladan prema kraljičinu zanosu, 
već je i nastojao, kako bi je sveo na prijašnje mnijenje. Primjeti, 
da su financije državne sve iscrpene; ali kraljica nadahnuta ple- 
menitim oduševljenjem, odvrati kralju: ,Ja, ja sama uzimljem na 
se sve troškove kao kraljica kastiljska, a jer bi i malo zakašnjenje 
moglo stvari štetovati, dat ću do potrebe sve svoje zlato i drago 
kamenje, da nadjem potrebiti novac.“ Koliko je uzvišen ovaj tre- 
nutak u povijesti one kreposne, one velike kraljice! 

Ulak, što ga poslaše za Kolumbom, zateče ga nekoliko milja 
daleko od Granade. Jahao je na mazgi zlovoljan i zamišljen. Lasno 
je pojmiti, kako ostade iznenadjen. Bojeći se ponovnih razvlačenja 
i zapreka, nije znao od prve, bi li se vratio ili ne bi. Samo kad 
bješe dobro čuo i razabrao, što se bilo dogodilo, okrene natrag. 
Kraljica ga odmah dade pozvati preda se. Kralj, da ugodi kraljici, 
ne postavi nikakovih zapreka, ali se u stvari ne hije miješati, 
ostavljajući, da to izvede Izabela kao kraljica kastiljska i na račun 
kraljevine kastiljske. Pošto bijahu tako odstranjene sve zapreke, 
dne 17. aprila g. 1492. bi sklopljen ovaj ugovor: 

1. Da će Kolumb za živa, a nakon njega zakoniti mu na- 
šljednici od koljena do koljena, uživati prava i dostojanstva admi- 
rala u svim zemljama i morima, koja bude otkrio. Da će oni 
našljednici mu uživati one iste povlastice, koje uživa u svom dje- 
lokrugu admiral kastiljski. 

2. Da će biti potkraljem u svim zemljama, koje bi otkrio; 
s pravom da postavlja tri kandidata za upravu pojedinih ostrva i 
pokrajina, a kraljevima pravo imenovanja. 

3. Da ima pravo na desetinu od svih čistih dohodaka na sve, 
što bi se, bilo otkrilo, bilo kupilo, bilo prodalo u okviru njegovih 
povlastica. 

4. Da ima pravo bilo glavom bilo putem svoga padijkedika 
biti jedini sudija u svim trgovačkim rasprama i razmiricama, što 
bi se mogle pojaviti u otkrivenim zemljama, ako samo sličnu po- 
vlasticu bude uživao u svom djelokrugu veliki admiral kastiljski. 

5. Da može stupiti bilo odmah bilo kasnije s osminom tro- 

škova u ovaj pothvat, s pravom da tada dobije osminu od svih či- 
stih dohodaka. 

Na 30. pak istoga mjeseca bi objavljen redovito patentski 
list, kojim vladari svečano potvrdjuju Kolumbu naslove i povlastice, 
sadržane u navedenom ugovoru. Bi mu ujedno podijeljeno našljedno 
plemstvo s pravom, da može nositi naslov Don. Istoga dana bi 
napisan i ovaj čudnovati list, koji je Kolumb morao predati prvom 
vladaru, na kojega bi se namjerio u onim nepoznatim zemljama. 


»Ferdinand i Izabela kralju........ 

Vladari su dočuli, da Oni i njihovi podanici goje vruću ljubav 
za njima i za Španjolskom. Znadu takodjer, da Oni i njihovi po- 
danici žele u velike znati štogodj o Španjolskoj; šalju za to svoga 
admirala Kristofora Kolumba, koji će im kazati, da su onii zdravi 
i čestiti. 

Granada, 30. aprila 1492.“ 


Kolumb, gledajući evo napokon ispunjenu želju, za koju se 
borio punih dvadeset godina, nije skrivao pred nikim svoju radost 
i svoje veselje. Osobito bi se ushitio pred kraljevima, koji su sada 
s njime još obzirnije postupali; ushitio bi se i zanio u opisivanju 
neznanih zemalja i pretresao drugo veliko pitanje, koje je moralo 
biti pošljedicom ovoga prvoga, oslobodjenje naime Hristova groba 
iz ruku nevjernika. Na 12. maja g. 1492. ostavi dvor i vas rado- 
stan zaputi put Palosa. 

Dne 23. maja g. 1492. na dan sv. Jurja sve je pučanstvo 
Paloško bilo sakupljeno u crkvi. Tu dodje i Kolumb s javnim bi- 
lježnikom, koji pročita kraljevsku naredbu upravljenu gradu, neka B 
odmah pripravi i opskrbi one dvije karavele, na što je još od prije 
od kraljevskoga savjeta bio osudjen. Kad doznaše, za što i u koju * 
svrhu, ostadoše svi zapanjeni i preplašeni. U njihovim očima i voj- 
ska i karavele bile su žrtve osudjene smrti i uništenju. Brodovla- 
snici ne htjedoše dati svojih brodova, a najsrčaniji mornari strepili 
su od straha na samu misao o takovu putu. Pučka mašta oživi 
kao još nikad prije priče o moru tamnom, koje da se prostire 
na zapadu. Sva gatanja, sve priče o onim tajinstvenim predjelima 
preko oceana izadjoše sada na srijedu: o njegovim vodama ernim 
i punim ružnih, gadnih i proždrljivih nakaza, od kojih bi samo 
jedna mogla najjači brod pritegnuti i prevrnuti; o onim hudobama 
zračnim, što su tumarale vazduhom a osobito o strašnom Rochu, 

koji je samim kljunom dizao brodove u vis, pak ih razmrevarene 
razbacao po moru, a one nakaze dočekivale i gutale još vruće ostanke 
nesrećnih pomoraca. Da su ove priče morale znatno djelovati na 
svakoga, dosta je pomisliti, da su ih turali u svijet i žive podr- 
žavali sami vidjeniji geografi, unoseći u svoje karte svakovrsnih 
prikaza. A Arapi, kojima je koran zabranjivao prikazivati životinje, 
nacrtali bi na kartu ogromnu ruku dugih zavinutih prstiju, koja 
poseže za brodom hvata ga i guši ga. U kućama, na polju, u sa- 
stancima sve je u Palosu jedno drugoga odvraćalo od ma bilo koje 
pomoći tomu pothvatu. Pak uzaludna sva nastojanja oblasti, da se 
ispuni kraljevska naredba; uzaludan svaki pritisak, uzaludna svaka 
prijetnja, jer je više mogao strah pred neznanim, nego pred gnjevom 
kraljevskih službenika. Jedva da je kraljevski povjerenik mogao u 
Palosu uzaptiti ,Pintu“, karavelu Gomesa Rascona i Christovala 
Quintera. Sva je prilika da se Kolumb, videći kako sila malo po- 
maže a mirno nagovaranje i dobar izgled da će moći mnogo više, 
obratio na svoje prijatelje u samostanu Rabidskomu. Hernandez 
Garcia i Martin Alonzo Pinzon bili su, kako vidjesmo, u onom 
malašnom vijeću, koje je k oživotvorenju osnove toliko bilo doprinijelo. 
Pak nam je lasno pomisliti, kako oni i sada živo raspravljaju ove 
nenadane poteškoće. Garcia, svedjer oduševljen pristaša Kolumbov, 
odluči sada da glavom sudjeluje pri pothvatu; a lasno da je svojim 
primjerom povukao za sobom i Alonza Pinzona, a ovaj pak svoja 
dva brata Vincenta Yanesa i Frana Martina. Ne zna se, pod kojim 
su uvjetima pristali Pinzoni, da s njim putuju i da na svoje tro- 
škove naoružaju karavelu ,Ninu“ pak još, kako neki kažu, da mu 
dadu potrebiti novac, da plati osmi dio troškova; ali red je pri- 
znati njihovu veliku zaslugu za samu stvar. Bogati, na glasu po- 
morci mogli su mnogo i u Palosu i u susjednom gradu Mogueru, 
pak njima napokon podie i za rukom, da mnoge nagovore i pre- 
dobiju za put, na koji su se sami bili glavom odvažili. Što mitom, 
što molbom, što silom, tri karavele bijahu napokon gotove, naime: 
Sveta Maria, Pintai Nina. 

Kolumb se ukrca na Svetu Mariju a s njim kao prvi po- 
ručnik Ivan de la Cosa, kasnije znamenit geograf. Vincente Yanes 
Pinzon preuzme zapovijed Nine. Martin Alonzo Pinzon ukrca se na 
Pintu kao zapovjednik, a s njim brat mu F. Martin Pinzon, vri- 
jedni Garcia Hernandez i gospodari broda Rascon i Quintero. 

Ne zna se za izvijesno, koliko je bilo vojske na sva tri broda 
zajedno. Neki kažu, da svega skupa devedeset broja a neki da 


* sto dvadeset. Svaka je ladja ili karavela mogla potegnuti kojih 


sedamdeset ili osamdeset bačava. Jedina: Sv. Marija, kako kaže 
Petar Martire, imala je palubu; druge dvije imale su samo po, 
jedan kaštio na krmi i na provi. Dakle svi brodovi, da bi se mi i 
danas čudili i divili onomu, te bi na njima kušao da prebrodi ocean. 
Što se tiče troškova, zna se za izvijesno, da je Santangelo uzajmio 
milijun sto četrdeset tisuća, a Frano Pinello sto četrdeset tisuć 


* maravedisa. Računajuć maravedis 0:6 od novčića svaki, troškovi su 


dakle iznosili sedam tisuća šest stotina i osamdeset forinata u zlatu. 

Odlazak. — Nezgoda na Pinti. — Kolumb na Kanarskom ostrvlju. — Prvo 

opažanje promjenljivosti magnetične deklinacije. — More Sargaško. — Prve 

ptice. — Prva razočaranja. — Pobuna na sv. Mariji. — Kraj! Kraj! — Prvo 


općenje s urodjenicima. 


Y 
IP oso je već sve bilo pripravno za put, Kristof Kolumb, kao pravi 
kršćanin, ispovjedi se i pričesti u 0. Ivana Pereza, a s njim 
i sva ostala družina. Dne 3. augusta god, 1892., još prije osvitka 
Kolumbove ladje (sl. 40.): Sveta Marija, Pintai Nina za- 
jedriše put Kanarskog ostrvlja, da pak odanle okrenu put zapada. 


.Na Sv. Mariji vila se zastava admiralova. Kolumb počne odmah 


da bilježi dogadjaje i doživljaje, sa svrhom da ih pak priopći kra- 
ljevima na povratku, o kojem on nikad nije ni za čas posumnjio. 
Dnevnik, koji je vodio, počinjao se s ovim uvodom: 

»In nomine D.N. Jesu Christi. 

Previsoki, prekršćanski, preuzvišeni i premogući Principi, 
kralju i kraljice Španjolska i ostrvlja morskih, naši vladari, ove 
sadašnje godine 1492. 

Pošto su Vaša Visočanstva dovršila rat protiva Maura, koji 
su gospodovali Evropom, koji se rat svrši u velikom gradu Gra- 
nadskom, gdje sam, ove iste godine dvanaestoga dana mjeseca ja- 
nuara, vidio, da su silom bojnoga oružja bili podignuti kraljevski 
stiegovi Vaših Veličanstva na tornjevima Alhambre, tvrdji rečenoga 
grada, i da je kralj maurski na vratima istoga grada poljubio ruke 
Vašim Visočanstvima i kraljeviću, momu gospodaru; u isto doba, 
onoga istoga mjeseca, po obavijesti, što sam bio pružio Vašim Vi- 
sočanstvima, što se tiče zemalja Indije i što se tiče nekoga kneza 
imenom Velikoga Kana, što u našem jeziku znači kralj kraljeva, i 
kako ovaj (kao i njegovi predšasnici) bješe poslao u Rim pita- 

jući naučitelja naše Svete Vjere, neka bi ga u nju naučili, te kako - 
se sveti Otac ne bijaše nikad odazvao i kako je toliko naroda bilo 
izgubljeno vjerujući u krive bogove i primajući sljedbi, nad ko- 
jima je izrečena vječita osuda, 


dA 
1 8 


ds. 
i) 


Sl. 40. Kolumbove ladje (karavele). — Po starom nacrtu. 


saa, 


RBE. 


Vaša su Visočanstva, u svojstvu kršćana katolika, knezova 
prijatelja i širitelja Svete Vjere kršćanske, protivnika sljedbe Mu- 
hamedove i svih krivoboštva i krivovjerja, promislila poslati mene 
Kristofa Kolumba u pomenute zemlje Indijske, da pohodim rečene 

knezove i narode, da im promotrim običaje, da razvidim stanje i 
način, kojim bi valjalo postupati, da se obrate na našu Svetu 
Vjeru; ona mi narediše, da ne idem krajem put Istoka kao što se 
dosle običavalo, već suprotno, da se zaputim put Zapada, kojim 
putem do sada ne znamo za izvijesno, je li ko ikada prošao. Dakle, 
pošto ste protjerali“ sve Židove iz Vaših kraljevina i gospoštija, 
Vaša Visočanstva istoga mjeseca januara narediše mi, da se stavim 
na put s dovoljnim brodovljem put rečenih indijskih zemalja. I u' 
ovoj prigodi podijeliše mi mnoge milosti i plemstvo, neka se odsele 
mogu nazivati ,Don“ i neka sam veliki admiral mora Oceanskoga 
i potkralj i upravitelj vjekoviti svih ostrva i zemalja, koje bih 
otkrio i zauzeo i onih još, koje bi drugi s vremenom otkrili i osvo- 
Jili na rečenom moru Oceanskomu, i narediše, neka mi moj prvo- 
rodjeni sin bude nasljednikom i neka tako bude uvijek od koljena 
do koljena. Zaputih se iz grada Granade u subotu.na 12. mjeseca 
maja iste godine 1492. i dodjoh u Palos, koji je luka pomorska, 
gdje naoružah tri broda veoma prikladna za sličan pothvat i 
stavih se na jedro iz rečene luke, dobro providjen hranom i mor- 
narima u petak trećega dana mjeseca augusta rečene godine, 
p6 ure prije nego što je isteklo sunce; i slijedih put, koji vodi 
ka Kanarskim otocima, koji pripadaju Vašim  Visočanstvima i koji 
leže na rečenom moru' Oceanskom, da se pak odanle otputim i 
plovim sve dok ne bih došao u Indije, da ondje izručim poruke 
Vaših Visočanstva onim knezovima i tako ispunim, što su mi bila 
naredila. 

Odlučio sam takodjer opisati s najvećom pomnjom ovaj put 
i donositi dan po dan sve, što budem radio i vidio i što mi se 
bude pripetilo, kako ćemo unaprijed vidjeti. Suviše, Veliki Kneže 
i Velika Kneginjo, ne samo što sam odlučio pisati svaku noć što 
mi se preko dana dogodi a po danu put prevaljen preko noći, nego 
sam naumio učiniti novu pomorsku kartu, na kojoj ću pokazati, 
kako stoji more i sve zemlje mora Oceanskoga u njihovom pravom 
položaju, po vjetru, u kojem ostaju i kako ostaju jedna prama 
drugoj; hoću da napišem knjigu, u kojoj ću predočiti sve kao na 
slici po širini i po duljini. Vrhu svega je od najveće važnosti, da 
ne spavam mnogo i da učim postojano put, kojim plovim, da uz- 
mognem ispuniti sve, što mi je bilo naredjeno ; što će sve biti ogro- 
man trud.“ ' 


Ova oduševljenost, koja bi u drugom čovjeku i u drugim prili- 

kama bila bahata: nadutost, pokazuje nam, koliko je Kolumb bio 
uzrujan od velike radosti. 

Prva dva dana rek bi da je na brodovima teklo sve u redu. 
Ali treći dan eto putnicima prve neprilike. Pinta daje znakove, 
da je u pogibli, da joj treba pomoći. Na velike muke razabra Ko- 
lumb, da joj se krmilo rasklimalo. Ova nezgoda, kad se još dobro 
ne bili ni zaputili, rastuži ga u velike; a tim jače ga rastuži, što 
je imao razloga da posumnja, da su Rascon i Quiuntero bili krmilo 
navlaš slabo učvrstili, neka bi se prvim morem pokvarilo i tako Pinta 
bila prisiljena na povratak; pak se bojao, da što slična nije bilo 
učinjeno i ostalim brodovima. Pinzonu podje napokon za rukom, te 
uredi privremeno krmilo i tako proslijediše Ali je sada Pinta 


uo jedrila sporo, pak su i ostali brodovi morali umanjiti jedra. Ovaj 


kvar nagne Kolumba, da pristane na ostrvlje Kanarsko, ne bi li | 
našao drugi brod, kojim bi Pintu nadomjestio. 

(U osvitak 9. augusta vidješe veliku Kanariju, ali se tri dana 
uzalud mučiše, -<da se dokopaju kraja, jer ili nije bilo vjetra, ili 
kad ga je bilo, puhao je protivan. Admiral, da ne gubi vrijeme, 
naredi Pinzonu, neka ostane i neka uznastoji, da pristane na ve- 
liku Kanariju, a on se zaputi put Gomere. Na povratku iz Gomere 
u veliku Kanariju prodješe nedaleko Tenerife. Vulkan je strašno 
rigao, što mnoge mornare u velike preplaši, jer u onoj mukloj.tut- 
njavini a osobito u onom ognju, što ga rigaše onaj visoki kuk, 
kao da se već objavljaju tajnovite sile ,Tamnoga mora“. Ali ih 
Kolumb umiri, tumačeći im, kako takovi pojavi nijesu neobični. Tri 
tjedna odoše uzalud izgubljena, jer kojemu brodu ni traga. Popra- 
više dakle Pintu, te na. 2. septembra. odjedriše sva tri broda 
put Gomere,. da ukrcaju hranu, što su bili sakupili i pripravili 
mornari, koje Kolumb bijaše ondje ostavio. Još su krcali, kad 
neka karavela dojedri s otoka Ferro i prijavi Kolumbu, da tri 
broda portugiška križaju nedaleko od otoka i da vrebaju, kako bi ulo- 
vili i njega i brodove mu. Admiral se dosjeti odmah, da je tu prst 
Ivana IL, ne bi li satro u zametku ovaj pothvat španjolski. Po- > 
Žuri se dakle i u prvi osvitak digne se na jedro i krene ravno put 
zapada. Bilo je to na 6. septembra god. 1492. 

Prvu svoju brigu posveti Kolumb da naputi zapovjednike 
ostalih dvaju brodova, kako da se vladaju. U prvu im naredi, neka 
se drže blizu ili po krmi ili po provi, a u tu svrhu visjelo je obnoć 
svjećalo na sv. Mariji; u drugu, ako bi ih nevrijeme odije- 

lilo i rastrkalo, da moraju ploviti naprijed za sedam stotina lega put 
zapada, a od toga časa jedriti naprijed samo po danu. U isto vri- 
jeme, da mu se vojska ne bi preplašila, ako se nakon sedam stotina 
lega puta ne bi naišlo na koji kraj, odluči da drži dva dnevnika; 
u jednom da bilježi točno prevaljeni put, a u drugom da bilježi 
svaki dan nešto manje milja. Prvi je dnevnik držao tajnim, a samo 
je drugi bio svakomu na uvid. ka: 

Dne 11. septembra, a na sto pedeset lega u zapadu od otoka 
Ferro, naidjoše na jarbuo nekoga potopljenoga broda. Dne 18. 
septembra na večer opazi Kolumb, da mu magnetična igla busole 
ne kaže onu istu stranu neba, koju mu je kazala na istočnim obalama 
Atlantskog oceana. Raspozna po tom, da je deklinacija magnetične 
igle rasla, kako su plovili put zapada. Tako je Kolumb otkrio 
promjenljivost magnetične deklinacije. Da mu se vojska ne uzru- 
java, ne htjede da o stvari što govori. Ali i piloti opaziše kasnije 
istu stvar, što ih i preplaši, jer mišljahu, da su u nekom svijetu, 
u kojem su prirodni pojavi podvrgnuti nepoznatim zakonima, 
pak se pobojaše, da ne bi igla izgubila svoju moć. Ali Ko- 
lumb izmisli odmah jednu svoju teoriju, da ih umiri. Sutradan 
nasta na brodovima veliko veselje, jer se bjehu pojavile neke 
morske ptice, koje se obično ne zalijetaju daleko od kopna. Veselje 
ne potraja dugo. Preko noći oni, koji su bili na straži, opaziše, kako 
se iz neba ocijepila ognjena trijeska, te zabucala u more. Ovaj 
pojav ne bi na suhu kraju bio gotovo nikoga preplašio, ali ondje 
na otvorenu i nepoznatu moru morao je svakako da djeluje na 
duhove i onako plašljive i pune svakojakih predsuda 

Na 16. septembra opaziše množinu trave, koja plije po moru. 
Što dalje, trava je bivala gušća. To je bio početak velikog mora 
Sargaškoga i Kolumb se sjeti, da je Aristotel bio napisao, kako 
su neki brodovi iz Cadixa, zaneseni vjetrom i morem put zapada, 
bili naišli na more prikrito travom i zelenim ravnom, i kako se 
svi u strahu bijahu jedva spasli od te pogibli. Ali mjesto po- 
gibli on uvidi u onoj travi očite tragove kopna. Tu se namjeriše 
na veliku množinu tuna. Mornarima, što bijahu na Nini, podje za 
rukom, te jednoga uloviše. Sad se brodovi jagmili, koji će brže da 
jedri, koji će prije da se na kraj namjeri. 

Na 18. septembra Pinta se približi k admiralovoj karaveli 
i Alonzo Pinzon priopći Kolumbu, da bi se po letu ptica, pa i po 
nekim biljezima, što ih je vidio u sjeveru, moralo suditi, da je kraj 


. 

u onom smjeru. Nu Kolumb uvjeri odmah Pinzona, da oni biljezi 
u sjeveru dolaze jedino od magle. Sutradan nije bilo vjetra a za 
neko vrijeme je i rosilo, što je sve za Kolumba bio dobar znak. 
Doletješe uz to na brod i dva pelikana, koji se vidjaju veoma ri- 
jetko na pedeset milja daleko od kraja. Uvjeren, da je kraj blizu, 
naredi, neka bi izmjerili dubinu mora; ali na dublje od tri sta me- 
tara ne nadjoše dna. Ipak ga ovi biljezi bijahu uvjerili, da sada 
plovi izmedju nepoznatih otoka. Ali on bijaše rekao, da će ploviti 
put zapada i da će u zapadu naći kopno, pak mu se nije dalo da 
križa sad put sjevera sad put juga. Bojao se, da ne bi mornari 
pomislili, da sam ne zna, što će i kako će. 

Dani prolaze, a još kraja nema. Kolumb je uzalud tajio pravu 
daljinu od matere zemlje, jer je svatko znao, da se prevalilo mnogo 
puta, a što dalje, đa će to teži biti povratak. Bili su se svakako 
tisnuli u zapad dalje nego ma bilo ko drugi, pak je za Kolumba 
bila dvostruka muka, kako bi svoje ljude tješio, kako bi ih uvje- 
ravao, da kraj ne može biti daleko. Jer sada je svaka stvar imala 
za njih svoju tamnu stranu; sve je u njima pobudjivalo sumnju i 
bojazan. Sami povoljni vjetar sa sjeveroistoka, koji ih je nepre- 
stano pratio, sada ih je plašio, jer se pobojaše, da svukud po 
oceanu puše uvijek isti vjetar, koji da im pak ne će dopustiti po- 
vratak u domovinu. 

Na 20. septembra zapuše protivan vjetar; na što se mornari 
razveseliše; nego kako su trave bivale po moru gušće, udariše opet 
u prijašnje bojazni. Mnogi se sjetiše, kako bijahu čuli pripovijedati 
o nekom sledenjenom moru, u kojem su brodovi ostajali zaokruženi, 
zatvoreni. Drugi su sudili, da su one trave dokaz, da onuda mora 
biti plitkoća, pak da će se oni od jedne gdjegod nasukati posred 
oceana. Da miri ljude, admiral je često davao uzalud mjeriti dubinu, 
jer dnu ni traga. Sve to nije pomagalo, jer sad je velika nedosti- 
ziva dubina bila za njih dokaz, da je kopno daleko, da ga se naći 
ne će. Vidješe velika kita, a Kolumb je počeo uvjeravati družinu, da 
kitovi ne idu mnogo daleko od kraja. Nego se mornari počeli sad 
bojati tišine, pošto bijahu opazili, da sami vjetar s istoka puše 
jako a ostali vjetrovi da su tihi i nestalni. Na to Kolumb počne 
dokazivati, da su tišine prouzročene od kopna, spram kojima puše 
vjetar, koji da od kopna biva suzbijen. 

Položaj je Kolumbov bivao medjutim s dneva na dan sve 
teži, jer zemlja kao da je pred njima bježala. A nije bilo to samo. 

Došla je bila na srijedu i hrana, koja otkud i kako da se dobavi 
na morskoj pučini, ako je ponestane, ako se ide još dalje i ako 
vjetrovi zapriječe i zakasne povratak? Ćutio je. da bi ga preplašeni 
mornari mogli možda u očajnosti prisiliti na povratak; zeblo mu 
je sree pronišljajući, kako bi razuzdana svjetina mogla uništiti 
snove, za koje je živio i za koje se bješe rodio. I zaista pogibao 
je danomice rasla, jer je bilo mnogo plašljivica i nezadovoljnika, 
koji su mu na brodu sijali otrov, prije potajno a sada gotovo bez 
obzira. Miran i hladan pozove ih preda se; jedne ukori na lijepe; 
drugima predoči sramotu, u koju bi upali, ako bi činili, da se pot- 
hvat izjalovi; a onima, koji su najviše rovarili, zaprijeti, da će se 
po njima drugi opametiti, ako samo pokušaju kakov nered. 

Na 25. septembra Kolumb i M. A. Pinzon raspravljali su svaki 
sa svoga broda o karti, koju Kolumb bijaše poslao Pinzonu tri dana ' 
prije. Pak Kolumb zaželi da vidi onu kartu, koju mu Pinzon i 
dobaci na brod. Čim je Kolumb sa svojim pilotima kartu pregle- 
davao, M. A. Pinzon onamo s krme svoga broda zaviče: kraj! kraj! 
Pak dovikne admiralu: ,Gospodine, pitam obećanu nagradu“. Valja 
znati, da je vlada španjolska bila obećala nagradu od kojih tri sta 
forinata godišnjih onomu, te bi prvi kraj ugledao. Pinzon je poka- 
zivao rukom put jugozapada, i zaista se onamo vidjalo nešto, što 
je naličilo kraju. Kolumb se baci na koljena, da zahvali Bogu, a 
M. A. Pinzon začne na svom 5rodu: ,Tebe Boga hvalimo“. Mnogi 
se mornar bacio od radosti u more, da se okupa. Vrijeme je bilo 
lijepo, more tiho a nebo prozirno, pak je to sve doprinosilo onomu 
blaženstvu, u kojem su sada svi plivali. Kolumb naredi, neka se 
jedri put jugozapada. Plovili su svu noć, ali kad se razdanilo, 
kraju ni traga! Sada se sjetiše, da jučerašnji kraj ne bijaše 
drugo već magla zbijena na obzoru! Žalosni i pokunjeni krenuše 
opet put zapada. Jedriše tako nekoliko dana. Sad se počeli 
javljati dupini i množina morskih lastavica. Ovi i drugi pojavi uli- 
jevali su i ako slabih nada u vojsku svedjer preplašenu i očajnu. 
Tako osvanu prvi dan mjeseca oktobra. Po računima pilota na sv. 
Mariji, sada su bili na pet stotina i osamdeset lega daleko od ostrvlja 
Kanarskoga, ali po skrovitom dnevniku Kolumbovu oni su u istinu 
- bili za sto i dvadeset, lega više na zapadu. Nagrada, što ju vlada bila 
obrekla onomu, koji bi prvi kraj opazio, mamila je svakoga, te bi 
ma i najmanji oblačić, zbijen na obzoru, navodio sad jednoga mor- 
nara sad drugoga da najavi kraj, što je sve poradjalo svaki put i 

veću pokunjenost u družini 1 mnogu uzaludnu smetnju na brodo- 
vima. Da stane na put ovomu neredu, admiral naredi, da onaj, koji 
bi unaprijed zavapio: kraj, a kraja ne bi bilo, gubi svako pravo 
na nagradu, makar poslije u istinu kraj prvi i ugledao. 

Na 6. oktobra u večer reče Pinzon Kolumbu, da bi valjalo kre- 
nuti put juga. Kolumb se ne dade sklonuti, premda su se razlozi 
Pinzonovi temeljili na letu ptica, koje da su uvijek letjele put juga. 
Sutradan mnogi mornari kao da razabiru kraj ravno u zapadu, 
ali se nijedan ne usudjuje da zaviče, od straha, da uzalud ne izgubi 
nagradu. Nina pojača jedra i zaleti se naprijed, pak nakon malo 
opali top. Sad svi radosni i veseli gledaju put zapada. Oni, koji 
su straga, ne vide još ništa, ali misle: vide ga oni, što su na Nini. 
Ali kad naprijed, eto nova razočaranja! Oni na Nini bili se pre- 
varili. Svi pokunjeni i ulišeni gledaju opeta pred sobom pusto i 
neizmjerno more. Nego ne prodje mnogo, a eto novih znakova, novih 
biljega. ' 

Kolumb se sad sjeti Pinzonova savjeta, a bio je po skrovitim 
svojim računima već preplovio sedam stotina i pedeset lega, dakle 
nekud blizu otoka Cipangua. A pošto ga još ne bijahu našli, pomisli, 
da je počinjena kakova pogrješka u širini, pak naredi, da se obrne 
prova put jugozapada. More je bilo tiho i mirno a mnoštvo je 
tuna skakutalo po glatkoj mu površini; trave, koje su po njemu 
plivale, kao da su se sada od obale ocijepile. Ptice svakojake mo- 
tale se i prelijetale oko brodova i oko jarbula, pak sve u jato 
put jugozapada. Tako prodje prvi dan, pak drugi, pak treći. Ali 
kraja još nigdje. Uzbudjene nade, čežnja sada živa kao što još 
nikad za tvrdom zemljom, sve se to opet pretvori malo po malo 
u očajnost. Pak vojska na sv. Mariji počne opet u jedan 
glas žamoriti i zahtijevati, da valja krenuti natrag. A kad se ka- 
ravele kao navadno približile jedna drugoj na večer 10. oktobra, 
sa karavele admiralove stala vika i buka, da se valja povratiti u 
domovinu, dok je na vrijeme. Onoj se vici pridruži vika vojske na 
ostalim brodovima. Sad počeli očito i javno prijetiti admiralu, da. 
se mora pokoriti većini. Admiral se pomiješa medju mornare i počne 
ih nagovarati na lijepe, neka bi se predali razlogu, jer da kraj 
nije daleko. A kad uvidi, da lijepe ne pomažu, da se dapače mnogi 
usudjuju zalijetati mu se u riječ, odreže kratko i reče: ,da su 
svenjihovežaobeizanovijeti uzaludne; da prošli 
dobro ili prošli zlo, valjalo je svakako uspjeti 

Carić: Kristof Kolumbo. T 

inaćilndije, zašto suih kraljevi katolički bili 
poslali“. Pak neustrašeno i hladno naredi, neka se jedri dalje 
put jugoistoka.* Kolumbova odvažnost urodi dobrim plodom. Bun- 
tovnici se vrate na posluh. 

Sutradan eto novih, jasnijih biljega us kraja. Osim 
nekih trava, što rastu uskraj rijeka, eto pliva po moru trnova 
grana s cvijećem, pak jedna rozga, pak napokon i jedan štap, 
na kojemu se vidjelo, da ga je bila izdjelala čovječja ruka. 

Pošto se pred večer domolila obična molitva, Kolumb pozove 
k sebi zapovjednike brodova i ponovi naputke, pak preporuči svima, 
da gledaju što pozornije, jer da kraj mora biti blizu. Obeća onomu 
te bi ga prvi najavio, da će mu osim obrečene nagrade darovati i 
dolamu od baršuna. Pak u sunčani zahod naredi, da se okrene opeta 
put zapada. Kao gotovo uvijek, Pinta je i sada bila prva. Pade noć 
a niko na spavanje ni pomisliti: svi paze, svi gledaju, ne bi li 
što uočili. Kolumb ganut i uzrujan sjedijaše na krmi. 

Kad oko desete ure kao da vidi neko svjetlo u neizvijesnoj 
daljini. Zatrepeta mu srce i kako reče poslije, pomisli, da je ono 
Duh Sveti, koji hoće da umiri uzrujanu dušu njegovu. Ne vjerujući 
svojim očima pozove k sebi kraljevskoga komornika Petra Gutie- 
reza i upita ga, e da li što vidi. Gutierez odvrati, da vidi. Kolumb 
bojeći se, da bi možda obojica mogli biti opsjenjeni, pozove Ro- 
driga Sancheza. Prije nego se ovaj približi, nestane svijeće. A nakon 
malo vidješe ju sva trojica, kako se pomiče obzorom. Pak iščezne. 
To je sve trajalo tako kratko vrijeme, da je jedini Kolumb bio 
uvjeren o istini. Ipak se ne odvaži, da javi stvar ostaloj vojsci i 
ostalim brodovima. Sve je pak teklo kao da se još ništa nije bilo 
namjerilo. Kad na dvije ure po ponoći puče top na Pinti. Mornar 
Diego iz Triane bješe vidio kraj na same dvije lege od brođova! 

Ovako pade onaj veliki zastor, koji je za tisuće i tisuće vije- 
kova dijelio čovječanstvo u dva gotovo različita svijeta; ovako je 
bio udaren novi pravac ljudskomu poletu. Čovječanstvo spojeno 
moglo je sad koracati k onoj uzvišenoj svrsi, koju mu je provid- 
nost bila dosudila. Sad je Kolumb gledao ispunjeno veliko djelo, 


* Nije istina, da se Kolumb bio upustio u nagadjanja s mornarima ; 
da je naime bio popustio u toliko, da se plovi još za tri dana, pak ako se 
ne nadje kraja, da će se onda vratiti. O tom ne govore ništa ni Kolumbov 
sin Fernand ni Las Casas, koji je imao u rukama dnevnik Kolumbov, pak ni 
ostali suvremenici Kolumbovi. 

po kojem su se otvarale sve tajne tajanstvenoga oceana; sad više 
nije moglo biti nikoga, koji bi se rugao njegovoj osnovi. Da čo- 
vjek nagadja, što se sve rojilo u njegovoj duši u onom velikom 
trenutku, valjalo bi da se uzmogne popeti do one visine, s koje je 
on, još kao sirotan pomorac, gledao na uzvišenu zadaću, koju je 
bio pozvan da riješi; valjalo bi da bude proniknut duhom petnae- 
stoga vijeka, koji je morao gledati zablenut i začudjen, što se to 
bilo dogodilo, da je ljudstvo živjelo odijeljeno na dvije velike grane, 
koje nijesu znale jedna za drugu, da se eto otvora novi, nepoznati 
svijet, da eto zemlja izlazi iz svoje neizvijesnosti, te okrugla, obla, 
svukud jednaka, nudja se na umovanje filozofu i matematičaru. 
Osvane napokon dan 12. oktobra god. 1492. Kolumb gleda 
pred sobom zelen otok. Ne zna, ima li taj otok kakva odnošaja s 
državom Velikoga Kana ili s velikim otokom Cipanguom ili je 
predstraža kopna azijskoga. Vidi se, na otoku je živo, urodjenici 
izilaze iz šuma, probaravaju brežuljcima i silaze na obalu, da bro- 
dove bolje razgledaju. Svi su goli kao od matere rodjeni. Pošto se 
bijahu usidrili, admiral, odjeven u bogatoj crvenoj haljini sadje na 
kraj uz sjajnu pratnju. Tu se odmah baci na koljena, poljubi zemlju 
i suznim očima pomoli se Bogu i zahvali mu na tolikoj milosti. 
Pak se podigne, izvadi sablju iz korice, razvije kraljevski barjak, te 
pred zapovjednicima brodova, pred kraljevskim bilježnikom i pred 
ostalima prisvoji otok u ime kraljeva kastiljskih i nazva ga San 
Salvador (sv. Spasitelj). Svi prisutni moradoše mu zapriseći po- 
sluh kao velikomu admiralu mora Oceanskoga i kao potkralju novih 
zemalja. Bi 
Mornari svi blaženi i radosni okupili se okolo admirala, te nijesu 
znali, kako bi mu iskazali svoju odanost, ljubav i privrženost. Oni, koji 
su mu se najviše protivili, sada su se natjecali, koji da mu bolje 
iskaže svoje pokajanje. Urodjenici su iz svojih zasjeda gledali pre- 
senećeni te ljude odjevene i bijele, na kojima se sve sjajilo i 
iskrilo. A kad vidješe, da ih ti ljudi ne proganjaju, nešto što ih 
prvi strah bješe minuo a nešto od radoznalosti, da ih bolje razgle- 
daju, počnu se približavati k obali. Drzovitiji stupiše gotovo blizu, 
samo što se zaklanjahu iza stabala, kako ne bi bili vidjeni. Oni 
nijesu mogli pojmiti, da bi to mogli biti ljudi kao što su oni, a 
prikaze morske ne, jer ona sjajna odijela, ono oružje, što se laštilo 
na suncu, oni brodovi sa krilima, to je sve moralo dolaziti s neba, 
to su morali biti samo nebeski stvorovi. Malo po malo prevlada 

radoznalost, te oni korak po korak sve bliže k Španjolcima. Ovi su 
se po nalogu Kolumbovu tako vladali, kao da ništa i ne opažaju. 
Drzovitiji pomiješaše se napokon s Španjolcima, te se sjatiše okolo 
Kolumba, čije ih je sjajno crveno odijelo najviše pritezalo. Vi- 
deći, da ih niko ne napastuje, počeše ih sve na tenani razgledati. 
Osobito ih je čarala bjeloća kože i brada, kojoj na njihovim obra- 
zima nije bilo ni traga. A ne vjerujući svojim očima počeše pipati 
Španjolce po odijelu, po bradi i po rukama. Nego i Španjolci ni- 
jesu se na svoju ruku mogli dosta načuditi urodjenicima. Po samoj 
vanjštini moglo se odmah suditi, da je to narod siromašan, prost, 
dobar i lišen svake kulture. Svi su bili nagi i namazani, neki po 
licu, neki po nosu, neki samo okolo očiju a neki napokon po svem 
životu; koža im mjedenasta a na licu ni dlake. Vlasi naježeni i 
sprijeda ostriženi sve do kože. Izmedju njih bila sama jedna žena, 
mlada i naga kao što i svi ostali. Kolumb da ih još bolje pri- 
pitomi, porazdijeli im nekoliko kapa, nešto staklenih zrna, nekoliko 
zvončića, po koje zrcalo i još po koju stvarčicu, što su oni sve 
primali kao moći, te vješali o vrat. 

Španjolci ostadoše vas onaj dan na kraju, da se malko od- 
more. Samo se u kasnu noć povratiše na brod, svi začudjeni i 
udivljeni s onoga, što bijahu vidjeli i doživjeli. Kad sutra u sami 
osvitak eto mnoštvo urodjenika pliva okolo brodova. Mnogi su bili 
došli u svojim čamcima. Ovi su čamci bili svi od jednog komada. 
Zvali su ih kanoe. Sakupljali su s najvećom pomnjom sve, što su 
im s brodova dobacivali, kao što komadiće stakla, pa čak i ko- 
madiće razbijenih lonaca. Osim papiga i pamuka nijesu oni imali 
ništa, što bi mogli dati u zamjenu; a davali su do dvadeset pet li- 
brica pamuka za koju mu drago malenkost. Bijahu donijeli na 
brod neku vrstu kruha, koji su zvali kasava i koji su pripravljali 
od korijenja neke trave. 

»Gledao sam, kaže Kolumb, i promatrao sam ih pozorno, e 
da li imaju zlata. Opazih, da su samo neki imali po komadić za- 
boden u nos da vjesi, i razabrah po znakovima, što su ih činili, 


da ima u podnevu neka zemlja, u kojoj kralj ima mnogo zlata i 


mnogo zlatnih posuda.“ 
»Ovaj je ostrv velik i ravan, šumovit i bogat vodom; ima po 
srijedi veliko jezero a gorja nema. Tako je zelen, da ga je milota 


gledati, a stanovnici su veoma blagi i dobroćudni. Pohlepni za svim, 


Kape 


—+ 


Po a nai 


— 


me 
eh E SZE 


M 


4 


va ave 


=. 


ZI) 
Pa 


naeorom Ma : . 
Nate o 


= 


sans 


2 ade 


Li 


101 


što imamo, a uvjereni, da ništa ne mogu dobiti bez zamjene, ako 
samo mogu, ukradu te se bace u more i preplivaju na kraj.“. 

Mornari netom uvidjeli nešto zlata, dali se odmah na trgo- 
vanje, te im ga mamili za neznatne stvari. Ali je trgovina zlatom 
i pamukom bila pridržana samoj kruni, pak Kolumb zabrani svaku 
izmjenu bez dozvole. Tumačeći na svoj način znakove, što su ih 
činili urodjenici, Kolumb je bio uvjeren, da je sada na kojem od 
onih nebrojenih otoka, o kojima je govorio Marko Polo, da su 
prema Kitaju. 

Drugo jutro sadje u čamac, da pregleda otok s druge strane. 
Kud bi se pokazao, urodjenici su svedjer u čudu pitali znakovima, 
otkud dolaze i je da li oni stanuju na nebu. Kolumb ih je primao 
ljubeznivo, te svakomu štogod darivao. Na povratku uzme ih šest 
ga sobom, neka bi naučili španjolski i neka bi mu tako mogli slu- 
žiti kao tumači. One iste večeri ostaviše San Salvador, koji su oni 
urodjenici zvali Guanahani. 

Čudnovato u istinu! Još se ni danas ne zna, koji je bio ovaj 
otok, jer jedni tvrde, da Grand Turk, drugi, da Cat-Island, 
treći, da Mariguana, četvrti, da Samana a većina napokon, da 
otok Watling, što je i najvjerovatnije sudeći po dokazima, što ih 
je iznio Cronau, koji je tu nedavno sve one otoke proputovao. 

Kolumb otkriva mnoštvo otoka. — Prelazi tjesnom Bahamskim. — Otkriva Kubu. 

— Traži državu Kublay-Kana. — Otkriće tabaka i krumpira. — Pinzonovo 

izdajstvo. — Kaitski otok. — Kacik Guacanagari. — Gubitak ,,sv. Marije“. — 
Tvrdja Nadividad. 


Du je Kolumb imao pred sobom mnoštvo otoka i otočića. Uputi 
se put najvećega, te ga na 16. oktobra prisvoji u ime kra- 
ljeva kastiljskih i prozva Concepcion I ovdje ista dobrota i ista 
golotinja kao što i na Guanahaniu. Zlatu gotovo ni traga. Prve 
noći ponestane mu s broda jednog Indijanca. Sutradan, čim su di- 
zali sidro, skoči u more i drugi, te prepliva zdravo do neke indijske 
piroge (čamca), koja ga srećno prenese na kraj. 

Odavle zajedriše put jednoga od onih otoka, na kojem su, 
kako su kazivali Indijanci, ljudi nosili debelih zlatnih kolajna na 
vratu, na rukama, na glavi pak i na samim nogama. Namjerili se 
putem na jednoga Indijanca, koji se vozio u malašnoj kanoi; ovaj 
ih zamoli, neka bi ga pustili na brod. Imao je sa sobom malašan 
hljeb od kasave, tikvu punu vode, nešto masti da se namaže, netom 
dodje na kraj, nešto suhoga lišća, a u jednom krtolu od vrbe ne- 
koliko staklenih zrnaca i dva sitna novca kastiljska, po čem se 
moglo suditi, da je bio iz San Salvadora i da je valjda hodio navi- 
ještati po bližnjim otocima dolazak ljudi iz neba. Pogostiše ga 
kruhom, medom i vinom, i pustiše ga da ide, neka bi tako pri- 
pravio one urodjenike utvrdivši ih u dobrom mnijenju o bijelim 
ljudima. I zaista, još preko noći, dok su bili na jedra, doplovi 
mnoštvo piroga punih urodjenika, noseći darova dobrim i čudno- 
vatim stvorovima. Kolumb je darovao svakomu po koju sitnariju a 
mnoge i počastio čašom vode pomiješane s medom i sladorom. 

Prozva otok po kralju Ferdinandu, ali ga danas zovui Yuma. 

Urodjenici su naličili onima s ostalih otoka, samo što mladje žene 
nijesu bile posve nage, već su jedne imale pregače a druge neku 
vrstu pamučne mantije. Stanovi su im bili nalik na čador, svi pokri- 
veni tršćem i lišćem od p6me; a spavali su u pamučnoj mreži 
zavezanoj za dva kraja pri zidovima od kuće. Taki su krevet zvali 
hamae, koji je danas u običaju na brodovima. Naši ga mornari 
zovu ranać. Svoje su goste gledali začudjeni i gotovo obožavali. 
Ali to je sve malo pomagalo Španjolcima, koji su tražili zlata i opeta 
zlata. A i Kolumb je ponajviše sanjao o zemljama punim zlata i 
dragog kamenja. S toga je i sve znakove urodjenika navodio samo 
na onu misao, koja ga je najviše obuzimala. Na 19. oktobra u 
jutro zaplovi put nekog otoka, koji su Indijanci zvali Saomeči 
koji je, kako je on bio shvatio Indijance, morao biti veoma bogat, 
jer je tu kralj stanovao u velikom gradu, u kojem su ljudi hodili 
odjeveni i nosili na sebi zlatnih nakita. Sad je Kolumb mislio, da 
nije daleko od onih bogatih država, koje Marko Polo bijaše opisao. 
Ali kad su pristali na otok, koji Kolumb prozva Izabela, ne na- 
djoše ni kralja ni zlata. Prevareni s ote strane, nadjoše ipak neku 
utjehu u ljepoti i raskošju prirode. Kolumb piše ovako u svojem 
dnevniku: ,Ako su ostali otoci veoma lijepi, zeleni i plodni, ovaj 
je još više; jer je bogat zelenim šumama i prostranim jezerima, 
po kojima se dižu lijepi i ponosni gajevi, zeleni kao što je sve na 
otoku zeleno; a trava je sada ovdje kao što je u Andaluziji mjeseca 
aprila.“ ' 

U razgovoru s urodjenicima razumi Kolumb, da je na jugu 
velik otok Kuba, koji da ima nebrojena zlata, biserja i mirodija, 
te da na nj pristaju veliki brodovi, koji dolaze da trguju. Pomisli 
odmah, da to mora biti otok Cipangu a oni brodovi da moraju 
biti brodovi Velikoga Kana. Pak odluči, da se onamo zaputi, 
sa svrhom da se upozna s onom zemljom; a odanle da pak po- 
hodi neki drugi veliki otok, o kojem su mu urodjenici kazivali, 
te napokon da zajedri put Indije, do koje je računao da će 
trebati deset dana jedrenja; a tu je mislio pohoditi grad Quinsay 
a u njemu Velikoga Kana, da mu izruči pozdrave i list svojih 
kraljeva. : ' 

Na 24. oktobra ostaviše ostrv Izabelu, te se namjeriše na 
neke male otočiće, na današnje Mucaras. Prodjoše tjesnom Baham- 
skim a na 28. oktobra ugledaše Kubu. Približajući se k otoku, 
Kolumb se začudi njegovoj prostranosti i njegovoj veličini. One 

visoke gore sjećale su ga na gore sicilijanske, a nije se mogao 
dosta nadiviti ljepoti kraja, pak pomisli, da bi to mogao biti gla- 
goviti otok Cipangu. Pristaše na kraj pred samu večer na ušću 
neke rijeke, koju admiral prozva San Salvador. Urodjenici pobjegoše 
glavom bez obzira. Nedaleko od obale bile su dvije potleušice, u ko- 
jima nije bilo ni žive duše, osim jednoga psa. U svakoj je kućici 
bilo po više ognjišta, po čem prosudiše, da je više obitelji živjelo 
pod istim krovom. 

Nego je i ovdje priroda razvijala sve svoje čare, te Kolumb 
naumi da prodje otokom i da ga svega po mogućnosti razgleda. 
Zaputi se najprvo obalom put zapada, misleći, da negdje onamo 
jamačno leži veliki grad vladarev. Putem se mnogokrat zaustavi i 
sadje na kraj, sa svrhom da obadje koje selo. Kuće su sve bile od 
lišća od pome, sve rastrkane a putovi neuredni. Nakon nekoliko 
dana namjeri se na veliki dugi rt, koji nazva rt od P6me. Onu 
tri Indijanca iz Guanaharia, što bijahu na Pinti, dadoše razumjeti 
M. A. Pinzonu, da je iza onoga rta velika rijeka, po kojoj se može 
u četiri dana u Cubanacan, gdje je jedan zlatni rudnik. Pinzon, 
opojen takodjer Kolumbovim idejama, pomisli odmah, da su Indijanci 
govorili o tatarskom vladaru Cublay-Kanu ili o kojem mjestu nje- 
gove države opisane po Marku Polu, te zaključi, da Kuba nije ostrv 
već kopno. Ova Pinzonova nagadjanja zavedoše odmah i Kolumba, , 
koji odbaci misao, da bi ovo mogao biti otok Cipangu i pomisli, 
da ovo mora biti azijsko kopno, u kojem slučaju kitajski Mangi 
valjalo je da je negdje blizu. Sad se dadoše da traže naznačenu 
rijeku. Ali uzalud. Pak ih protivni vjetrovi nagnaše k ušću malene 
rijeke, koju prozvaše Rio de los Mares. I ovdje kao i drugdje | 
urodjenici pobjegoše glavom bez obzira. Kolumb posla na kraj 
jednog Indijanca, koji ih umiri. 

U razgovoru s njima pričini se Kolumbu, da kažu, da je nji- 
hov kralj na četiri dana hoda od obale, kojemu da su već poslali 
javiti dolazak stranaca; da će ulaci za tri dana biti na povratku, 
a s njima da će valjda doći mnogo trgovaca. Ali je Kolumb bio 
neustrpljiv, da dozna koju potankost o kraljevoj prijestonici, pak 
otpravi dva Indijanca i dva Španjolca, jedan od kojih po imenu 
Torres, znadijaše jevrejski, arapski i kaldejski. On se dade me- 
djutim na posao, da istraži okolicu. Jednoga dana dojaviše mu neki 
mornari, da su našli kanele, oraška i rabarbara; ali se poslije usta- 
novilo, da se bijahu prevarili. Kolumb pokaza urodjenicima neke 

mirodije, a oni mu rekoše, da toga ima u jugozapadu. Pokaza im 
zlata i biserja, a oni kao da su htjeli da kazuju, da su čuli za 
neku zemlju, u kojoj ljudi nose nakite od zlata i od bisera o vratu, 
na rukama i na nogama; te su ponavljali svaki čas riječ Bohio. 

Poslanici se vrate dne 6. novembra. Rekoše, da su nakon 
dvanaest lega puta bili prispjeli u neko selo. Selo da broji pedeset 
kuća i kojih hiljadu stanovnika. Da su bili dočekani svečano, te 
uvedeni u neku kuću, u kojoj da bijahu posjeli na drvene stočiće, 
izdjelane poput četveronožnih životinja. Oko njih da posjedaše 
mjesne poglavice. Torres počne da govori razne jezike, ali uzalud, 
jer su oni razumijevali jevrejski, kaldejski i arapski isto onako 
kao što i španjolski. Tako dodje red na Indijanca s Guanahania, 
koji u svojem govoru uzveliča što je samo bolje mogao moć, do- 
brotu i pravednost bijelih ljudi. Na to urodjenici ižljubiše ruke i 
noge ljudima, koji su kako je onaj Indijanac bio rekao dolazili 
s neba. Pošto se obrediše muški, izadjoše na dvor a udjoše u kuću 
žene, koje posjedaše naokolo i jedna nakon druge ižljubiše i one 
noge bijelim ljudima. Mnoge su pipale Španjolce, da se uvjere, e 
da li su od kosti i od mesa kao što i one. Muško i žensko sve je 
bilo nago, samo što su žene nosile sprijeda kratku pamučnu pre- 
gaču. Kazivali su još; da su se svukud morali samo čuditi divoti i 
bogastvu prirode, a putem da su vidjeli urodjenika, koji bi smotali 
neko lišće, užegli ga s jednoga kraja, drugi kraj stavili u usta, te 
tako potezali dim, što sve da je bilo čudnovato gledati. Ono su 
lišće zvali tabacos. Ovom su prigodom osim tabaka otkrili Špa- 
njolci i krumpir. Kolumb nije mogao pojmiti važnost ovih otkrića. 
Njemu se htjelo zlata i bisera; a pošto toga nije bilo i pošto se 
približavala zima, odluči da traži Bohio. 

Kad su bili na odlasku, do pet stotina urodjenika sjatilo se okolo 
brodova, neka bi ih poveli u nebo. Došao tu i neki poglavica sa 
svojim sinom. Hoće i on da ga uzmu sa sobom. Na to Kolumb 
pristane a ostale utiša, kako je bolje znao i mogao. 

Na 12. novembra proslijedi put jugoistoka. Da je samo još 
koji dan plovio put zapada, sva je prilika, da bi bio otkrio Mexik, 
a po tom bi i tok njegovih otkrića bio krenuo sasvim drugim 
pravcem. Ali se njemu motale po pameti riječi onih urodjenika, 
te je sad u Bohiu sad u Babequi nazrijevao gospodstvo Velikoga 
Kana. Jedrio je samim krajem, ali kojemu gradu ni traga; na vi- 
diku same potleušice; svukud jednaka golotinja. Udario od jedne 

protivan vjetar, te ga prisilio, da udje u velik zaliv, koji nazva 
Mare de nuestra Sehora, i da se usidri u luci, koju prozva 
Puerto del Principe. 

Na 19. novembra stavi se opeta na zedEo s namjerom, da za- 
jedri put Bohia. Nego se pojavi protivan vjetar. Odluči dakle da 
se povrati na Kubu. Nina razumi zapovijed od prve, ali na Pinti 
kao da ne vide ništa. Ponovi znakove, ali uzalud. Kad se razdanilo, 
Pinte nije više bilo na vidiku. Tako se M. A. Pinzon bješe 
svomu admiralu iznevjerio. Ovaj čin smuti Kolumba u velike, 
jer ovaj otvoreni neposluh mogao je djelovati na nemirne duhove, 
kojih je bilo dosta. Nego nije bilo to samo. Sad je Kolumba 
počela smućivati misao. da se M. A. Pinzon ne bi od jedne 
povratio u Evropu, sa svrhom da mu otme lovor velikog otkrića. 
Ipak, videći, da Sv. Marija ne može nikako da dostigne Pintu, 
proslijedi turoban i zamišljen svoj put do Kube. 

Ma kolike i bile Pinzonove zasluge u ovom pothvatu, nijedna 
ga voda ne opra nikada od crnoga izdajstva proti svojemu starje- 
šini. On je i od prije režao na Kolumba. Mučila ga je nenavidost, 
što će slava biti gotovo sva njegova kao onoga, koji je bio na čelu 
pothvata. On je i prije bio pokazao, kako mu je teška njegova za- 
porijed, ali je Kolumb znao izbjegnuti otvoreni sukob. Bilo to dana 
21. novembra. Kolumb je svršio ovim riječima dnevnik onoga 
dana: ,Pinzon mijerekaoiučinio još mnogo težih 
stvari!“ 

Ploveći obalom, Kolumb se morao svedjer diviti i čuditi bo- 
gastvu prirode. Na 5. decembra prispije na istočni kraj Kube, za 
koji je mislio, da je istočni kraj Azije i koji nazva Alpha i 
Omega. Sad je kolebao, kojim putem da udari, ili da proslijedi 
svoja istraživanja obalom ili da ide tražiti Bohio. Još se ne bijaše 
odlučio ni za jedno ni za drugo, kad mu eto u jugoistoku neke 
zemlje na vidiku. 

Bohio! uskliknuše Indijanci, što su bili na brodu, a Kolumb 
pomisli, da ono mora biti ona zemlja puna zlata, pak se uputi put 
onamo. Kad to vidjeli Indijanci, svi u strahu počeše moliti, kumiti 
i zaklinjati admirala, da ne ide onamo, jer da su oni stanovnici 
ljudi okrutni, da su prave zvijeri, da jedu ljude, da ih ima sa samim 
jednim okom, da će ih svih uništiti. Dok su se ovako mučili, ne 
bi li ga odvratili od naumljenoga puta, ponavljali su svaki čas riječ 
Canniba. Ova se riječ pričini Kolumbu, da ima odnošaja s ri- 

ječju Kan, pak prevrćući svoje misli izvede, da ovi tobožnji lja- 
dožderi valja da su podanici Velikoga Kana, koji ovamo dolaze na 
svojim brodovima, da napastuju ove mirne urodjenike. 

Lijepi je otok Haiti rastvarao sve svoje južne ljepote začu- 
djenom oku Evropejaca. Bilo to u samo smrknuće, kad brodovi 
stigli blizu obale; pak moradoše čekati, dok se ne razdani. Urodjenici 
s otoka bijahu opazili nepoznate ladje, jer su Španjolci mogli gle- 
dati svu božju noć same ognje po vrhuncima gora i brežuljaka; 
očit biljeg, da su urodjenici javljali jedan drugomu dolazak nekog 
neprijatelja. Sutradan, na 6. decembra, usidriše se brodovi u velik 
zaliv, koji prozvaše Sv. Nikola, a sutradan proslijediše sjevernom 
obalom i pristadoše u neku luku, koju Kolumb nazva O oncep- 
cion. U znak prisvojenja usadi i ovdje križ, kao što je to činio 
na svakom mjestu, kojega bi se dotaknuo. 

Na 12. decembra tri mornara pošli u nedaleku šumu, da je 
razgledaju, kad se eto namijeraju na mnoštvo urodjenika, koji se 
odmah dadoše u bijeg. Podje im nekako ipak za rukom, te uloviše 
mlado i lijepo žensko čeljade, koje odmah povedoše k admiralu. 
Bila je gola. O nosu joj visio zlatan nakit. Tresla se od straha, 
pak možemo pomisliti njenu radost, kad je Kolumb odjevenu i 
obdarenu pusti slobodnu. Nu ona sad da ne će više na kraj. Ali 
je Kolumb težio za tim, kako bi pokazao onim urodjenicima svoje 
prijateljstvo i tako ih primamio na razgovor. Otpremi ju zato su- 
tradan na kraj sa nekoliko ljudi. Kad ovi prispjeli u neku dolinu, 
eto im uskraj ubave rijeke velika varoš od kojih tisuću kuća. U 
prvi se mah urodjenici dali u bijeg. Tada jedan Indijanac počeo 
vikati što mu je samo grlo nosilo, i nagovarati ih, neka se ne boje, 
jer da su ovo nebeski stvorovi a ne ljudožderi. Na ovaj se glas 
umire malo po malo, pak se njih dvije tisuće vrati natrag i dodje 
Španjolcima na susret. A ne vjerujući svojim očima počeše ih 
gladiti po glavi i po rukama, kao u znak molbe i preporuke. Pak 
sasvim umireni počeše nositi Španjolcima sve, što su imali i što su 
samo mogli pomisliti, da bi im moglo biti ugodno. Tu dodje na- 
pokon i muž one žene, da zahvali na tolikoj dobroti i velikoduš- 
nosti. Kako se vidi, ovi su urodjenici bili isto tako blage i mirne 
ćudi kao i ostali, s kojima su se Španjolci bili dosle upoznali; 
a bili su i ljepši i jačega struka i gotovo bijeli, te je mnoga žena 
bila tako bijela, kao koja Španjolkinja. Ovi blaženi ljudi nijesu 
znali za oružje, jer ga nijesu trebali. Štovali su jedan drugoga, a 

namjerne razmirice sudili su im starješine. Priroda im je davala sve, 
što su trebali, a odijela nijesu imali, jer nijesu znali za zimu. Što 
je zemlja radjala, bilo je svačije. Jednaka su prava imali svi kao 
što i na vodu tako i na sve plodove zemaljske. Njihov je mirni 
život bio samo katkad uznemiren od ljudi iz Kanibe, koji su na- 
valjivali na otok, da ih robe i zasužnjuju. 

Na 14. decembra Kolumb se stavi opeta na jedro, da traži 
Bohio ili Babeque. Zapuše protivan vjetar, pak posjeti onaj otok, što 
je spram luci Concepcion i nazva ga Tortugas. Na 16. decembra 
svrati se u bližnju luku, kojoj nadjene ime Puerto de Paz. Više - 
od pet stotina urodjenika sjati se na obalu. Svi se čude moći bi- 
jelih ljudi. Tu dodje i njihov Kacik, mlad čovjek od kojih dva- 
deset godina, a s njim tri dostojanstvenika, koji su ga pratili. 
Gotovo da je uvijek šutio. Bio je go kao i svi njegovi podanici. 
Ali po držanju, pak i po počitanju, koje su mu ostali iskazivali, 
jasno se vidjelo, da je bio proniknut uzvišenim svojim položajem. 
Na večer podje na brod, a Kolumb ga primi sa svim počastima, 
koje su se dolikovale njegovu položaju. Dodje opeta i sutradan, a 
ovoga puta u nosiljei uz pratnju od dvije stotine ljudi. — ,Kad 
je Kacik, piše Kolumb, stupio na brod, ja bijah za stolom; dodje 
ravno k meni, sjedne mi o bok i ne htje dopustiti, da se maknem 
sa stola prije nego dovršim :... Prije nego što je došao ispod 
kaštila, bijaše dao znak svojima, neka svi ostanu natrag; oni ga 
s velikim počitanjem poslušaše, te posjedaše po palubi; samo dvo- 
jica dodjoše s njim, o kojima sudim, da mu je jedan bio savjet- 
nikom, a drugi učiteljem, te mu sjedoše uz noge. Pomislih, da 
bi mu moglo biti drago kušati naša jela, pak naredih, neka bi 
koje donijeli; on bi uzeo samo da ih se okusi meni za ljubav, a 
ostalo bi poslao svojima, tako da su svi okusili po komadić. Go- 
vorio je malo; ali ono malo riječi, što je izustio, u koliko mogoh 
razabrati, bile su sve i pametne i promišljene. Ona dva, što su 
mu stali do nogu, promatrali su pomno gibanja njegovih usana, 
te su za nj govorili; s njim su se takodjer razgovarali, ali svedjer 
s najvećim počitanjem. Poslije objeda neka vrst štitonoše donese 
jedan p4s, sličan onima, koji su u porabi u Kastilji, nu različito 
izradjen. Kralj ga uzme i pruži mi ga uz dva izradjena i veoma 
tanka komadića zlata. Razabrah, da mu se mili nakit na mojem 
krevetu i darovah mu ga ujedno s nekoliko komadića jantara, što 
sam nosio o vratu, i jedne pomašćene crevlje i staklenku punu 

vode od cvijeća, od naranača; s kojima je stvarima bio tako za- 
dovoljan, da ga je milota bilo gledati; pak je u velike žalio, što 
me ne može da razumije....“ Kacik ostavi brod u samo smrk- 
nuće; sjedne u nosiljku, a četvorica s njim na rame i tako se za- 
putiše. Malo po za njim nosili su mu i nejaka sinčića, koji je go- 
tovo imao isto tako brojnu pratnju kao i otac. Kad su Špa- 
njolci po naredbi admiralovoj udjelali velik križ, da ga posade 
usred sela, urodjenici su im bili pri ruci, te su se isto tako 
klanjali svetomu drvu, kao što bi vidjali, da to čine Španjolci; 
a to je bilo mnogo razveselilo pobožno srce Kolumbovo. > 

Na 19. decembra pristane Kolumb u neku luku, kojoj nadjene 
ime Sv. Toma, današnji Aeul. Na obalu navrvi veliko mnoštvo 
urodjenika; svi veseli, što mogu gledati s bliza goste nebeske. Od 
svega što su imali, nosili su na dar, ali Kolumb bijaše naredio 
svojima, da ne smiju ništa uzimati bez uzdarja. Što bi od Španjo- 
laca dobili, ma bio to i komadić razbijena pladnja ili zdjele, sve 
im je to dolazilo iz Tureya, to jest iz neba. 

Na 22. decembra dodje na brod poslanstvo Velikoga Kacika 
Guacanagaria, koji je vladao jednim dijelom Haitskog otoka, te 
imao pod sobom mnogo manjih Kacika. Poslanici u ime svojega 
gospodara predadoše Kolumbu širok pas, lijepo izradjen i o kojem 
je visjela drvena obrazina s očima, jezikom i nosom od suhoga 
zlata i umoliše ga, neka bi došao bliže k prijestonici, koja da je 
nedaleko od obale. Pošto vrijeme nije bilo povoljno, Kolumb posla 
kraljevskoga bilježnika uz mnogobrojnu pratnju. Medjutim su ad- 
mirala bili pohodili neki manji Kaciki. S njima u razgovoru, pri- 
čini mu se, da je unutar otoka zemlja Cibao, koja po njegovu 
sudu nije morala biti drugo već Cipangu, kad je tu kralj imao od 
zlata i same zastave. Lasno je pomisliti radost, koja ga je bila 
obuzela, kad razabra, da se gotovo svi urodjenici slažu u tom, da 
je Cibao ona zemlja, u kojoj je zlata u izobilju. 

Na dan 24. decembra stavi se na jedra da podje do ispred 
prijestonice Guacanagarieve. Na 11 sati na večer bio je još samo 
legu i pć daleko, kad videći, da se poradi tišine brodovi gotovo i 
ne miču, podje malko da opočine. One noći bijaše od straže 
Juan de la Cosa, poslije znameniti putnik i kosmograf, čovjek, 
u kojega se Kolumb mogao pouzdati. Ali Cosa videći, da nema 
admirala, povjeri krmilo nekom mladiću, te legne spavati i on. 
Zaspaše i mornari. Sudbina sviju ostane tako povjerena ruci ne- 

iskusna momka. Struja je medjutim zanosila brod silnom brzinom, 
a da se mladić ničemu nije ni dosjetio. Samo kad se krmilo do- 
taknulo dna, zazove na pomoć. Admiral skoči prvi na palubu. Dodje 
za njim i Juan de la Cosa, pak i ostali mornari. Kolumb na- 
redi odmah, neka bi potegli jedno sidro po krmi, da se uzmogne 
brod tako odalečiti od plitkoće i porinuti u more. Ali Cosa netom 
skoči u čamac, u mjesto da posluša i da uznastoji, kako bi se brod 
spasao, zaveze put Nine, ostavivši admirala i svu čeljad na 
brodu svojoj zloj sudbini. Ali kad dodjoše k Nini, kapetan im 
predbaci izdajstvo i ne htje ih primiti, i sam skoči u čamac i po- 
hiti da admiralu priteče u pomoć. Nu sad je bilo već kasno, jer 
struja bješe još jače usadila brod u pržinu. Tako Sveta Marija 
bi izgubljena bez otkupa. Pak sva družina prodje na Ninu, a 
Kolumb pošalje Diega Arana i Petra Guliereza u Guacanagaria, 
neka bi mu dojavili, što se bilo dogodilo. Guaeanagari naredi odmah 
svojim podanicima, neka sa svojim čamcima skoče na pomoć. Ko- 
lumb kaže u svojem dnevniku, da ga ni na obalama kastiljskim 
ne bi bili onako prijazno i gostoljubivo dočekali. A ipak, ovi uro- 
djenici tako dobri, tako tihi, tako pošteni i miroljubivi morali su 
prvi“ oćutiti gvozdenu i razbojničku ruku Španjolaca, koji su u 
svojoj nezasitljivoj proždrlosti natopili nevinom krvlju one krajeve, 
što su u ime prosvjete i u ime vjere išli da osvajaju. Strašne li 
ironije u povijesti ljudskoj! Svaki korak, što ga prosvijetljena Ev- 
ropa učinila na korist divljih naroda, morao je da ostavi krvnih 
tragova, morao je da silom tamani božju pravdu i prirodne zakone! 

Sad vidimo Kolumba u teškoj neprilici. Ostavljen najprije od 
M. A. Pinzona, a sada izdajstvom nevjerna prijatelja, ne ostaje 
mu nego jedan jedincati brod i to najslabiji. Što da sada učini; na 
što da se odvaži? 

Dobri i veledušni Guacanagari stavi Kolumbu na raspolaganje 
tri kuće, neka bi u njih smjestio družinu i stvari spasene od iz- 
gubljene Svete Marije; a videći, kako se Kolumb veselio, kad 
bi vidio zlata, dade mu razumjeti, da ga ima mnogo u nedalekoj 
gori i da će mu ga dati donijeti, koliko hoće. I zaista urodjenici 
su ga imali dosta, a najradije su ga davali u zamjenu za zvončiće, 
koji su za njih imali veliku važnost. Oni su rado plesali, ali nijesu 
znali za drugu glazbu već za onu, koju su izvodili na nekoj vrsti 
tamburice i klapucanjem drva o drvo. Blažen onaj, koji je u plesu 
mogao imati zvonce obješeno o vrat! Svi urodjenici pak i sam 

Guacanagari, pokazujući zlato, spomenuli bi Cibao, tako da se 
Kolumb sve više uvjeravao, da ovo mora biti onaj toliko traženi 
Cipangu. Guacanagari objedova kod admirala i pozove ga, neka 
bi ga pohodio u njegovoj prijestonici. Kolumb se odazva pozivu. 
Dočekaše ga svečano, a Kacik mu pripravi objed. Bilo tu prire- | 
djeno dvoje troje vrsti krumpira, ribe, divljači, voća i kruha 
od kasave. Kolumb se nije mogao dovoljno načuditi pristojnosti 
i skladnosti Kacikovoj pri jelu, kojemu napokon donesoše neke 
trave, da otare ruke. Kolumbu donesoše vode, kako to bijahu 
vidjeli na brodu. Poslije objeda povede Guacanagari svoga gosta, 
neka bi razgledao gajeve, što su okolo prijestonice. Veliko i 
malo sve se sjati za njima. Kacik bijaše obukao ovom svečanom 
zgodom košulju i natakao rukavice, što mu ih Kolumb bijaše 
darovao. Kako se divilo ono dobro pučanstvo svomu gospodaru 
onako odlikovanu od nebeskih gostiju! Moć Kacikova bila je 
neograničena; on je raspolagao i sa imanjem i sa životom svojih 
podanika. Ako bi Kacik umro bez potomaka, vlast bi, nastupio 
sin sestre mu, jer je tako bilo sigurno, da je novi Kacik od iste 
krvi i od iste obitelji. Pri rastanku Guacanagari darova Kolumbu 
veliku obrazinu nakićenu zlatom i dvije krunice od zlata; obdari 
takodjer i svu njegovu pratnju. 

Guacanagari se jednom potuži Kolumbu, da ljudi iz Kanibe, 
naime Kanibali, navaljuju kad i kad na njegove podanike, da ih 
robe i vode u sužanjstvo. Kolumb mu obeća, da će ih uništiti; a 
da mu pokaže moć, kojom raspolaže, naredi svojima, neka ispale 
koji hitac. Kad su urodjenici čuli gruvanje topova, jedva da mogoše 
vjerovati svojim ušima; a kad su razabrali, kako su oni gromovi 
razbijali i probijali sve, što su sami nebeski ljudi htjeli da unište, 
popadaše na koljena od čuda i od straha. Pak svi u djetinske 
igre i veselje, kad razabraše, da će oni gromovi uništiti Kanibale, 
one njihove krvne neprijatelje. 

Mnogi Španjolci, promatrajući onaj mirni život urodjenika, 
koji nijesu trebali truda da prehrane život, kojima je blaga pri- 
roda nudjala sve, što im je trebalo, zažele da ondje ostanu. Ko- 
lumb rado pristane na tu želju, jer je s jedne strane bilo gotovo 
nemoguće, da se svi ukrcaju na Ninu, a s druge, što je tako 
mogao odmah započeti naseljivanje otkrivenih zemalja. Sasvim što 
nije baš trebalo nikakove obrane proti onim mirnim stanovnicima, 

ipak naumi, da podigne tvrdju s ostancima nasukane Svete Ma- 
rije, neka bude utočište novoj naseobini. 

Još se gradnja ne bijaše dobro ni započela, kada mu javiše neki 
urodjenici, da je negdje nedaleko još jedan brod puu bijelih ljudi. 
On pomisli odmah na Pin tu. Napisa list i pošalje jednoga od svojih 
čamcem, koji mu Guacanagari stavi na raspolaganje. U ovom se 
listu nije pozivao na izdajstvo, samo je javljao Pinzonu, gdje se 
nalazi, s nalogom, da ga odmah dostigne. Ali nakon tri dana vožnje 
Pinti nigdje ni traga. Ovo ga razočaranje još više rastuži. Čim 
je gradnja napredovala, Kolumb je nastojao, da što bolje učvrsti 
dobre odnošaje i s manjim Kacikima, koji su ga često pohadjali. 
Guacanagari nije štedio truda, da Kolumba razveseli i zato je sa- 
kupljao zlata, što je više mogao i slao mu ga na dar, a Kolumb 
je zahvaljivao Bogu, što je napokon bio naišao na zemlju bogatu i 
plodnu. 

Tvrdja bi dovršena u deset dana. Nad prostranim podrumom 
dizala se visoka drvena kula, opkoljena širokom jarugom. Prenesu 
unutra vas prah i sve olovo, što je bilo na Svetoj Mariji, pak 
i sve ono, što Nini nije moglo služiti; posadiše i nekoliko topova. 
Kolumb nadjene tvrdji ime Nadividad. Izabere trideset i devet 
ljudi za posadu; imenova glavnim zapovjednikom Diega Aranu i 
svečano mu podijeli svu vlast, koju kraljevi bijahu njemu samomu 
podali; naredi, da ga u slučaju smrti naslijedi u zapovijedi Petar 
Gutierez, a poslije ovoga neka bi vlast prošla u ruke Rodriga 
Escobida. Prije odlaska pozove ih svih preda se. Spomene im duž- 
nosti prema vjeri, prema kraljevima i prema domovini; zapovjedi 
im posluh prema svome starješini; preporuči im, neka ne bi nikad 
zaboravili prijaznost i prijateljstvo, kojima im Guacanagari bijaše 
došao na susret; neka gledaju da budu blagi i prijazni u općenju 
s urodjenicima, neka budu obzirni prema ženama, a vrhu svega 
neka budu pošteni i pravedni i uvijek zajedno, uvijek na okupu. 

Pošto bijaše nestalo svake nade, da bi se Pinta mogla po- 
vratiti, odluči da _ krene na put. Na 2. januara god. 1493. podje 
na kraj da pozdravi veledušnoga Guacanagaria. Pozove sve pogla- 
vice na objed i tu im preporuči ljude, koje je ostavljao. Guacana- 
gari žalostan, što Kolumb odlazi, obeća mu, da će davati Španjol- 
cima sve, česa budu trebali. 

U petak, na 4. januara god. 1493., digne se Kolumb iz luke. 
Ali je na moru vladala tišina, te čamci moradoše za neko vrijeme 

potezati brodove. Napokon zapuše, ali slabo, pak se one večeri 
moradoše usidriti šest milja daleko od nekog rta, koji Kolumb 
bijaše nazvao Monte Cristi. Sutradan prodjoše onaj rt. Na 
6. januara bijahu opeta na jedra. Puhalo je s istoka i dosta jako. 
Mornar, koji bijaše na straži na jarbulu, zaviče od jedne: Pinta! 
Ova riječ razveseli svu družinu a osobito admirala. Pinta je 
punim jedrima plovila u krmu put Nine. Ali vjetar pojača, te 
Kolumb krene put bližnje luke. Tek što se Nina usidrila, eto i 
Pinte, koja dolazi i baca sidro u more. M. A. Pinzon uznastoja 
da se opravda, tvrdeći, da se bio odalečio proti svojoj volji, da je 
pak uzalud tražio admirala. Ovaj svlada svoj gnjev i primi ispriku, 
premda je bio uvjeren o Pinzonovoj nevjeri, u što su ga pak još 
bolje uvjerili glasovi, što su se družinom pronosili. 

Kolumb bi sada rado bio proslijedio svoja otkrića, ali ne 
samo što se u Ninu nije mogao uzdati,.već od časa do časa morao 
se bojati kojega novoga izdajstva; s toga odluči da se povrati u 
Evropu. Na 9. januara krene na put, uljeze u neku rijeku, koju 
bijaše već pohodio M. A. Pinzon i koju Kolumb prozva Rijeka 
Milosti. Tu dobije novih dokaza o Pinzonovu izdajstvu, jer se uvjeri, 
da je ovaj bio doznao za nesreću, koja ga bijaše zadesila, nu ipak 
nije hotio da skoči u pomoć. Ali se Kolumb učini nevješt; nu pri- 
sili Pinzona, da pusti na slobodu šest čeljadi, što bijaše zarobio. 

Na 10. u jutro krenuše dalje obalom, a na 12. dojedriše u 
velik zaliv, i tu se usidriše. Kad čamci na kraj, a tamo ljudi sa- 
svim drukčiji, nego što su ih dosle imali prigode vidjati. Goli kao 
što i svi ostali, ne bijaše u njih one plašljive i tihe ćudi, kojoj su 
se Španjolci toliko divili. Puni odvažnosti, bili su oružani luko- 
vima i strijelama, a pasali su sablje izdjelane od p6me, tako tvrde 
i tako teške kao da su od željeza. Grdno im obličje još je grdnije 
izgledalo, jer bijaše namazano i išarano, kao što i sve tijelo. Vlasi 
im dugi i sakupljeni straga u neku vrst toboca ispletena perjem 
od papiga. 

Pošto izmijeniše neke stvari, jedan se urodjenik uslobodi te 


podje na brod. Admiral je od prve bio pomislio, da su ovo oni 
.Kanibali ili Karaibi, od kojih se Guacanagari toliko plašio, ali mu 


onaj urodjenik ukaza prstom put juga. Upita ga, ima li na otoku 
zlata, a on mu odgovori, da ima komada velikih kao što je krma 
broda. Nego ga je teško bilo razumjeti, jer i sami Indijanci, što 
su bili na brodu, nijesu mu znali jezika. Pak se Kolumbu pričinilo, 
Carić: Kristof Kolumbo, 8 

“da kazuje o nekom otoku na kojem da žive samo žene, da tim 
ženama idu Karaibi u pohode samo jedan put na godinu, da mušku 
djecu uzimlju muški sa sobom, a žensku djecu da ostavljaju že- 
nama. Ovo je u mašti Kolumbovoj bio onaj otok, o kojem je ka- 
zivao Marko Polo, da na njem stanuju Amazonke. 

Pošto se Indijanac povratio na kraj, htjedoše Španjolci, koji 
ga bijahu otpratili, da dobiju u zamjenu koje oružje, da ga uzmognu 
ponijeti sa sobom u Španjolsku. Kako pristupiše na obalu, opaziše 
nekoliko oružanih urodjenika, te su bili skriveni iza stabala. Ovo 
dakako nije slutilo na dobro. Indijanac poleti k njima, reče im 
nekoliko riječi. Sada kao pripitomljeni pobacaše oružje i dodjoše 
prijazno Španjolcima na susret. Ali prijateljstvo ne potraja dugo. 
Urodjenici kao pomamljeni potekoše od jedne k mjestu gdje bi- 
jahu ostavili oružje, i da će navaliti na Španjolee. Ovi, videći što 
im se sve pripravlja, navališe prvi. Urodjenici pošto oćutiše kako 
sijeku sablje španjolske, pobjegoše, ostavljajući svoje lukove i svoje 
strijele. Ovo je bio prvi put, što.je u Novom Svijetu potekla krv 
_urodjenika od rukd Španjolaca. 

Sutradan eto na obali mnoštvo svijeta. Kolumb posla na kraj 
oružani čamac, da razvidi, što je taj svijet naumio. Kad čamac na 
obalu, eto dolazi onaj Indijanac, koji je jučer bio na brodu,i nosi 
admiralu u ime Kacikovo kolajnu od kamenčića zvanu: Wampum, 
znak mira i prijateljstva. Kacik, koji glavom bijaše tu došao, sa- 
želi da pohodi admirala, te se sa sama tri pratioca ukrca u čamae, 
kao da se jučer nije ništa bilo ni dogodilo. Kolumb. ga primi 
veoma prijazno, počasti ga dvopekom i medom; darova mu crvenu 
kapu, nešto crvena sukna i staklenih zrnaca, obdari i njegove pra- 
tioce. Sad nasta živo općenje izmedju Španjolaca i urodjenika. 
Ipak je njih nekoliko platilo slobodom svoje slijepo pouzdanje. 
Četiri urodjenika bijahu pridržana, da budu povedeni u Kastilju. 
Na uspomenu zbivšega se čarkanja, nazva Kolumb onaj zaliv: golfo 
delasflechas, nu sada ga zovu zaliv Lemana. Stavi se na 
jedro na 16. januara, te krene najprije put sjeveroistoka pak put 
jugoistoka s namjerom, da nadje Amazonski otok. Ali se brzo 
uvjeri, da se nije kud kamo više izvrgavati novim pogiblima, da 
družina vapi sva u jedan glas za domovinom, pak zajedri put 

Odlazak put Evrope. — Alizeji. — Oluja. — Nestaje Pinte. — Kolumb u po- 
gibli. — Zavjeti. — Srećan dolazak na Azorsko ostrvlje. — Kastanedova 
nevjera. — Opeta oluja. — Dolazak u. Portugišku. — Dolazak u Palos. — 


Izdajstvo i smrt M. A. Pinzona. — Sjajan doček na dvoru u Barceloni. — Pa- 
pina bula o razdiobi zemalja na zapadu. — Priprave za drugo putovanje. 


Ba — stalan vjetar sa sjeveroistoka, — koji ih je tako vjerno 
Ž pratio pri dolasku, sada, dakako, bio im je protivan. Kolumb 
se ne stavi križati. protiv alizeja, već stisne vjetar što je mogao bolje 
i krene put sjevera, naginjući što se samo moglo na desno. Ovako 
radeći pogodio je, pak ovo valja ili da je puki slučaj ili da je na 
svojim putima u sjevernim stranama bio opazio, da u umjerenom 
pojasu vladaju na oceanu vjetrovi sa zapada. Početkom februara sti- 
goše u 38“ sjeverne širine, te vjetrom sa zapada zaploviše put istoka. 
Na 10. februara g. 1498. sakupili se piloti; da pregledaju račune, pak 
da zajedno nagadjaju točku, u kojoj su. Ali se računi nijesu su- 
darali. Pak se svi slože, da su po prilici u širini, u kojoj leži i 
Madera. Ovo se nagadjanje nije sudaralo s računom Kolumbovim, 
ali on pusti, neka tako misle, jer je htio, da sam znade put, koji 
vodi u otkrivene zemlje. 

Na 12. februara zapuše jače nego obično, a sutradan strašno 
nevrijeme, gotova oluja. Na 14. vjetar se iz jutra nešto utiša, ali 


“bukne pak strašniji i pogibeljniji; gotov orkan. Sad se brodovi 


odvojili; Pinte nestalo s vidika. Nina je bila veoma trošna a 
more uzburkano, kao da će je od časa do časa progutati. Sad su 
čekali samo božju sudbinu. Sam Kolumb bijaše izgubio gotovo 
svaku nadu u spasenje. Dozove k sebi svu družinu i reče im, da se 
valja zavjetovati svetoj Bogorodici. Pak uzme onoliko bobica ko- 


“liko je čeljadi bilo na brodu; na jednu ureza križ i postavi sve u 

jednu kapu. Ko izvadi bobicu s križem, da ide k Gospi u Quadalupu 
i da ponese na dar voštanicu od pet librica. Kolumb posegne prvi i 
izvadi bobicu s križem. Pak na isti način učiniše drugi zavjet blaženoj 
Gospi u Loretu; a ovoga puta izvadi bobicu s križem neki mornar. 
Kolumb mu obeća, da će mu platiti troškove. Učiniše i treći za- 
vjet svetoj Klari u Mogueru, da će dati reći svečanu misu i da 
će bditi svu noć u crkvi. Kolumb izvadi bobicu s križem po 
drugi put. 
Oluja je medjutim svedjer trajala, a pogibao sve to očevid- 
nija. S toga se još jednom zavjetovaše, da će svi zajedno bosonogi 
i u košulji otići odmah k najbližoj crkvi blažene Djevice. U ovoj 
dugoj i očajnoj borbi sa neumitnim elementom Kolumbu je mo- 
ralo biti teško, veoma teško pri duši. Teško, jer od časa do časa 
mogao je koji val progutati Ninu, a Pinta, koje više nije bilo 
vidjeti, možda je već bila zarohila u bezdane morske. Misleći sada 
samo na to, kako bi spasao barem svoje djelo, a s njim i svoje 
ime, napisa u kratko najvažnije dogadjaje na pergameni, zapečati 
je i upravi je na ime kraljeva španjolskih, s dodatkom, da će biti 
plaćeno tisuću dukata onomu, koji bi predao smotak onako zape- 
čaćen. Omota ga dobro povoštanim platnom, koji ovije debelom 
korom od voska, spravi sve u jednu bačvicu, zatvori ju i baci ju u 
more. Mornarima reče, da je ovako ispunio poseban zavjet. Ali 
bojeći se, da bi se mogla izgubiti i ova uspomena, napiše drugi 
list, osigura ga isto onako kao što i prvi, a bačvicu stavi na 
krmu u nadi, da bi ova mogla lašnje biti nanesena na obalu, ako 
karavela još ustraje i ako se mora razbiti gdjekud o kraj. ,Ja 
bih ovo sve bio podnio, piše Kolumb kraljevima, sa više ustrplji- 
vosti, da je samo moja osoba bila u pogibli, jer znam da je 
svevišnji Stvoritelj gospodar moga života; a i prije sam bio u 
pogibli života. Ali me je neizmjerno boljelo i mučilo, promišljajući, 
da pokle nego zadobih od Boga snagu i potrebitu pouzdanost, 
da pokušam ovaj pothvat i pošto ga evo srećno izvedoh, u 
času kad sam mogao uvjeriti protivnike i steći Vašim  Viso- 
čanstvima slavu neizrecivu, da je baš onda božja volja htjela, da 


mojom smrću sve uništi....... A vrhu svega mi je kipjelo sree 


misleći na svoja dva sina, koja bijah ostavio na nauke u Kordorvi; 
sami, bez zapleća, u tudjini ne bi se bili mogli nadati ničemu od 
očeve uspomene, jer se ništa ne bi znalo, koliko im otac bijaše 
učinio i pretrpio u službi Vaših Visočanstva. Neka što me je s jedne 

strane tješila vjera, koju sam imao u gospodina Boga, da ne će 
dopustiti, da ostane nedovršeno djelo slavno po crkvu njegovu i 
koje sam izveo sa toliko truda i uz toliko suprotivština; ali s druge, 
promišljajući na grijehe, mislio sam, da me je Bog u svojoj nedoku- 
čivoj mudrosti hotio pedepsati, da me je hotio lišiti one slave, koja 
bi mi na ovom svijetu bila došla od mojega djela.“ 

Sutradan napokon vrijeme krenu na bolje, a u osvitak 15. 
februara čuli se utješljivi glasovi: kraj, kraj! Veselje, koje je sad 
vladalo na Nini, nije bilo manje nego kad bijahu ugledali za prvi 
put obale neznana svijeta. Zemlja se vidjala u istoku-sjeveroistoku. 
Piloti se okupe, da nagadjaju, koja je. Jedni su govorili, da je ono 
Madera, drugi, da je ono hridina Cintra nedaleko od Lisabona a treći, 
da je ono obala španjolska. Kolumbovi se računi nijesu slagali s 
računima pilot4; po njemu onaj je kraj morao biti koji otok Azor- 
skog ostrvlja. Tako je i bilo! 

Na 18. u jutro baciše srećno sidro nekud na sjevernu stranu 
otoka Sv. Marije. Admiral otpremi na kraj čamac, da razvidi mjesto 
i da pronadje koje sigurnije pristanište. U smrknuće jedan čamac 
donese na brod na ime Kastanede, upravitelja otoka, piladi i 
kruha uz poruku, da žali, što nije glavom mogao da dodje. 

Kolumb sjeti sutradan družinu, da valja ispuniti zavjet. Kra- 
jem a nedaleko od mora bio je samostan posvećen blaženoj Djevici. 
Pošto svi nijesu mogli ostaviti brod na jedanput, podje najprije 
polovica njih bosonoga i u košulji. Admiral ostane na brodu. 
Jedva što bili u crkvi, dodje Kastaneda s oružanom silom, opkoli 
ih i uapsi ih. Admiral, koji za ovo nije ništa znao, videći, da je podne 
blizu a da ih još nema s kraja, posumnja, da bi mogla biti kaka ne- 
vjera. Nakon malo eno vidi na kraju četu konjanika, koji razja- 
huju konje, spuštaju se u čamac i voze put Nine. Shvati odmah, 
da se nešto plete, pak naredi svojima, neka su pripravni na obranu. 
Kad čamac blizu, a unutra Kastaneda. Šara riječima i previja se; na 
što mu Kolumb zaprijeti, ako mu ne povrati družinu, da ne će 
ostaviti otok prije nego zarobi sto Portugiza. Kastaneda otide, a 
Kolumb podje da traži shodnije pristanište. Vjetar ga zanese da- 
leko od otoka i tek se na 23. večer dokopa zaliva Sv. Marije. Videći 
upravitelj, da je Kolumb kadar izvesti ono, što je obrekao, pusti 
mornare na slobodu. Po onom, što su pak ovi pripovijedali, Kolumb 
razabra, da se kralj portugiški bojao, da bi izvedenje Kolumbova 

pothvata moglo štetovati Portugiškoj, pak s toga bio i naredio 
svukud po svojoj kraljevini, gdje ga nadju, da ga uhvate. 

Na 24. Nina zajedri put Španjolske. Za tri dana vrijeme je 
bilo povoljno, ali na sto dvadeset pet lega daleko od glave Sv. 
* Vincenca nadje protivan vjetar i more veoma uzburkano. Na 2. 
marta bukne od jedne strašna oluja. Sila vjetra otpuhne im sva 
jedra. Kolumb je sada po drugi put bio gotovo kao izgubljen. I u 
ovoj teškoj prigodi obrati se k Bogu. Učiniše svi složno zavjet, 
da koga doskoči, da ide bosonog i u košulji k Gospi u Huelvi. I 
ovaj put doskoči Kolumba. Zavjetovaše se pak još, da će svi 
postiti prvu subotu, pošto se usidre. Na 4. marta na večer 
oluja kao da je sakupila sve, svoje sile. Valovi se dižu kao brda 
a nesrećna Nina pluta po njima i uvija se kao kakova igraljka. 
Kad od jedne zabljesnu strašno. U onoj sinjavini raspoznaše, da ni- 
jesu daleko od kraja. Kraj! Kraj! Ova riječ, koja je u drugim 
prilikama bila znak spasa, sada se očitovala kao znak propasti. 
I zaista vjetar je Ninu zanosio put kraja; a kad dodje na kraj, 
što će biti od nje, što li od družine? Valovi oceana i pri tihom vre- 
menu pjene se na obalama, a što mora biti sada pri ovakovu 
bjesnilu? Brod je bio bez jedara. Pogibao još veća, jer su ga tako 
valovi i vjetar zanosili sa sobom. 

U osvitak razabraše, da su nedaleko od otoka Cintre na ušću 
Taja. Kolumb je imao razloga, da se boji Portugiza, ali ipak nije 
bilo kud, valjalo se ukloniti pogibli, koja je prijetila, i od dva zla 
odabrati manje, pak zaplovi rijekom i usidri se pokraj Rastela, na 
tri sata poslije podne. Napisa odmah list i otpremi ga svojim kra- 
ljevima. Pisa takodjer kralju portugiškomu moleći ga, da mu do- 
pusti, da dodje s brodom u Lisabon. A da rasprši svaku sumnju, 
doda da ne dolazi ni iz Quineje ni ma iz koje zemlje portugiške, 
već iz Indije, koju da bijaše otkrio ploveći put zapada. Sutradan 
Don Alonzo de Aeuna, zapovjednik nekog ratnog broda, koji bi- 
jaše ondje usidren, posla čamac k Nini s nalogom, da Kolumb 
mora odmah k njemu na brod, da pokaže svoje dokumente. Ali 
Kolumb odvrati, da mu dostojanstvo ne dopušta, da ostavi brod i 
da daje račune ma komu, da je on admiral kraljevine Kastiljske, 
a kao takov da ne može nikud. Poslanik mu na to reče, neka po- 
šalje koga drugoga u mjesto sebe; ali mu Kolumb odvrati, da ne 
sluša zapovijedi ma čije i da će se samo sili pokoriti, jer da ad- 
miral kastiljski mora da prije život izgubi, nego što preda kojega 

od svojih u ruke tudjineu. Ove riječi ovako odvažne i odrješite 


uvjeriše poslanika, da valja postupati obzirnije, pak zamoli, neka bi 
mu dajbudi pokazao kraljevske povelje, što Kolumb i učini. Kad 
Acuna razabrao kako stoje stvari, podje odmah ka Kolumbu uz 
glazbenu pratnju i iskaza mu pristojnu počast. 

Po okolici glas se već bio prosuo o Kolumbovu dolasku. 
Teško je opisati utisak, koji je ta vijest bila učinila u glavnom 
gradu Portugiške. Rijeka je vrvila čamcima; svi su hodili da 
razgledaju čudovišta nepoznata svijeta. Na 8. marta eto Kolumbu 
lista od kralja Ivana, koji ga lijepo pozdravlja, čestita mu na 
uspjehu i pozivlje ga na dvor u Valparaiso. Ovaj ga poziv ne uz- 
radova i rado bi mu se bio oteo, ali nije bilo kud, valjalo se oda- 
zvati. Kad bio nedaleko od kraljevskoga doma, došli mu na susret 
prvi dvorski časnici, da ga svečano uvedu pred kralja, koji ga 
primi ljubazno i milostivo. Što se rijetko zbivalo na dvoru, čini ga 
da sjedne spram njega i da se pokrije. 

Kralj se bojao, da otkrivene zemlje možda leže u okviru, 
Papine bule, po kojoj su morale pripadati Portugiškoj sve, one 
zemlje, koje bi Portugizi otkrili od glave. Nun do Indije, pak se 
izvijesti potanko o položaju i o smjeru, kojim je plovio. Kraljevski 
savjetnici bili su većinom oni isti, koji su straga nekoliko godina 
bili navalili na Kolumba, da je sanjar i rugali se njegovoj osnovi. 
Sada ih je ovo sve bilo smutilo i obružilo pred samim kraljem, 
pak kivni na Kolumba savjetovaše kralja, neka bi ga dao smaknuti. 
Ova nevjera teško da bi mogla biti vjerovana, da ne nalazi po- 
tvrde kod samih povjesničara portugiških, kao što su Vasconcelez 
i Garcia de Reesende. Ali je kralj bio odviše plemenit, a da bi pri- 
stao na tako podlo izdajstvo. 

Na 11. marta Kolumb se oprosti od kralja, koji posla zapo- 
vjednika Martina de Noronna i mnoge druge odlične ličnosti, da 
ga otprate do broda. Putem se svrati u samostan Sv. Stjepana u 
Villafranci, da pozdravi kraljicu, koja je ovdje boravila. Na 18. 
marta digne se na jedro i zajedri put Španjolske, a nakon dva dana 
doplovi srećno u Palos. Bilo to na 15. marta u petak o podne, 
nakon sedam mjeseci i dvanaest dana, što se bijaše otputio. Da 
zabilježimo i ovu. U petak bijaše odjedrio put nepoznata svijeta, u 
petak ga bijaše otkrio, u petak ostavio da javi Evropi veliko 
otkriće, u petak napokon bio je na povratku u Palos. 

Napomenimo, da je najveći dio družine bio iz Palosa; u Pa- 

losu su se dakle najviše i zanimali za sudbinu putnika, za kojih 
se poslije odlaska nije znalo ništa na svijetu. Pak se nagadjalo 
svakojako. Ona je zima bila veoma oštra i rdjava za pomorce 
uopće; vremena ružna a oluje česte i strašne, pak se općenito 
držalo, da je brodovlje izginulo. Ko da opiše onaj trenut, kad se 
karavela pojavila začudjenomu pučanstvu! Muško i žensko, staro i 
mlado sve leti k žalu da vidi bolje, da čuje, otkud i kako, pak i 
gdje su druga dva broda, zašto i njih nema tu, kad je tu Nina. 
Mnoga majka roni suze radosnice a mnoga žena plače još muža, 
kojega u družini ne može razabrati. A netom se saznalo, da je 
Kolumb na brodu, sva zvona počela slaviti. Kad se pak iskrcao, 
svi ga pozdraviše ushitno, zanosno i svi ga otpratiše u crkvu, kamo 
podje da zahvali Bogu na tolikoj milosti. Još se po gradu orili 
radosni usklici ushićene svjetine, kad eto na večer dolazi i Pinta, 
koju ona oluja bijaše zanijela u zaliv Biskajski i prisilila, da se 
usidri u Bajonnu. M. A. Pinzon držeći admirala za izgubljena a 
s nakanom, da ga na dvoru svakako preteče, bijaše napisao i po- 
slao kraljevima poduži list, kazujući u njem stvari i dogadjaje 
na svoj način, s molbom, da bi mu naredili, kada bi mogao doći 
pred njih, da im izvijesti o velikom otkriću. Možemo pomisliti, kako 
ga je moralo zazepsti, videći u luci kako se ponosno vije admira- 
lova zastava, kako Paloško gradjanstvo bijaše Kolumba dočekalo. 
Pokunjen i osramoćen iskrea se na kraj u kasnu noć i podje ravno 
kući, čuvajući se, da ga ko ne vidi. Sve dok je admiral ostao u 
Palosu, nije se usudio izaći na božje svjetlo. Dodje mu i odgovor 
od kralja, ali ne onakav, kakvomu se bio nadao u Bajonni. Kraljevi 
su ga korili s nedostojna ponašanja i kazivali su mu, ako će 
na dvor, da dodje u pratnji Kolumbovoj. Ovaj ga kraljevski ukor 
uevili i uništi. Razboli se i nakon malo dana umrije! Žalosna sud- 
bina zaista za muža, koji bijaše ipak toliko doprinio k izvedenju 
velike osnove, ali pravedna svakako, jer izdajstvo briše više u tre- 
nutak, nego što krepost može osnovati i uraditi za godine i 
godine. 

Čuvši Kolumb, da su kraljevi u Barceloni, pomisli od prve da 
podje onamo s karavelom; ali je Nina bila u tako žalosnom 
stanju, da je od te nakane valjalo da odustane. Odluči dakle, da 
podje krajem, a medjutim javi im listom svoj srećan dolazak u Palos. 

Vijest o Kolumbovu povratku a još više o čudesnim stvarima, 
kojih je bio nosilac, potrese čitavim dvorom. Ferdinand i Izabela 


121 


odgovoriše mu odmah prijaznim pismom, čestitajući mu uspjeh i 
pozivajući ga, da što prije dodjena dvor, neka bi se mogla odmah 
prirediti nova ekspedicija; dajući mu medjutim oblast, neka naredi 
u Sevilji i drugdje sve, što mu se čini shodno i potrebito, da se 
brodovi što skorije uzmognu opremiti. List je nosio ovaj naslov: 
»Don Kristoforu Kolumbu, našemu admiralu 
Oceanskomu, potkralju i upravitelju otoka ot- 
krivenihulndiji“. 

Kolumb se dade odmah na posao. Odredi sve, što je odlazak 
brodova moglo pospješiti i krene put Barcelone, uzevši sa sobom 
Indijance i sve što je mogao slutiti, da će kraljeve zanimati i pru- 
žiti im sliku otkrivenih zemalja. 

Sad se u Španjolskoj gotovo samo o Kolumbu govorilo. Kud 
je prolazio, svak je tražio, da se nagleda injega i stvari, koje bi- 
jaše donio iz Novoga Svijeta. Svi otmeniji htjeli su da s njim go- 
vore, da ga ispitaju, da ga zadrže. To je i razlog, da je toliko 
odoenio na putu i da je prispio u Barcelonu tek okolo polovice 
aprila. Ulaz u Barcelonu bijaše pravo slavlje. Po kraljevskom na- 
logu podje mu na susret odabrana četa mladih vitezova; a za 
ovima sjatilo se mnoštvo znatiželjna svijeta. Vas grad bijaše na- 
kićen zastavama i slavolucima ; svagdje kud je morala proći povorka, 
bijahu razastrti sagovi. Sve ulice pune puncate svijeta; ljudi i žene 
zbijene na prozorima, a množina po kućnim krovovima. Kolumb 
je zaista morao biti zadovoljan; zadovoljan osobito, promišljajući 
na one mnogobrojne svoje protivnike, koji su sada morali gledati 
njegovu slavu. Na čelu je povorke bila kraljevska zastava, ona 
ista, koja se vijala u Novom Svijetu, a do nje četa oružanih mor- 
nara. Za njom mornari, koji nošahu razne životinje i razne plo- 
dove, nepoznate u Španjolskoj. Drugi su mornari nosili indijansko 
oružje i zlato. Dolazili su pak Indijanci a po za njima Kolumb, 
okružen od časnika i pilota. Svak je pozdravljao admirala otkri- 
vene glave. Ako je doček i ulaz u Barcelonu bio sjajan, još je 
sjajniji bio doček na dvoru. ' 

U velikoj i prostranoj dvorani dizao se bogato nakićen kra- 
ljevski prijestol. Oko kraljeva kraljević Ivan i svi dvorski i dr- 
žavni dostojanstvenici. Kolumb stupi u dvoranu sigurnim korakom 
i dostojanstveno. Kad je došao blizu prijestola, kraljevi ustanu. Ko- 
lumb kleknu i hoće da poljubi ruke svojim gospodarima, koji mu 
to jedva dopustiše. Pak kraljevi narediše, neka sjedne pred njih, 

što je bilo izvanredno na onom dvoru, na kojem se toliko držalo | 


do ispraznih običaja. Kad kraljevi razabrali iz njegovih usta zna- 
menitost i važnost otkrivenih zemalja, ustadoše s prijestola i bacivši 
se na koljena, suznim očima zahvališe Bogu. 

Ne prodje mnogo, i sva je Evropa znala za veliko Kolumbovo 
djelo. Nu još ga niko nije razabirao u pravoj njegovoj veličini. 
. Sudilo se općenito onako, kao što je sudio i sam Kolumb, da je 
naime Kuba istočni kraj Azije, pak s toga i prozvaše one zemlje: 
»Zapadne Indije“. ' : 

Kolumb imadijaše u Barceloni poseban stan, koji je odgo- 
varao njegovu dostojanstvu. Na dvoru imadijaše slobodan pristup. 
Kraljica ga je često htjela u svojem društvu, a kralj se rado šetao 
po gradu u družbi admirala i kraljevića Ivana. Da bi Kolumbovo 
ime ostalo spojeno na vijeke sa ovako velikim djelom, podijeliše 
mu grb, u kojem je dolazio jedan dio kraljevskoga grba opkoljen 
otočjem i morem uz pet sidara. Poslije Kolumbove smrti, valjda 
taknut od nepravde, kojom mu bijaše odvratio, kralj dade uklesati 
na grb, što je bio na grobnoj ploči, ove riječi: 

Por Castilla y por Leon 
Nuevo mundo hall6 Colon. 


Ove riječi nose i danas na grbu njegovi potomci. 

Nakon počasti, što mu ih kraljevi bijahu iskazali i koje su 
mu danomice iskazivali, admiral se najviše radovao onim počastima, 
koje mu dodjoše sa strane velikoga kardinala Pedra Gonzaleza de 
Mendoza. Kad je bio jednom kod njega na objedu, jedan od pozva- 
nika, ne znajući sakriti nenavidnost, koja ga je pekla, upita ga, e da li 
misli, da se niko drugi ne bi možda bio našao, da izvede ono, što 
on bijaše izveo. Kolumb mu ne odgovori, već uzme jaje i zamoli 
prisutne, neka bi kušali, ako bi komu pošlo za rukom, da mu 


ostane stojeći na jednom vrhu. Svi kušaju na poredje, ali uzalud. 


Tada ga uzme admiral, pritukne mu vrh, i jaje ostane osovljeno. 
Ovako je Kolumb odgovorio nenavidnomu upitu, dokazujući da nema 
lašnje stvarf nego učiniti ono, što su već učinili drugi. 
Vidjeli smo, da je papa Martin V. bio darovao Portugiškoj 
sve zemlje, koje bi otkrila od glave Nun do Indije. Sada je Špa- 


njolska morala nastojati kako da sebi očuva zemlje, koje joj Ko- - 


lumb bijaše otkrio, a u tu je svrhu valjalo zadobiti papinu privolu. 


* Za Kastilju i Leon novi svijet obreo Colon. 


. a a ž zi gaje“ ika 


_————— 

Ferdinand dakle otpremi u Rim naročito poslanstvo, neka bi na- 
vijestilo svetomu ocu novo otkriće, naputilo ga, da otkrivene zemlje 
ne leže u okviru darovštine, što je crkva bila učinila Portugiškoj, 
te ujedno ishodilo, e da bi se sveti otac udostojio osigurati poseb- 
nom bulom kraljevini Kastiljskoj nove zemlje pak i one, koje bi 
poslije otkrivene bile. Aleksandar III. privoli odmah, te bulom od 
2. maja god. 1493. podijeli kraljevima španjolskim sva ona prava 
na otkrivene zemlje, koja je imala i Portugiška na zemlje duž 
obala afričkih. A da ne bi došlo do razmirice i do sukoba iz- 
medju dviju država, Aleksandar proglasi nakon dva dana drugu bulu, 
kojom je predjele oceanske podijelio od jednoga do drugoga pola 
meridijanom, što prolazi sto lega Azorskom ostrvlju u zapad i 
ujedno odredio, neka su Španjolskoj sve zemlje na zapadu, a Por- 
tugiškoj sve zemlje na istoku od onoga meridijana. 

Znalo se u Španjolskoj, da je Portugiškoj teško, što će eto 
otkrivene zemlje pasti u ruke španjolske, pak čim su poslanici ugo+ 
varali s papom, lukavi je Ferdinand živo nastojao da što prije 
opremi znatno brodovlje za drugo putovanje. Ivan II. udari uzalud 
u diplomatične spletke, kako bi svoje nakane zabašurio, jer je bilo 
teško prevariti domišljatoga Ferdinanda. Kad je došla iz Rima papina 
bula o razdiobi zemalja, Ivan II. razabra, da ga Ferdinand bijaše 
nadmudrio. : : 

Da bi odmah bilo reda u općenju s Novim Svijetom, bi osno- 
van kraljevski savjet za Indije, sa sjedištem u Sivilji, kojemu posta- 
više na čelo Ivana Rodrigueza Fonsecu. Drugi sličan savjet morao 
je biti ustrojen na Haitskom otoku, pod nadzorom samoga admi- 
rala. Posao oko opreme i opskrbe potrebitih brodova bio je u ve- 
like olakoćen i Fonseci i Kolumbu od mnogobrojnih kraljevskih 
naredaba, koje su sve disale najgorim apsolutizmom. Samo na 23. 
maja kraljevi potpisaše sedamnaest takovih naredaba, u jednoj od 
kojih je bila i zapovijed, da svi brodovi primorja Andaluškoga 
moraju biti na svaki zahtjev spravni na put. A pošto je valjalo 


nastojati o pokatoličenju urodjenika, bi odredjeno dvanaest sveće- 


nika, a medju ovima i otac Bernard Buyl, kojega paba imenova 
vikarom apostolskim u Novom Svijetu. Prije nego što se Kolumb. 
otputio iz Barcellone, kraljevi potvrdiše ugovor, koji s njim bijahu 
sklopili. Predadoše mu: kraljevski pečat i vlast, da može u Novom 
Svijetu izdavati naredbe u ime kraljeva i da može za svoje odsut- 
nosti postaviti namjesnika. ' 

Ne prodje mnogo, a sedamnaest brodova bilo je skoro sa- 
svim gotovo. Bijahu nakrcani svim onim, što se znalo i moglo 
slutiti, da može biti od potrebe i od koristi u Novom Svijetu. Bi 
ukrcano konja, životinja svake vrste osobito pitomih, raznih stabala 
kao pruća od loze, sjemenja svakojakih zeleni, a napokon mnogo 
zrcala, zvončića, crevalja, kapa i drugo. 

Glas o bogastvu otkrivenih zemalja bijaše mnoge namamio, 
da se pridruže pothvatu. Nasta prava utakmica, ko da bude prim- 
ljen, ko da bude ukrcan. Svak je mislio, da je čovjeku dosta samo 


otići onamo, da se pak povrati bogat i čestit. Svjetinom su kolali 


glasovi, da je onamo rijeka, kojima su korita puna zlatnoga 
praha, da ima brežuljaka posijanih zlatom i dragim kamenjem, da 
ima obala, što se sve sjaju od samoga biserja. Množina mladih 
hidalga (vitezova), opojena ratobornim duhom u ime slave i kršćanstva, 
sanjala je u Novom Svijetu zemlju, u kojoj bi se mogli proslaviti, 
jer se uopće mislilo, da otkrivene zemlje nijesu daleko od možnih 
vojska Velikoga Kana, koji da će se sigurno oprijeti oružanom 
silom napredovanju Španjolaca. S toga mnogi časnici dvorski i 
mnogi vitezovi andaluški ishodiše dopust, da prate admirala; a 
oni, kojima ne podje za rukom, da budu upisani kao redoviti uče- 
snici, ukrcaše se kao dobrovoljci na svoje troškove. 

Bilo je odredjeno s početka, da sve vojske skupa bude ti- 
suću na broj; ali kad se brodovi otputili, našlo ih se tisuću i pet 
stotina. Izmedju svih ovih isticao se Alonzo de Ojeda, mezimče špa- 
njolske mladosti, znamenit sa svojih ličnih vrlina, i koji je u 
Novom Svijetu pak postao junakom od tisuću priča. Kolumb bi- 
jaše zapitao za svoju osobu nekoliko podvornika, čemu se Fonseca 
bijaše usprotivio, navodeći za razlog, da je na brodovima dosta ljudi, 
koji ga mogu služiti i dvoriti. Ali kraljevi dadoše pravo Kolumbu 
i naložiše Fonseci, neka bi admiralu odredio deset služinčadi i neka 
bi u svem nastojao, da mu ugodi i učini po volji. Ovo sve raspali 
u toliko Fonsecu, da je pak postao krvni i kobni Kolumbov ne- 
prijatelj. | ' 

Brodovi, odredjeni za put, bijahu sakupljeni u Cadixu ; nu još 
svi ne bili sasvim gotovi, kad se prosuo glas, da se jedna kara- 
vela portugiška već zaputila put otkrivenih zemalja. Kolumb javi 
stvar kraljevima i predloži im, da bi poslali za njom u potjere. 
Ferdinand otpremi odmah poslanika u Lisabon. Ivan II. odgovori, 
da se to dogodilo bez njegova znanja, ali da će krivce svakako 


a 

kazniti, a u tu svrhu da će poslati tri karavele, da onu prvu pri- 
sile na povratak. Ovaj odgovor pobudi u Ferdinanda veliku sumnju ; 
s toga naredi Kolumbu, neka se zaputi što prije, ne bi li one ka- 
ravele dostignuo i uzaptio; a Fonseci, neka gleda da bude dobro 
obaviješten, ako bi se koji drugi brod portugiški zaputio put zapada, 
u kojem slučaju da odmah pošalje za Kolumbom dvojaki broj bro- 
dova. Nakane Ivana II. ostale su medjutim tajne, a Kolumb nije 
u Novom Svijetu naišao ni na jedan brod portugiški. 

Dodje napokon dan 25. septembra g. 1493. Premda je još bilo rano 
jutro, na brodovlju i na obali bila je silna vreva ljudi. Jedni su se spre- 
mali rado i oduševljeno na novi put, a drugi su ih veselo puštali, 
puni nade u bogatstvo, kojemu su se s vremenom nadali. Kolumb 
dodje na brod, dopraćen od svojih sinova Diega i Fernanda, ko- 
jima se čitala na licu radost s očeve slave. Kud su prolazili, svje- 
tina ih je zanosno pozdravljala a oca im blagosivljala. Još prije 
osvitka brodovlje rastvori jedra i ostavi luku. S Kolumbom bijaše 
se ukrcao i mladji mu brat Don Diego. 

IX. 


Odlazak na drugo putovanje. — Otkriće Malih Antila. — Kanibali. — Porto- 

rico. — Povratak na Haiti. — Sudbina posade Nadividadske. — Caonabo. — 

Kolumb osniva grad Izabelu. — Razočaranja. — Zlatni rudnici Cibaoski. — 
Nemiri u naseobini. — Tvrdja sv. Tome. — Opeta Caonabo. 


Y 

I naputku, što ga bijaše primio, Kolumb se držao daleko od obale 

! oportugiške zaputivši se put ostrvlja Kanarskoga. Na 5. oktobra 
pristane na Gomeru, da popuni živež i hranu, a tu nabavi i neko- 
liko telića, koza i svinja, sa svrhom da ih pak ostavi na Haitiu. 
Uzme i sjemena od naranača, kedara, pipuna i drugog voća. Na 1. 
oktobra u jutro pozove k sebi zapovjednike raznih brodova i predade 
svakomu po jedan zapečaćeni list, koji su mogli otvoriti jedino u 
slučaju, ako bi ih nevrijeme od njega odijelilo. U listu je bio 
naznačen put i smjer, kojega bi se morali držati, da uzmognu pri- 
spjeti k prijestonici kacika Guacanagaria. Netom ponestalo s vidika 
najzadnjih otoka evropejskih, Kolumb okrene nešto više put juga 
nego to bijaše učinio na prvome putu, a to u nadi, da bi se tako 
možda mogao namjeriti na otočje Karaibsko, o kojem su mu Indi- 
janci kazivali toliko zanimljivih stvari. Za mnogo dana vrijeme je 
bilo uvijek lijepo, a vjetar povoljan. Na 24. oktobra bili su već 
četiri sto lega na zapadu od Gomere. Sad nije bilo više po moru 
onih trava, što ih prvi put bijahu susreli. Dne 27. na noć bukne 
od jedne jaka oluja, pade silna kiša uz veliko bljeskanje i strašnu 
grmljavinu. Družina na brodovima već gotovo da je Bogu dušu 
preporučala, kad se eto pojavlja na jarbolima vatra sv. Nikole, 
koja ih u brzo umiri, jer u onom pojavu mornar vidi još i danas 
biljeg lijepa vremena. I zaista oluja potraja samo četiri sata. Na 
2. novembra god. 1493., po boji mora, po valovima, po promjeni 

vjetra i još po mnogim drugim -biljezima, Kolumb prosudi, da kraj 
nije daleko. Tako je i bilo! S toga naredi, neka svi brodovi umanje 
jedra i neka su straže svu noć na oprezu. I u ovoj se prigodi 
zreali veliko Kolumbovo iskustvo i oštro mu mornarsko oko; i u 
ovoj se prigodi razabire, da ga je samo sistematično bilježenje po- 
java moglo dovesti da sudi ovako točno u doba, kad su drugi 
plutali po moru na sreću božju. 

U cik zore sa admiralova broda razlegne se vika: kraj, 
kraj! Kad se razdanilo, eto na vidiku krasna i brežuljasta otoka. A 
budući da je bila nedjelja, Kolumb mu nadjene ime: Dominica. 
Kako se brodovlje približavalo, eto još drugih otoka, a papige i 
druge ptice prelijeću na jata s jednog ostrva na drugi. 

Ovako je Kolumb bio otkrio Male Antile; a pošto ne nadje 
prikladna pristaništa na Dominici, krene k drugomu otoku na desno, 
koji prozva Maria Galante. Tu sadje na kraj i uobičajnim na- 
činom prisvoji u ime kraljeva španjolskih i ovaj i sve bližnje otoke. 
Otok je bujio zelenilom i prorašćem, ali na njemu ni živa duha. 
S toga podje na drugi veći, što bijaše nedaleko u sjeveru, koji 
prozva Guadalupa. Na 4. novembra u jutro posla na kraj nekoliko 
ljudi, ne bi li došli do razgovara sa kojim urodjenikom ; ali netom 
ovi ugledali Španjolce, pobjegoše u goru; a strah bijaše toliki, da 
su mnogi roditelji zaboravili sahraniti svoju djecu. Selo je bilo kako 
obično od kojih tridesetak kuća, poredanih naokolo, tako da je po 
srijedi ostajao trg. Potleušice naličile su onim na Kubi i na Hait- 
skom ostrvlju; bile su kako i ove načinjene od debla stabala ispre- 
pletenih trstikama i granjem, a pokrivene lišćem od pome. Postelje 
su im bile od pamuka a kućno posudje od zemlje. Bilo je tu 
mnogo ispredena pamuka, mnogo strijela s vrhom od kosti, dosta 
gusaka i papiga. Tu se Evropejei namjerili za prvi put na ana- 
nas, a za čudo nadjoše tu i ostataka neke ladje, koja je morala 
biti evropejska i koju su onamo valjda bile nanijele struje. Nego 
vrhu svega ih iznenadi i neugodno dirnu, videći po zemlji razba- 
canih ljudskih košćurina, što ih navede na misao, da to moraju 
biti stanovi okrutnih Kanibala, koji su toliko zadavali straha i tre- 
peta mirnim i dobroćudnim stanovnicima drugih otoka. Pošto se 
mornari povratili na brod, Kolumb proslijedi dalje i pošto prevali 
dvije lege puta, nadje prikladno pristanište, gdje se i usidri. Bilo 
je vidjeti nekoliko sela nedaleko od obale, ali su urodjenici svi bježali 
u goru, netom bi brodove ugledali. Sutradan posla na kraj neko- 

liko ljudi, koji dovedoše na brod jedno dijete i nekoliko žena, od 
kojih su jedne bile slobodne a druge ropkinje. Po ovim su ženama 
razabrali, da su ovaj otok i još i druga dva u savezu, da ratuju 
protiva ostalih otoka; da jedu ubijene neprijatelje i zarobljenike, 
a budući da im žensko i dječije meso nije toliko po ćudi, da pridrže 
zarobljene žene, neka radjaju, a djecu da tove, dok ponarastu, da 
ih pak pojedu u kojoj svečanoj prigodi. Možemo pomisliti, kakov 
je utisak moralo učiniti na Španjolee ovo kazivanje, a tim više, što 
se one večeri ne bijaše povratio na brod Diego Marquez sa još 
osam momaka. Sutradan u zoru otpravi Kolumb jaku četu, neka 
bi tražila po okolici, ali uzalud. Španjolce je zeblo srce prevr- 
ćući po zapuštenim kućama urodjenika, koji su svi pred njima bje- 
žali glavom bez obzira. Gotovo u svakoj kući našli su ljudskih 
ostataka, a napose lubanja obješenih o zidu, koje su im rabile kao 
posude. U nekim potleušicama nadjoše ljudskog mesa gdje vjesi na 
sušilo, a u drugim ljudskog mesa nataknuta na ražanj i gotova za 
pečenje. Namjeriše se i na skoro osječenu glavu mlada čovjeka, 
iz koje je još kipjela krv; jedan dio trupla na ognju da se kuha, 
a drugi dio nataknut na ražanj da se peče. Ovo je sve mučilo u 
velike i admirala i vojsku, promišljajući na sudbinu, koja je valjda 
već bila zatekla izgubljene drugove. Navrvi medjutim na brodove 
mnoštvo žena zarobljenih po bližnjim otocima, koje same a koje s dje- 
com, da pitaju utočišta i da se sahrane. Kolumb ih obdari zvončićima 
i drugim sitnarijama i otpremi silom na kraj, ne bi li tako na- 


mamio kojega urodjenika, da dodje na brod. Ali uzalud; već nakon 


malo one iste žene povratile se na brod bez dobivenih darova, 
koje im gospodari bijahu oduzeli. Sad su još vruće molile Špa- 
njolce, da bi ih uzeli na brod. Kolumb im se smilova i ukrca ih. 
Ove su pak još pripovijedale, da je ovaj čas otok gotovo bez muških 
glava, jer da su svi otišli sa svojim kacikom na lov ljudskog mesa 
po bližnjim otocima; da su ostale same žene s djecom, da brane 
otok od namjerne koje navale; a žene da su isto tako i okrutne 
i odvažne kao što i muževi. 

Bilo je prošlo toliko dana da se za Diega Marqueza i za dru- 
gove mu nije ništa znalo, pak ih je Kolumb bio pregorio i već dao 
nalog da se putuje, kad ih eto od jedne na obali nedaleko brodova. 
Jedva da su ih mogli raspoznati, toliko su ih pretrpljene patnje bile 
ubatalile. Kako su pak kazivali, bili su se izgubili u nekoj gustoj šumi. 


Na 10. novembra brodovi krenuše dalje put sjeverozapada. 


Kolumb je držao, da će ovako naići na Haitski otok, koji ga je 


. 

najviše zanimao poradi posade, koju ondje bijaše ostavio. Namjeri se 
na mnoge otoke; prvi nazva Monferrato, koji je po kazivanju 
Indijanaka bio ostao pust, jer Karaibi bijahu pojeli sve pučanstvo ; 
drugi nazva S. Maria la Rotonda, treći 8. Maria " Antigua 
a četvrti San Martino i tako dalje. Na 14. novembra vrijeme 
okrenulo na gore, pak se brodovi usidrili na otoku Santa Croce. 
Kolumb posla na kraj oružanu četu, neka bi razgledala okolicu. 
Španjolci ne nadjoše od prve ni žive duše; vidješe samo pustu 
jednu varoš, jer se stanovnici bili razbjegli i sakrili u šumu, u 
kojoj nadjoše nekoliko žena i djece, većim dijelom roblje onih ka- 
nibala. Kad su bili u čamcu da se odvezu na brod, eto iza nedaleka: 
uvora jedne indijanske kanoe a u njoj četiri muške glave, dvije 
ženske i jedno dijete. Indijanci su bili tako upiljili oči u brodove, 
da nijesu vidjeli čamac, a još su se manje dosjetili, da im ovaj siječe 
put i da vozi na njih. Ugledaše ga samo, kad im bijaše blizu. 
Uhvatiše vesla da pobjegnu, ali je bilo već kasno. Pak svi kao 
jedan stanu strijeljati na Španjolee. Dva Španjolca padoše ranjena. 
Znajući Evropejci za otrovne indijanske strijele, da samo što prije 
onemoguće urodjenicima svaki daljni napadaj, nagnaše čamac 
svom silom na kanou i prevrnuše je. Ali se Indijanci nijesu ipak 
htjeli predati. Premda su bili u moru, ipak su se još svedjer 
branili. Ali je borba bila odviše nejednaka, pak jedan po jedan 
padoše svi u ruke Španjolaca. Jedan urodjenik, težko ranjen, iz- 
dahne nakon malo, a od dva ranjena Španjolca, umrije samo onaj, 
kojega bijaše ubola otrovna strijela. Po načinu i po obziru, kojim. 
su Indijanci postupali prema jednoj od onih žena, Španjolci su za- 
ključili, da je ono valjda žena kojega poglavice, što je možda bio 
i razlog, da su se onako viteški i odvažno branili. Petar Martire, 
koji je ove Indijance pak vidio u Španjolskoj, pripovijeda, da je u 
njihovu pogledu bilo nešto živinsko, ogavno i odurno, tako da ga 
mnogi nijesu mogli podnositi. Po onom, što se moglo doznati, kaže 
Tardueci, o ovom okrutnom plemenu, reklo bi se, da se ovo sa Flo- 
ridskog poluostrva malo po malo bilo preselilo na one malašne , 
otoke, što od Floride idu skoro na krug do Pariaške obale. Misli 
se, da su mnogi prošli i u južnu Ameriku. Otok Guadalupa bio im 
je glavna tvrdja au svoje s nečovječje pothvate poduzimali po onim 
otocima, koji idu od Tabaga do Portorica. 

Kolumb proslijedi i namjeri se opeta na mnoštvo otoka. Prvomu 
nadjenu ime S. Orsola a druge prozva od jedanaest tisuća djevica. 

Carić: Kristof Kolumbo. 9 

Prispije napokon na lijep i velik otok, koji su Indijanci zvali 
Boriquen, a koji se danas zove Portorico. Ovo je bila domovina 
onih jadnih žena, koje su u Kolumba bile isprosile milost, da ih 
povede sa sobom. Indijanke su kazivale, da su ovdje ljudi mirni i 

dobri, koji da su uzimali oružje samo onda, kad ih je nevolja silila 
da se brane od svojih krvnih neprijatelja. Ploveći čitavi jedan dan 
onom obalom, brodovlje se napokon usidri u lijep zaliv na zapadnoj 
strani otoka. Španjolci nadjoše tu lijepu varoš, kakove još ne bijahu 
vidjeli nigdje u Novome Svijetu. Široka i ravna cesta spajala je | 
varoš s obalom. Svukud naokolo krasni vrtovi nasadjeni plodonosnim 
stablima; sve lijepo obradjeno i simetrično poredano. Španjolci 
pomisliše, da ovo mora da je sijelo kojega poglavice. Medjutim u 
varoši ni žive duše. Brodovi ostadoše tu dva dana, ali nijedan uro- 
djenik da se pokazao. Treći dan brodovlje krene put Haitia, na 
koji prispije na 22. novembra. Kolumb je neustrpljivo čekao onaj 
čas, kad će što doznati o posadi Nadividadskoj. Pošto pristane u 
luku Strijela (sada Semana) iskrca na kraj jednoga od onih Indi- 
janaca, što ih bijaše poveo sa sobom u Španjolsku. Obuče ga lijepo, 
nakiti ga svakovrsnim igraljkama; ali ga Španjolci nijesu nikad 
više vidjeli. Tako Kolumbu ostane još samo jedan Indijanac, koji 
se na krštenju bijaše prozvao Diego Colon i koji mu za uvijek 
ostane vjeran i odan. Na 25. novembra brodovi se usidriše u Monte 
Cristo. Kad Španjolci na kraj, nadjoše na obali malašne riječice 
dvije lešine, jednu od odrasla čovjeka a drugu od djeteta.  Prvomu 
je bilo vezano uže oko vrata, a ruke mu otegnute i vezane na križ 
za kolac. Nije se moglo raspoznati, jesu li one lešine od Indijanaca 
ili od Španjolaca, ali pošto je ono uže bilo Španjolsko, Kolumb se 
poboja o sudbini naseobine, koja nije bila daleko. Bojazan se po- 
kaza opravdana, kad sutradan otkriše druge dvie lešine, od kojih | 
jedna bila je svakako španjolska. Na 27. novembra u kasnu noć 
brodovlje dojedri prema tvrdji, a od straha da se koji brod ne bi 
gdje nasukao, Kolumb se usidri na otvoreno. Dade medjutim odmah 
ispaliti dva topa, ali se niko nije odazvao. Svi pak upri očima put 
tvrdje, ne bi li ugledali koje svjetlo, ali uzalud. Stanu osluškivati, e da 
li bi čuli kakov žamor, kakov znak, ali nigdje ništa, nigdje nikoga. 
Sve pusto, sve mrtvo. Oko ponoći eto se vozi put brodova neka 
kanoa. Kad blizu, a unutra jedan rodjak Guacanagariev, koji pita 
za Kolumba. Pošto dozna za brod admiralov podje onamo, ali se 
ne hije uspeti prije nego se uvjeri, da je Kolumb na brodu. Bijaše 


\ 
D 


«“ u 
+ 


v 


131 


donio u Guacanagarievo ime dvije zlatne obrazine, jednu za Ko- 
lumba a drugu za, nekog zapovjednika. Kad ga admiral upitao za 
Španjolce, odgovori, da su jedni pomrli, drugi da su se poubijali u 
medjusobnoj svadji a treći napokon da su otišli na drugu stranu 
otoka i poveli sa sobom koji četiri a koji pet žena. Reče još, da je 
kacik Caonabo bio napao na Guacanagaria, izgorio mu selo i ranio 
ga, što je i razlog, da glavom nije ovamo došao. Ove su vijesti bile 
teške, ali Kolumba razveseli misao, da posada nije pala s koje na- 
vale sa strane urodjenika. Drug Guacanagarieva brata povjeri me- 
djutim Indijancu Diegu, da ni jedan od posade nije više u životu. 
Diego, vjeran i odan, kaže odmah stvar admiralu. Ali je brat 
Guacanagariev tako prostodušno stvar bio ispripovijedao, da se 
admiralu nije nikako dalo posumnjati u njegovu iskrenost, a tim 
manje, što je po njegovu kazivanju sutradan Guacanagari glavom 


. mislio doći na brod. Sutra osvane dan, ali niko. živ da dolazi na 


brod. Prodje sve božje jutro, ali uzaludno svako čekanje. Sad 
Kolumb počne prispodabljati ovaj doček s onim, što ga na prvom 
putu bijaše doživio. Otpremi napokon na kraj čamac, neka razvidi, 
kako stoje stvari. Mornari potekoše odmah k tvrdji; ali imadu što 
gledati. U mjesto nje, same ruševine, a ovud onud rastrijeskani 
sanduci; još po tlima porazbacane i pokvarene hrane, odrtina evro- 
pojskih haljina; sve jasni biljezi zla udesa, što im drugove bijaše 
zatekao. Kolumb hoće da se glavom uvjeri o nesreći i sadje na 
kraj. Nagadja svakojako. Da je tvrdja bila porobljena, možda še 
koji Španjolac bijegom mogao spasti, pak možda životari skićući 
ge po šumi, u nadi da mu otkud dodje pomoć. S toga Kolumb 
dade ispaliti nekoliko hitaca iz topova. Ali uzalud, jer ni prije ni 
poslije niko da se pozivu odazvao. 

Sad pade sumnja na Guacanagaria, jer zašto nije održao 
obećanja, zašto nije došao na brod? Admiral podje da vidi selo. 
Selo je u istinu bilo izgoreno; u njemu nikoga živa. Kolumbu je 
bilo teško pomisliti na izdajstvo sa strane Guacanagarieve, ali nje- 
gova odsutnost u ovako teškom času bila mu je svakako nejasna. 
Nesrećni Arana bio je u svoje vrijeme dobio nalog, da zakopa dolje 
ispod tvrdje sve zlato, koje bi sakupio. Dok su jedni kopali, drugi 
podjoše da istražuju okolicu, ne bi li se na što namjerili. Legu da- 
leko nadjoše pusto selo a u njem stvari evropskih, koje urodje- 
nici nijesu mogli dobiti u zamjenu. U podrumu ispod tvrdje ne bi 


nadjeno ništa, ali nekud, ne mnogo daleko od tvrdje, ležalo je na 

tlima jedanaest lešina, koje sudeći po odijelu bile su od Španjolaca. 
Medjutim se bješe pokazalo nekoliko urodjenika. Evo što se po 
njima moglo razabrati. 

Španjolci bili brzo udarili krivim putem. Pohlepni za zlatom, 
htjeli su da ga nagomilaju što više, a u tu su svrhu napadali i 
robili tužne urodjenike, noseći im nakite i sve što su zlata imali. 
Premda je Guacanagari bio dao svakomu po tri žene, oni su ipak 
zavadjali udate žene i djevojke. Živjeli su gotovo u neprestanoj. 
medjusobnoj svadji baš poradi žena i poradi zlata; poradi žena, jer 
su se jagmili i otimali za indijanskim ljepoticama, a zlata je svaki 
od njih hotio imati najveći dio. Urodjenici su se čudili videći kako 
se stvorovi nebeski jagme samo za stvarima zemaljskim. Stvari ni- 
jesu ipak tekle sasvim loše, dokle su ostali pod Aranovom zapovijedi 
i dok su ga slušali; ali u kratko ponestade svake stege, te počeše 
bez dopusta ostavljati tvrdju. Mnogi je sasvim i zapustiše, te po- 
djoše živjeti po selima neuredno i raskošno. Jedni su radili samo 
za se, a drugi udruženi nastojali su da podjarme ostale i da ih 
orobe. Petar Guttierez i Rodrigo d' Escobido, koje Kolumb bješe 
odredio da jedan nakon drugoga preuzmu zapovijed u slučaju Ara- 
nove smrti, upotrebiše ovaj nered, ne bi li srušili zapovjednika. 
Dodje jednom do ruku i jedan Španjolac poginu. Guttierez i Eseo- 
bido, videći da Arana ne mogu lišiti zapovjedništva, ostaviše tvrdju 
sa deset drugova i podjoše put Cibao. Cibao bješe posred otoka a 
tu vladaše Caonabo, porijetlom Karaib, okrutan, silovit, odvažan i 
lukav. Caonabo bješe dočuo za španjolsku posadu i bojao se je. 
Ma koliko junak, nije mogao pomisliti da udari na ljude, koji su 
dolazili s neba, koji su imali onolike brodove i silom gromova 
ubijali. On je sa šakom svojih ljudi bio uskočio na otok i u kratko 
vrijeme sveo na posluh veliku pokrajinu. Njegovo vladanje bilo je 
pak tako pošteno i pravedno, da su ga svi podanici bili u brzo 
zavoljeli. Malo po malo ulije on u njih nešto svoje odvažnosti i tako 
dobi valjanih vojnika. Netom pak doču, da je Kolumb otišao, naumi 
da prvom prigodom navali na posadu i da je uništi. Kad se manje 
nadao dobroj prigodi, eto mu je. Dolaze ulaci i kažu mu, da se 
nekoliko bijelih ljudi razmahalo po njegovoj državi. Caonabo ne 
.časeći ni časa, skupi okolo sebe četu najvaljanijih momaka i zaputi 
se. Nasrne naglo i poubija sve do jednoga, njih jedanaest na broj. 
Ova ga nenadana pobjeda osokoli, te nešto milom a nešto silom na- 
vede kacika Marienskoga, da ga pusti proći preko njegove države 

i da mu pomogne. Pak udruženi dodjoše u gluho doba noći ispod 
tvrdje. Straže nije bilo. Sve je spavalo kao zaklano. Caonabo unidje 
tiho a za njim ostali. Još se Španjolci ne bijahu probudili, a već 
su ležali mrtvi njih deset na broj ujedno s Aranom. Tada Caonabo 
u potjere za onim Španjolcima, koji se bijahu rastrkali po otoku. 
Zapali sva mjesta, u kojima je mislio da je koji od njih. Njih osam 
videći pogibao potrčaše k tvrdji da se sahrane, ali je tvrdja bila 
već u plamenu. Caonabo za njima a oni put obale, pak u more. 
Plivaše i plivaše, u nadi da bi se ma kako bilo mogli spasti, ali 
umoreni, istrošeni jedan nakon drugoga nadjoše smrt u valovima. 
Uzalud se Guacanagari bijaše podigao na obranu Španjolaca. Iz- 
vježbani i odvažni Caonabovi vojnici raspršiše kao vuci ovce nje- 
gove plašljive momke; izgorješe mu selo a on sam ranjen jedva 
što se spasao. 

Još i drugi biljezi potvrdiše pak ovo kazivanje. Kolumb bi- 
jaše poslao Melhiora Maldonada, da ide s jednom karavelom 
. istočnom obalom i da razgleda, gdje bi se mogao udariti temelj novoj 
naseobini. U istu svrhu bijaše poslao drugi jedan brod obalom za- 
padnom. Jedva što Maldonado prevalio tri lege, eto se vozi put ka- 
ravele neka kanoa, a unutar dva Indijanca, jedan od kojih brat 
Guacanagariu. Dolazio je u ime bratovo, da moli zapovjednika, 
ne bi li sašao na kraj i pohodio ga, jer da leži u krevetu s rane 
dobivene na nozi. Maldonado podje u selo sa nekoliko drugih ča- 
snika. Selo je brojilo kojih pedeset potleušica. Nadjoše Guacana- 
garia u krevetu a oko njega sedam žena, koje su ga dvorile. 
Izrazi svoju žalost za ono, što se bilo dogodilo i reče, da je učinio 
sve, što je mogao učiniti na obranu posade i pokaza ranjenu nogu. 
Zamoli Maldonada, neka reče admiralu, da ga dodje pohoditi, jer 
ga želi vidjeti. Darova i njemu i pratnji mu nekoliko zlatnih 
nakita i otpremi ih na najprijazniji način. 

Sutradan podje sam Kolumb da ga pohodi. Da bi urodjeni- 
cima pokazao moć bijelih ljudi, povede sa sobom sjajnu pratnju. 
Opkoljen od prvih časnika, od hidalga svih u svečanom odijelu, uputi 
se put sela. Na čelu povorke, koja je brojila preko stotinu ljudi, 
orile se trublje i bubnji. Kacik ostane ganut videći Kolumba. Pla- 
kao je pripovijedajući dogadjaj. Osobito je nastojao, da uvjeri Ko- 
lumba, kako se bijaše zauzeo da sačuva Španjolce od nesreće. 
Darova mu osam stotina školjka, sto komadića zlata, jednu zlatnu ko- 
lajnu i tri tikve pune zlatnoga praha. Admiral naredi, da mu jedan 


134 


liječnik pregleda ranu; ali kad odmotali poveze, ne nadjoše rani 
traga. Liječnik ipak izjavi, da je spoljašnjih biljega mogla nestati 
u toliko vremena, ali bol da je mogla još trajati. Tada mnogi Špa- 
njolci, koji nijesu poznavali Guacanagaria, savjetuju Kolumba, neka: 
bi ga kaznio za izgled ostalima, jer da se tu radi o očitoj nevjeri. 
Ali je Kolumb mislio drukčije o stvari i nije se nikako mogao 
sprijateljiti s mišlju, da je Guacanagari počinio izdajstvo. Otac 
Buyl hotio je svakako, da se kazni smrću, ali ga Kolumb na- 
pokon smiri i utiša, dokazujući mu, da je u svakom slučaju pa- 
metnije i korisnije biti s urodjenicima u dobrim odnošajima i ako 
prividnim, nego odmah s početka navući na se mržnju i zaslužiti 
osvetu. Guacanagari doprati Kolumba do broda. Admiral mu pokaza 
što sve bijaše donio sa sobom: razna stabla, životinje, orudja i 
drugo. Guacanagari se nije mogao dosta načuditi videći onako ve-: 
liku životinju, kao što je konj, a još se više čudio, kako ga Špa- 
njolci znadu krotiti i kako ga se ne boje. Ovo je sve utvrdjivalo 
kacika i drugove mu u misli o velikoj moći'i jakosti bijelih ljudi. 
Ali čemu se kacik manje nadao, jest to, da će vidjeti okovanih 
Karaiba. Na njihov pogled strese se od straha i niti da ih je više 
pogledao. Kako smo vidjeli, bilo je na brodu i žena, koje Kolumb 
bijaše poveo sa sobom. Ove su nesrećnice u velike zanimale Guaca- 

nagaria, koji kao da još nije mogao vjerovati, da su se bijeli ljudi 
mogli usuditi navaliti na Karaibe, njih nekoliko zasužnjiti i oslo- 
boditi one sirote. Izmedju ovih je bila jedna baš lijepa, koju su 
na brodu s njene ljepote bili prozvali Donna Catalina. S ovom 
se osobito rado razgovarao Guacanagari, što medjutim nije nikomu 
. bilo palo u oči. Pošto bijahu sve razgledali, posjedaše da užinaju. 
Uzalud je Kolumb nastojao da povrati staro pouzdano prijateljstvo. 
Guacanagari ne bijaše više onaj od prije. Pouzdanih razgovora bijaše 
nestalo toliko s jedne strane koliko s druge. Admiral darova kaciku 
sliku blažene Djevice Marije, čemu se on obradova u velike. Ali 
kad je razabrao, da ona slika prestavlja neku španjolsku svetinju, 
odbi je od sebe i ne htje je primiti, nego na velike molbe. Kad se 
pomisli, da su lanjske godine oni urodjenici oponašali gotovo 
pobožno sve vjerske obrede španjolske i da su se pobožno 
znamenovali prolazeći mimo križ, što ga Španjolci bijahu ondje 
posadili, tad nema sumnje, da je posada svojim  neljudskim 
i nekršćanskim ponašanjem bila mnogo pokvarila. Otac Buyl 
stane opeta nagovarati Kolumba, da se samo izdajnik: može onako 


DN 


Ny 


135 


podnositi, pak mu savjetova, neka kacika pridrži u ropstvu. Na 
to admiral ne hije nikako da pristane. Poslije užine Guaca- 
nagari pozdravi i otide. Sutradan dodje na: brod ulak s njegove 
strane, da pita, koliko će još dana brodovi ostati u luci; a pošto 
mu bi odgovoreno, da do sutra, eto iste večeri na brod brata Guaea- 
nagarieva sa nekoliko Indijanaca. Bijahu donijeli zlata da trguju. 
Najviše i najživlje su se razgovarali s lijepom Catalinom, ali niko 
ni da posumlja, da se tu radi o kakoj otmici. Valja reći, da su 
njezine lijepe oči bile začarale kacika, jer kako se pak doznalo 
Guacanagariev brat bijaše došao na brod s namjerom, da je na- 
govori, neka pobjegne. I zaista one iste noći, kad je na brodu sve 
spavalo, Catalina prva a po za njom druge bace se u more i stanu 
plivati put kraja, put mjesta, koje im je bilo naznačeno od jedne 
svijeće. Straže su to opazile, kad su one bile već u moru i dobro 
naprijed. Spuste odmah čamac, da veslaju, za njima, ali uhvatiše 
samo četiri; ostale s lijepom Catalinom bile su već u šumi. Su- 
tradan jedva što osvane, podjoše Španjolci na kraj da ih traže; 
ali nigdje traga ni živoj duši. Kolumb posla ulake k Guacana- | 
gariu, neka bi povratio. one žene, ali u selu ne nadjoše nikoga. 
Guacanagari i svi njegovi bijahu otišli bez traga. Sva. ova novija 
razočaranja, i nezdravost predjela naputiše Kolumba,. da traži 
zgodnije mjesto za naseobinu. A valjalo se žuriti, jer životinje do- 
nesene iz Evrope ginule su na očigled, a ginuli su i sami putnici, 
jer ne bijahu vični onomu životu. Kolumb posla dakle nekoliko kara- 
vela, neka istražuju i razgledaju obalu. Mnogo su tražili i gledali, ali - 
uzalud. Nadjoše svukud lijepih luka i zaliva; ali sve same močvare 
a nigdje kamena. Nigdje ma kojega urodjenika na vidiku. Ono malo, 


ošto bi se slučajno pokazalo, bježalo je odmah u šumu. 


Pošto se Kolumb uvjerio, da s ove strane otoka nema zgodna 
mjesta za naseobinu, odluči da ga ide tražiti inuda i na 7. decembra 
digne se na jedro. Nevrijeme ga nanese u neku luku, deset lega 
daleko od Monte Cristia. Luka je bila prostrana; dvije su rijeke 
natapale krasnu ravnicu, a nedaleko jedno indijansko selo. Predjel 
se činio plodan, podneblje krasno i zdravo, zlatni rudnik Cibaoski 
blizu; što sve navede Kolumba, da udari ovdje temelje naseobini. 
Svi pozdraviše zanosno i veselo zapovijed, po kojoj je valjalo ondje 
sagraditi novi grad, koji je morao nositi Izabelino ime. Trebalo je 
najprvo pripraviti zaklonište i ljudima i životinjama, u koju svrhu 
bijahu podignute same tri kuće od kamena, sve ostale od drva. 

Premda je mjesto samo po sebi branilo stanovnike od koje ne- 
nadane navale, ipak neka je sigurnije, podigoše zid okolo naokolo 
grada. Dok su se jedni bavili zidanjem grada, drugi su naokolo 
trapili, kopali i obradjivali polja, sijali i sadili stabla donesena iz 
Evrope. Admiral se uz ostalo pobrine i za crkvu. 

Nego prvi zanos i prvo veselje ne potraja dugo. Nadodjoše 
razne bolesti, a mnogi bili još i na brodu veoma oslabili. Pod- 
neblje toplo i vlažno s jedne strane, a s druge naporan rad, ko- 
jemu velika većina nije bila naučena, djelovalo je štetno na njihove 
organizme. Ali nije bilo to samo. Gotovo svi se bijahu pridružili 
pothvatu u nadi, da će ovdje moći grnuti zlato na lopate i da će 
se u brzo moći vratiti kući bogati i čestiti. Videći sada, da im je 
red kopati tvrdu zemlju, u kojoj nema zlatu ni traga; da im je 
red raditi i živo raditi, da se pak uzmognu čim prehraniti, bilo je 
za njih veliko, neizrecivo razočaranje, koje ih je gotovo isto toliko 
tištilo i ubijalo koliko i same bolesti. Kao što i zlatnih brda Ci- 
pangua tako za mlade španjolske hidalge bijaše ponestalo i Kataja 
i Velikoga Kana, a s ovim i prigode, da se proslave vojujući na 
korist i na slavu kršćanstva. Oni su sada morali raditi kao i svi 
ostali radnici, a bojno im oružje stade rdjaviti u onim vlažnim koli- 
bama. Potištenost i razočaranje, a i bolest ne mimoidjoše ni samoga 
Kolumba. On se nadao naći u tvrdji Nadividadskoj zlata na vreće; 
mislio je poslati ga odmah kraljevima i ujedno im javiti zlatne rud- 
nike, koje je ona posada bila otkrila. Ali ništa od svega toga, jer i sam 
Guacanagari, onaj kacik, kojega on pred kraljevima bijaše toliko 
pohvalio, sad mu se bijaše iznevjerio. Bježao je pred bijelim ljudima a 
da mu se nije znalo ni glasa ni traga. Urodjenici, koji su prije 
bili tako susretljivi, prijazni i puni pouzdanja, sad su bježali, sad 
im se nijedan nije više kazao na oči. Ovomu svemu valja dodati 
nevjeru, koja mu bi učinjena u samoj Španjolskoj, jer pošto bijahu 
iskreani brodovi, nadje se, da je bilo ukrcano manje hrane i to 
loše vrste, da su mnoge bačve vina bile istekle, jer bijahu slabo 
osigurane; a u mjesto konja našlo se starih i nevaljanih konjušina. 

Kolumb je znao, da će u Španjolskoj čekati neustrpljivo ja- 
snih biljega o bogastvu Novoga Svijeta; znao je, da vas narod 
čeka neustrpljivo i pun nade povratak prvih brodova. Sad su bro- 
dovi bili prazni, a nije bilo što da se pošalje. U tolikoj stisci i 
nevolji admiral ipak ne klonu duhom i dade se na posao. On još 
medjutim nije znao, je li ovo otok Cipangu ili nije; ali ako je 

ovo Cipangu, onda nekud po otoku, pomisli on, mora da je 
bogatih i velikih gradova. Svi su urodjenici zvali Cibaom predjel, 
u kojem su kazivali da je zlata, a gospodara onoga predjela zvali 
su Caonabom, to jest: gospodarom kuće zlatne. Ovo je 
sve davalo jasnih biljega, da se tu radi o velikoj množini zlata. 

Pozove k sebi“ Alonza Ojedu i ponudi mu ozbiljan i pogibe- 
ljan pothvat, da bi naime otišao istražiti unutrnjost otoka. Ojeda 
se odazva veseo i srećan, što mu se eto pruža prilika, da izvede 
jedan od svojih običnih vratolomnih pothvata. Uzme sa sobom 
petnaest biranih konjanika, pa početkom januara god. 1494. krene 
na put. Prva dva dana ne nadjoše nigdje žive duše; rek bi da su 
urodjenici javljali jedni drugima njihov dolazak. 

Na večer drugoga dana namijeraju se na visoku i strmenitu 
goru, na kojoj i prenoćiše. Kad osvanulo, vidješe s druge strane 
prostrano ravno, posijano šumama i livadama, kojim je strujila ši- 
roka rijeka. Vidješe ovud onud i dimova. Spustiše se nizbrdo. Kad 
dalje, eto nedaleko jedna varoš, pak druga pak treća i tako dalje. 
Sasvim protivno, nego što su se nadali, urodjenici ih primiše pri- 
jazno i gostoljubivo. Hodili su tako još pet ili šest dana, kad im eto 
opeta sprijeda druga gora, koju je valjalo prevaliti. Prevališe je i 
evo ih u zemlji Caonabovoj, koji se ne pokaza, bilo da je bio za- 
bavljen kojim pothvatom, bilo da se nije usudio izaći Španjolcima 
na susret. Urodjenici su ih medjutim i ovdje najprijaznije susretali. 
Tako su Španjolci mogli na milu volju istraživati i razgledati onu 
zemlju, u kojoj zaista nadjoše, da ima mnogo zlatnih rudnika. 
Videći urodjenici, da su Španjolci pomamni za zlatom, kupili su 
ga i prebirali, da im ga daruju. Sam Ojeda nadje komad, koji je 
težao devet unača. Ojeda se vrati u Izabelu, da donese radosnu 
vijest o novom otkriću. Isto tako radosnu vijest donese u isto 
doba i Gorvolan, kojega Kolumb bijaše poslao na drugu stranu. 

Ovo je sve Kolumb želio da javi što prije u domovinu, pak 
i odluči da otpremi natrag nekoliko brodova. Napisa kraljevima 
poduži list, u kojem je veličao Ojedova i Gorvolanova otkrića, te 
obećavao do skora brodova kreatih zlatom; pitao je hrane, dok do- 
zriju usjevi i dok se naseobina uredi; molio je, da mu pošalju va- 


*ljanih radnika i ljudi od zanata, za čišćenje zlata; predlagao je uz 


ostalo, da bi se Karaibi hvatali kao robovi, što da bi s jedne: 
strane umirilo ostale urodjenike, a s druge povećalo ugled bi- 
jelih ljudi. 

Dne 2. februara god. 1494. dvanaest brodova pod zapovjed- 
ništvom Antuna Torreza zajedri put Evrope. I ako brodovlje nije 
nosilo mnogo zlata, nosilo je dobrih nada, kao što su to tvrdili 
listovi oca Buyla, doktora Chancae i drugih, koji su se svi suda- 
rali s listom Kolumbovim. 

Medjutim je u Novom Svijetu rastao i dizao se novi grad. 
Na 6. februara bi rečena u novoj ćrkvi sveta misa. Reče ju apo- 
stolski poslanik uz pripomoć od dvanaest svećenika. 

Oni, koji bijahu ostali, gledali su donekle zavidnim okom one, 
koji su se eto vraćali u domovinu. Nade u zlato još su bile uvijek 
puke nade, pak ne samo da još nije bilo zlata, već je valjalo ra- 
diti, živo raditi, da se izbjegne nevolji i gladu. U odlasku brodova 
vidjali su samo pretrgnutu svaku svezu s materom zemljom; vi- 
djali su još goru nevolju, koja ih je u onoj zemlji mogla mučiti. 
Pak počeše kriviti admirala, koji da ih izdajstvom i prijevarom bijaše 
ovamo dovabio. Na čelo nezadovoljnika postavi se Bernal Diaz, . 
računarski preglednik, u nadi da bi ovako potkopao i ugled i moć 
Kolumbovu. Urotnici ustanoviše, da će zaposjednuti brodove, pa da 
će se vratiti u Evropu, a tamo ispričati svoje nedjelo: potvorama 
protiva Kolumba i uvjeriti kraljeve, da ih vara svojim izvještajima, 
punim mašte i neistine. Tim više su se oni nadali uspjehu, što je 
Kolumb bio bolestan. Nego sreća mu posluži i urota bi otkrivena. ' 
U svojoj blagosti on ne upotrebi stroge kazni kao što je morao. 
Bernala Diaza postavi na brod pod sigurnom stražom, a ostale 
učesnike kazni, ali veoma blago. A da se takovih nakana ne bi 
više porodilo, ogoli sve brodove osim jednoga, na koji dade pre- 
nijeti sve topove i svu zairu, povjerivši ga pouzdanoj osobi. 

Netom se oporavi, ostavi zapovijed grada bratu Diegu, pa se 
na 12. marta zaputi sa četiri stotine najvaljanijih vojnika, da ide gla- 
vom razgledati rudnike Cibaoske, i da ondje sagradi tvrdju, koja 
bi držala na uzdi one urodjenike. Pred dugom povorkom orili se 
bubnji i ratne trublje. Urodjenici, koji prebivahu u okolici Izabele, 
sjate se kao pomamljeni, da gledaju čudo još nevidjeno. Prvi dan 
stigoše na podnožje one gore, koju Ojeda bijaše već prevalio. Obi- 
djoše okolicu i nadjoše usku i gotovo nepristupnu guduru za same 
pješake. Ali je valjalo da prodju i konji; valjalo je prenijeti i to- 
pove. U ovoj neprilici mladi hidalgi dadoše se prvi na posao. Rad- 
nici onda za njima, i put bijaše gotov. Na uspomenu mladih i 
odvažnih vitezova admiral prozva onu guduru el Puerto de 

los Hidalgos. Sutradan bijahu već na brdu, na kojem Ojeda 
bijaše prenoćio. Nijesu se mogli dosta nadiviti i načuditi ljepoti 
one ravnice, što im se sada širila pred očima, a admiral je nazva - 
Vega Real. Sadjoše u bojnom redu. Prvo konjaništvo, pak pje- 
šaci. Trublje i bubnji naviještali su urodjenicima njihov dolazak. 
Kako se povorka približala kojem selu, tako su urodjenici bježali, 
a mnogi bi se utvrdili u svojoj pojati pričvrstivši trstikama vrata 
iznutra. Čudnovato! Oni su mislili, da im je to dovoljna obrana. 
Admiral dirnut od tolike bezazlenosti, naredi svojima, da se nijedan 
ne bi usudio taknuti u koju kolibu. Nego je sa Španjolcima bilo i 
drugih Indijanaca, pak njihov pogled osokoli mnoge, te izadjoše 
iz svojih zakloništa. Pak ih nastala vreva, da vide i da razgledaju 
bijele ljude i da im donose, kruha od kasave, zlata i drugo. Ska- 
kali su od radosti na svaku igraljku, koju bi za to dobili; osobito 
su ih zvončići veselili. Ovo je sve bilo uzrokom, da povorka ide 
sporije nego što bi inače bila hodila. e 

Pošto prevališe drugih pet lega, prispješe k nekoj rijeci, za 
koju admiral nije ni pomislio, da bi to mogla biti ona ista rijeka, 
koju bijaše vidio nedaleko Monte Cristia i koju bijaše nazvao 
zlatnom rijekom. Još dva dana putovanja i eto ih na kraju 
ravnice Vega-Realske, na podnožju zlatnih gora Cibaoskih. Gora 
krševita i gotovo pusta. Gotovo svukud golo kamenje, da su i sami 
konji jedva jedvice mogli lipsati. Da nije bilo one privlačive zlatne 
sile, koja je davala Španjolcima potrebitu odvažnost, oni bi se brzo 
bili povratili. Ali nadjoše prvih tragova zlatu, gotovo u svakom po- 
točiću, kojih je bilo na pretek. Jedan urodjenik donese Kolumbu 
komad jantara i komadić neke kovine, koja je potezala na modro- 
zeleno, što ga navede na misao, da bi ondje moglo biti i mje- 
denih rudnika. 

Sad je već bio osamnaest lešu daleko od Teakele, a put sve 
gori. S toga stane i odluči, da ondje sagradi tvrdju, koja bi s jedne 
strane štitila rudničare i .bila im utočište u svakom slučaju, a 
s druge držala u svezi rudnike s Izabelom. Odabra u tu svrhu 
povisok brežuljak, opkoljen odasvud vodama malašne zijees Nadjene 
joj ime Sv. Toma. 

Vijest o dolasku bijelih ljudi raznese se brzo po okolici, pak 
su urodjenici dolazili na jata, da ih gledaju. Kolumb bijaše za- 
branio svaku zamjenu, ako to ne bi bilo za zlato, pak su oni i do- 
nosili mnogo zlatnoga praha. 

Admira! ostavi u tvrdji Petra Margarita sa pedeset i šest ljudi 
i zaputi se put Izabele. Putem prouči i razvidi, kud i kako bi se 
mogla sagraditi cesta, koja bi vodila iz grada u tvrdju. Na 26. 
marta stigne u Izabelu, i uzradova se u velike videći kako bijahu 
uspjeli usjevi. Na 30. marta jedan mu orač donese klasja od pše- 
nice, koju bijaše posijao koncem januara. Zelje je bilo naraslo u 
šestnaest dana, a tikve, pipuni i krastavci bijahu dozreli u mje- 
sec dana. 

Na 2. aprila dolaze ulaci u Izabelu i javljaju, da su urodje- 
nici ostavili svoja sela, da ih oko tvrdje nije više vidjeti, i da je 
sva prilika, da se Caonabo sprema da navali na tvrdju. Ovo je 
sve bila istina živa, a bila je i istina, da su ovomu svemu sami 
Španjolci bili krivi. Jer netom što se Kolumb bio otputio, oni se 
bili odmah dali na nedjela, pak se urodjenici moradoše razbjegnuti, 
da tako očuvaju svoje žene i svoje kćeri. 

> Ove vijesti nijesu bile mnogo uznemirile admirala, koji ipak 
otpremi dvadeset ljudi pojačanja i trideset kopača, neka bi otvorili 
put od grada do tvrdje. Njega su mučile krupnije misli, jer se 
medju njegovim ljudima bila pojavila teška bolest, plod nerazbo- 
rite putenosti, a kojoj bolesti nijesu španjolski liječnici ni znali ni 
mogli naći kojega lijeka. A harala je uz to i groznica, pak što 
s jedne bolesti, a što s druge, svakim je danom bivalo manje rad- 
nika i manje vojnika. Pak počela ponestajati hrana. Da se ugne 
većemu zlu, smanji svakomu a sebi prvomu svagdanji obrok, što 
sve izazva veliko nezadovoljstvo i neprestano rovarenje. Na čelo 
nezadovoljnika postavi se apostolski poslanik otac Buyl, koji nije 
mogao oprostiti admiralu, što je i njemu umanjio udjelak. Kad je 
već prijetilo, da će ponestati i kruha, jer nije bilo čim da se melje 
pšenica, admiral se požuri, da sagradi mlin. Ali je za to trebalo 
ruku, jer je bilo i drugih nuždnih radnja, da se što prije izvede. 
Pozove dakle na opći rad i same hidalge, što ove u velike uvrijedi 
i ozlovolji, pak se mnogi nijesu htjeli pokoriti zapovijedi. Ali ad- 
miral ne popusti, premda se na čelo buntovnika bijaše postavio i 
ovom prigodom sam otac Buyl. Da ih prisili na posluh, smanji 
obroke i njima i apostolskomu poslaniku. Otac Buyl počne tada 
javno navaljivati na admirala; izopći ga i dade zatvoriti crkvu. 
Otac Buyl je dakako računao na Kolumbovu pobožnost, ali se bi- 
jaše prevario, jer mu ovaj ustegne svako jelo, dok ne digne izop- 
ćenje i opeta ne otvori crkvu. Otac Buyl prisiljen od glada pokori 

se, a mladi hidalgi, i ako bolnim srcem, prignuše ruke na posao. 
Ovo je sve dakako samo povećalo broj Kolumbovih neprija- 
telja, jer su mladi hidalgi bili sinovi uglednih obitelji, koje 1 mu 
takva šta nijesu pak nikad znale oprostiti. 

Netom su bile dovršene glavne radnje, admiral izdade potrebite 
naredbe, kako bi s jedne strane odstranio od Izabele one, koji bi- 
jahu još zdravi, a s druge istražio dovoljno otok i ujedno pre- 
plašio Caonaba i prisilio ga, da se pokori. Zato ostavi u gradu 
samo bolesne i one, koje je grad svakako trebao, a sve ostale, njih tri 
sta šezdeset na broju, sa dvadeset časnika i šesnaest hidalga otpremi 
na put. Vodstvo ovih ljudi moralo je biti povjereno Pedru Marga- 
riti, zapovjedniku tvrdje Sv. Tome, koja je morala biti predana u 
Ojedove ruke. Ojeda krene put tvrdje na 9. aprila, a Kolumb se 
počne spremati na daljna otkrića. 

Kad brodovi bili gotovi, da bude reda za njegove odsutnosti, 
imenova odbor, koji je morao upravljati gradom. Pozove u nj 
oca Buyla, Petra F. Coronela, Alonza Sancheza, Carvajala i Ivana 
Lussana. Za predsjednika postavi svoga brata Diega. Ostavi im dva 
najveća broda, a on krene na put na 24. aprila sa tri karavele, 
pravcem put zapada. : 


hrija 


X. 


Otkriće Jamajke. — Boj s urodjenicima. — Dolazak na Kubu. — Kolum- 

bova nagadjanja o Kubi. — Zapisnik o Kubi da nije otok, već veliko kopno. 

— Opeta na Jamajku. — Povratak u Izabelu. — Admiralova bolest; brat mu 
X Bartol. 


< se bijaše donekle uvjerio, da je Kuba otok, ali još 


nije bio sasvim na čistu. Računao je, da bio otok ili ne 
bio otok, ploveći put zapada morao se svakako približiti k Kataju. 
Pristane u luku Nadividadsku, da po mogućnosti vidi Guacanagaria, 
ali ovaj bijaše iščeznuo u nevid. Dodjoše neki urodjenici i rekoše, 
da će Guacanagari doći pohoditi admirala, ali ga ovaj ne hijede 
čekati, već proslijedi. Na 30. aprila g. 1494. dojedri do glave Alfa, 
odakle ploveći put juga, naidje na širok zaliv, koji prozva Porto 
Grande, a koji se danas zove Quantanamo. Vidješe nedaleko 
od obale dvije potleušice, pak ovud onud po koji oganj. Pošalju 
na kraj vjernoga Diegu sa nekoliko oružanih ljudi, ne bi li s 
urodjenicima došao do razgovora. U kućama ne nadjoše žive 
: duše, ali nadjoše gotov dobar objed. Pojedoše već pečenu ribu 
i drugo, pak podjoše da razgledaju, ne bi li se na koga živa 
namjerili. Kad eto ugledaše nekoliko urodjenika, koji su se plašili 
stupiti blizu. Kad Španjolci put njih, a oni svi u bijeg osim 
jednoga, koji popostane gledajući začudjen te čudnovate ljude. 
Već htijaše i on da pobjegne, ali na glas Diegov počeka ga; 
a pošto razabra, da mu bijeli ljudi zla učiniti he će, već protivno 
da će ga darovati, preda se razlogu i podje k Španjolcima. Malo 
za tim eto i onih drugih. Kažu, da su ovdje bili došli da love 
ribu za svoga kacika, koji je htio da počasti drugog kacika, 
svoga prijatelja; a ribu da su bili popekli, neka se na putu ne bi 

pokvarila. Admiral da im namiri štetu, darova svakomu po koju 
stvarčicu, što je sve za njih imalo najveću vrijednost. 

Sutradan krenuše brodovima dalje put zapada. Glas o njihovu 
dolasku bio se u brzo prosuo po okolici, pak su im urodjenici do- 
lazili na susret, povjerljivo i susretljivo. Brodovi su bili uvijek op- 
koljeni čamcima, koji su nosili na dar kruha, ribe, vode i drugo. 
Kad ih Španjolci upitali, e da li imade u njih zlata, odgovoriše 
pokazujući prstom put podneva, da ga onamo na jednom otoku ima | 
mnogo. Ovo se kazivanje sudaralo s kazivanjem drugih urodjenika 
još prigodom prvoga putovanja, pak Kolumb pomisli na Babequeu, 
koju je uvijek uzalud tražio. Na 3. maja zajedri naznačenim 
pravcem. Već drugi dan eto neke zemlje na vidiku. Bio to otok 
Jamajka. Kad blizu otoka, a otok posijan selima i varošima. Kojih 
osamdeset kanoa voze se s kraja put brodova. U njima mnoštvo uro- 
djenika, svi namazani, glave im nakićene perjem, a u rukama dr- 
veni bodeži. Gledaju osorno put brodova i krikom, vikom kao da 
prijete, kao da hoće da izazivlju. Diego im počne govoriti njihovim 
jezikom a Španjolci im dobaciše nekoliko igraljka i tako se umi- 
riše i pustiše bez ma kojega otpora, da se brodovi usidre. Onaj: 
zaliv nazva Kolumb Santa Gloria. Danas ga zovu zalivom Sv. 
Ane. Sutradan proslijediše da nadju bolju luku, da uzmognu po- 
praviti jednu karavelu, koja je bila počela puštati vodu. Ne bijahu 
prevalili mnogo puta, kad eto se namijeraju na lijepo pristanište. 
Admira! otpremi jedan čamac da izmjeri dubinu. Kad čamac blizu 
kraja, eto s kraja dvije velike kanoe pune Indijanaca, koji počeše. 
strijeljati iz svojih lukova. Da izbjegne sukob, koji bi mogao za 
uvijek poremetiti dobre odnošaje s urodjenicima, admiral pozove 
natrag čamac i zaputi se u zaliv sa svima brodovima, u nadi, da 
će se urodjenici razbjegnuti. Ali kad ovi vidjeli brodove u luci, 
stala ih vika i sazivanje na pomoć. Druge se kanoe sada zaletjele 
s obale, koja je vrvila urodjenicima. Svi bijahu pod oružjem, svi 
bacahu strijele na brodove, urličući i kričeći čudnovatom krikom, 
kako bi Španjolce preplašili. Ova se stvar dakako nije mogla svr- 
šiti mirnim putem. Brodovi su trebali vode. Admiral otpremi na 
kraj svoje čamce s dovoljnim brojem naoružanih momaka. Kad 
čamci blizu kraja, Španjolci udriše strijeljati u urodjenike, pak 
skočivši na kraj dadoše se za njima u potjere. Desio se u jednom 
čamcu velik pas, koji navali gristi one gole neprijatelje. Lajanje 
psa a još više nemilosrdno grizenje preplaši ih u velike. Niko živ 

da se više onog dana pomolio na obalu. Kad sutradan, eto dolazi 
šest urodjenika na ime kacikovo i nudjaju mir. Admiral ih primi 
ljubazno i darova ih. Sad obala vrvi opeta mnoštvom golih urodje- 
nika, svakojako namazanih. Donose one iste hrane, koja bijaše u 
porabi i po ostalim otocima, ali bolje vrste. I čamci su im bili 
mnogo bolje izradjeni nego na Kubi. Ovaj je narod u opće bio 
napredniji od svih drugih, na koje se Španjolci bili dosle namjerili. 
Kolumb proslijedi na 9. maja put istoka i tako dojedri do istočne 
strane ostrva. Brodovi su bili gotovo uvijek opkoljeni mnoštvom 
čamaca. Prije nego ostaviše Jamajku, dodje na brod mlad Indi- 
janac moleći Kolumba, da ga uzme sa sobom, jer da želi vidjeti 
domovinu bijelih ljudi. Premda mu je rodbina sva bila došla na > 
brod da ga odvrati od takove nakane, on ipak ne htjede da sluša,: 
već ostane. 

Na 18. maja brodovi prispješe na rt de la Cruz na Kubi. 
Ovdje urodjenici kazaše Kolumbu, da je Kuba otok, ali da mu niko 
ne bijaše još došao do kraja. Digne se na jedro, i sutradan eto 
mu na vidiku veliko mnoštvo otoka i otočića, kojima je svima 
bilo teško nadjenuti posebno ime; zato ih nazva sve skupa kra- 
ljičinim perivojem. Htijaše na prvu da prodje s lijeve strane 
ovih otoka, ali promišljajući na Marka Pola i na ono tisuću otoka, 
koji da ostaju spram azijske obale, dodje na misao, da možda 
nije daleko od države Velikoga Kana, pak se predomisli i ne htje 
pustiti otok s vidika. Zajedri dakle onim otočjem, kojim je plo- 
vidba bila veoma pogibeljna, i koje je valjda bilo pusto, jer nigdje 
da su vidjeli žive duše. Samo na nekom povećem otoku opaziše jednu: 
varoš. Španjolci na kraj, a urodjenici u bijeg. Malo dalje naidjoše 
na nekoliko ribara, koji se na veliko čudo Španjolaca nijesu na 
pogled bijelih ljudi ni ganuli. Na 8. juna pristadoše opeta na Kubu. 
Pošto prevališe još nekoliko lega obalom, namjeriše se na lijepu i 
veliku varoš, gdje bijahu primljeni veoma susretljivo. Svi su govo- 
rili, da je Kuba otok, ali tako velik, da mu još niko kraja ne bi 
jaše vidio. Govorili su još, da bi o tom znali bolje kazati stanov- 
nici Mangona, koji da prebivaju nekud dalje na zapadu i koji da 
sakriju rep, što ga imaju, ne idu goli već obučeni kao i Špa- 
njolei. Kolumb pomisli, da Mangon ne može biti drugo već Mangi 
Marka Pola, to jest jedna pokrajina prostranoga carstva Velikoga 
Kana. Proslijedi dakle put zapada, svedjer južnom obalom Kube. 
Urodjenici su pozdravljali ushitno i zanosno bijele ljude i neslu- 

teći, da će ih baš ti nebeski gosti u nedaleko vrijeme proganjati i 
napokon iskorijeniti. U dva dana brodovi prejedriše more Haguasko 
i prispješe na druge nebrojene otočiće, iz kojih se oslobodiše samo 
na velike muke. Pošto se opet dohvatiše obale Kubske, razabraše 
iz daleka neke visoke gore, put kojih i zajedriše. Sutradan eto se 
namijeraju na prostran zaliv. Pošto baciše sidra, podje nekoličina 
mornara na kraj, da sakupi drva i donese vode. Jedan se od njih 
odvoji od svojih drugova i zaleti se u šumu, da štogod ulovi. Ali , 


.se od jedne povrati naglo natrag, zapomagajući i kazujući, da bi- 


jaše vidio čovjeka u bijelim haljinama, kojega da u prvu bijaše 
zamijenio s jednim fratrom, što je na brodu; nu gledajući bolje, 
da ih bijaše vidio za njim još kojih tridesetak, jednako odjevenih 
i naoružanih kopljima i buzdovanima; da su svi bili pogledali onako 


nehajno put njega i da se samo onaj prvi bio polagano put njega 


zaputio; da nije bio opazio ni prijetnje ni neprijateljske nakane, 
ali da se bio preplašio pak s toga i pobjegao. Kad ovo čuli dru- 
govi mu, skočiše od straha svi brže bolje u čamac, te na brod. Sad 
je Kolumb bio uvjeren, da je napokon stigao u Mangi. Sutradan 
otpremi na kraj oružanu četu, neka bi istražila okolicu sve 
do četrdeset milja daleko od obale. Četa se vrati kazujući, da 
nema nigdje traga ni kojem selu ni kojoj varoši; da nije bilo 
nigdje prolaza u šumu, a da im je na otvorenu trava dosezala do 
ramena, iz koje da su se jedva iskopali. Podje druga četa drugim 
pravcem, ali se vrati i ova, pošto naidje na neke stope, za koje bi- 
jaše posumnjala, da su.lavske. Sva su nastojanja ostala bez uspjeha, 
jer je sva ona obala bila puna močvara i nepristupnih šuma. Jedva 
nakon devet lega puta vidješe obalom nekoliko urodjenika. Ko- 
lumbu bi teško pri duši videći, da su i ovi goli kao i svi ostali. 
Njegove tumače nijesu mogli razumijevati, pak mu se pričini, da su 
znakovima htjeli reći, da je daleko u zapad, s druge strane one 
visoke gore, veliko kraljevstvo, u kojem da ljudi idu odjeveni u 
dugoj bijeloj dolami, a sam kralj da se zove Svetim, koji da nikad 
ne bi riječi progovorio, već samim znakovima da daje svoje zapo- 
vijedi. Na ovo kazivanje Kolumb u svojoj mašti pomisli odmah, da 
taj kralj mora da je onaj glasoviti Pop Ivan, o kojem su u Evropi 
toliko razbijali glavu, i kojega su dosle uzalud tražili sad u Aziji, 
sad na istočnoj strani Afrike, a sad na zapadnoj. Dovodeći u su- 
glasje ovo kazivanje s onim, što je onaj lovac kazivao, da je vidio 
u šumi, Kolumb je. sada stalno računao, da će se od časa do časa 
Carić: Kristof Kolumbo. 10 

“naći u kojoj napučenoj i prosvijetljenoj državi: Nije mogao ni 
pomisliti da bi Kuba, koja se toliko otezala put zapada, mogla biti 
otok; a još je manje mogao pomisliti, da će poslije uzalud tražiti 
odjevenih ljudi na otoku, te da je samo ugrijana mašta onoga 
mornara mogla ondje vidjeti ljudi u bijelim haljinama i da to nijesu 
bili drugo već ždrali, koji su se u istinu na neku daljinu mogli 
predočiti čovjeku u strahu kao koje prikaze ljudske. 

Kolumb dakle proslijedi, ali nastaše odmah nove neprilike. 
Nabasa opeta na nebrojene otočiće i sike, koje su bile očita pogibao, 
da se brodovi od jedne na koju ne nasuču. Na 11. juna nadjoše 
se u plitkoći, iz koje jedva što ih mogaše istegnuti. Što su se više 
približavali k onim visokim gorama, put kojih su jedrili, kraj je 
bivao sve niži, dok napokon ne prispješe na obalu, kojom se širila, 
kud je samo oko dopiralo, velika močvara. Iza ove, daleko daleko, 
dizale su se nepristupne šume, u podobi kakove zidine, kojom se 
onaj predjel bio opasao prema močvari. Onamo iza šume, a visoko po 
gorama, vidjalo se dimova, prije samo nekoliko, pak što dalje, to više. 
Uzalud su Španjolci čeznuli da onamo dopru, pak su uzalud i je- 
drili obalom nekoliko dana, ne bi li gdje našli koji put na kraju, 
kojim bi onamo mogli udariti. Silne poteškoće, na koje ovom 
prigodom bijahu naišli, dodijaše im u velike, pak su svi željeli, da 
bi se krenulo natrag. Ni danas nijedan brod da bi se onud usudio 
jedriti; još i danas ona je obala pusta i onim se morem vidja samo 
po koja ribarska ladjica. Obala je sada zavijala put jugozapada, što 
je Kolumba i utvrdilo u misao, da je ovo azijsko kopno. Sada 
je više nego ikada bio uvjeren, da bi ovako prispio na Malački 
poluostrv, pak obalom Taprobane (Ceylona), bilo preko Bab-el-Man- 
deba, Crvenoga mora, Jeruzolima i Sredozemnoga mora, bilo okolo 
Afrike u Španjolsku. Kad čovjek pomisli, da se i ovaka misao bila 
porodila u Kolumbu u ono doba, kad su još neki htjeli da naga- 
djaju o obliku zemaljskom, tad valja zaključiti, da neki njemački 
učenjaci, kad navaljuju na Kolumba, navaljuju besmisleno i nepra- 
vedno. Premda su rasle neprilike, jer je i sama hrana bila počela 
pomanjkavati, ipak je nastojao kako bi svijetu dokazao, da je dopro 
do azijske obale, da je spojio jednu stranu svijeta s drugom, 
zapad s istokom. Ali su sada i najiskusniji njegovi sudrugovi bili 
mnijenja, da nije moguće ići više naprijed s onako slabim bro- 
dovljem, pak su živo nastojali, da ga sklonu na povratak. A to im 
napokon i podje za rukom. Proslijedi još za četiri dana, neka bi 

se svi još bolje uvjerili, da se tu radi o veliku kopnu. Na 12. 
juna posla javnoga bilježnika Fernanda Pereza su četiri svjedoka 
od broda do broda, neka bi pitao mornare jednoga po jednoga, e 
da li ima koji, te ne bi u duši bio uvjeren, da je obala, kojom 
plove, obala velika kopna a ne kojega otoka. Ako bi koji o tom 
i najmanje sumnjao, morao se izjaviti. Svi časnici izjaviše dogo- 
vorno pod prisegom, da o tom nema nikakove sumnje; pak prise- 
goše i svi ostali mornari. Javni je bilježnik sastavljao o tom redo- 
viti zapisnik, izjavivši u isto vrijeme na ime admiralovo, da bi 
svaki časnik, koji bi poslije porekao svoju tvrdnju, platio deset tisuć 
maravedisa globe a svaki ostali mornar da bi dobio sto batina ne 
samo, nego da bi izgubio i jezik. Ovo sve bi uvršteno u isti za- 
pisnik, koji se još čuva u arhivu Seviljskomu. Čudnovato u istinu! 
Ovaj je zapisnik bio sastavljen u nekom zalivu, s kojega bi, da se 
ko pepeo na jarbuo, bio vidio, da je Kuba otok i da se, preko 
otočja, što im je bilo na jugu, širi veliko more. I Kolumb je umro 
uvjeren, da bijaše dopro do istočne strane azijskoga kopna! 

Na 18. juna g. 1494. brodovlje okrene natrag i zajedri put jugo- 
istoka, da tako izbjegne onim neprilikama, na koje bijaše naišao ploveći 
put ovamo. I zaista put bijaše čistiji i nakon malo lega eto krasna 
otočića, koji danas zovu de'Pini. Admiral bijaše naumio obići sje- 


. vernu obalu Jamajke i zajedriti pak ravno put Haitia. Nego eto 


im od jedne zatvoren svaki izlaz. Bijahu se uvukli u onaj zaliv, 
koji zovu Laguna di Siguanca i koji prodire duboko u otok. 
Budući da je bilo još veoma malo hrane na brodovima, ova neprilika 
smuti mornare i preplaši ih; ali ih Kolumb umiri i utješi. Na 25. 
juna udariše natrag, da se opeta dokopaju Kube. Kad tamo, na- 
staviše obalom put istoka. Nakon nebrojenih patnja i muka na- 
djoše se napokon u moru Haguaskom, prema pokrajini Ornofay- 
skoj, koja slovi toliko sa svojih prirodnih ljepota. Na 7. jula sa- 
djoše na kraj. Kacik ih dočeka s velikim veseljem, a podanici mu 
nosili su Španjolcima na dar od svega, što su imali. Sutradan osvanu 
nedjelja. Prirediše oltar, te admiral i većina družine sadjoše na kraj, 
da slušaju svetu misu. Kacik, starac od kojih osamdeset godina, 
dodje k admiralu u pohode, te je sa svojim Indijancima prisustvovao 
gotovo skrušeno i pobožno kršćanskomu obredu. Nakon svete mise 
približi se k Kolumbu i reče mu: ,Ovo što si sad učinio, dobro 
je, jer u koliko razabiram, ti na ovaj način zahvaljuješ Bogu. Rekli 


su mi, da nije mnogo vremena, da si došao na ove strane, da imaš 
* 


148 -- a 
veliku moć i da si podjarmio mnogo država i da te se svi boje. 
Gledaj samo da se ne uzoholiš. Valja da znaš, da duša čovječja 
nakon smrti nadje pred sobom dva puta: prvi vodi k mjestu punu 
smrada i tmine, a taj je za one, koji su za živa postupali nepra- 
vedno prema svomu iskrnjemu; drugi vodi k mjestu punu radosti 
i blaženstva, a ovaj je samo za one, koji su čuvali mir na zemlji. 
Ako je dakle i tebi sudjeno da umreš, te ako vjeruješ, da će po 
smrti biti svak nagradjen onako kao što je za živa zaslužio, čuvaj 
se i gledaj da ne činiš hotimice zla nikomu, koji ti zla učinio nije.“ 
Starac se nije mogao dosta načuditi, čuvši da Kolumb nije nikakav 
vladar, već samo podanik; a tumač Diego uzveliča toliko sjaj špa- 
njolskih gradova i moć španjolskih vladara, da se starac vas zanio 
te počeo moliti Kolumba, da ga povede sa sobom, da uzmogne 
vidjeti sve to veličanstvo. Žena i sinovi jedva da ga odvratiše od 
takove namisli. Brodovlje krenu dalje na 16. jula, pravcem put 
juga. Nu jedva što je bilo na otvorenom moru, udari takovo nevri- 
jeme, da se jedva spaslo. Na 22. zajedriše napokon put Jamajke, 
pokraj koje naidjoše na neprestani vjetar s istoka. Južnom obalom 
otoka križali su gotovo mjesec dana, te malo koju večer da se ne 
bi usidrili u koju luku. Jedne večeri: svratiše se u prostran zaliv, ' 
koji kao da čuva sedam krasnih otočića. Tu dodje na brod kacik 
onoga kraja, ispitujući neprestano o zemlji, u kojoj su prebivali 
bijeli ljudi. .Riječi admiralove i Diegove učine takav utisak 
na kacika, da ga eto sutradan na brod sa svom svojom: obitelju, 
naime sa ženom, sa dvije kćeri i sa petero braće. Najstarija kći, 
djevojka od kojih osamnaest godina prilično lijepa, bila je isto 
tako naga kao i mladja joj sestra, samo što je bila opasana 
pasom od malašnih kamenčića, s kojega je visio pamučan ustrižak 
ništa širi od lista brštanova. Ni žena mu nije bolje bila obučena, 
osim što je imala nekoliko zlatnih nakita na glavi, okolo ušiju, 
na čelu i na prsima, a pamučnu pregaču sprijeda i po dvije uske 
poveze na rukama a po dvije na nogama. Njih bijaše dopratilo 
nekoliko urodjenika, nakićenih perjem. Jedan je nosio bijelu jednu 
zastavu; dva su udarala u neku vrst bubnja; druga su dva trubila 
u neku vrst trublje a još njih šest kao da su bili kacikovi gosti. 
Ovaj netom stupi nogom na brod, darova časnike i mornare. A 
kad ugledao admirala, podje mu na susret i reče mu: ,Prijatelju, 
odlučio sam da ostavim svoje rodno mjesto i da podjem s tobom. Ovi 
Indijanci, što ih imaš na brodu, opisali su mi moć tvojih gospodara ; 

kazali su mi narode, koje si u njihovo ime osvojio. Znam, da čeka 
kazan svakoga, koji se ne bi pokorio. Ti si uništio čamce i kuće 
Karaiba, poubijao si im vojnike i poveo si im u sužanjstvo žene i 
sinove. Svi se otoci tresu na sami zvuk tvoga imena; jer ko da ti 
odoli, sada kada su ti poznate tajne ovih krajeva, kada znaš slabost 
stanovnika? Prije nego izgubim svoju državu, evo me na brod sa 
svima svojima, da se idem pokloniti tvomu kralju i tvojoj kraljici 
i da vidim divno im kraljestvo, o kojem tvoji Indijanci pripovijedaju 
tolika čudesa.“ Kolumb mu odvrati, da ga u ime kraljeva prima 
u njihovu zaštitu, ali da ga za ovaj put ne može povesti sa sobom. 
Kacik se vrati na kraj srećan i radostan, a Španjolci proslijediše, 
dok se ne dohvatiše istočnoga kraja otoka. 

Na 19. augusta zajedriše ravno put Haitia, te sutradan eto 


81. 41. Ostrv «Alta Vela». 


im na vidiku onaj dugi Haitski poluostrv, koji danas zovu glavom 
Tuberon, ali za koji Kolumb ne pomisli da spada k otoku. To 
dozna tek na 23. augusta, kad mu dodje na brod neki kacik, koji 
progovori nekoliko španjolskih riječi. Ploveći obalom, nevrijeme 
odijeli brodove. Admiral sa svojim ostane sam, te se koncem 
augusta usidri pokraj nekog ostrva, koji nazva Alta Vela, jer 
je iz daleka naličio kojem velikom brodu (sl. 41.). Brodovi se 
nadjoše tek šesti dan, pak jedreći zajedno prispješe naprama veoma 
lijepoj ravnici, punoj puncatoj sela, da se gotovo za legu daljine 
sve topilo u veliku jedincatu varoš. Mnoštvo urodjenika. zaletjelo se 
k obali, a put brodova zavezli mnogobrojni čamci da nose darova 
bijelim ljudima. 

Na drugom mjestu, nedaleko od ovoga, urodjenici, misleći, da 

dolaze strašni Karaibi, sadjoše pod oružjem na obalu, da ih doče- 
kaju; ali videći, da su to bijeli ljudi, za koje bijahu čuli, da su se 
nastanili nekud na otoku, podjoše im na susret kao starim znan- 
cima i prijateljima, noseći im na dar sve, što su imali. Ovo su bili 
Higueyski urodjenici, koji stanujući na istočnoj strani ostrva“ bijahu 
najviše izvrgnuti navalama Karaiba. Morali su po tom biti uvijek 
pod oružjem, uvijek spravni na obranu. Tako bijahu postali mnogo 
odvažniji i smioniji od ostalih otočana. Po nekim biljezima u vaz- 
duhu admiral navijesti mornarima, da će buknuti orkan; a prije 
nego je buknuo, sahrani se sa svojim brodom u tjesno, što ga 
malen otočić čini sa Haitiom, i koje on nazva Saonsko tjesno. 
One iste noći pomrča mjesec, a on po tablama pokuša da izračuna 
razliku u duljini izmedju Saone i Cadixa. Račun nije odgovarao, 
bilo da je on sam pogriješio u računu, bilo da table nijesu bile 
točne, što je vjerovatnije. 

Na 24. septembra dopriješe srećno do Egana, najistočnijega 
rta Haitskog ostrva. Odavle krenuše put jugoistoka. Admiral bijaše 
naumio da navali još jednom na Karaibe, ali ga zateče teška 
bolest. Padne od jedne u takovo mrtvilo, da nije više ni čuo ni 
vidio ništa. Drugovi mu svi preplašeni mišljahu, da ne će prebo- 
ljeti. Na navalu na Karaibe već niko ni da pomisli. Povoljnim 
vjetrom s istoka dojedriše srećno u Izabelu na 29. septembra, 
nakon pet dana jedrenja. U sve ovo vrijeme admiral se ne bijaše 
razabrao. Kad napokon došao k sebi, eto mu ugodna iznenadjenja. 
Brat mu Bartolomije stoji uz uzglavlje! 

Da stvar bude jasnija, valja nam se za kratak čas povratiti 
nekoliko godina natrag. Kolumb videći, kako se uzalud trudi i muči, 
da ga svijet razumije, bijaše otpravio brata Bartolomija u Englesku, 
neka bi podastro njegovu osnovu Henriku VIL. Ne zna se za 
izvijesno, ni kako ni zašto je Bartolomije toliko zakasnio. Nećak 
mu Ferdinand govori, da je to s razloga, što su ga na putu gusari 
bili zarobili. Stoji medjutim, da je Henrik VII. bio odmah pristao 
na prijedlog, te opunovlastio Bartolomija, neka pozove Kolumba na 
dvor. Bartolomije krene na put, ali kad je bio u Parizu, stignu mu 
radosni glasovi o slavi, kojom mu se brat bijaše već ovjenčao. A 
on sam oćuti odmah utješljive posljedice od imena, koje je nosio, 
jer mu vlada francuska dade sto škuda, da uzmogne proslijediti put 
Španjolske. Dvor bijaše u Valladolidu. Kraljevi ga primiše veselo 

i zanosno; a znajući ga vješta pomorca, dadoše mu tri karavele, da 
ide dostignuti brata i da mu bude pri ruci. Kad Bartolomije u 
Izabelu, Kolumb je bio već na putu. 

Bartolomije nije bio Kolumbova znanja, ali je bio okretan i 
djelatan, odvažan i hladnokrvan. Bio je visoka stasa, donekle ukočen 
u svome držanju, što mu je pribavljalo dosta neprijatelja. Kolumb 
se samo malo po malo oporavljao od svoje bolesti. Trebalo je 
raditi, živo raditi i nastojati, što on sam nije mogao. Imenova 
dakle Bartolomiju adelantadom, naime upraviteljem otoka. 


| esera! 

Politička razdioba Haitskog ostrva. — Neredi na ostrvu za Kolumbove od- 

sutnosti. — Caonabova urota. — Ojeda ga hvata na prijevaru. — Bojevi protiva 

urodjenik4. — Nove tvrdje. — Sveopći ustanak. — Odlučna bitka, — Očajno 
stanje urodjenika. — Sudbina Guacanagarieva. 


Y 
dp. naše kazivanje bude što više razumljivo, red je da u kratko 
prikažemo političku razdiobu otoka Haitia u doba, kad su 
ga Španjolci otkrili, a u isto vrijeme da se dotaknemo i običaja 
urodjenika, u koliko to: već prije nije bilo rečeno. 

Otok Haiti se dijelio na pet nezavisnih državica, kojoj je svakoj | 
stajao na čelu po jedan kralj ili knez, kojega su zvali kacikom. 
Kacik je bio apsolutan gospodar u svojoj državi, a imao je ispod 
sebe do šezdeset, osamdeset manjih kacika, koji su u njegovo ime 
upravljali raznim kotarima. Ovi su donekle bili nezavisni, ali 
je valjalo da mu budu na pomoć u ratu i da mu pomažu obra- 
djivati polja. 

Prva se državica širila jeka Vege Realske; a tu je sikdoo 
kacik Guarionex, potomak najstarije obitelji na otoku. Druga se 
zvala Marien, koja se protezala sjevernom obalom do zapadnoga 
kraja ostrva, i zauhvaćala je sjevernu stranu Vege Realske. Ovdje 
je vladao nama već poznati kacik Guacanagari. Treća, po imenu 
Maguana, sterala se od Cibaoskih gora sve do južne obale. Na 
čelu joj nama već takodjer poznati Caonabo, gotovo najugledniji 
kacik na otoku. Četvrtu su zvali Haragua, koja imadijaše najviše 
stanovnika. Širila se južnom obalom do na kraj rta Tiburonskoga. 
Gospodar joj zvao se Behechio. Ovaj je imao sestru po imenu 
Anacoanu, udatu za Caonaba. Anacoana je bila slavljena po svem 
otoku sa svoje nježne ljepote i s narodnih pjesama, koje bijaše 
sastavila. Petu su državicu na istočnoj strani otoka zvali Higuey. Sta- 

novnici, izvrgnuti navalama Karaiba, bijahu postali najodvažniji 
narod na otoku. Njima je vladao kacik Cotubanama. 

Svega stanovništva skupa na otoku misle neki da nije moglo 
biti manje od milijuna. Malo kada da bi se medjusobno zaratili, 
a kad bi se to i dogodilo, malo bi krvi poteklo, jer nije u njih 
bilo velikih potreba, kojima da zadovolje, pak bi u brzo i nestalo 
razloga neprijateljstvu. Vjerovali su u jedinoga Boga, neumrla, 
nevidljiva i svemožna, porodjena od djevice. Imali su još i manjih 
bogova (Zemes), ali su ovi bili posrednici izmedju njih i velikoga 
Boga, kojemu se čovjek nije smio da izravno moli. Svaka je obitelj 
imala svoj Zem es (sl. 42. 2 i 2), a imao ga je pak napose svaki poje- 
dinac. Gotovo svi kaciki imali su još i po tri kamena, koja su čuvali 
kao moći i kojima su se svi narodi klanjali. Svećenici su se zvali 


Bl. 42. a Zemes «sprijeda». b Zemes «sa strane». 


butios, koje su urodjenici držali za svece. Ovi su proricali bu- 
dućnost a do potrebe narod i liječili (sl. 43.). Svetost im nije ih ipak 
mogla uvijek očuvati od batina, kad bi gdjekad uzalud liječili 
kojega mogućnika. 

Kaciki su malo kada umirali od naravne smrti, jer kad bi 
bili na samrtnoj postelji, u znak počitanja zadavili bi ih, samo da 
ne umru kao što umire prosti narod. Ova bi čast zapala gdjekad 
i prosta pučanina, koji bi bio na umoru, ako bi mu se samo 
kacik smilovao i dopustio da ga zadave. Imali su nekakav i ako ne 
posve jasan pojam o neumrlosti duše, jer su na primjer vjerovali, da 
se mrtvi rado šetaju po noći, i da duše dobrih idu nakon smrti 
u raj, u kojem da uživaju sve svjetovne slasti u društvu najljepših 
žena, i da jedu najljepša i najbolja voća. Nu svaki je narod imao 

svoj poseban raj, te ga je svaki pomišljao u kojem lijepom kraju 
svoje domovine. 

Za Kolumbove odsutnosti nijesu na otoku tekle stvari onim 
putem, koji on bijaše naznačio. Petar Margarita, u mjesto da razvidi 
i da razgleda Cibaoske gore, spusti se u Vegu Realsku da se skita od 
sela do sela, da vodi razuzdan život, noseći nemir, prkos i uvrede 
u kolibe siromašnih urodjenika. Zločest primjer zavede i ostale 
Španjolce, te on i njegovi postadoše prava četa razbojnička. Tužbe 
i žaobe dopriješe do Izabele. Diego Kolumb spočitne Margariti 
nedostojno i nepošteno ponašanje, ali ovaj poduprt od mnogo 
hidalga i od samoga oca Buyla, dodje glavom u Izabelu da prkosi 

i njemu i zakonitoj vlasti. Nego na sreću nijesu stvari okrenule 
onim putem, kojemu su se od prve buntovnici nadali, jer najbolji 
dio naseobine ostane vjeran Diegu. A bojeći se, da bi se Kolumb 
mogao do skora povratiti, Margarita i Buyl ukrcaše se na brodove, 
koje bijaše doveo Bartolomije Kolumb, i zajedriše put Španjolske. 
5 njima se bijahu ukrcali i ostali buntovnici. Poslije odlaska 
Margaritova, vojska ostane bez vodje, a Diego nije imao ni utjecaja 
ni moći da joj drugoga nametne. Ona se s toga porazdijeli u čete, 
koje se dadoše u skitanje od sela do sela, zavodeći žene i djevojke 
i sileći urodjenike, da im skrbe za hranu, koje i njima samima 

bijaše ponestalo. Urodjenicima napokon dodijalo, pak se dali na 
otpor. Prvi se digne kacik Vege Realske. Poubija dvanaest Špa- 
njolaca i spali kuću, u kojoj je. ležalo četrdeset bolesnika. Ovaj 
ga prvi uspjeh osokoli, te krene da navali na tvrdju Maddalena, 
koju Španjolci bijahu baš onda dosagradili. Ovi pojavi razveseliše 
Caonaba, koji je samo čekao zgodnu prigodu. Sakupi dakle deset 
hiljada momaka i krene put tvrdje Sv. Tome. Tvrdjom je upravljao 
Ojeda. Caonabo je opsadi, ne bi li je gladom prisilio na predaju. 
Ojeda, da se riješi neprijatelja, nasrtao je svaki dan sad s jedne 
strane sad s druge na Caonabove vojnike. 

* Indijancima u brzo dodijao ovaj vojnički život, u kojem je 
padalo svaki dan toliko. glava i bivalo toliko ranjenih, pak se nakon 
trideset dana razbjegoše, a Caonabo, da snuje i da ruje, kako bi 
iznenadio Izabelu. Predobi lako za svoju osnovu sve kacike, jer su 
Španjolci bili svima dodijali, osim Guacanagaria, koji im se nije 
znao iznevjeriti. Caonabo, da mu se osveti, spali mu mnogo sela i 
poubija mnoge podanike. Pade žrtvom i jedna od Guacanagarievih 
žena, a drugu mu odvedoše u sužanjstvo. 

Ovako su stajale stvari na otoku u doba Kolumbova povratka 
s puta. Guacanagari javi Kolumbu, što je sve Caonabo naumio i 
ponudi mu svoju pomoć. Admiralu podje za rukom sklopiti savez i 
s kacikom Quarionexom, te vjenča Indijanca Diega s jednom od 
njegovih kćeri. Ali je bilo teško predobiti Caonaba, koji je bio 
nepomirljiv. On je možda jedini na otoku predvidjao sudbinu, koja 
čeka tužni indijanski narod, pak je i ćutio, da dok na otoku 
teče i jednoga Španjolca, ne može s mirnom dušom pristati na mir. 
U što su Španjolci vijećali i nagadjali, kako bise mogli riješiti 
toliko opasna i odvažna neprijatelja, eto se Alonzo Ojeda ponudi 
admiralu, da će mu ga dovesti i predati u ruke živa ili mrtva. 
Admiral, znajući Ojedu, primi ponudu. Ojeda sa deset oružanih mo- 
maka krene odmah na put. Podje ravno k Caonabovoj prijestonici. 
Reče kaciku, da dolazi u ime admiralovo, koji da s njim želi ži- 
vjeti u miru. Caonabo ga primi prijateljski. U svojem surovom i 
bezazlenom divljaštvu on se samo divio Ojedi, koji se bijaše iskazao 
velikim junakom prigodom opsjedanja tvrdje sv. Tome. Smatrao 
ga velikim prijateljem, gotovo bratom. Lukavi Ojeda znao je upo- 
trebiti ovu ličnu simpatiju; a da mu još bolje: omili, dade se sa 
svojim sudrugovima na razne igre na konju. Coanabo, vojnik u 
duši i u srcu, samo se divio okretnosti i vještini Španjolaca. Ojeda 

mu napokon predloži, neka bi došao glavom u Izabelu i tu uta- 
načio mir s admiralom. Ali kacik ne htje od prve ni da čuje. 
Ojeda, da ga namami, reče mu, da će mu admiral darovati zvono, 
što se čuje u Izabeli. A valja ovdje spomenuti, da su Indijanci 
smatrali ono zvono kao najljepšu i najbolju stvar, što su ju imali Špa- 
njolei; jer, kad bi ono zazvonilo, njima se činilo da govori, jer 
Španjolci, ma gdje oni bili, svi bi se u grad sakupili. Ako je ono 
zvono imalo toliku moć na Španjolce, Caonabo bijaše pomislio na 
vlast, koju bi na otoku mogao vršiti, kad bi se zvona dokopao. * 
Ova ga misao predobi i on popusti. Ojeda ostane neugodno izne- 
nadjen videći velik broj urodjenika u ji kacikovoj, ali pritaja 
svoje, bojazni. 

Kad došli u Vegu Realsku i pošto se spustili. na počinak, 
Ojeda izvadi jedne svijetle ocalne verige i reče kaciku, da se 
njima kite španjolski vladari svaki put, kad izlaze pred narod ; 
a ako ih želi. da će mu ih darovati, ali samo da valja prije da se 
opere u rijeci. Kacik pristane, te podjoše do bližnje rijeke. Pošto 
mu postavi verige, uzme ga Ojeda sprijeda na konja, te se s osta- 
lim Španjolcima vrati k vojsci kacikovoj. Indijanci su se veselili i 
smijali videći svoga gospodara na konju. Malo po malo Ojeda se 
približi k šumi, pak se od jedne zaleti naprijed, a ostali Španjolci 
za njim. Prije nego što se Caonabo i dosjetio, da tu nema šale, 
Španjolci mu zaprijetiše, da će ga smaknuti, ako i samo  pisne. 
Pak ga svezaše dobro i dadoše se u bijeg. Udariše stranputicama, 
te pošto prevališe kojih šezdeset lega, prispješe srećno u Izabelu. 
Kad ga izveli pred admirala, Caonabo osta ponosan i neuplašiv kao 
da je još svedjer okružen od vjernih svojih podanika. Ispovjedi bez 
okolišanja, da je on glavom uništio posadu Nadividadsku, u nadi, 
da će se tako riješiti svojih najpogibeljnijih neprijatelja; a u istu 
svrhu da bijaše navalio i na tvrdju Sv. Tome, te da je snovao, 
kako bi s pomoću ostalih kacika' provalio u Izabelu. Jedino prema 
Ojedi bijaše prijazan. Velikodušan kao što je bio, divio se njegovoj 
okretnosti, lukavosti i junaštvu. Nije mu zamijerao prevare, jer 
kod Indijanaca, u ratno doba, neprijatelj se mogao poslužiti proti 
neprijatelju svakim oružjem, pak i nevjerom. S toga je on i držao, 
da je Ojedin sužanj i ničiji drugi. 

Brat Caonabov naoruža na brzu ruku sedam hiljada momaka 
i krene put tvrdje Sv. Tome. Ali je Ojeda već bio u tvrdji i bdio 
na njezinu obranu. Nego ne htje da čeka neprijatelja, već mu podje 

na susret. Brat Caonabov ga dočeka. Ali kad navalilo konjaništvo, 
Indijanci se dadoše u bijeg. Caonabov brat, koji ne htje uzmaknuti, 
pade u ruke Španjolaca. 

U Izabeli je bila medjutim velika oskudica živeža i hrane, 
kad eto dolazi Antun Torres sa četiri broda krcata svega po malo. 
Dodjoše i dva kraljevska lista od dne 16. augusta godine 1494., 
jedan upravljen Kolumbu a drugi naseljenicima. Kraljevi su zapo- 
vijedali naseljenicima posluh prema admiralu pod kazan od deset 
tisuć maravedisa globe, a hvalili su njegovo nastojanje, te mu jav- 
ljali, da je raspra s Portugiškom, u koliko se tiče medje novih 
zemalja, srećno i korisno privedena kraju; ujedno su ga molili, 
neka bi došao u Španjolsku, da im u ovom poslu pomogne svojim 
savjetom ; ako bi bio zapriječen, da pošalje pouzdanu osobu, koju 
da providi potrebitim kartama i da naputi na sve, što bi stvari 
moglo koristiti. 

Admiral otpravi brata Diega as njim i sve zlato, koje bijaše 
sakupio. A đa državi kakogodj nadoknadi velike troškove, ukrea i 
pet stotina robova. Poradi toga je sve do danas palo na njega 
teških žaoba; ali valja pomisliti, da su i sami kraljevi, za rata protiva 
Maura, slali zarobljenike na prodaju. 

Ropstvo Caonabovo i poraz brata mu uvjeriše ostale kacike, 
da dok je na otoku bijelih ljudi, nijedan od njih nije siguran ni 
usred same svoje države. Svi se digoše listom. Manicaotex, drugi 
brat Caonabov, preuzme vodstvo naroda, a nadje odvažna pomoć- 
nika u lijepoj Anacoani, Caonabovoj ženi, i u bratu joj Behechiu, 
najmožnijem kaciku na otoku. Svi urodjenici kao jedna duša dali 
se na priprave za navalu na Španjolce; zadnji i odlučni pokušaj, 


“da s tresu tudji jaram i da oslobode domovinu. Jedini Guacanagari 


stupi u savez sa Španjolcima. Zaista da nestaje prema njemu one 
simpatije, s kojom ga je čovjek vidjao za prvi put u odnošaju sa 
Evropejcima. Blaga mu ćud i prirodjena mu dobrota sad se pred- 
stavljaju pod drugim oblikom; pak čovjek ne vidi u njemu nego 
kukavicu, koji od straha pred bijelim ljudima izdaje svoju do- 
movinu. 

Kolumb krene na 27. marta g. 1495. sa dvije stotine pješaka 
sa dvadeset konjanika, sa dvadeset pasa i s vojskom Guacanagarievom 
put Vege Realske, gdje se bilo sakupilo do sto hiljada urodjenika 
s namjerom, da navale na Izabelu. Pak porazdijeli svoje ljude na 
malašne čete, koje navališe sve od jedne. Ojeda naskoči neprija- 

telja sa svojim konjaništvom; mavališe ujedno i nahuškani špa- 
njolski psi, te za kratko jadni Indijanci moradoše uzmaknuti. Sad 
su samo bježali pred bijesnim psima, pred brzim konjaništvom, koje 
ih je gazilo, pred oštrim sabljama, koje su ih sjekle po golim ži- 
votima i pred puškama, koje su ih dohitale i ubijale na daleko. 
To ne bijaše boj već mrevarenje, pokolj; to bijaše nedužna ja- 
njad, koja je bježala pred bijesnim nezasitljivim vukom. Guacana- 
gari se ne bijaše ni maknuo. Prezren od Španjolaca vrati se u 
svoju prijestonicu pod teškim proklestvom ostalih kacika i svih 
svojih suplemenika. | 

Nakon ove bitke gotovo sav otok pade malo po malo pod 
španjolsku zapovijed. Kolumb je i od prije snovao, kako bi državi 
namirio ogromne troškove, što ih je pothvat zahtijevao, a sada eto 
prilike da se naum izvede. Osvojene zemlje morale su plaćati harač. 
Svaki Indijanac, stariji od četrnaest godina, morao je sakupiti svaka 
tri mjeseca i donijeti stanovitu količinu* zlatnoga praha. U onim 
predjelima, u kojima nije bilo zlata, svaka tri mjeseca morao je 
donijeti svaki Indijanac dvadeset i pet librica pamuka. A da ne 
bi bilo prijevare, svakomu, koji bi platio namet, objesili bi o vrat 
mjeden biljeg i teško onomu, koji ne bi tako mogao dokazati, da 
je ispunio svoju dužnost. Kaciki su morali plaćati mnogo više; 
tako je Manicaotex morao slati svaka tri mjeseca pć tikve zlat- 
noga praha. Samo Behechio bijaše ostao slobodan; samo njegovi 
podanici nijesu plaćali harača. Kolumb da osigura plaćanje udarenih 
nameta, a ujedno i mir na ostrvu, sagradi još tri tvrdje, a najveću 
u Vegi Realskoj, prozvanu Conception. 
' Možemo samo pomisliti, veli Tardueci, tužno stanje, u kojem 
su se sada našli urodjenici. Nevješti sakupljanju zlata, morali su po 
čitave dane prevrćati pržinu pokraj rijeka da zrnce po zrnce sa- 
kupe stanovitu količinu. Admiral uvidi brzo, da ovako dalje ne ide; 
da zahtijeva što je. nemoguće, pak smanji namet na polovicu. A i to 
je bilo svedjer mnogo i odviše. Urodjenici, koji su prije slobodno 
plandovali slobodnom svojom zemljom, koji za rad nijesu znali, 
jer im je priroda davala sve što su trebali, sad od jedne prignuti 
k zemlji od jutra do mraka, padoše u veliko očajanje. A što ih je 
još jače tištilo, bilo je uvjerenje, da su im se krvnici stalno udo- 
mili na otoku. Valja reći, da su uzdisaji i vapaji bijednoga onoga 


* 15 današnjih dolara. 

naroda bili doprli do koljena Svemogućega, da su proklestva, izre- 
čena protiva Kolumba, našla odziva, jer već sada zvijezda mu pra- 
tilica ne stoji više posred neba, već naginje k zapadu. Da, recimo 
slobodno, Kolumb se pokazao okrutnim, nemilosrdnim. Da se obrani 
od svojih moćnih klevetnika na dvoru, htio je dvor nasuti zlatom 
i ne obzirući se na muke i na suze nesrećnih Indijanaca. A oni ne 
znajući napokon, kako bi se izbavili od takova ropstva, izgorješe 
svoje kuće, uništiše svoja sela i pobjegoše u planinu, da se dave 
travom i korijenjem. 

Sada, jače nego ikad, pokazuje se životinjska i nasilnička ćud 
španjolskih naseljenika. U strahu, da ne ostanu bez hrane, pri- 
gnuše se sami na rad, da posiju sjemenje, što ga Torres bijaše 
donio, pak udri u potjere po gorama i po šumama za Indijancima, 
da ih prisile na povratak. Žalosne li njihove sudbine! Umoreni od 
glada, nemaju mira ni po noći ni po danu, već kao zvjerad go- 
njena od lovaca, moraju bježati od planine do planine, sakrivati 
se u pećine, nositi na ledjima djecu, starce i iznemogle. Ali ova 
borba ne potraja dugo. Mnogi izginuše od glada i od nemoći. Oni, 
te preživješe, padoše malo po malo svi u ruke Španjolaca, koji su 
ih gonili pred sobom kao marvu i opeta silili na rad. Ista sudbina 
zateče Guacanagaria i njegove podanike. Uzalud je pomišljao na 
španjolsku nezahvalnost. Proklet od svojih podanika, prezren od 
ostalih kacika kao izadajica domovine, povuče se u goru, da tu 
kukavno pogine. 


XII. 


Spletke na dvoru. — Aguadovo poslanstvo. — Zlatni rudnici. — Kolumb se 

vraća u Španjolsku. —  Pristaje putem na Guadalupu. — Indijanke pod 

oružjem; sukob s urodjenicima. — Smrt Caonabova. — Dolazak u Cadix. — 

Kolumb utemeljuje prvorodstvo od svih svojih prava i dobara. — Priprave za 
treće putovanje. 


leo otac Buyl i Petar Margarita prispjeli u Španjolsku, 
dadoše se odmah na posao, kako bi Kolumba oernili. Nji- 


hove potvore, potvrdjene od ostalih buntovnika, koji se s njima 
bijahu povratili u domovinu, zavedoše dvor, koji odluči poslati po- 
uzdanu osobu, da preuzme vladu do Kolumbova povratka (s Kube), 
da stvari raspita i razvidi. Ali ako se admiral bijaše već povratio, 
sve je moralo ostati pod njegovom zapovijedi. Vidi se odavle, da i 
ako je bilo obzira prema admiralovoj osobi, pouzdanje krune nije 
prema njemu bilo više neograničeno. 


I zaista po ugovoru, što ga Kolumb bio sklopio s dvorom, 


niko živ nije imao prava da se upušta u otkrića u Novi Svijet, a 
ipak na 10. aprila g. 1495. bi izdana kraljevska naredba, kojom 
se dopuštalo svakomu španjolskomu podaniku, da se može nastaniti 
na Haitiu, da može trgovati sa Novim Svijetom, uz odredjeni namet, 
za stvari uvedene u materu zemlju i da se može upuštati u otkrića 
s vladinom dozvolom. 

Nego u isto doba prispje Torres u Španjolska s Diegom, 
Kolumbovim bratom. Ovi donesoše izvješće admiralovo o putovanju 
na Kubi i na Jamajci. Uz toliko dokaza nije moglo biti sumnje, 
da admiral nije bio dopro do istočne obale Azije. Zahvalnost kra- 
ljeva prema Kolumbu oživi opeta za jedan čas, te kraljevi izabraše 
za povjerenika Ivana Aguada, čovjeka admiralu privržena. Aguado 
krene na put koncem mjeseca augusta sa četiri karavele; s njim 

se ukrca i Diego, brat admiralov. Nego red nam je ovdje navesti 
slijedeći dogadjaj. 

Don Diego bijaše donio sa sobom u Španjolsku nešto zlat- 
noga praha, koji mu Fonseca uzapti. Don Diego uvrijedjen, potuži 


.se kraljici, koja odmah naredi Fonseci, da mu dade zadovoljštinu ; 


a u isto doba da uspiše admiralu i da mu stvar razjasni, jer da 
uvreda nanesena bratu mu, bila je uvreda i njemu samomu. Za 
čovjeka ohola kao što bijaše Fonseca, stvar je bila teška, a po- 


“niženje veliko. Od onog dana svaki mu je korak bio naperen na 


Kolumbovu propast. Biskupske haljine nijesu nikako mogle da u 
njemu uguše mržnju i osvetu, pak je njegovo ime usko i spojeno 
s nesrećnom sudbinom, koju je pak doživio otkrilac Novoga Svijeta. 

Aguado dojedri na Haiti mjeseca augusta g. 1495. Kolumb je 
tad boravio unutar otoka. Aguado bijaše jedan od onih, kojima 
sreća lako zavrti glavom, te se više ne sjećaju svojih dobročinaca. 
Netom se iskrca, počne se baniti gospodarem, prezirući zakonite 
oblasti. Nosio je sa sobom kraljevsko pismo, koje je kazalo. mnogo i 
nije kazalo ništa. Dade ga razglasiti : 

» Vitezovi, stremenici i svi, koji ste po našoj naredbi tamo u 
Indijama, šaljemo vam Ivana Aguada, našega komornika, koji će 
vam govoriti s naše strane. Zapovijedamo vam, da vjerujete nje- 
govim riječima.“ 

Prosu se tada glas, da je admiral pao u nemilost, na što se 
sakupiše okolo Aguada svi nezadovoljnici, pak i svi oni, koji na- 
ginju uvijek na jaču stranu. Svi mu ovi nose svoje pritužbe i žaobe 
proti admiralu i braći mu, a on sve prima i zapisuje. 

Netom Kolumb dočuo za Aguadov dolazak i za njegovo po- 
stupanje, priskoči odmah u Izabelu. Primi Aguada svečano i pri- 
jazno, a ovaj dade po drugi put rastrubiti kraljevsko pismo. Kad 
Kolumb vidio pismo, reče mirno Aguadu, da će učiniti sve, što 
kraljevi žele, da bude učinjeno. Ova Kolumbova hladnoća i mirnoća 
iznenadi izaslanika i iznenadi ga neugodno, jer se nadao, da će 
Kolumb u svojoj naglosti. počiniti što proti kraljevskom nalogu. 
Ali je Kolumb bio već shvatio, da je Aguado samo orudje njegovih 
neprijatelja, pak je odmah bio uvidio, da im spletke može samo 
dostojanstvenim ponašanjem uništiti. S toga Kolumb i ne dodje 
s Aguadom u sukob ni onda ni poslije. Kad je ovaj mislio, da 
je sakupio dovoljan broj dokaza, da Kolumba oecrni i obijedi pred 

Carić: Kristof Kolumbo. 11 

dvorom, odluči da se povrati u Španjolsku. A Kolumb uvjeren, da 
će ga njegovi neprijatelji pobijediti, ako im ostavi slobodno polje, 
odluči takodjer da podje pred kraljeve i da se brani. 

Brodovi bili pripravni na odlazak, kad buknu orkan. Svi bro- 
dovi osim Nine odoše rastrijeskani, razbijeni. Kolumb dade na- 
praviti Ninu i naredi, da se s ostacima ostalih brodova sagradi 
nova karavela. Dok su trajale ove radnje, eto Kolumbu radosne 
vijesti s unutrnjosti otoka, da se naime pokraj Hayne našlo bo- . 
gatih zlatnih rudnika. Evo kako bijaše došlo do toga otkrića: 

Mihovio Dia z, dodijeljen na službu Bartolomiju Kolumbu, dodje 
jedan dan na riječi s nekim Španjolcem, rani ga teško i pobjegne sa 
pet drugova. Lutajući simo tamo prispješe napokon u neko selo, 
što je na južnoj strani ostrva, nedaleko rijeke Ozeme, gdje no se 
sada diže grad S. Domingo. Urodjenici ih dočekaše prijazno i po- 
gostiše ih. Selom i okolicom vladala je mlada i lijepa djevojka, 
koja se u brzo zaljubi u Diaza. Diaz odvrati ljubav za ljubav i 
nakon malo postadoše muž i žena. Brak je bio srećan, ali ne po- 
traja dugo te Diaz postane sjetan, turoban, gorući od želje, da se 
povrati k svojima. Ovo ne izbježe mladoj mu ženi, koja da ga utješi, 
povjeri mu, da je nekud nedaleko od sela bogatih zlatnih rudnika, te 
ga savjetova, neka bi naputio svoje suplemenike, da ostave nezdravu 
Izabelu i da se ovdje dodju nastaniti. Diaz podje i uvjeri se o 
istini. Pak sa pet urodjenika krene put Izabele, da javi radosnu 
vijest, siguran, da će ga ova spasiti od svake kazni. Adelantado ga 
primi veselo a admiral zanosno, jer mu je sad više nego ikad tre- 
balo dokazati vrijednost i znamenitost otkrivenih zemalja. Adelan- 
tado podje onamo glavom s oružanom četom momaka. Sad nije 
više bilo sumnje, jer tu nadjoše mnogo više zlata nego u Cibaoskoj 
pokrajini. Naidjoše takodjer i na duboke jame iskopane rukom čo- 
vječjom, po čem sudiše, da je tu kogodj i prije zlato kopao. To 
ih začudi u velike, jer su znali, da ga urodjenici kopali nijesu. 
Kolumb naredi, neka se ovdje sagradi jedna tvrdja i neka se počne 
odmah kopati zlato. Admiral bi rado još bio ostao na otoku, ali je 
prkosnu ponašanju Aguadovu i njegovih pristaša valjalo doći na 
kraj. Netom dakle brodovi bili gotovi, ukrca Caonaba, brata mu i 
nećaka, pak sve one, koji naseobini nijesu bili ni od potrebe ni od 
koristi, te pošto povjeri upravu adelantadu, na 10. marta godine 
1496. krene s Aguadom put Španjolske. 

Admiral ne potegne ovoga puta put sjevera, da tako dostigne 
povoljne vjetrove sa zapada, već krene ravno put istoka proti ali 
zeju, koji mu bijaše protivan. Jedva na 9. aprila takne se Ma- 
rije Galante, odakle podje na Guadalupu, da se iznova opskrbi 
vodom i drvima. Kada čamci bili nedaleko od kraja, eto iz bližnje 
šume veliko jato naoružanih žena, koje se spremaju na obranu. 
Na što Španjolci prestadoše voziti i poslaše dva Indijanca, neka 
preplivaju na kraj i neka ih uvjere, da u bijelih ljudi nema 
neprijateljskih nakana. Indijanke odgovoriše, da one na kraj ne 
mogu primiti nikoga, već neka podju do sjeverne strane otoka, 
gdje su im muževi, pak ovi kako učinili. Španjolci podjoše onamo 
i nadjoše mnoštvo naoružanih Indijanaca, koji pošto baciše neko- 
liko strijela, povukoše se u šumu. Ali kad Španjolci prispjeli na 
obalu i kad počeli silaziti na kraj, Indijanci izletješe iz šume i vi- 
čući na vas glas, zatrkaše se put čamaca. Na to s brodova stalo 
pucanje, a urodjenici kao pred božjim strijelama i gromovima opeta 
u šumu. Sad Španjolci za njima u potjere. Uhvatiše deset žena i 
troje djece. Jedna od ovih bijaše žena nekog kacika. 

Da bi se urodjenici uvjerili, da im namjere nijesu bile nepri- 
jateljske, admiral ih obdari nekim sitnarijama, pak pusti na 
slobodu. Na što žene da se pomame od radosti. Sama kacikova 
žena ostane zamišljena i odgovori, da više ne će na kraj, da će 
ostati na brodu. Njezine su je drugarice uzalud molile i zaklinjale. 
Pridrža sa sobom svoju malašnu kćer i skuči se u jedan ugao. Zašto 
i po čem ovaka odluka u ove žene? Na brodu bijaše Caonabo. 
Ona čuvši za njegova junaštva i za izdajstvo, kojemu bijaše pao 
žrtvom, ostane tako začarana, da je htjela dijeliti njegovu sudbinu. 
Valja reći, da ma koliko zadavao brige Španjolcima ovaj odvažni 
i ponosni Indijanac, on je ipak jedna od najsimpatičnijih ličnosti u Ko- 
lumbovoj povijesti. Slobodan i nezavisan bio je kralj u svojoj zemlji, 
vladao je svojim narodom mudro i snažno; i zato što je nastojao da 
ga izvuče iz ropstva, vidimo ga zarobljena na prijevaru, vidimo ga oko- 
vana na brodu kao zvijer, i da ga smrt nije izbavila od okova, 
možda bi ga u ime evropske prosvjete bili prodali na tržištu Se-. 
viljskom. Caonabo umrije na putu, ponosan prema svojim neprijate- 
ljima sve dok je u njemu bilo duha. Jadna Indijanka, koja njemu 
za ljubav bijaše ostavila muža, obitelj, djecu i ugledan položaj, 
osta sama, da dijeli sudbinu ostalih zarobljenika. 

Brodovi ostaviše Guadalupu na 20. aprila i krenuše opeta 
pravcem put istoka. S nepovoljna vjetra lutali su simo tamo sve 
do juna mjeseca. Bilo je ponestalo hrane, te Kolumb smanji obroke 
na šest unača kruha i na po vrča vode. Da ublaže glad, što ih je 
mučio, mnogi Španjolci bijahu predložili, da bi Indijance poubi- 
jali i pojeli; a mnogi rekoše, da bi ih valjalo pobacati u more, 
jer bi tako hrana više trajala. Jedva da je admiral mogao za- 
priječiti takovo nedjelo. 

Na 11. juna g. 1496. brodovi se napokon usidriše u Cadix. 
Tu bile tri karavele pripravne da krenu put Novoga Svijeta. Ko- 
lumb posla po njima list bratu Bartolomiju, preporučujući mu, da 
pospješi kopanjem rudnika i da izabere ondje nedaleko shodno 
pristanište. Pak piše kraljevima, da im javi svoj srećan povratak 
u domovinu. Nema sumnje, da je do odgovora živio u neugodnoj 
neizvijesnosti, jer je znao, da mnogobrojni i možni mu neprijatelji 
nastoje odavna okolo dvora, kako da ga ocrne i bace u nemilost; 
znao je, da je Aguadovo poslanstvo bilo plod njihovih nastojanja, 


a imao je i inače jasnih biljega o nezahvalnosti i dvora i naroda. 


Da nam dadu kakovu takovu sliku njegova stanja i raspoloženja u 
ovo doba u Cadixu, povjesničari su zabilježili, da su ga vidjeli 
saći s broda u franjevačkim haljinama, s bijelim pasom o pojasu, 


neostrižena i zapuštene brade. Oviedo kaže, da ga je na ovo bilo: 


. nagnalo ogorčenje poradi ljudske nezahvalnosti. Ovaj sud ne bi 
dakako za Kolumba bio povoljan, jer bi valjalo reći, da mu je 
ustrajnost bila malaksala, što se nikako ne sudara sa čvrstim mu 
značajem. Valja dakle reći sa Tarduccijem, da su one haljine za 
nekoliko dana značile ispunjenje kojega zavjeta. Na 12. jula god. 
1496. stigne mu odgovor od kraljeva, koji mu čestitaju povratak i 
poručuju mu, da dodje na dvor. Krene odmah put Burgasa. Po- 
nese sa sobom sve što je mislio, da može oživjeti prvašnji zanos 
i prijašnje oduševljenje; povede sve Indijance, pak Caonabova 
brata u zlatnim verigama i nećaka mu. Na dvoru ga dočekaše 
mnogo ljepše, nego što se nadao. Kraljevi bijahu veoma prijazni i 
ljubeznivi; nije palo riječi ni o ocu Buylu ni o Margariti. Ispripo- 
vjedi im doživljaje; reče, da Kuba nije nego čest velika kopna a 
Haitski otok da bi mogao biti negdašnji Ophir, s kojega su Sa- 
lamunovi brodovi bili izvezli zlato za hram  Jeruzolimski. Predloži 


im napokon treće putovanje. Na što kraljevi i pristadoše, ali: 

s raznih političkih dogodjaja ostalo je na tom sve do pramaljeća 
g. 1497. 

Da je on još svedjer uživao kraljevsku milost, dovoljan je 
tomu dokaz, što mu još jednom potvrdiše sve povlastice i sva prava, 
koja mu pripadahu po ugovoru. Ponudiše mu još na dar veliko 
imanje na Haitskom otoku i naslov bilo vojvode bilo markiza. Ali 
Kolumb ne htje primiti dara primjećujući, da bi to izazvalo još 
veću zavidnost u njegovih neprijatelja, koji da bi pak tvrdili, 
da se brine samo za svoje zemlje, a ne za državu. Kraljevi da ga 
ipak nagrade odrediše, da može utemeljiti prvorodstvo od svih 
svojih prava i dobara i tako ovjekovičiti u svojoj obitelji spomen 
svoje slave i svojih zasluga za Španjolsku. Već g. 1498. Kolumb 
se služi ovim pravom u oporuci napisanoj u Sevilji. Ostavlja sva 
svoja dobra muškim nasljednicima po prvorodjenstvu; kad bi ovih 
nestalo, neka isto pravo prodje na bratovlje sinove i njihove po- 
tomke; a u slučaju, da ne bi bilo muških baštinika, pravo je mo- 


ralo proći na ženske glave u njegovoj porodici. Baštinik je morao 


nositi grb admiralov i potpisivati se s istim naslovom. ' 

Sjetimo se, da su kraljevi aprila g. 1495. bili dopustili svojim 
podanicima, da mogu putovati u Novi Svijet na otkriće novih ze- 
malja, koja se stvar bila neugodno dojmila Kolumba, jer je krnjila 
jednu od njegovih povlastica. Kraljevi, da mu udovolje, proglasiše 
na 2. juna g. 1497. drugu naredbu, u kojoj je uz ostalo bilo re- 
čeno i ovo: ,Nije bilo nikad u našoj namjeri, da prikratimo ma 
u čem prava rečenoga Kristofa Kolumba, i da dopustimo, da ko 
gazi ugovore i da dira u podijeljene mu povlastice, jer smo mu 
naumili podijeliti i drugih milosti.“ 

Ferdinandu nije bilo po ćudi, što je Kolumb bio uzdigao na 
čast adelantada brata svoga Bartolomija, jer je to pravo po mni- 
jenju Ferdinandovu pripadalo kruni. Kralj dakle, da žaštiti svoje 
pravo i da ujedno ne ozlovolji admirala, naredbom od 22. juna 
imenova Bartolomiju adelantadom indijskim i ne spominjući, da 
mu je tu čast bio Kolumb već prije podijelio. 

Dok su kraljevi obasipali Kolumba svojom milošću, ovaj je 
nastojao kako da sakupi dovoljnu družinu za novi put. Glasovi, što 
su ih bili prosuli oni te se bijahu povratili, odvraćali su sada sva- 
koga od toga puta. Niko da se dobrovoljno hotio upisati, da uče- 
stvuje pothvatu. Tada predloži, da se onamo povedu zločinci kaž- 

njeni na zatvor ili na progon, što mu bi i dozvoljeno. Ovo je da- 
kako bila velika pogrješka, jer ovi rastrovani elementi unesoše 
pokvarenost u novu naseobinu na veliku nesreću ostrva. Fonseca, 
vječni Kolumbov neprijatelj, otezao je što je više mogao s opre- 
manjem brodova i veselio se kad je samo mogao istaći kakovu 
zapreku. Nadodje i smrt jedinoga kraljevskoga sina Infanta Ivana, 
koji umrije gotovo naglo u Salamanci. Nakon mnogo nezgoda i 
neprilika otputova napokon Kolumb put Novoga Svijeta sa šest 
karavela na 30. maja g. 1498. i 

XIII. 
Odlazak na treće putovanje. — Otkriće Trinidadskog ostrva i Pariaškog zaliva. 
— Urodjenici. — Biserje. — Povratak na Haitski otok. — Kolumbova naga- 
djanja o obliku zemaljskom. — Adelantadova uprava na otoku. — Anacoana. 
— Neredi u Izabeli. — Buna urodjenika. — Frano Roldan. — Opeta Ana- 
coana. — Roldanova buna. — Rat Indijanaca. 


IŠ ono odluči ovoga puta, da se drži više put juga, u nadi, 
da će se tako dokopati kopna Zajedri dakle put Porto Santo, 


gdje se sustavi nekoliko dana, da se opskrbi vodom i drvima. Na 10. 
juna g. 1498. takne se Madere, a na 19. istoga mjeseca pristane na 
Gomeru. Odakle otpravi tri karavele put Haitia a s ostale tri krene 
put Kapverdskih otoka, na koje prispje na 27. juna. Odavle pak 
na 5. jula zajedri put jugozapada. Pod novim podnebljem spopade ga 
guta; trpljaše jake boli, ali za to ne prestane bilježiti svaki božji 
dan sve, što je mislio, da je korisno i zanimivo. Na 31. jula osta- 
doše skoro bez vode; ali sutradan eto im kraja na vidiku. Admiral 
se bijaše zavjetovao, da će prvu zemlju koju ugleda nazvati ,Tri- 
nidad.“ Na svoje veliko čudo s kraja, što su ga ugledali, dizale 
su se tri gore usporedo. Onom se otoku čuva ovo ime još i danas. 
Kad bliže kraja, raspoznaše, da tu ima sela, da tu ima stanovnika. 
S istočne strane otoka morade krenuti dalje put zapada, da traži 
shodno pristanište, da popravi brodove. Ploveći tako opazi kraj u 
jugu, i ne sluteći, da je to ono veliko kopno, koje je tražio. Misleći, 
da je otok, nazva ga Santa. Nekoliko lega dalje pristupiše k obali 
da uzmu vode. Uzalud su tražili, da bi došli do razgovara s kojim 

urodjenikom, jer su svi bježali, netom bi brodove opazili. Na 2. 
augusta dojedriše prema onom rtu, koji se danas zove Icacos 

Kad eto jedna ladja vozi s kraja put brodova, a u njoj do dva- 

deset pet mladih naoružanih urodjenika. Svaki je od njih imao. 

po jedan štit, čega Španjolci ne bijahu još vidjeli u Novom Svijetu. 
Kad bili nedaleko brodova, stadoše s ladjom kao da gledaju i 
čekaju. Admiral, da ih dovabi k brodu, pokaza im raznih sjajnih 
stvari. Oni zaveslaše malo, pak stadoše opeta. Ne znajući, kako 
bi ih primamio, naredi, neka jedan udara u bubanj, a drugi 
neka plešu. Kad to čuli i vidjeli Indijanci, napni svi lukove 
i udri svi strijelama put broda admiralova. Kad odvratili s bro- 
dova, a oni u bijeg. Kao što se poslije doznalo, oni su obi- 
čavali svirati i plesati prije nego bi navalili na neprijatelja, 
* pak su mislili, da je ona glazba i ono plesanje na brodu priprava 
na juriš. Nakon malo pristupiše opeta k brodovima, ali uvijek da- 
leko od broda admiralova, koji su smatrali neprijateljem. Brodovlje 
se pak usidri blizu rta Icacosa. Nego Kolumb brzo uvidi, da nije 
pogodio, poradi jakih struja, koje su onuda vladale. Jedne noći 
čuje od jedne strašan šum, koji dolazi s juga, pak zatim vidi 
ogroman talas, koji navaljuje na brodove. Pomisli, eto njega sa 
svim brodovljem podušena. ,I danas“, govori Kolumb ,zebe me srce 
od straha, pomišljajući na onaj tren, kad val nahrupi na brodove“. 
Nego val podigne brodove u vis i projuri naprijed. Ovo bijaše 
jedan od onih pojava, koji se zbivaju na ušću rijeka, jer val plime 
dolazeći s mora nalazi u ušću malo prostora, pa se s toga i diže , 
visoko. 

Poradi pogibli, kojoj je ondje bio izvrgnut, Kolumb nazva 
ono tjesno Boccea del Sierpe. Prvim povoljnim vjetrom prodje 
tjesno i prispije u prostrani i mirni Pariaški zaliv. Mislio je, da 
je na otvorenom moru, ali voda je bila slatka za čudo. Ploveći dalje 
obalom Trinidadskog ostrva, opazi Pariaški rt, koji misleći, da je 
otok, nazva zemljom milosti. Ploveći naprijed namjeri se na 
drugo tjesno, u kojem su valovi još gore zanosili i šumili i nazva 
ga Boceca del Drago. Videći, da je ovo tjesno pogibeljnije 
od onoga prvoga, okrene put zapada. Prispješe napokon na neki 
kraj, na kojem su zemlje bile obradjene i tu se usidriše. Neki 
podjoše na kraj, ali nigdje žive duše. Vidješe samo veliko mnoštvo 
majmuna. Krenuše dalje, te nakon petnaest lega doploviše spram 
ušća neke rijeke. Kad brodovi stali, eto s kraja u jednom čamcu 
tri urodjenika. Neki španjolski kapetan bojeći se, da i ovi ne po- 
bjegnu, dovabi ih do ispod broda, te od jedne skoči u čamac, pre- 
vrne ga i dade ih pohvatati. Sve preplašene povede ih k admiralu, 
koji ih darova i pusti na slobodu. Odmah iza toga eto mnoštvo 

drugih čamaca na brod. Svi nose na dar hruha, maisa i neke 
vrsti pića. Nijesu marili za staklo, ali su bili pomamni za zvon- 
čićima i za mjedom. Prije nego bi koju stvar uzeli, onjušili bi je. 
Tako su njušili mornare, brodove, zvončiće, mjed i drugo. Rekoše, 
da im se mjesto zove Paria, a da je zemlja na zapadu mnogo na- 
pučena. Admiral uzme sa sobom četvoricu, neka bi mu služili kao 
tumači i krene dalje do rta Aguglia. To bio krasan predjel, te 
ga nazva perivojem. Tu dodje na brod mnogo Indijanaca, koji 
hoće gotovo na silu, da admiral sadje na kraj. A pošto se ovaj 
nije nikako dao, eto put brodova mnoštvo Indijanaca, da ga vide. 


. Donesoše na dar mnogo guanina, to jest zlata niže vrste a i 


biserja. Ovo potonje obradova Kolumba u velike. 

Upita, odakle ga dobivaju, a oni mu rekoše, da ga ima mnogo 
na sjevernoj strani zaliva. Pošalje tada na kraj nekoliko časnika. 
Dočeka ih kacik sa sinom uz pratnju mnoštva naroda. Najprije ib 
pogosti otac, pak sin. Dadoše im za užinu kruha od maisa, razna 
voća ipića slična pivu. Proslijediše put zapada, ali što dalje, to more 
plitčije, tako da se moradoše usidriti. Pak admiral otpravi najmanju 
karavelu, neka bi po mogućnosti našla koji izlaz izmedju otoka. 
Karavela se vrati, a zapovjednik joj izvijesti Kolumbu, da bijaše 
naišao na ulaz, koji da vodi u poveći zaliv, u koji da se izlijevaju 


četiri rijeke. Onaj zaliv nazvaše zalivom biserja, misleći, da 


ga ima mnogo, ali koji ga u istinu nije imao. Premda su mor- 
nari tvrdili, da ono mora da je kopno, on ostane ipak pri tom, da 
nijesu nego otoci. Bio je naumio da istraži i razgleda onu obalu, 
što bi možda bilo preokrenulo tok dogadjaja u Novom Svijetu, a 
njemu urodilo većom slavom, ali je nestajalo hrane, pak je valjalo 
misliti na povratak. Uza to mučila ga je guta i neka bolest u 
očima. 

Pošto prodje tjesnom, što je medj Pariaškim rtom i Trini- 
dadskim otokom, otkri Tabago, Granadu i mnoge druge otoke. Kad 
se na 15. augusta približio k otoku Cubagui, vidi mnogo Indija- 
naca, koji se odmah dadoše u bijeg. Otpremi brže bolje put kraja 
jedan čamac. Urodjenici mu se približiše. Jedan Španjolac videći 
na nekoj Indijankinji veliku kolajnu od biserja, darova joj neko- 
liko komadića jedne razbijene zemljane posude, a ona njemu na 
uzvrat lijep broj bisernih zrnaca. Tako sakupiše tri librice biserja. 
Sad je Kolumb želio jače nego prije, da proslijedi put zapada, jer 
su ga oni urodjenici uvjeravali, da je ona obala bogata biserom ; 

a htio se ujedno i uvjeriti, je li ona zemlja čest velika kopna 
ili kojega otoka. Ali uzalud; zdravlje mu je bilo takovo, da na 
dalje putovanje nije mogao ni pomisliti. Krene dakle put Haitia, 
s namjerom da pak pošalje adelantada, neka nastavi otkrića onom 
obalom. Nakon pet dana jedrenja eto mu Haitia na vidiku. Pak 
otpremi krajem ulaka u Izabelu. Netom Bartolomiji stigla vijest, 
da mu eto brata, ukrca se na jednu karavelu i podje mu na 
susret. Osta tužan i žalostan videći ga u onakovu stanju, jer 
jedva da ga je raspoznao. 

Sustavimo se na ovom zadnjem Kolumbovom otkriću. Kako vi- 
djesmo, on je plovio obalom južne Amerike, a da se nije ni stavio. 
On ipak ne bijaše uvjeren o istini. U svojem dnevniku kaže do- 
slovce: ,Mislim, da je ova zemlja veliko kopno, za koje se 
dosle nije niznalo ničulo, a to sudim po velikoj mno- 
žini vode, što ju rijeke izlijevaju u more...... a ako je ovo 
kopno, stvar je zaista divna i čudna a biti će znamenita i u očima 
mudraca, jer ima rijeka, koje čine, da je morska voda slatka na 
četrdeset i osam lega daleko od obale.“ Da je Kolumb bio 
uvjeren, da se za ovu zemlju još nije znalo! Ali napojen, kao 
što je bio, kazivanjem starih pisaca, Marka Pola i mnijenjem To- 
scanellievim, on nije mogao vjerovati u taj nepoznati Novi Svijet, 
koji je samo letimice napomenuo; on je uvijek mislio, da je negdje | 
na istočnoj strani azijskoga kopna. Neki zaključci, što ih izvodi 
o Pariaškom zalivu napose, a o ovom putovanju uopće, pokazuju 
ga s jedne strana hladna motrioca prirodnih pojava, a s druge ga 
predočuju takovim pjesnikom, kojega je samo mogla poroditi nauka - 
onog doba. I prije nego se bijaše zaputio put neznana svijeta, na- 
gadjao je po raznim piscima o položaju raja zemaljskoga. Ne valja 
smetnuti s uma, da mnoge stvari, koje bi nam danas bile smiješne, 
onda su zapremale najbolje duhove. Raspravljalo se i nagadjalo se 
o mjestu, na kojem može biti ili na kojem je bio raj zemaljski. 
Jedni su ga stavljali u Palestinu, drugi u Mezopotamiju, treći u 
Armeniju, četvrti na Taprobanu, današnji Ceylon, peti na Sumatru, 
šesti na Kanarsko ostrvlje i dalje. Nego u svetom pismu stoji, 
da rijeka, koja teče rajem zemaljskim, dijeli se pak na četiri rijeke 
nazvane Phison, Gehon, Eufrat i Tigar; pak su s toga bili na ve- 
likoj muci, kako da to sve dovedu u sklad. Da se udovolji opisu, 
. najsmjelije ideje izbiše na površinu. Oni na primjer, te su ga po- 
mišljali negdje na ekvatoru, kazivali su, da Nil, pošto je prevalio 

Indijski ocean i popeo se na abisinske gore, dolazi napokon u 
Misir. Neki su pak nagadjali, da je sva prilika, da Nil prolazi 
plivajući Indijskim oceanom. Mnogi su tvrdili, da više nema raja 
zemaljskoga, jer da ga je potop uništio; a po tom da i rijeke, 


. koje su valjda promijenile svoj tok, ne mogu više onako teći, kao 


što to stoji u svetom pismu. Nego je sv. Augustin tvrdio, da po- 
stoji još u svoj svojoj krasoti, ali da čovjeku nije pristupan, jer 


oda je na nekoj velikoj gori, koja da ga je i spasla od potopa. 


Kolumb je znao za sva ova razna mišljenja i nagadjanja, pak 
i za druga, koja kratkoće radi nijesmo naveli. Putujući dakle put 
zapada, začudi ga promjena u moru, u zraku, u nebu i u magne- 
tičnoj deklinaciji. Smisli na misao, dodje do toga, da pomisli zemlju 
kao veliku krušku ili bolje kao kruglju, na kojoj se diže velika 
ogromna izbočina, a na toj izbočini da je raj zemaljski. On je po 
tom mislio, da sada plovi na više, da se uspinje, o čem ga je uvje- 
ravala promjena u magnetičnoj deklinaciji, pak i blagost podneblja 
nedaleko od obale, a napokon mast i ćud onih urodjenika. Bijaše čitao 
u nekoj knjizi, da je sv. Ambroz rekao, da je raj zemaljski negdje 
na istoku, na visokoj gori, s koje da se spušta velika rijeka sa tako 
jakim šumom, da su ljudi naokolo svi gluhi. Premda sveti Am- 
broz toga rekao nije, njemu je ipak bilo dosta, da je to čitao, pak 
je admah tako i rastumačio slatkoću vode u Pariaškom zalivu, one 
rijeke i one nagle struje, koje smo napomenuli. 

Kako smo vidjeli, admiral bijaše krenuo put Španjolske na 
10. marta g. 1495. Brat mu Bartolomije bijaše se dao odmah na 
posao, da sagradi tvrdju pokraj zlatnih rudnika, koju nazvaše 
zlatnom kulom, poradi zlata, što se našlo pomiješano s ka- 
menjem, kojim je bila sagradjena. Pak potraži i nadje shodno 
pristanište na ušću rijeke Ozeme nedaleko od prijestonice one 
kacike, koja se bijaše udala za Mihovila Diaza. Na bližnjem bre- 
žuljku podigne tvrdju, kojoj na uspomenu oca svoga nadjenu ime San 
Domingo (SL 44.). Iza ovoga krene znatnom vojskom da pokori 
kacika Behechia, koji jedini nije plaćao harača. Behechio je vladao 
Haraguom, onim krajem ostrva naime, koji se sterao na zapadu 
sve do rta Tiburonskoga. Kako smo vidjeli, ovaj je kacik bio brat 
Caonabovoj ženi Anacoani, koja poslije nesrećne sudbine muža 
svoga bijaše pribjegla k njemu u Haraguu. Adelantadu podje na 
susret i kacik i sestra mu. Što se kacik ovako sam predao bez 
otpora, misle neki, da je to po nagovoru i nastojanju lijepe i 

darovite Anacoane, koja bijaše uvidjela, da bi svaki otpor bio uza- 
ludan. Njezina slava kao pjesnikinja ne samo što bijaše prodrla u 
sve kolibe Haitskog ostrva, nego su joj se i sami Španjolci morali 


81. 44. Tvrdja «San Domingo». 


diviti. Ona primi i pozdravi adelantada i časnike dostojanstveno 
i ljubazno; njezino je kretanje bilo tako slobodno i tako dražesno, 
da su ovi ostali začudjeni, te morali ispovjediti, da uza sve gla- 

sove, koji su o njoj kolali, oni se takova šta nijesu nadali vidjeti. 
Pak podjoše u stan kacikov i posjedoše za gotov stol. Tu je 
bilo pripravljeno razne vrsti riba, voća i drugo. Bartolomije je sjedio 
uza Anacoanu. Njoj za volju okusi i neku vrst zmije (guana), koja . 
od onog dana postane i za Španjolce najtečnije jelo. 

Kacik je napinjao sve svoje sile, da što bolje ugodi Bartolo- 
miju i njegovim vojnicima. S toga je priredjivao zabavu za zabavom. 
Jednoga dana, na prostranoj nekoj poljani, dvije su oružane čete 
Indijanaca morale prestaviti bitku. Ali u brzo od šale dodje do 
zbilje. Stala tuča i vriska. Pade nekoliko mrtvih na veliku kaci- 
kovu zabavu. Krvna igra htijaše još i dalje potrajati, da nije ade- 
lantado zamolio, neka bi odmah prestala. 

Na veliko veselje Beheehiovo utanačiše harač u pamuku i 
lanu, jer u njegovoj državi zlata nije bilo, a bojao se, da ga Špa- 
njolci ne bi zahtijevali. 

Bartolomije se pak vrati u Izabelu, gdje nadje velik nered i 
veliko nezadovoljstvo. Hrane bijaše ponestalo; nije bilo nade, da 
je dodje tako brzo, a polja su ležala neobradjena, jer svak se 
mamio za suhim zlatom. Za drugo se niko nije ni brinuo. Kako 
smo u svoje vrijeme spomenuli, bilo je došlo u Novi Svijet dva- 
naest svećenika, da obraćaju narod na vjeru kršćansku, ali dva 
sama bijahu ostala, da vrše svoje uzvišeno zvanje. Ovi bijahu po 
imenu Romano Pana i Ivan Borgognoni, oba fratra, prvi reda 
sv. Jerolima, a drugi reda sv. Frane. Njihov je rad rodio dobrim plo- 
dom i bili bi uspjeli, da im nije kvarila posao razuzdanost i po- 
kvarenost samih Španjolaca. Narod ih je indijanski susretao s 
velikim počitanjem. Sam kacik Quarionex njima za ljubav govorio 
je dvaput na dan ,Oče naš“ i ,zdravu Mariju“. Fratri 
su se već bili počeli veseliti, da će pokrstiti možnoga kacika, a 
s njim i mnoštvo naroda, kad mu neki vidjeniji Španjolac zavede 
i otme najmiliju ženu. Uvrijedjen takim nedjelom, o kakovoj vjeri 
bijelih ljudi Quarionex više ni da čuje. Pobožni fratri, videći, da 
se uzalud muče, sagradiše crkvicu i otidoše, da drugamo siju riječ 
božju. Nakon malo, šest Indijanaca navalili na crkvu, porazbacali 
križ i svete slike. Prema španjolskim zakonima bijahu osudjeni 
na lomaču. ' 

Kad Indijanci vidjeli onako tešku kazan, kojoj pade žrtvom: 
ona šestorica, urotiše se, da će na dan plaćanja harača navaliti 
svi složno na Španjolce. Ali ih Bartolomije iznenadi i pohvata im 


174 


kacike sve do jednoga. Dva osudi na smrt, a ostale pusti slobodne. 
Pusti na slobodu i kacika Quarionexa, a kazni nepoštenog Špa- 
njolca, koji ga onako teško bijaše uvrijedio. ž 
' Bartolomije je budnim okom uredjivao posle naseobine, a 
zadavali su mu najveću brigu nezadovoljni elementi; izmedju kojih se 
isticao Frano Roldan, kojega Kolumb bijaše uzdigao, te napokon 
imenovao i velikim sucem otoka. Što je sve Roldan bio tako za- 
boravio, da je i kidisao na sam život brata mu Bartolomije. 
Kacik Behechio poslao medjutim ulaka, da je harač gotov. Barto- 
lomije krene odmah na put. Behechio ga dočeka sa druga trideset 
dva kacika njemu podložna. Doček je bio sjajan, a lijepa se Ana- 
coana osobito brinula, da bude i srdačan. Osim utanačena harača 
dobi Bartolomije i kruha od kasave, koliko je samo hotio. Pak 
Anacoana zaželi da pohodi karavelu, koja je bila došla da ukrca 
harač i darove. Kad se putem svratili u jednu njezinu kuću, položenu 
o sami, Španjolci su se samo morali čuditi, što sve nije znala naku- 
piti u svoj stan ova darovita indijanska kneginja. To je bio pravi 
muzej indijanske umjetnosti; tu bilo uz ostalo ljudskih kipova i 
svake vrste životinja izradjenih u ebanovini. Pošto karavela odje- 
drila put Izabele, Bartolomije obdari kacika, Anacoanu i glavna 
lica njihove pratnje i hoće da se oprosti. Ali ga Anacoana počela 
moliti, da ostane. Uvidi, da je kneginja zaljubljena, osobito onda, 
kad mu se ponudi, da će s njim ma kud otišao. Obeća joj, da će 
se do skora povratiti i tako je donekle umiri. 

Roldan je medjutim u Izabeli neprestano rovario i potajno 
bunio narod. Adelantado nadje na povratku gotovu bunu. A ne 
znajući joj zamašaja, jer Roldan bijaše već krenuo prama tvrdji 
Conception, pokuša da stvar umiri na lijepe. Ali uzalud, jer 
Roldan ne samo što bijaše privlačio na svoju stranu mnoge ka- 
cike, već je i snovao kako bi njega sama ulovio. Na 3. februara 
god. 1498. stignu u San Domingo dva broda krcata hranom ; stiže i 
kraljevski dekret, koji ga imenuje adelantadom. Na to Bartolo- 
mije izdade proglas, kojim oprašta buntovnicima svaki prekršaj, 
ako se samo odmah pokore. Ali Roldan ni da čuje. A bojeći se, 
da ga vojnici, ako doznadu za ponudjeno pomilovanje, ne bi osta- 
vili, uteče s njima u Haraguu, da ih tamo zabavi i još čvršće 
k sebi priveže razuzdanim i raskalašenim životom. 

Sad svi kaciki Vege Realske naumiše da navale iznenada na 
tvrdju Conception. Na čelo urodjenika postavi se ovaj put 

kacik Quarionex. Utanačiše, da će udariti složno na dan punog 
mjeseca. Nego za njihovu nesreću neki se kacik pomutio u ra- 
čunu i navalio prije vremena. Španjolci ga odbili i potukli i tako 
doznali za urotu. Nesrećni kacik utekao se k Quarionexu, koji ga 
umah dade smaknuti. Na ove vijesti Bartolomije pohiti k tvrdji, a 
Quarionex pribjegne u Ciguayske planine ka kaciku Mayobanexu, 
koji ga primi srdačno i obeća mu pomoć. Quarionex počne sada 
silaziti u ravno i napastovati ne samo Španjolce već i one Indi- 
jance, koji se bijahu odmetnuli. Adelantado odluči da traži nepri- 
jatelja u njegovoj kući. Sa devedeset momaka i sa nekoliko ko- 
njanika udari odvažno na šest tisuća Mayobanexovih vojnika i ha- 
metom ih potuče. Tako doprije do Cabrona, do Mayobanexove 
prijestonice. Posla mu ulake s nalogom, neka predade Quarionexa, 
jer da će mu inače izgorjeti sva sela i sve varoši. Ali Mayobanex 
odgovori: , Recite Španjolcima, da su zli, da su okrutni i tirani, 
da nose tudje i da su omašteni nevinom krvlju. Ja ne ću prija- 
teljstva sa takovim ljudima. Quarionex je dobar, prijatelj mi je, 
moj je gost; došao je k meni da traži utočište; obećao sam mu, 
da ću ga braniti. Ja ću svoju riječ održati.“ 

Ovakov je odgovor morao potresti dušom značajnoga adelan- 
tada, ali je hotio dobiti u ruke nevjernoga (Quarionexa. S toga 
dade odmah zapaliti selo, u kojem se nahodio; pak navali na oko- 
licu paleći i pustošeći, sve što bi mu se na putu namjerilo. Nakon 
toliko mjeseci borbe podje mu napokon za rukom, te ulovi oba 
kacika. : 

Namjerilo se medjutim, da je puki slučaj znatno pojačao broj 
Roldanovih pristaša. Ovaj je pašovao krasnom Haraguom, a njegovi 
ljudi plivali u raskošju i u bludu na veliku sablast onih mirnih 
urodjenika. Ona tri broda, što ih admiral bio poslao put otoka, 
zaneseni od struja pristali baš ondje, gdje se Roldan bijaše utaborio. 
Ovaj im najprije izmami na prijevaru znatan broj pušaka, praha i 
olova, a privabi napokon na svoju stranu i četrdeset oružanih ljudi, 
koje je Carvajal bio poslao krajem put San Dominga. 

XIV. 
Dogadjaji na Haitskom otoku poslije Kolumbova dolaska. — Buna traje i raz- 
vija se. — Prisiljeni ugovor s buntovnicima. — Ojeda dolazi na otok. — 
Novi nemiri. — Roldan postaje opeta admiralov privrženik. — Higuanota, kći 
Anacoanina. 


(Dao žalosne bile su prilike na Haitskom otoku, kad se 
Kolumb povratio sa Pariaškog zaliva. Izdade odmah proglas 
na narod, kojim je odobravao postupak i naredbe adelantadove, a 
osudjivao Roldana i njegove pristaše. Nego shrvan od bolesti i ža- 
lostan, što ga ove nenadane nezgode priječe, da pošalje adelantada, 
da nastavi otkrića, objelodani drugi proglas, kojim je maredjivao, 
da se stvar istraži, neka bi pak mogao izvijestiti Njihova Veličan- 
stva. Ovako radeći pružao je prigodu buntovnicima, da se oprav- 
daju. A znajući, da se mnogi naseljenici žele povratiti u domovinu 
i da kola glas, da je njegova krivnja, ako im to nije dopu- 
šteno, na 12. septembra g. 1498. dade proglasiti, da će što prije 
pet brodova krenuti put Španjolske, i da je svakomu, koji samo 
želi, slobodan povratak u domovinu. Dodje medjutim Carvajal jav- 
ljajući, da eto dolazi Roldan sa svima svojima, ne bi li se: došlo 
do kakove nagodbe. Ova vijest uznemiri admirala, jer se poboja, da. 
nije možda Roldan što gore zasnovao. Roldan odbi osorno admi- 
ralovu ponudu i doda, da nije došao da pita oproštenje nikomu, 
već da je došao, da pita oslobodjenje onih Indijanaca, koji su bili: 
na njegovoj strani; a da on može smrviti admirala, ako samo hoće. 

Vidi se, da je položaj* Kolumbov bio težak i pogibeljan. Do- 
stojanstvo mu nije dopuštalo, da se upušta u dalje dogovore. Na- 
redi s toga, neka bi se svi stanovnici San Dominga stavili pod 
oružje. Teško razočaranje u istinu, jer ih se odazvalo samo sedam- 
deset, a od ovih mogao je samo na četrdeset stalno računati. Po- 
koriti Roldana oružanom silom nije dakle bilo moguće. Da ne 

poveća broj buntovnika, na 18. oktobra oipremi ono pet brodova 
put Španjolske. U listu, što ga je ovom prigodom poslao kralje- 
vima, ispripovjedi potanko bunu i reče, da je sve ovo zlo došlo 
s toga, što se oteglo s odlaskom na treće putovanje. Molio je uz 
ostalo dozvolu, da naseljenici uzmognu još za dvije godine držati 
kao robove Indijance zarobljene u ratu, navodeći kao razlog običaj 
vremena. U drugom im je listu javljao učinjena otkrića, koja da 
će nastaviti, netom mu to dopuste poslovi naseobine. Roldan i 
drugovi mu poslaše takodjer listova znancima u domovini, punih 
dakako svakojakih kleveta proti admiralu i braći mu. | 

Uzalud je admiral nastojao da ublaži zlo, koje je točilo na- 
seobinu; uzalud je tražio da na lijepe umiri buntovnike. Što je on 
prijaznije s njima postupao, to su veći bivali njihovi zahtjevi, jer 
su znali, da ih silom ne može pokoriti. Na 21. novembra g. 1498., 
da otkloni gore zlo, morade potpisati ovaj ugovor: prvo, da će se 
Roldan i drugovi mu ukrcati u Haragui na dvije karavele i otići 
u Španjolsku; drugo, da će svakomu od njih biti podana svje- 
dodžba dobra ponašanja i da će svakomu biti namirena zaostala 
plaća; treće, da mogu povesti sa sobom stanovit broj robova; 


. četvrto napokon, da će biti namirena šteta svim onima, kojima su 


dobra bila zaplijenjena. Ali se dogodilo, da je vrijeme zadržalo 
brodove na putu put Harague, te jedan i oštetilo. Dok su ga po- 
pravljali, buntovnici se predomislili drugomu. Izjaviše od jedne, da 
ne će nikamo, da će ostati na otoku. Admiral medjutim obidje razne 
stanice, da vidi, što su sve bili pokvarili buntovnici i da po moguć- 
nosti popravi, pak stupi opeta s njima u dogovore. Došao medjutim 
odgovor na list, što ga je bio pisao proti Roldanu. Fonseca, ovaj 
krvni Kolumbov neprijatelj, otpisivao je dakle u ime kraljeva, da 
se o Roldanu ne može za sada ništa osuditi, jer da Njihova Ve- 
ličanstva hoće, da stvar bude prije pomno i svestrano ispitana. 
Kako se vidi, Kolumbovi su neprijatelji napokon uspijevali. Njemu 
ne preosta dakle drugo, već doći do ma bilo kakova ugovora s 


:* buntovnicima, prije nego ovi doznadu za kraljevski odgovor. Nego 


valja reći, da su bili ipak nešto doznali, jer admiral morade pri- 
stati i na ovaj ugovor: 
1. Da mogu poslati u Španjolsku retine svojih drugova 
s brodovima; što su u San Domingu. 
2. Da oni što ostaju, moraju dobiti zemljišta u mjesto za- 
ostale plaće. 
Carić: Kristof Kolumbo. 12 

3. Da će Kolumb odmah izdati proglas, kojim izjavljuje, da 
su neistinite i neosnovane sve tužbe proti Roldanu i njegovim 
ljudima. 

4. Da Roldan postaje opeta vrhovnim sucem svega otoka. 
Ovomu svemu bi još pridodano, da su buntovnici ovlašteni izvesti 
silom onu točku ugovora, kojoj bi se admiral poslije usprotivio, pak 
da i prvi ugovor ostaje u kreposti, u koliko se ovomu ne protivi. 
Ovo je sve admiral morao potpisati uz jedinu primjedbu, da na- 
redbe kraljeve, njegove i činovnika od njega imenovanih, moraju 
biti vršene. 

Netom se Roldan vidio uspostavljen u prvašnjoj časti, pri- 
nese admiralu osnovu u ime sto svojih bivših drugova, koji su pi- 
tali, da im dade u Haragui zemlje, koje su morali dobiti. Ipak 
podje admiralu za rukom rastrkati ih simo tamo po otoku. Da ih 
kako god pripitomi, ugovori sa nekoliko kacika, da će u mjesto 
harača davati onim Španjolcima nekoliko Indijanaca, neka im budu 
na ruku pri obradjivanju polja. Ovo je bio začetak neke vrste službe 
feudalne, koja dovede do tako zvanih dipartimientosa, to 
jest do diobe slobodnih Indijanaca na korist naseljenika. Ovo var- 
varsko pravo bi pak uvedeno u sve španjolske naseobine. 

Kad je admiral mislio, da je već vrijeme, da podje glavom u 
Španjolsku. da prinese kraljevima sve što se bilo dogodilo i kad . 
se već spravljao na put, eto glasa, da su negdje na otoku pristala 
četiri neznana broda. Ostane dakle, da vidi što je; a da po mo- 
gućnosti ukloni gore koje zlo, otpremi put Španjolske one dvije 
karavele, već pripravne za Roldanove pouzdanike i za one, koji su 
željeli da se povrate u domovinu. S njima posla vjerne svoje ča- 
snike Mihovila Ballestera i Garciu Barrantesa, neka bi ga branili 
na dvoru. 

Kad su karavele bile već zajedrile put Španjolske, dozna se, 
da su ona četiri neznana broda pristala nedaleko od Jacquemala 
i da im je glavnim zapovjednikom poznati Alonzo Ojeda. Kolumb 
se uzbuni i uznemiri na ovu vijest, jer je svakako nešto značilo, 
ako Ojeda dolazi kradimice na otok. Posumnja odmah, da kraljevi 
nijesu održali svoja obećanja, da su možda. povrijedili sklopljeni 
ugovor. Proti Ojedi valjalo je poslati čovjeka odvažna i lukava. 
Adelantado bijaše otišao u Ciguayske planine, da pokori one pobu- 
njene urodjenike, pak ne preostade nego da se posao povjeri samomu 
Roldanu. Stvar je bila pogibeljna, jer se moglo lako dogoditi, da 

se Roldan sporazumije s Ojedom. Nego čemu se čovjek ne bi bio 
nadao, Roldan se podnese kao pošten čovjek, što se može time 
tumačiti, da mu je sad bilo samo do toga, da zakonito održi bo- 
gastvo, koje bijaše nezakonito stekao. Krene dakle na put na 29. 
septembra g. 1499. sa dvije karavele. Ojeda mu izjavi, da nema 
neprijateljskih namjera, da ga je sama nevolja nagnala na otok, 
jer da bijaše ostao bez hrane, a da će svakako u San Domingo, 
da pozdravi admirala. Reče mu još, a ovo u ispovjedno ime, da je 
admiral pao u nemilost i da će mu do malo biti oduzeta svaka 
zapovijed. Ojeda je zaista imao sa sobom prijepis svih pisama, što 
ih Kolumb bio poslao kraljevima o svom putu u Pariaški zaliv, a 
to preko Fonsece, koji bijaše dao Ojedi pismenu dozvolu, da 
može ići u zapad, da traži nove zemlje; a da bi nekako pokrio 
nedjelo, a ujedno dao Kolumbu težak udarac, Ojedi nije bilo do- 
pušteno, da se takne ma koje zemlje portugiške, a niti zemalja, što 
ih Kolumb bijaše otkrio prije g. 1495. Ojeda bijaše ostavio Špa- 
njolsku maja mjeseca g.-1499., te pristao u Novi Svijet dvije sto- 
tine lega daleko od Orinoka; podje Pariaškim zalivom, te ploveći 
sjevernom obalom otkri zaliv Venezuelski. Ovo je sve admiral samo 
poslije doznao; ali je već i sad bio uvjeren, da su _mu u Španjolskoj 
bili počeli kršiti povlastice. Čekao je Ojedu, da mu stvar razjasni, ali 
ovaj podje sa svojim brodovima u Haraguu, gdje se uroti sa neg- 
dašnjim Roldanovim drugovima, s namjerom da navali na San Do- 
mingo. Admiral upravi onamo Roldana. Oba lukava, oba bez obraza, 
nastojahu sada, kako bi jedan drugoga prevarili. Roldan napok on 
nadmudrio Ojedu i prisilio ga, da ostavi otok. 

Još se ne bili utišali svi ovi nemiri, kad eto novih izvora 
neredu a i prolijevanju krvi. Nije bilo davno, što je bio došao na 
otok Don Fernando Gvevara, rodjak Adrianu Moxici, negdašnjemu 
Roldanovu drugu. Ali poradi raskalašena života, što ga je bio počeo 
voditi, admiral ga progna s otoka i posla ga u Haraguu, neka bi 
se ukrcao na koji od Ojedovih brodova; ali ne dodje na vrijeme. 
Roldan, s prijateljstva prema Moxici, primi ga ljubazno i dopusti 
mu, da se nastani u Cahaysku pokrajinu. Quevara podje jednom u 
Haraguu k Anacoani, Caonabovoj udovici u pohode. Ova ga primi 
u kuću kao gosta. Bila u Anacoane lijepa i mlada kći, po imenu 
Higuanota, u koju se on u brzo zaljubi. Mlada djevojčica odvratila 
ljubav, a majka pristala, ne znajući za pokvareno i raskalašeno nje- 


govo življenje. Kad Roldan za ovo doznao, a ne sluteći dobro, na- 
* 


180 


redi mu, neka se kani poštene djevojčice i neka se povrati na svoje 
mjesto. Quevara ga stao moliti, neka se ne protivi, jer da su mu 
namjere poštene, da će djevojku vjenčati zali mu Roldan nije vje- 
rovao, te ponovi zapovijed. Quevara se pokori i otide; ali ne pro- 
djoše tri dana, eto ga opeta u kući Anacoane. Kad mu Roldan 
poručio, da će ga javiti i tužiti admiralu, Guevara ne samo što mu 
odvrati osorno, već se i uroti sa nekoliko drugova, da ga smakne. 
Ali Roldan bijaše hitriji. Dade ga uhvatiti u samoj Anacoaninoj 
kući, ujedno sa još sedam mu drugova. Moxica, videći, da mu zlo- 
stavljaju rodjaka, uzbuni se, te s jakom četom hoće da ga oslo- 
bodi i da smakne prije Roldana, pak admirala. Roldan hitriji i ovaj 
put od svoga neprijatelja, samo je vrebao na njegove korake. Jedne 
noći iznenadi ga i uhvati ga, Javi stvar admiralu, koji mu odvrati, 
. neka ga kazni po zakonu. Roldan ga osudi na smrt. Kad Moxica 
vidio, da su mu časovi izbrojeni, zakloni se uz skut ispovjedniku, 
koji ga je s Bogom morao namiriti, te nikad na kraj. Roldan mu ' 
naredi, neka se trsi, neka dovrši ispovijed. A kad vidio, da još 
oteže, dade ga baciti kuli niz bedeme. Ovaj čin pripisuju neki pisci 
samomu admiralu, ali u listu, što ga je napisao u ono vrijeme In- 
- fantovoj dojilji, stoji ovo: ,Alead (Roldan) ga uhvati sa nekoliko 
drugova, i istina je, da ga je osudio, premda ga na to ja nijesam bio 
ovlastio.“ — Pak se Roldan dade u potjere za ostalim buntovni- 
cima; on i adelantado podjoše za njima u Haraguu. Ovako bi uti- 
šana i ova buna i napokon ' povraćen toliko žudjeni mir na otoku. 
Sad je Kolumb nakon toliko nemira, mana i pogibli mogao na- 
pokon slovodno odahnuti, 

Spletke na dvoru protiva Kolumba. — Fonseca. — Kraljevski listovi. — Bo- 

badilla dolazi u San Domingo. — Sramotno postupanje protiva Kolumba. — 

Kolumb i braća mu dolaze okovani u Cadix na 20. novembra godine 1500, — 
Odjek u Španjolskoj. — Kolumb na dvoru. 

DE je Kolumb nastojao da uredi odnošaje na otoku, nepri- 

*  jatelji mu bili su gotovo opsadili dvor i svalili ga napokon 
u nemilost. K ovomu su mnogo bili doprinijeli mnogobrojni neza- 
dovoljnici, koji su se vraćali u domovinu praznih ruku, srditi i 
kivni na admirala, što se nijesu bili obogatili. Zloglasni Fonseca 
samo je pirio oganj; a njemu za volju još je više tužaba do- 
lazilo na dvor. Znao je i ustegnuti plaću po kojem mornaru, koji 


se bijaše povratio, samo da hueka proti Kolumbu, samo da je više 


ljudi, koji viču proti njegovoj upravi. ' 

Ferdinand se bijaše odavna pokajao, što je bio podijelio Ko- 
lumbu toliko povlastica i tolike časti. Ovo ga je sada još više uzne- 
mirivalo, osobito s razloga, što država nije crpla one koristi, 
kojoj se nadao. I sama Izabela dodje do toga da posumnja, ako ne u 
poštenje, a ono barem u sposobnost admiralovu, kao upravitelja. 
Sami listovi Kolumbovi predočivali su kao. žalosno i tužno stanje 
naseobine. Njegov prijedlog, da se dopusti još za dvije godine robo- 


“vanje urodjenika, ozlovolji kraljicu u velike; a molba, da mu se 


pošalje valjana čovjeka za suca, dodje dobro Ferdinandu, koji je 
odavna snovao, kako bi poslao onamo pouzdanu osobu i do potrebe 
joj povjerio upravu otoka. Još je s pramaljeća god. 1499. dvor bio 
odlučio poslati posebna povjerenika. Izbor pade na dvorskoga ča- 
snika Don F. Bobadillu, Fonšecova prijatelja i privrženika. Kraljevi 
su mu ovako naredjivali u pismu od 21. marta g. 1499.: ,Zapo- 
vijedamo Vam, da stvar raspitate, da razvidite, koji su oni, te su 

se pobunili proti admiralu i za što; što su ukrali i koje su 
zločine još počinili. Istražit ćete sve potankosti, a pošto dovršite 
istragu i raspoznate istinu, uzapit ćete krivce ma koji oni bili i 
zaplijenit ćete im sva dobra; postupat ćete proti njima bili oni pri- 
sutni, bili oni odsutni i pedepsat ćete ih, kako su zaslužili.“ Nadalje 
su mu nalagali, neka do potrebe zahtijeva pomoć od admirala. 
Ovaj je list potpuno odgovarao molbi Kolumbovoj, upravljenoj 
kraljevima oktobra mjeseca g. 1498. Njegovim neprijateljima nije 
dakako mogao biti po ćudi, te oni uznastoj i spletkari, neka bi 
Bobadilla imao slobodnije ruke. Da su klevete samo malo po malo 
prodirale, dokazom su druga dva pisma od dne 21. maja iste go- 
dine. Jedno imenuje Bobadillu vrhovnim upraviteljem otoka, s na- 
logom na sve naseljenike, da ga moraju slušati bez prigovora. 
Kolumb u ovom pismu nije ni spomenut. Drugo pismo naredjuje 
Kolumbu i braći mu, da moraju predati u ruke Bobadilline tvrdje, 
brodove, oružje i sve napokon što kraljevima pripada, pod prijetnjom 
kazni uporabive protiva onih, koji se ne pokoravaju kraljevskim 
naredbama. Četvrto pismo napokon, od 26. istoga mjeseca, glasilo 
je ovako: ,Don K. Kolumbu, našemu admiralu Oceana: Zapovjedili 
smo komendaturu F. Bobadilli, nosiocu ovoga lista, neka Vam nešto 
reče u naše ime; molimo Vas, da mu vjerujete što Vam bude kazao, 
a prama tomu da se i vladate.“ Dadoše napokon Bobadilli bijelih 
listova sa kraljevskim potpisom, da ih ispunja po volji. ' 
Kako se vidi, Bobadilla je mogao raspolagati i sa samim 
Kolumbovim životom, pak valja misliti, da su kraljevi gojili prema 
njemu slijepo pouzdanje. Reklo bi se medjutim, da se povjerenik 
mogao služiti drugim i trećim listom samo u slučaju, kad bi bila 
dokazana krivnja Kolumba i braće mu. Pak ako je kraljica pristala, 
da se Bobadilli podijeli tolika vlast, pristala je s jedne strane s uvje- 
renjem, da je ne će zlorabiti, a s druge u nadi, da su neredu 
krivi buntovnici i da do mrskih i odurnih koraka proti admiralu 
ne će ni doći. A reklo bi se, da se kraljica svedjer protivila ovako: 
skrajnim sredstvima protiva muža toliko zaslužna, pak da je ovo i 
razlog, što odlazak Bobadillin nije odmah slijedio. Nego kad došli 
u Španjolsku Roldanovi drugovi sa toliko robova, izmedju kojih i 
nekoliko kćeri kacika, nasta vika proti admiralu, kako je to mogao 
dopustiti. Ballester i Barrantes bijahu donijeli admiralovo pismo, 
koje je sve tumačilo; oni su sami dokazivali admiralovu nevinost. 
Ali uzalud. Neprijatelji mu bili su mnogobrojni i jaki. I u ovom 

pismu, za svoju nesreću, govorio je o potrebi, da se još za koje 
vrijeme uzdrži ropstvo na otoku, premda je znao, da se Izabela 
tomu odlučno protivi. 

Bobadilla se dakle otputi sa dva broda put Novoga Svijeta 
oko polovice jula mjeseca g. 1500. i doplovi u San Domingo na 
23. augusta. Pošto se usidriše, ostane on na brodu, da tu prima tužbe 
i žaobe nemirnjaka i nezadovoljnika, sve samih Kolumbovih nepri- 
jatelja. On po tom osudi odmah, da je kriv. Sutradan sadje na 
kraj sa svom momčadi i podje u crkvu, da sluša svetu misu. Ad- 
miral bijaše u Vegi Realskoj, a adelantado i Roldan u Haragui, 
da hvataju buntovnike, koji onamo bijahu pribjegli. Diego je bio 
u San Domingu i desio se u crkvi ujedno s Bobadillom. Nakon 
svršena obreda dade Bobadilla pročitati prvi patentni list od 21. 
marta, kojim je bio ovlašten, da vodi istragu o buni, te naredi 
Don Diegu, da mu predade odmah u ruke Quevaru i druge uznike. 
Ali se Diego usprotivi i reče, da to ne može učiniti bez znanja 
admiralova i zamoli ga, neka bi mu dao prijepis onoga lista, da mu 
ga pošalje. Bobadilla odvrati, da ne da prijepisa i da će vidjeti, ako 
možda ne će biti poslušan ni kao upravitelj otoka. 

Sutra u jutro podje opeta u crkvu i dade pročitati drugo kra- 
ljevsko pismo, koje ga je postavljalo za vrhovnog upravitelja svih 
otoka i zemalja Novoga Svijeta. Položi običajnu prisegu i naredi, 
neka bi se zaprisegli i svi prisutni. Pak po drugi put zapita, neka 
bi mu predali uznike. Diego i admiralovi privrženici odvratiše opeta, 
da to ne mogu učiniti bez admiralove dozvole. Bobadilla uvrijedjen 
i razjaren izvadi tada i treće pismo, u kojem su kraljevi naredji- 
vali Kolumbu i braći mu, neka predadu u ruke Bobadilline sve 
tvrdje, sve oružje, sve napokon, što je kruni pripadalo. A da bi 
zadobio svjetinu, koja je to sve začudjeno gledala, dade pročitati i 
neki dodatak k pismu, kojim su kraljevi zapovijedali, da moraju 
odmah biti namirene sve zaostale plaće. Pak naredi po treći put 
Don Diegu, neka mu predade uznike. Ali Don Diego odvrati po 
treći put, da ne može. Isto odgovori i Mihovio Diaz, koji je zapo- 
vijedao tvrdjom, u kojoj su bili zatvoreni. Bobadilla, kivan i srdit, 
sakupi koliko je ljudi mogao i navali na tvrdju. Vrata se raskli- 
mala i razbila pod prvim udarcima, a on oslobodivši zatvorenike 


-predade ih Ivanu Espinosi, da ih čuva. A kao da mu sve ovo na- 


silje nije bilo dosta, podje u stan admiralov i zaplijeni sve, što je 
našao, sve do samih mu privatnih listova. Bilo tu komada od zlata 

velikih kao jaje; bilo tu mnogo toga, što je za admirala otišlo izgub- 
ljeno za uvijek, ,Ali što me najviše muči“, pisao je onom prigodom, 

»to su one karte, koje bi bile najbolje dokazale moju nevinost, ali 
koje je baš zato zatajao“. : 

Bobadilla, koji je već bio zagazio am putem, rije se znao 
zaustaviti. Da još bolje omili svjetini, koja je njegovu nedjelu po- 
vladjivala, i da se pokaže pravim osloboditeljem od Kolumbova 
tiranstva, proglasi, da je za dvadeset godina dopušteno svakomu 
kupiti i kopati zlato uz samu desetinu za krunu u mjesto trećine 
kao do sada. Premda još admirala ne bijaše ni vidio ni čuo, javno 
se hvalio, da: će ga okovana poslati u Španjolsku. 

Kad Kolumb dočuo, što se sve dogadja, pomisli, da je kakav 
pustolov navalio na otok. Zaputi se put San Dominga i sustavi 
se u Bonao, da s bližega promatra dogadjaje. Tu dodje u isto 
doba i neki Alead, da proglasi kraljevske listove, po kojima se 
svatko morao pokoriti Bobadilli, kao upravitelju otoka. Sad Ko- 
lumb nije mogao više sumnjati o istini; sad je bio uvjeren, da su 
njegovi neprijatelji bili pobijedili, da ga je kraljica bila zapustila. 
Tješila ga jedino nada, da je kraljevski povjerenik možda i preko- 


račio granice svoje punomoći. Ne znajući, što da učini, a želeći od- | 


straniti bar donekle teški udarac, pisa Bobadilli, moleći ga, da se 
ustrpi, da će ostaviti do skoro otok i predati mu zapovijed. Molio 
ga je ujedno, neka bi odgodio za sada svoje odredbe, što se tiče 
kopanja zlata. Ali ga Bobadilla nije udostojio odgovora. Da bi do- 
nekle odstranio štetu, koja bi takim sloboštinama bila nanesena dr- 
žavi, izdade proglas, u kojem je kazivao, da Bobadilla ne može 
imati toliko vlasti, jer da je vlast, što su ju njemu kraljevi podi- 
jelili, svakako veća, jer je vjekovita i koje da ga ne može lišiti Bo- 
badilla, kao što ga ni Aguado nije bio lišio. 

Vidi se odavle, da Kolumb nije još bio posve shvatio svoj 
položaj. Uvidi golu istinu tek na 7. septembra na večer, kad mu pre- 
dadoše list od 26. maja g. 1499., u kojem su mu naredjivali, neka 
bi vjerovao Bobadilli i neka. bi ga slušao. Oni, što mu list uručiše, 
uručiše mu i zapovijed sa strane povjerenika, neka bi odmah došao 
u San Domingo. Nije bilo kud, sve je bilo jasno. Posluša i otiđe. 

Kad Bobadilla doznao, da Kolumb dolazi, dade uhvatiti Diega, 
te ga okovana baci na dno neke karavele. Sazove pak sve 
svoje ljude pod oružje, da dočeka Kolumba, bojeći se tobož, da 
ovaj ne sakupi urodjenike na svoju obranu i da ne pokuša pobu- 

niti narod. Ali Kolumb dodje gotovo sam. Bobadilla ga dade odmah 
uhvatiti s nalogom, da ga okovana bace na dno tvrdje (sl. 45.). 
Tolika drskost rastuži i najkivnije Kolumbove neprijatelje. Svi uz- 
makoše stideći se staviti ruke na sijedoga starca, na čovjeka, ko- 
jemu je vas svijet, a osobito Španjolska bila toliko dužna. Nadje 
se ipak jedan a to neki poslužnik admiralov. ,To bijaše“, govori 
Las Casas, ,neki bezočni i bezobrazni kuhač, koji radosno i veselo 
okova svoga gospodara, kao da mu je zgotovio koje izvrsno jelo. Ja 
sam poznavao toga nesrećnika, mislim, da se zvao Espinosa“. Ade- 
lantado bijaše još svedjer negdje po otoku. Bobadilla se poboja, da 
ne bi navalio na San Domingo, 
da oslobodi i da osveti braću. 
Zato pošalje k admiralu, moleći 
ga, neka bi mu pisao, da se 
mirno povrati u San Domingo. 
Admiral posluša i pisa bratu, 
koji dodje; a Bobadilla ga dade 
uhvatiti i zatvoriti. Bobadilla 
nije hotio da vidi ni jednoga 
brata, ni drugoga ni trećega. 
A da bi im što teže dao oćutiti 
zlu sudbinu, zabrani svako op- 
ćenje medju njima i ne dopusti 
nikomu, da ih pohodi. Nastavi 
pak istragu, primajući kao isti- 
nite najbedastije i najnevjero- 
vatnije potvore. Dok su uz ostalo 


jedni tvrdili i prisezali, da je Sl. 45. Kolumbova tamnica u Ban 
Domingu. 

navlaš mučio i, progonio Indi- 
jance, samo da ih pobunjene može loviti i prodavati, drugi su pri- 
sezali i tvrdili, da ih miluje i potpomaže, neka bi bili uz njega, 
kad se podigne protiva kraljeva. Bobadilla je sve pomno bilježio, 
srećan i zadovoljan, da može prikazati kruni tako nepobitnih do- 
kara o admiralovoj krivnji. Tužni je Kolumb medjutim čamio u 
zatvoru, a fukara halabučila naokolo i rugala mu se, samo da bolje 
ugodi Bobadilli, koji je za to sve znao i tim se nasladjivao. ,Ja“, 
piše Kolumb, ,nijesam mogao nikao govoriti s Bobadillom, koji 
nije nikomu hotio dopustiti, da sa mnom progovori; i prisežem, da 
ne mogu doseći razloga, zašto sam zatvoren.... Bijah uhvaćen 

ujedno s braćom, bijah okovan teškim verigama i bačen na dno 
broda, gotovo nag, sramotno zlostavljen, a sve to bez preslušaja, 
bez osude... .“ nod 

Kad je Bobadilla mislio, da je sakupio dovoljan broj dokaza, 
da admirala i braću mu uzmognu pak osuditi, odluči da ih otpremi 
put Španjolske. Povjeri ih Alonzu Villeju, s nalogom, da ih predade 
u Fonsecine ruke. Ovaj nalog dovoljno dokazuje, da je Bobadilla 
radio po Fonsecinu naputku. Nego Villejo bio mladić plemenita 
srca, skladan i značajan, pak je prama admiralu i postupao, kako 
je samo bolje mogao. Las Casas pripovijeda, da ga je lično po- 
znavao, i da mu je kazivao ove potankosti. Kad Vellejo ušao u 
tamnicu admiralovu, da ga povede na brod, nadje ga potištena, 
shrvana i ueviljena. Bojao se, da će poginuti prije, nego se bude 
mogao obraniti od toliko teških osvada, te da će tako možda osta- 
viti potamnjeno svoje ime. Videći mladića gdje dolazi s jednim 
oružnikom, pomisli, da ga vode na stratište. Vas tužan i zabrinut 
upita: ,Villejo, kamo me vodite?“ — ,Na brod, gospodine, da se 
ukreamo.“ — ,Da se ukreamo? Je li istina to, što mi govorite?“ 
— ,Poštena riječ, gospodine, istina je.“ 

Na ove riječi zaiskre_ mu oči od radosti. Sad se mogao na- 
dati, da će pravda ipak pobijediti. Brodovi krenuše put Španjolske 
u početak oktobra. Villejo htijaše putem da mu raskuje okove, 
ali se on usprotivi. ,Ne“, reče Kolumb, ,hvala Vam na vašoj do- 
broti, ali ne mogu da na to pristanem. Njihova su mi Veličanstva 
pismeno naredila, da se moram pokoriti i da moram učiniti sve, 
što mi Bobadilla bude naredio u njihovo ime; u njihovo me je 
ime okovao u verige, a ja ću ih nositi, sve dok kralj i kraljica ne 
zapovjede, da mi ih dignu. A čuvat ću ih kao spomen nagrade, po- 
dijeljene mi za moje zasluge.“ 

U zadnje doba mnogo se toga napisalo na opravdanje kra- 
ljeva španjolskih, ali je svakako sramotno i po Španjolsku i po 
njezine vladare, da je Kolumb bio doveden okovan iz zemlje, koju 
je bio otkrio. Jer ako su bili i povjerovali njegovim neprijateljima, 
ako su ga po tom htjeli i odstraniti i lišiti ga zapovijedi, nijesu 
smjeli nikad zaboraviti, što je on sve bio uradio za krunu. Bilo je 
lasno pozvati ga natrag pod bilo kojom izlikom, a ne pustiti ga 
sramotno na milost i nemilost bahatu i nadutu neprijatelju. Imali su 
dovoljnih dokaza, da mu je Fonseca smrtni neprijatelj, a ipak su po- 
slovi Novoga Svijeta bili njemu uvijek povjereni. Da su kraljevi htjeli 

obuzdati ma u čem Bobadillu, ne bi mu bili dali toliko bijelih li- 
stova, neka ih ispunja po volji. Nije bez prijekora ni sama ple- 
menita Izabela, jer je svakako nepojmljivo, što se ona protivila 
ropstvu gotovo u toliko samo, u koliko ga je Kolumb predlagao. 
Jer samih pet mjeseci prije, nego što su ga okovana doveli u Špa- 
njolsku, kraljica je potpisala u Sevilji ugovor s Rodrigom Ba- 
stidas, koji se spremao na put u Novi Svijet, u kojem je ugovoru 
bilo ustanovljeno, da će četvrti dio roblja, što dovede,. pripasti 


kruni. Niko nije ma u čem smetao Ojedi, da javno prodaje robove, 


koje bijaše doveo baš iz Novoga Svijeta. Pak je i sama kraljica odlu- 
kom od 30. oktobra g. 1580. dopuštala svojim podanicima, da robe 
i da zasužnjuju Karaibe. Nego valja reći, da su kraljevima bile 
sad teške velike povlastice, koje mu bijahu podijelili, jer se tako je- 
dino mogu tumačiti sva njihova protuslovja a i sve gorčine, koje je do 
zadnjega časa morao ispiti. A kao što je povijest zabilježila blago- 
darnu Izabelinu ruku, koja je doprinijela k izvedenju velike njegove 
osnove, tako one verige pripovijedaju muče o španjolskoj neza- 
hvalnosti. 

Karavele s uznicima pristaše u Cadix je 20. novembra g. 
1500. Odmah se prosuo glas, da na jednoj čami okovan. otkrilac 
Novoga Svijeta. Niko ne bi bio pomislio, da će se u zemlji, u 
kojoj je Kolumb brojio toliko neprijatelja, tako nemilo dojmiti nje- 
gova žalosna sudbina. Sva Španjolska kao jedna duša zgrozi se na 
takovo nedjelo. I u prostoj svjetini, u onoj naime, koja sudi ljudska 
djela po odmjerenoj nagradi sa strane mogućnika, nasta iznenadan 
preokret. Progonstvo bijaše doseglo vrhunac; bezobraznost i drskost 
bijaše u toliko zaslijepila nenavidost, da se priroda sama morala 
osvetiti. Pak ono čustvo užasa, o kojem govore povjesničari, da je 
dvor bilo obuzelo, nije valjda bilo drugo već grižnja savjesti, koju 
nije bilo lako ugušiti, jer je sva Španjolska bila odmah osudila 
sramotno nedjelo. Ako je Ferdinand dao odmah nalog, da se uz- 
nici puste na slobodu, to je valjda bilo s toga, što je ćutio, da 
mu dostojanstvo krune nalaže, da se opere pred svijetom, da se 
opravda pred povijesti, koja i okrunjenim glavama neumitno sudi. 

Kolumb je znao, da su kraljevi prvi uzročni, što ga vode 
okovana iz zemlje, koju on, niko drugi nego on, bijaše dao Špa- 
njolskoj. Što je i razlog, da kraljevima nije ni pisao. Dobrotom . 
Villejevom i kapetana karavele Andrije Martina posla poduži list 
na ruke bivše Infantove dojilje, Ivanice della Torre. U ovom se 

lista tuži bez pritajivanja na nepravdu, koja mu je bila učinjena 
i na nečovječno postupanje Bobadillino. Pak uz ostalo kaže do- 
slovce: ,Došao sam, da služim ovim knezovima s najvećom oda- 
nošću i iskazao sam im još nečuvenih usluga. Bog me izabrao po- 
slanikom u neznano nebo i u neznanu zemlju. Svi su sumnjali, ali 
Bog dade kraljici, mojoj gospodarici, razum i podijeli joj potrebitu 
odvažnost, te kao odabranoj kćeri dade joj u miraz Novi Svijet 

. A sada evo padoh tako nisko, da nema duše, od najuzviše- 
nije do najmanje, da ne traži kako bi me vrijedjala; ali će osva- 
nuti dan, ako ushoće Bog, da će se ovo pripovijedati po svijetu i 
bit će sramotni i prokleti moji klevetnici. Da sam orobio Indije i 
da sam ih dao Maurima, ne bi u Španjolskoj bilo veće mržnje 
protiva mene ..... Nijesu me mogli gore uvrijediti, nego što kad ' 
su poslali čovjeka, koji je znao, da ako me ozloglasi, da će sam 
postati upraviteljem otoka ...... Bog je pravedan, pak će se sve 
doznati, što se dogodilo, zašto i kako....... Pogrješke, koje 
sam mogao počiniti, nijesu potekle od zle namjere, i mislim, da će 
Njihova Veličanstva vjerovati ono, što kažem; nego ujedno znam 
i vidim, da su oni milostivi prema onima, koji ih neiskreno služe. 


Mislim i držim, da će prama meni biti blaži... .. Oni će sve po- 
staviti na mjerila, kako govori Sveto Pismo, da će na sudnji > ' 
biti učinjeno i zla i dobra...... £ 


List pak dovršuje ovako: ,Bog naš gospodar ostaje u svojoj 
mudrosti i mogućnosti, te posebnim načinom kazni nezahvalnost.“ 

Kraljevi dakle, prisiljeni valjda javnim mnijenjem, osudiše 
Bobadillino postupanje, pak ne samo da narediše, neka uznici budu 
pušteni na slobodu, već i pisaše Kolumbu, živo žaleći nemili do- 
gadjaj. U isto doba narediše, neka mu odmah bude isplaćeno dvije 
tisuće dukata, da uzmogne doći na dvor, kako se dolikuje njegovu 
položaju. Ovo sve dakako dodje kao melem na rastuženo mu srce. 
Naruči odmah odijelo i na 17. decembra podje na dvor uz sjajnu 
pratnju. Kažu povjesničari, da su kraljicu oblile suze, kad ga je 
ugledala. Sama ledena Ferdinandova duša morala se ganuti, videći 
pred sobom čovjeka, koji: bijaše toliko povećao sjaj njegove 
krune a kojega ipak bijaše tako duboko uvrijedio. A što se moralo 
zbivati u Kolumbovoj duši? Ganut i uzbunjen pade na koljena, 
zaj6ca se i nije riječi mogao da progovori. Kraljevi ga podigoše, 
uvjeravajući ga o svojoj ljubavi i milosti. Na Bobadilline klevete 


—- = 


+e. 


a ——_ 


18 


nije se više niko ni obazirao, dapače bi odlučeno pozvati ga na- 


trag i činiti ga, da odgovara za zloglasno nedjelo. Nego sve ovo 


Kolumbu nije moglo biti dosta. Znao je, da su mu kraljevi bili 
oduzeli naslov potkralja; znao je, da pusta obećanja ne vrijede, pak 
napisa podužu spomenicu i predade je državnomu savjetu, ne bi 
li se dokopao onoga, što mu je nepravedno bilo oduzeto. Plemenite 
nakane Izabeline, u koliko nijesu bile oslabljene od tančina Ferdi- 
nandove politike, bile su valjda iskrene, ali koja korist, kad njezin 
duh .nije mogao uvijek bditi nad Kolumbovom sudbinom, niti 
odstraniti one udarce, koje mu je nezahvalnost Španjolska: bila na- 
mijenila. ' 

Drugi savremeni putnici. — Ivan i Sebastijan Caboto. — Braća Cortereal. — 
Gama i otkriće Istočne Indije. — Cabral i otkriće Brazila. — Ojeda. — Ame- 
rigo Vespucci. — Pedro Alonzo Nino iz Moguera. — Vincente Yanez Pinzon. 
— Diego di Lepe. — Rodrigo Bastidas. — Vespucci i njegova zadnja pu- 
tovanja. 

a se bolje shvati nezahvalnost Španjolske prama Kolumbu, 
7 red nam je navesti u kratko neke suvremene dogadjaje, 
koji su utjecali na Ferdinandovu politiku. Vijest o otkriću novih 
zemalja na zapadu začudi čitavi svijet, a osobito se za nju zani- 
mali narodi pomorski. Još prije, Engleska je bila obećala svoju 
potporu Bartolomiju Kolumbu, ali kako vidjesmo, veliko djelo bilo 
je već izvedeno. Tada ova država podupre Ivana Cabota, rodom 
Genueza. Ovaj se godine 1461. bio preselio u Mletke, te postao 
mletačkim gradjaninom. Nekud okolo g. 1490. podje sa svoja tri 
sina, Ludvikom, Sebastijanom i Santom u Englesku, i nastani se u 
Bristolu, tada najvažnijoj engleskoj luci. Reklo bi se, daje on prvi 
naputio Bristolske trgovce, koji g. 1491. poslaše jedan brod put 
onih nepoznatih otoka, kojima su geografi, kako smo vidjeli, ispu- 
njali praznine na Atlantiku. Ovaka su putovanja do g. 1496. pred- 
uzimali samo privatni poduzetnici, kad na 5. marta rečene godine 
bi izdana kraljevska naredba, koja je porodici Cabotovoj davala 
povlasticu, da može preduzimati slične pothvate, koje je pak i 
država sama na svoju ruku preduzimala. Ivan Cabot krene na put 
maja mjeseca god. 1497. i na Ivanj-dan namjeri se na neku zemlju, 
valjda na Labrador. Ploveći uskraj, put sjevero-zapada, naidje na 
mnoštvo leda, koje ga prisili na povratak. Ova vijest obradova 
Bristolske pomorce, a sačuvao joj se trag u nekoj bilješci kraljev- 
skih računa, gdje je bilo upisano deset lira šterlina nagrade onomu, 
koji bijaše otkrio ,novi otok“. Odmah slijedeće godine Cabot se 

stavi opeta na put sa pet ili sa šest karavela, uz kukavnu pripomoć 
od samih sto i deset lira sa strane krune. Ne zna se za uspjeh 
ovoga putovanja, ali po karti Ivana de la Cosa, nacrtanoj god. 1500., 
reklo bi se, da je Cabot bio dopro nekud do rta Hatteras. Sin mu 
Sebastijan nastavi očeva putovanja, ali se o njima znade veoma 
malo. U ljetopisu Roberta Fabiansa stoji, da je (valjda g. 1503.) 
jednom bio krenuo put sjeverozapada, te donio sa sobom nekoliko 
divljaka, koji da su jeli sirovo meso. 

Portugizi, da bi po mogućnosti nadoknadili ono, što su s Ko- 
lumbom bili izgubili, otpremiše neke putnike put sjeverozapada, 
ne bi li ga pretekli na putu do Indije. Prvi pothvat, koji bijaše 
povjeren Gasparu Corterealu, ostane bezuspješan, ali na drugom 
putu, naime g. 1500. prispije srećno na obale Labradora. Bježeći 
ispred ledenih odvalina, dopre do onih otoka, što su blizu Nove 
Zemlje. S pramaljeća dojduće godine stavi se opeta na put. Ne zna 
se odakle, valjda sa Nove Škotske ili sa Nove Engleske otpremi u 
Lisabon dvije karavele sa nekoliko Indijanaca, ali njemu samomu 
nestane traga. Brat mu Mihovio Cortereal podje da ga traži. Pošto 
se ni ovaj nije više vraćao, kralj Emanuel otpremi za njima godine 
1503. nekoliko brodova; ali im ne nadjoše traga. Ovako prestane 
svaki pothvat portugiški, upravljen put zapada. Za dvadeset godina 
niko ne posjeti više one krajeve, ako se možda izuzme koji od ri- 
bara Guaškonskih, za koje se zna, da su gdjekad pri lovu ki- 
tova bili naišli na nepoznate zemlje. 

Dok su s jedne strane ova poduzeća put sjeverozapada osta- 
jala bezuspješna i neplodna, portugiški su putnici neumorno nasto- 
jali i s druge strane, da preteku Kolumba i Španjolce na putu do 
Indije. Vidjeli smo, kako je Bartolomije Diaz god. 1486., za kra- 
ljevanja Ivana II., bio srećno prošao rt Dobre Nade. Glasoviti Por- 
tugiz Vasco de Gama krene iz Lisabona god. 1497., a kako hoće 
neki g. 1498. Nakon dosta neprilika i nepogoda, zanesen od oluje, 
prodje srećno rt Dobre Nade. Družina, umorna dugim i mučnim 
putem, uroti se proti njemu s namjerom, da ga ubije i da se pak 
povrati u domovinu. Nego se Gama dosjetio pogibli, pak bacio u 
more instrumente i pomorske knjige i doviknuo buntovnicima : 
»Sada ako ste kadri, povratite se sami u domovinu.“ Krene pak put 
sjevera i dojedri do Mozambika, gdje se morade boriti proti ne- 
vjeri arapskih trgovaca, koji nijesu gledali dobrim okom ove nove 
takmace u trgovini. Ostavi Mozambik i pristane u Melindu, gdje 

ga primiše gostoljubivo. Ovdje nadje valjana pilota, da ga povede 
u Indije. Na 20. maja g. 1498. doplovi u Calieut. Arapi mui 
ovdje radiše o glavi, te jedva što ju ponio živu, jer kralj Samorin, 
po njihovu nagovaranju, bijaše naumio da smakne njega, družinu 
mu i da prisvoji brodove. Na 8. januara g. 1499. Gama se vrati 
u Melindu. Kad bio na povratku u Lisabon, kralj mu Emanuel 
posla na susret prve dostojanstvenike kraljevine, obdari ga plem- 
stvom i imenova ga admiralom indijskim. Put u Indije bio je sada 
otvoren, ali kako to Gama bijaše iskusio, nije bilo lako trgovati 
pojedinim brodovima, a prije svega valjalo je svladati Arape, ove 
vječne neprijatelje i Portugiza i Španjolaca. Otpremiše dakle Pedra 
Alvareza Cabrala, koji s jakim brodovljem ostavi Lisabon na 9. 
marta g. 1500. Pošto prodje Kapverdsko ostrvlje, nagne više k zapadu. 
Zanesen od vjetrova i od struja, nadje se dne 21. (po drugima 24.) 
aprila iznenada blizu kraja. Zemlja na vidiku bila visoka, a po 
njegovu računu daleko od Afrike kojih četiri stotine i pedeset lega. 
Radostan s ovoga otkrića, proslijedi obalom put juga, te zanesen 
od struje brazilske pristane u današnju. luku Porto Seguro. Na- 
mjeri se višekrat na urodjenike, koji su hodali nagi. Neznanu zemlju 
nazva Tierra de Sta Cruz, sadašnji Brazil. Proslijedi put 

* Indije, a jednu karavelu otpravi u domovinu, da javi namjerno 
otkriće. Nije naša zadaća, da slijedimo daljnje portugiške pothvate 
na ovoj strani. Dosta je, da napomenemo, da doploviše do Moluka, | 
do Sundajskog ostrvlja, odakle su pak izvažali mirodije, koje su im ' 
donosile velike dobiti. Cabral na primjer, premda je na svom putu 
bio izgubio sedam brodova, dobi ipak toliko na mirodijama, da je još 
bio na dobitku. Ove uspjehe portugiške Ferdinand dakako nije gledao 
dobrim okom. Ugovor, sklopljen s Kolumbom, smetao je njegovim po- 
hlepnim osnovama i, kako smo jur naveli, već god. 1495. bio ga je 
počeo kršiti, dopustivši svojim podanicima, da traže zemlje na zapadu. 
Ojeda, kojemu Fonseca bijaše dao u ruke prijepis svih Kolum- 
bovih spisa o Pariaškom zalivu, otputova iz Cadixa na 18. maja 
. g. 1499. Vidjeli smo neprilike, koje je Kolumbu bio zadao. Imao 
je na brodu Ameriga Vespuccia, još tada nepoznata, i Ivana d e 
la Cosa. Amerigo Vespucci (sl. 46.), ovaj glasoviti putnik, koji je. 
pak dao svoje ime Novomu Svijetu, rodi se u Florenciji na 9. 
marta g. 1451. od oca Anastasija, bilježnika, a umrije u Sevilji na 
22. marta g. 1512. Nakon dovršenih trgovačkih nauka udje u službu 
kod trgovca Bernarda Ivanota, a nakon smrti ovoga pošljednjega 

preuzme upravu one bogate. trgovačke kuće. Poslovi ga više- 
krat doveli u Španjolsku, gdje napokon i ostane. Za prvi put vi- 
dimo ga s Ojedom, Po Vespuecievu kazivanju, reklo bi se, da se 
Ojeda bio na povratku svrnuo i na Bahame, da hvata robove, ne 
bi-li tako namirio troškove pothvata. 

Bl. 46. Amerigo Vespucci. 


Na prvoj karti o Novom Svijetu, koja potječe od Ivana de la 
Cosa, južna je obala Amerike . prilično naznačena; na istoj se ra- 
zabire i onaj dio Brazila, što ga je otkrio Vineente Yanez Pinzon. 
Nego što je nekako mučno razumjeti, to je, da je na ovoj karti 
Kuba već naznačena kao otok, za što, kako vidjesmo, Kolumb nije 

Carić: Kristof Kolumbo. ' ' 13 

bio doznao. Valja dakle reći, da su Španjolci onom prigodom bili 
obišli Kubu, jer. Ivan de la Cosa, koji je bio s Kolumbom na 
drugom njegovom putu, bijaše takodjer potpisao pod prisegom, da 
je Kuba čest velika kopna. 

Kolumbova otkrića osobito su pak utjecala na poduzetni duh 
onih gradova, koji su najviše bili doprinijeli k izvedenju njegove 
namisli. Pedro Alonzo Nihio iz Moguera zajedri put Novoga Svi- 
jeta juna mjeseca g. 1499., dakle malo vremena nakon Ojede i 
Vespuecia. Pristane nešto malo na jug onomu mjestu, u koje bi- 
jaše pristao Kolumb; nakrca se kampića (crvena drva), podje Dra- 
govim tjesnom, te prispije u Cumanu četrnaest dana prije Ojede, 
*“ gdje sakupi devedeset i šest librica bisera. A pošto se uvjeri, da 
ono nije nikakov otok, već čest velika kopna, vrati se srećno u 
domovinu januara mjeseca g. 1500. 

Na 18. novembra g. 1499. zajedri iz Palosa Vicente Yanez 
Pinzon sa četiri karavele. Prodje blizu Kapverdskog ostrvlja i po- 
tegne pravcem put jugozapada. Pristane na obalu brazilsku, nešto 
na jug od petoga paralela južne širine, i to na 26. januara god. 
1500. Prvi rt, koji ugleda, nazva Rostro Hermoso, današnji | 
rt Sv. Augustina. Proslijedi obalom, te otkri Amazonsku rijeku. 
Prodje Dragovim tjesnom i dojedri na Haiti na 23. juna g. 1500. 
Na putu do Evrope zadesi ga nevrijeme. Izgubi dvije karavele, a 
sa preostale dvije prispije u Palos na 30. septembra god. 1500. Pin- 
zonov put je znamenit s toga, što on prvi stupi odvažnim korakom 
na južnu stranu ekvatora s one strane Atlantika i što tako otkri 
veliku čest južne Amerike. 

Mjesec dana iza Pinzona bijaše krenio na put, takodjer iz 
Palosa, Diego di Lepe, koji pošto nadje obalu južne Amerike, pro- 
slijedi odvažno put juga još dalje od Pinzona. Reklo bi se, da je 
Amerigo Vespueci sučestvovao i u ovom pothvatu, te da je bio od- 
redio i širinu (8) rta Sv. Augustina. Pak oktobra mjeseca godine 
1500. odjedri iz Cadixa Rodrigo Bastidas sa dvije karavele. Pohodi 
zaliv Venezuelski, prodje ušće Maddalene i unidje u Darienski 
zaliv; odatle pak proslijedi put sjeveroistoka do San Blasa ili nekud 
nedaleko od luke de Eseribanos. Kolumb je one krajeve pohodio tek 
u novembru g. 1502. Kad Bastidas na povratku sustao na Haitski 
otok, ostane bez brodova. Podje sirotan pješke u San Domingo, a 
zloglasni ga Bobadilla utamniči, jer da je došao na otok, da potajno 
trguje s urodjenicima. | 

Januara mjeseca godine 1502. krene Ojeda opeta na put uz 
Fonsecinu pripomoć, s namjerom, da utemelji naseobinu blizu za- 
liva Maracaibskoga. Ovaj put svrši nesrećno, jer mu se s neuspjeha 
pobunili mornari i poveli ga svezana u San Domingo. 

Namjerno Cabralovo otkriće bi pozdravljeno u Portugiškoj 
s velikim oduševljenjem. Ona je zemlja bila nekako na putu do In- 
dije, pak brodovi, koji bi put onamo putovali, mogli bi u svakoj 
potrebi ondje sustati, da se poprave i da ponove opskrbu. Glas o 
Amerigu Vespueciu bijaše dopro daleko. Pozovu ga, a on se odazva 
i podje u Portugišku. Već ga je čekalo pripravno brodovlje nami- 
jenjeno da istraži bolje one zemlje. Otputi se iz Lisabona na 10. 
maja god. 1501., te pristane na obalu američku nekud blizu 
petoga paralela južne širine. Tri mornara podjoše na kraj, da dodju 
u razgovor s urodjenicima, ali ih ovi poubijaše i pojedoše, poka- 
zujući pak s obale mornarima na brodu oglodane kosti njihovih 


“nesrećnih drugova. Vespucci proslijedi put juga; prodje rt Sv. 


Rocca, rt Sv. Augustina, te se na 21. decembra nadje prema rtu 
Sv. Tome. Kako on sam pripovieda, otkrivena obala protezala se do 52% 
južne širine. Na 7. septembra god. 1502. bio je već na povratku u 
Lisabon. Uspjeh ovoga putovanja bio je svakako sjajan, a Vespucci 
ne htjede da sakrije svijetu plod svoga truda i svoga nastojanja. 
Vodja ekspedicije bio je u istinu barem po imenu admiral Orejo, 
ali ga Vespueci svojim pismima tisne u zaborav. Najljepši opis nje- 
gova puta sadržan je u listu upravljenu ,a Lorenzo di Pierfran- 
ceseo de Medici“. U ovom listu tvrdi Vespueci, da je ona zemlja 
neki Novi Svijet. Opisuje one narode kao mirne i dobre, koji da 
žive bez kraljeva i poglavica; kaže, da svaki uzimlje žena koliko 
ga volja, da jedu ljudsko meso i da se čude, što to isto ne čine i 
Evropejci. Opisi su mu, što se tiče onih naroda, uopće pre- 
tjerani. Pak govori o nebu i o zvijezdama i o zvijezdanim rpama. 
Vespuecijeva pisma u brzo se rasprostraniše i bijahu već g. 1508. 
prevedena na latinski jezik, pak na njemački. Da Kolumb nije 
gledao tajiti svoja otkrića, već da ih je nastojao rastrubiti u svijet 
kao što i Vespucci, danas bi Amerika nosila možda drugo ime. 

Na 10. maja g. 1503. krene Vespucci po četvrti put u Novi 
Svijet sa Gonzalom Coelhom. Naidjoše na otok Noronha, gdje se 
nasuče Coelhova karavela. Družina se spase, a on se jedini utopi. 
Vespueci bijaše medjutim otišao sa svojom karavelom, da obidje 
otok, ali kad se povratio, ne nadje više nijednoga broda. Pomisli 
' * 

na kakovo izdajstvo s Coelhoeve strane, te krene dalje. Pristane 
srećno u današnju Bahiju i tu počeka dva mjeseca, ne bi li možda 
što doznao od ostalih brodova. Pak proslijedi put juga kojih dvje 
sta i šezdeset lega. Namjeri se na lijepu i obranjenu luku, :u kojoj 
popostane pet mjeseci u nadi, da bi što dočuo za ostale. Kad mu 
uzaludno čekanje dodijalo, ostavi u tvrdji, koju za to bijaše sa- 
gradio, dvadeset i četiri mornara i povrati se u Lisabon na 18. 
juna g. 1504. ; : 

Premda je Vespueci bio ovako učinio velikih usluga Portu- 
giškoj, ipak mu ova odvrati najvećom nezahvalnošću; tako da 
ga već g. 1406. vidimo opeta u Španjolskoj, gdje se februara mje- 
seca susreta s Kolumbom. Ova dva velika Talijanca postadoše 
odmah tijesni prijatelji, na što ih je možda bila više navela neza- 
hvaluost kraljeva, kojima su kraljevstva bili povećali, nego srodnost 
težnja i osjećanja. Lukavi Ferdinand pozove odmah Vespuccia u 
službu i imenova ga kasnije vrhovnim kosmografom kraljevine, uz 
sto dukata plaće. Doživio je, da vidi Novi Svijet nazvan svojim 
imenom. 

Ferdinand prema Kolumbu. — Bobadillina uprava. — Žalosna sudbina uro- | 
djenika. — Ovando zamjenjuje Bobadillu. — Kolumb u Španjolskoj. — Pri- - 
prave za četvrto putovanje. 


Daru smo Kolumba izmirena barem prividno sa svojim kra- 
ljevima, i željna da se povrati u San Domingo. Ali veći 
dio otkrića, što smo ih u prošlom poglavlju napomenuli, bili su 


. već ugušili u ledenom Ferdinandovu sreu svaku poštenu misao, da 


ga uspostavi, da se drži ugovora svečano sklopljena. A da učvrsti 
svoju moć na onim obalama, odluči da porazdijeli otkrivene zemlje 
na razne pokrajine, a glavnu zapovijed da usredotoči u San: Do- 
mingu. Pošto već nije htio da misli na Kolumba, nastojao je samo 
da ga opsjenjuje uzaludnim obećavanjima, snujući medjutim, kako 
bi ga se napokon riješio. O Bobadillinoj upravi dolazili su veoma 
nepovoljni glasovi. Čovjek nadut i bahat nastojao je samo da steče 
popularnosti. Prodade u bescijenje kraljevska dobra i prisili kacike, 
da dodijele svakomu Španjolcu po nekoliko urodjenika, da mu budu 

na ruku pri kopanju zlata, uopće da ga dvore i služe. Ovo sramotno | 
nasilje na one nedužne ljude urodi dakako dobrim plodom po 
državnu blagajnu, jer je u malo vremena više donosila desetina, 
nego što je prije nosila trećina. Valja da se sjetimo, što je sve 
bila u domovini velika većina tih Španjolaca; da su to bili ljudi, 
kojima je jedino Novi Svijet bio rastvorio vrata od tamnice. 
Dvoreni i služeni ovi lopovi evropejski, banili su se izmedju 
nesrećnih:urodjenika kao kakovi knezovi, kao kakovi odabrani si- 
novi ljudske zadruge, kojima se hoće podvorbe, raskošja i dangu- 
bice. Svaki je ovaki lopov imao mnogobrojnu služinčad; svaki je 
imao gotov harem tužnih kćeri urodjenika, koji nijesu bili u stanju 
da se otmu sili i sramoti. Mnoga je kacikova kći, upala u jato 

prostih priložnica. Ni ugled oca joj, ni suze podanika oca njezina | 
nijesu je mogle obraniti. Ovi razbojnici nijesu znali više sami 
ni hodati; nijesu dapače htjeli više ni jahati. Bilo im je udobnije 
rastovaliti se u nosiljku i dati se nositi od Indijanaca. Smetala 
im jei vrućina, te jedan je morao da drži list od pome, da 
lopovsko lice ne poerni od sunca, a drugi ga je prnatom lepezom 
morao hladiti. Ako bi se Indijanci i malo otimali, kazan je bila 
neigbježiva. Za neznatnu uvredu znali su nesrećnika kazniti i smrću. 
Suze i krv nevinih Indijanaca dopriješe napokon i do prije- 
stolja, te kraljevi odlučiše da pozovu Bobadillu natrag i da mu 
pošalju zamjenika. Bi za to izabran Nikola Ovando, koji je imao 
nalog, da razvidi zloporabe Bobadilline uprave, da namiri one, ko- 
jima je bila učinjena krivica i da kazni krivce. Mogao je zahti- 
jevati od urodjenika samo onaj harač, što su ga bili dužni plaćati 
i ostali podanici; a niko nije smio od njih zahtijevati, da ga služe 
bez primjerene nagrade. Nikakovo čudo, ako je pak ova odredba 
ostala mrtvo slovo, jer su kraljevi bili u isto doba potpisali drugu, 
kojom su dopuštali, da se mogu unositi kao robovi u Novi Svijet 
sinovi crnih robova, rodjeni u Španjolskoj. “ Ovando je pak imao 
osobit nalog, da uredi Kolumbove interese; u koju je svrhu morao 
zaplijeniti sve Bobadillino imanje. Kolumbu su morali biti isplaćeni 
svi zaostaci njegovih dohodaka, koje je odsele morao redovito po- 
tezati. A da mu ne bi bila nanesena krivica, kraljevi dopustiše, da 
pošalje pouzdanu osobu, koja da bdije.i da pazi, što je njegovo i 
što ga po ugovoru ide. Kolumb izabra u tu svrhu vjernoga svoga 
prijatelja Alonza Carvajala. Lukavi Ferdinand, da pokrije kroko- 
dilskim suzama žalost, što ne može da otpravi samoga Kolumba, na- 
redi Ovandu, da izaslanika Kolumbova susreta s najvećim obzirom. 
Ovando zajedri put Novoga Svijeta na 13. februara g. 1502. 
sa trideset brodova i sa dvije tisuće i pet stotina ljudi. Netom se 
bijahu uputili, snadje ih strašna oluja. Jedna karavela i potonu, a 
ostale doploviše srećno u San Domingo na 15. aprila god. 1502 
Dok se sve ovo zbijalo, Kolumb je živio skromno i oskudno. 
Bolnim je srcem morao gledati, kako se udešava sudbina zemalja 
od njega otkrivenih, a da ga niko ni za što gotovo i ne pita. Vi- 
deći se prisiljenim na nerad, dade oduška svojim mislima i svojoj 
budnoj mašti u pismu o proročanstvima, u kojem se bavio o svr- 
šetku svijeta pak i. o nuždi, da se čitavi svijet sjedini u jednoj 
jedinoj Hristovoj vjeri. Po njegovu mnijenju to vrijeme nije bilo 

daleko; a on je tomu svojim otkrićem bio doprinio ili bolje re- 
kavši, božja ga providnost na to bila pozvala. S toga mu se sad 
življe nego ikada pojavljala misao oslobodjenja Hristova groba iz 
*ruku nevjernika. Nego je sad morao gledati, kako su tomu uzviše- 
nomu cilju na putu još jače poteškoće. Hoće ipak da zadobije 
kraljeve za svoju misao i podastre im svoja proročanstva o oslo- 
bodjenju Jeruzolima. Kaže kraljevima u listu, da su se ljudi rugali 
i njegovoj namisli, da putuje put zapada, a ipak da je uspio. 
Ovo sve dakako valja suditi duhom onoga vremena; valja držati 
pred očima, da je sva Španjolska, barem svojom vanjštinom, bila 
tako pobožna kao kakova zadruga posvećena postu i molitvi, pak 
bi bilo sasvim krivo pripisati kakovoj duševnoj slabini ono, što je 
bilo plod dubokoga vjerskoga čustva i iskrene pobožnosti. 

Sprovodeći vrijeme u teškoj dangubi, ali slijedeći razna otkrića 
i španjolska i portugiška, dodje do namisli, da ploveći put zapada, 
morao bi napokon naići na koje tjesno, kojim bi došao do In- 
dije. Pak podastre kraljevima svoju osnovu. Ovi ga primiše lju- 
bazno; ali Ferdinandu nije bilo po ćudi, da Kolumb putuje u Novi 
Svijet. Nego je i ovoga puta odlučila Izabelina volja, koja reče, 
da se Kolumbu ne smije uskratiti bar nekoliko brodova, kad ih 
se Ovandu moglo povjeriti trideset. Ferdinand se dade sklonuti, 
ali ne.na ove kraljičine razloge, koji za njega nijesu mogli imati 
vrijednosti. On popusti na misao, da bi ovako otvorio možda svojim 
brodovima kraći put do Indije; popusti s razloga, što bi ovako 
mogao lašnje otezati s ispunjenjem svojih dužnosti prema Kolumbu, 
koji svoja prava na otkrivene zemlje nije htio ni pustiti, ni zabo- 
raviti. Nastojanja okolo opreme potrebitih brodova nijesu ga ipak 
sprečavala, da se svraća na ljubljenu svoju misao o oslobo- 
djenju Jeruzolima. Februara mjeseca g. 1502. napisa poduži list 
papi Aleksandru VI. Piše mu uz ostalo, da se bio dao na otkrića 
s isključivom svrhom, da plodove svoga truda posveti oslobodjenju 
Svetoga Groba. Da se bijaše zavjetovao, da će u tu svrhu u sedam 
godina staviti pod oružje pedeset hiljada pješaka i pet tisuća ko- . 
njanika, a u drugih pet godina isto toliko; čemu svemu da je 
svojim dohocima mogao doskočiti. Ali da se Satana bijaše umi- 
ješao, neka se sveto djelo ne bi moglo privesti kraju. Da se sada 
spravlja na četvrti put, te svečano obećaje, da će na povratku 
doći odmah u Rim, da Svetomu Ocu kazuje na riječ sve svoje 
doživljaje. - 


200. 


Na 26. februara upravi kraljevima drugi list, u kojem ih je 
sjećao svojih prava, te ih molio, da mu dopuste, da na polasku 
bude mogao pristati u San Domingo. Kraljevi mu odgovoriše, da 
će njegova prava i njegove povlastice ostati netaknute, a ako ustreba, 
da će mu sve opeta pismeno potvrditi. Što se tiče njegove želje, 
da na polasku pristane u San Domingo, kraljevi su tomu bili pro- 
tivni, jer da bi to donijelo sa sobom uzaludnih zakašnjenja, da se 
pak na povratku može slobodno sustaviti, ali za kratko vrijeme, 
jer da oni žele doznati što prije za uspjeh njegova putovanja. 

Kolumb je već sada bio star i od silnih patnja tijelom shrvan 
i istrošen. Premda su ga kraljevi uvjeravali, da se nema česa 
bojati ni za se ni za svoje potomke, pomisli ipak da sahrani što 
sigurnije svoje dokumente, koje mu je ljudska nenavidost mogla uni- 
štiti. Domisli se dakle, da mu nigdje ne mogu biti sigurniji nego 
n rodjenoj zemlji. Učini dakle dva zakonita prijepisa svih svojih po- 
velja, te ih po. raznim osobama otpremi u Genovu na ruke svoga 
prijatelja Nikole Oderica, bivšega Genoveškoga poslanika na dvoru 
španjolskomu, neka bi ih sahranio. Svakomu je prijepisu bio dodan 
po jedan prijepis lista, upravljena ,al Banco di S. Giorgio 
in Genova“, kojim je ostavljao ovoj zadruzi, nakon svoje smrti, 
desetinu svih svojih dohodaka. 


een 

Odlazak Kolumbov na četvrti put. — Ovando ne da Kolumbu da pristane u San 

Domingo. — Guanajsko ostrvlje. — Honduras. — Zlato. — Kolumb traži tjesno 

u Istočne Indije. — Veragua. — Kacik Quibian. — Zlatni rudnici. — Pokušaj 
naseljenja. — Povratak u Jamajku. — Kolumb ostaje bez brodova. 


Ne 9. maja god. 1502. krene Kolumb po četvrti i zadnji put 
u Novi Svijet, i to sa četiri karavele, od kojih je najveća 
potezala samih sedamdeset bačava. S njim se ukrca sin mu Fer- 
nand i brat mu Bartolomije, koji pošljednj; premda mu bijaše 
dodijala nezahvalnost dvora, ne htje ostaviti brata, kojega je žarko 
ljubio i koji, pritisnut godinama i veoma oslabljen, mogao je tre- 
bati njegove pomoći. Iz Cadixa Kolumb zajedri put Arcille, da po 
nalogu svojih kraljeva priteče u pomoć portugiškoj tvrdji, koju 
Mauri bijahu opkolili. Dojedri onamo na 13. istoga mjeseca. Nego 
opsada bila već dignuta, pak on proslijedi još istoga dana put zapada. 
Na 15. juna prispije srećno na Karaibsko ostrvlje. Jedna mu ka- 
ravela bila trošna i u veoma rdjavu stanju, pak naumi da pri- 
stane u San Domingo, i da je tu zamijeni drugom boljom. Kad 


. na 29. juna bio blizu luke, posla na kraj, da javi Ovandu razlog 


i svrhu, u koju je došao. Ovando mu odvrati, da ga u luku ne 
može nikako da pusti. U luci je stalo pripravno brodovlje, koje je 
moralo odvesti u Evropu Bobadillu, Roldana i sve one, koje je 
Ovando bio našao da valja odstraniti s otoka. Kolumb se nije 
mogao nadati, da će nezahvalnost španjolskoga dvora ići tako da- 
leko, jer se ovo nečovječje Ovandovo postupanje ne može drukčije > 
tumačiti, već tako, da je radio po nalogu. Prva mu bi misao, da 
proslijedi, ali vješto mu pomorsko oko bijaše opazilo neke znakove, 
koji su naviještali nedaleku oluju. Poruči s toga Qvandu, neka ne 


. pušta brodovlja u more, jer da će nastradati. Ovando se ne osvrne 

na ovaj savjet, misleći, da mu je bila svrha prisiliti ga, da ga 
pusti u luku. Kolumb potraži i nadje utočišta u nekom zatonu. 
Nakon dva dana bukne naviještena oluja. To je bio jedan od onih 
strašnih vihrova, što ih zovu orkanima, koji pustoše polja i šume, 
ruše sela i gradove i teško brodu, na koji se namjere. Bobadillino 
brodovlje, koje je jur bilo odjedrilo, zateče orkan na istočnoj strani 
ostrva. Brod, na kojem je bio Bobadilla, nastrada prvi. Ode u 
bezdan i Bobadilla i silno zlato, koje bijaše nagomilao. Od dva- 
deset i osam brodova spasla se samo četiri. Tri sva rastresena i 
bez jedara vratila seu San Domingo, a četvrti, onaj, na kojem je 
bio Carvajal s Kolumbovim zlatom, izbježe srećno i najmanjemu 
kvaru, te prispije zdravo u Španjolsku. I Kolumbovo brodovlje pre- 
trpi mnogo, ali nijedan mu brod ne bi izgubljen. Nakon što prodje 
oluja, nadjoše se svi u Formoškoj luci, nedaleko od San Dominga. 

Ovaj užasni dogadjaj smuti mnogo Kolumbove neprijatelje. 
Svjetina je vidjala ruku božju, koja se osvećuje. Sam Kolumb, kad 
dočuo, što se sve bilo dogodilo, reče, da ,nije Bog odavna 
bio počinioovakoočito čudo“. 

Admiral popostane nekoliko dana u luci, da ponapravi bro- 
dove i da mu se družina malko odmori, pak se digne na jedro. 
Ali ga druga oluja prisili da se sahrani u Jacquemal. Na 14. jula 
zajedri opeta i nadje se blizu nekih otočića pokraj Jamajke. Odavle 
zanijele ga struje prema južnoj obali Kube, posred onih otoka, 


što ih još g. 1494. bijaše nazvao ,kraljičinim perivojem“. Kad mu > 


od jedne zaduvao povoljan vjetar, zajedri pravcem put jugozapada. 
Na 30. jula nadje se blizu nekog otoka, koji se ujedno s ostalim 
otocima, koji su mu blizu, danas zove Guanaja. Ovi su otoci ne- 
daleko od Hondurasa. Bartolomije sadje na kraj, da ga razgleda. Kad 


bio blizu obale, eto velike indijanske kanoe, pokrivene zastorom ' 


od lišća od pome. Dva joj čamca podjoše u susret, uhvatiše je i 
povedoše je do pokraj broda. U njoj bio neki kacik sa svojom 
obitelji. Sve je odavalo, da ovi ljudi stoje na višem prosvjetnom 
stepenu od svih onih plemena, na koja se Španjolci bili dosle na- 
mjerili. Prije svega nijesu odavali ni najmanji strah na pogled 
bijelih ljudi. Muški su nosili komad poduge tkanine okolo pojasa, 
a žene su bile gotovo sve omotane lijepim izvezenim košuljama, 
koje je pokrivala poduga plahta, što se protezala od očiju gotovo 
do nogu; tako da im je i lice bilo dijelomice sakriveno. Imali su 
u kanoi svakojakih stvari, kao što oružja, mjedenih sjekira, mje- 

denih zvončića, neku vrstu posude, u kojoj su rastapali mjed, a uz 
ostalo zemljanih i mramornih posuda veoma lijepo izradjenih. Bilo 
tu pamučnih truba raznovrsno omaštenih i velika množina ka- 
kao-a, za koji Španjolci nijesu još bili doznali i koji je služio 
Indijancima i kao hrana i kao novac. Imali su nekog pića, koje 
je naličilo našemu pivu. 

Admiral uznastoja da bi ih mogao razumjeti, ali nijedan 
tumač da im je znao jezika. Po znakovima, reklo bi se bilo, da 
kažu, da dolaze iz bogate neke zemlje, koja da leži na zapadu. 
Nastojali su kako bi sklonuli admirala, da je podje da pohodi. 
Kamo sreće za njega i za Španjolsku, da ih je poslušao! Uspjeh 
njegovih nastojanja bio bi sasvim drugi i možda ne bi bio doživio 
onako crnih dana u svojoj starosti, kao što ih je u istinu doživio. 
Nego valja reći, da je i ovdje škrtost španjolskoga dvora više 
kriva, nego sam Kolumb. Jer da mu nijesu dali onako malo bro- 
dova, da ih je imao više i boljih, sva je prilika, da bi bio zaplovio 
naznačenim pravcem, u nadi, da će pak jednako moći proslijediti 
svoja istraživanja, što se tiče tjesna, koje vodi u Indije. Ali je 
morao računati, da s brodovljem onako slabim i trošnim mogao je 
tako staviti u pogibao glavnu svrhu svoga putovanja. 

Uzme dakle u zamjenu u onih urodjenika sve, što mu se či- 
nilo novo i zanimljivo, obdari ih raznovrsnim stvarčicama i pro- 
slijedi put juga. Nakon malo lega naidje na rt Honduras, koji 
bijaše nazvao Caxinas. Na 17. nadje se pokraj rijeke della 
Possessione na sedamnaest lega rtu u istok. Pak zajedri dalje 
put istoka, uvijek uz nepovoljno vrijeme i uz protivne struje, tako 
da je gdjekoji dan pošao naprijed za same dvije lege. Obnoć bi 
se usidrio nedaleko od obale. Kolumb je svedjer bio bolestan, ali uza 
sve to znao je vršiti muževno svoju dužnost. Da uzmogne vidjeti 
svaku i bditi na sve, stanovao je i obnoć i obdan na palubi u maloj 
izbi na krmi. 

Nakon četrdeset dana neprestane borbe proti nepovoljnu 
vjetru nadje se na 14. septembra g. 1502. pokraj nekog rta, s ko- 
jega je obala zavijala_ naglo put juga. To je bio najistočniji kraj 
Hondurasa, koji prozva Gracias a Dios. Krene dalje obalom 
Mosquitosa i usidri se pokraj neke rijeke, da se opskrbi vodom. 
Čamci zavezli uz rijeku, da napune bačve, pak kad bili na po- 
vratku, nahrupio strašan morski val, koji jedan prevrne. Svi, koji 
su bili u čamcu, potope se. Kolumb ostavi odmah ono ne- 

srećno mjesto i zajedri dalje obalom. Nakon nekoliko dana puto- , 
vanja nadje izmedju kopna i nekog otočića napokon zgodno pri- 
stanište, i tu se usidri. 

Otok bijaše lijep, pun poma, kakaoa i banana. Kopno je 
bilo daleko jednu legu. Na ušću neke rijeke dizala se prilično ve- 
(lika varoš. Admiral nazva onaj otok Huerta. Varoš na kopnu zvali 
su urodjenici Cariay. Urodjenici pohrliše naoružani na obalu, da im 
zabrane pristup. Prodjoše dva dana i nijedan Španjolac ne podje 
na kraj. Bili su svi zabavljeni uredjenjem brodova. Videći ovo 
Indijanci, smiriše se; pak tražijahu, kako bi došli do prijateljske 
riječi sa Španjolcima. Mnogi se baciše u more, te plivajući okolo 
. brodova nudjahu u zamjenu košulja, vrhnjaka i nakita od guanina. 
Nego Kolumb ne htio primiti ništa, a svakoga obdari kojom 
evropskom sitnarijom. Kad se povratili na kraj,. stali čekati, ne će 
li možda koji čamac na obalu. 'A videći, da se Španjolci ne 
miču, pokupiše sve stvari, što bijahu primili, postaviše ih na obalu 
i otidoše. Pak pomisliše, da se Španjolci možda boje saći na kraj 
poradi neprijateljstva, što im ga od prve bijahu iskazali. Kad pri- 
stao sutradan jedan španjolski čamac na obalu, da traži vode, eto 
mu na susret sijeda starca, koji vodi sobom dvije mlade djevojčice 
a nosi u ruci štap, a na štapu bijelu zastavicu, u znak mira i pri- 
jateljstva. Nudja Španjolcima u taoce one dvije djevojčice, dok bro- 
dovi budu ondje boravili. Djevojčice stupiše bez straha na brod. 
Kolumb ih obuče i obdari pak otpremi opeta na kraj. Nego čudno- 
vato, sutradan one iste djevojčice, praćene od onog, starea i od 
drugih pedeset Indijanaca podjoše k Španjolcima na susret i po- 
vratiše im sve, što bijahu primile. A ovo je očevidno bilo s razloga, 
jer se urodjenici smatrali uvrijedjeni, što Španjolci nijesu ništa 
htjeli primiti na uzdarje. Nego ovi dobri odnošaji ne potrajaše 
dugo. Bartolomije sadje jednom na obalu, da razvidi onaj predjel 
i povede sa sobom jednog pisara, da sastavi zapisnik. Ali kad pisar 
izvadio kartu, crnilo i pero i kad počeo pisati, urodjenici se da- 
doše u bijeg. Pak se opeta povratiše paleći neku vrst praha na 
žeravi i nastojeći, da dim zahvaća Španjolce. Htjeli su možda ovim 
da se oslobode španjolskih čarolija. Nego se sad Španjolci sami 
počeli bojati urodjenika i njihovih čarovština. Nije stvar bila mnogo 
po ćudi ni samomu admiralu, jer je kasnije pisao kraljevima, da 
su urodjenici uzduž ove obale veliki i pogibeljni čarobnici. 


205 


Pregledajući njihove stanove, nadje u velikoj drvenoj kući 
sačuvane mnoge mrtve, od kojih je jedno tijelo bilo balsamovano, 
a dva bila zamotana pamukom. Sve je odavalo veliko počitanje 
prema pokojnicima. Prije nego se stavi na jedro, Kolumb dade 
uhvatiti sedam urodjenika, od kojih pridrža samo dva, neka bi mu 
služili kao tumači. Na 5. oktobra zajedri đalje i namjeri se na 
današnju Costa-Ricu, koja ovako bi prozvana s množine zlata i' 
srebra, što se pak ondje iskopalo. Pristane napokon u velik zaliv, 
koji su urodjenici zvali Caribaro. Zaliv je bio obranjen od nekoliko 
otočića, zelenih i šumovitih. Kad čamci na obalu, urodjenici pre- 
plašeni pobjegoše. Samo se na glas tumača opeta približiše. Bili su 
svi goli kao od matere rodjeni, a nosili su obješene o vrat 
velike kolajne od zlatnih pločica. Jedan urodjenik dade za tri zvon- 
čića zlatnu ploču, vrijednu deset dukata. Ovo je bio prvi put, što 
se Španjolci bili namjerili na suho i čisto zlato. Sutradan susre- 
toše deset indijanskih čamaca (sl. 47.). Urodjenici su bili nakićeni 
cvijećem, perjem i zlatnim pločama. Rekoše, da unutar zemlje ima 
mnogo zlata. Na ovu vijest Španjolci da se pomame. Zahtijevaju 
od admirala, da još popostane, neka ga uzmognu što više sakupiti. 
Ali je admiralu bilo sada samo do toga, da sakuplja podatke i da 
se upoznade s obalom, težeći svedjer, kako bi otkrio ono žu- 
djeno tjesno. 

Na 17. oktobra krene dalje ploveći onom obalom, koju danas 
zovu Veraguom. Blizu rijeke Guaige dodjoše do razgovora s uro- 
djenicima i za nekoliko zvončića dobiše zlata u vrijednosti od sto 
i pedeset dukata; pak se usidriše pokraj rijeke Calibe. Ovdje dodje 
na brod jedna kanoa, da pita Španjolce, koji su i što žele. A pošto 


. urodjenici vidješe one iz zemlje Cariayske, popeše se bez otezanja na 


brod. Kad Španjolci sašli na kraj, kacik ih dočeka veoma prijazno. 
Bijaše nag kao i svi njegovi podanici. Nosio je o vratu veliku 


zlatnu ploču, koju drage volje zamijent za neku španjolsku sitna- 


riju. Premda su urodjenici uvjeravali Kolumba, da je onud na 
mnogim mjestima mnogo zlata, on ipak proslijedi. Bogate i napu- 
čene zemlje, o kojima su mu govorili, sjetiše ga opisa Marka Pola. 
Sad je računao, da je možda kojih deset dana putovanja daleko 


“od Gangea, do kojega da će moći prispjeti tjesnom, kao što je 


tjesno Gibraltarsko. 
Na 2. novembra usidri se u neku luku, koju nazva Puerto 
Bello. Okolica je bila sva zelena, obradjena i posijana kućama. 

Urodjenici donašahu na brod jestiva i pamuka, da ga zamjenjuju 
sa španjolskim igraljkama. Bili su svi goli i namazani nekom 
crvenom mašću. Na 9. zajedriše dalje put istoka i dospješe do 
uvora Nombre de Dios. Tri lege dalje nadjoše lijepu luku, koju 
admiral prozva Puerto Bastimentos, na uspomenu hrane, što ju tu 
bijaše našao. Tu ostadoše do 23. novembra, da poprave brodove. 
Nastavi pak put, ali ga nepovoljan vjetar prisili, da udje u neku 
luku, koju prozva El Retrete, i gdje ostane punih petnaest 
dana. Urodjenici susretahu Španjolce prijazno i gostoljubivo. Nego 
brodovi bili tik same obale, pak mornarima bio slobodan izlaz na 
kraj obdan i obnoć. 


Sl. 47. Indijanski kanoe (čamac). (Po drvorezu 186. vieka.) 


Ovi, u općenju s urodjenicima, zaboravili brzo i poštenje i 
obraz, a urodjenici se od jedne dogovorili, da navale na brodove. 
Admiral dade ispaliti nekoliko hitaca samoga praha, što ne poplaši 
urodjenike, dapače ih rek bi samo gore razdraži. Pošto su brodovi 
bili odviše blizu kraja, Kolumb se poboja kakova iznenadjenja. 
Dade dakle ispaliti hitac sa zrnom u rpu Indijanaca. Kad ovi vi- 
djeli, što sve mogu nositi sa sobom španjolski gromovi, pobjegoše 
glavom bez obzira. 

Vojska je na brodovima odavna žamorila, što admiral hoće 
da traži neko umišljeno tjesno, a ostavlja za sobom zemlje bogate 

i pune zlata. Nagovoren i od svojih podčasnika napokon popusti i 
odluči, da se povrati k obali Verague. Na 5. decembra ostavi luku 
El Retrete, te nakon mnogo neprilika prispije na 6. januara 
g. 1503. k ušću rijeke Belen, nedaleko od rijeke Verague. Videći uz 
rijeku neko indijansko selo, pošalje čamac sa nekoliko Španjolaca, 
neka bi ga razvidjeli. Urodjenici se pripravili na obranu; ali vi- 
deći, da stranci nemaju neprijateljskih namjera, dodjoše do razgo- 
vora. Rekoše, da je okolo Verague najviše zlata. Španjolci podjoše 
sutradan onamo, te donesoše na brod uz ostalo dvadeset zlatnih 
pločica, što sve dobiše u zamjenu za nešto sitnarija. S toga ad- 
miral odluči da ostane ondje koje vrijeme, da stvar bolje razvidi. 
S prvom plimom uljeze s brodovima u rijeku. Treći dan podje ade- 
lantad k rijeci Veragui sa nekoliko čamaca, s namjerom, da se 
zaveze uz rijeku do prijestonice kacika Quibiana. Ovaj je već znao, 
da Bartolomije dolazi, pak mu i izadje na susret. Sutradan dodje 
Quibian glavom k admiralu u pohode. Admiral ga darova lijepo. 
S početka, prijateljstvo kao da je uglavljeno. Ali od jedne, kao da 
se kacik nečemu dosjetio, podje s broda nekako nezadovoljan. Na 
6. februara Bartolomije sa šezdeset i osam momaka otidje da 
istraži Veraguu i da nadje zlatne rudnike. Podje u pohode kaciku; 
ali razabra, da ovomu nije po ćudi dolazak stranaca. Dade ipak 
adelantadu tri čovjeka, da ga povedu do rudnika. Španjolci su se 
zaista imali čemu da dive. Sva zemlja kao da je posijana zlatom. 
U sama dva sata svaki ga je Španjolac bio nekoliko sakupio po 
samomu površju. Vodje ih povedoše na neku visoku goru i poka- 
zaše im prstom, kudje oko moglo doprijeti, rekavši, da je sva ona 
zemlja, na dvadeset konaka daleko, pokrivena zlatom. Kad admiral 
razabrao, da su zlatni rudnici u Veragui mnogo bogatiji od sve 
ostale okolice, pošalje opeta adelantada u svrhu novih, točnijih iz- 
vida. Ovaj posjeti mnoge kacike, koji ga svi primiše gostoljubivo. 
Nadje, da su zemlje plodne i da bivaju marljivo obradjene. Vidi u 
nekom srezu prostrano polje, dugo kojih šest lega sve posijano 
kukuruzom. Nadje zlata gotovo na svaki korak. Svi su urodjenici 
nosili o vratu dajbudi po jednu pločicu zlatnu, vezanu žicom od 
pamuka. Ovi su mu uz ostalo kazivali, da je daleko na zapadu 
neki bogati i veliki narod, koji da ima oružja kao i Španjolci, i 
da svi idu odjeveni. 

Ove su vijesti padale kao melem na tužno i ojadjeno Kolum- 
bovo srce. Shrvan od bolesti, koja ga je na tjedne držala prikovana 

na krevetu, morila ga jošte misao, što se bila izjalovila nada o 
otkriću tjesna, koje bi vodilo u Indije. Ali otkriće ovih zlatnih 
rudnika davalo mu možno oružje, da se brani; što više, pred mno- 
žinom zlata sami njegovi neprijatelji morali su pokleknuti. Da bi 
ove zemlje osigurao Španjolskoj, odluči da ostavi jaku posadu. 
Španjolci se dadoše odmah na posao. Sagradiše dovoljan broj dr- 
venih kuća, koje pokriše lišćem od p6me. Za hranu se nijesu 
trebali mnogo brinuti, jer je zemlja bila plodna a rijeka puna riba. 
Adelantad ostane sa osamdeset ljudi. Admiral mu ostavi jednu ka- 
ravelu, uznastoja da uredi što bolje odnošaje naseljenika s uro- 
djenicima, darova bogato Quibiana i htjede da se otputi u more, 
kad u rijeci pala voda, te karavele ne mogle da odjedre. Quibian 
medjutim žalostan i srdit, što mu se stranci udomili u državi, htjede 
da ih uništi odmah s početka. Stao sakupljati sve svoje vojnike uz 
rijeku Veraguu pod izlikom, .da ih vodi u rat proti nekom nepri- 
'jateljskom plemenu. Pak je svaki čas prolazilo mnoštvo Indijanaca 
pokraj španjolskih kuća, na što se Kolumb nije obazirao. Ali Diego 
Mendez, koji je morao ostati s posadom kao kraljevski bilježnik, 
upozori admirala, da se oni vojnici možda skupljaju s drugom kojom 
svrhom. Ponudi se, da će poći vidjeti, što je u istinu, te se zaputi 
sa nekoliko sudrugova. Jedva što se bio zavezao uz rijeku, namjeri 
se na znatnu vojsku. Ne časivši ni časa sadje na obalu. Pomiješa 
se s urodjenicima, nudeći im svoju pomoć proti neprijatelju; ali 
oni odbiše ponudu. Mendez se vrati u čamac i ostane da ih motri. 
Kad se oni tomu dosjetili, onu istu noć povratiše se svi u Veraguu. 
Mendez se tada brže bolje spusti niz rijeku, da javi stvar admiralu. 


Ovaj svedjer oprezan nije htio da se odvaži na kakav odlučan korak, 


prije nego što se sasvim uvjeri o Quibianovoj nevjeri. Mendez mu 
se tada ponudi, da će poći glavom do Quibiana, da stvar bolje 
razvidi. Ovaj je pothvat bio svakako vratoloman, jer je Mendez 
stavljao svoj život u pogibao. Ali su vratolomna poduzeća bila kod 
Španjolaca još svedjer viteška, tako da nadje odmah druga odlučna 
da ga prati. Taj drug bijaše Rodrig Escobar, mladić stasit i odvažan. 
Ova se dva junaka dadoše odmah na put. 
Quibianova prijestonica širila se na razdaleko, a njegov stan 
uspeo se po srijedi na povisok brežuljak. Svukud naokolo sama 
vreva oružanih ljudi. Naši junaci kao da za sve to ne mare, po- 
djoše ravno put kacikova dvora. Kad bili navrh. brežuljka, neki 
im Indijanci zabraniše hoditi dalje. Lukavi Mendez, koji je znao, 

da je Quibian bio ranjen, reče na to, da dolazi da im liječi go- 
spodara. Tada ga pustiše. Oni dalje, te ravno u dvorište, što se ši- 
rilo ispred konaka. Tu bilo poredano okolo na okolo trista po- 
sječenih neprijateljskih glava. Mendez se ne smuti. Podje dalje i 
dodje na vrata. Tu bila kacikova obitelj, žene i djeca. Na pogled 
neznanih i stranih lica nasta graja i vika djece i žena. Sve po- 
bježe kao pomamljeno. Na ovu buku skoči van jedan sin ka- 
cikov, te odmjeri Mendezu takovu pest, da se ovaj ugnuo nazad : 
za nekoliko koraka. Španjolac stisne zube, ali se u brzo razabra 
te htjede da mladića uvjeri na lijepe, da mu je došao liječiti oca. 
Mladić ni da čuje, već ga svedjer gura nazad. Videći Mendez, da 
mu svojstvo liječnika ne pomaže, dosjeti se drugomu. Izvadi iz džepa 
češalj i nožice i dade ih Escobaru. Sjedne, a Escobar_ mu počeo 
strići vlase. Sin kacikov pak i svi oni, koji se na onu graju bijahu 
nakupili, ostadoše kao nijemi. Niko živ da se ni maknuo. Kad 
Escobar bio gotov s poslom, Mendez ustane i dade mladiću malo 
jedno zrcalo, pak naredi Escobaru, neka i njega očešlja i ostriže. 
Mladić začudjen podvrgne se češljanju i striženju. Kad i s ovim 
bili gotovi, Mendez mu darova češalj i nožice i reče mu, da bi što- 
god pojeo. Mladić mu odmah učini po volji. Nego do kacika nije 
mogao doći nikako. Videći, da bi svaki dalji boravak mogao imati 
nenadanih posljedica, oprosti se što je prije mogao i otide. 

Sad je Kolumb bio uvjeren, da mu Quibian dobro ne misli. 
Posada je bila jaka, ali sama bez drugog zapleća mogla je na- 
pokon podleći. Valjalo je dakle dati kakav primjer od onoga, što 
mogu bijeli ljudi. Bartolomije predloži, da se navali na samu ka- 
cikovu prijestonicu, a njega i obitelj mu zasužnji. Admiral pristane 
i dade mu sedamdeset i četiri momka. Vojska se ukrca na čamce 
i nadje se u prijestonici, a da se Indijanci ničemu i ne dosjetiše. 
Kad Quibian dočuo, da Bartolomije ide k njemu, poruči mu mo- 
leći ga, neka čeka, da će mu on glavom doći na susret. Bartolo- 
mije uzme tada samu petoricu sa sobom. Ostalima naredi, da ga 
slijede dva po dva, a na prvi hitac da dotrče k njemu. Udje u 
dvorište, a kacik izadje na vrata od kuće. Pristupi k njemu, te 
nakon kratka razgovora, pod izlikom da mu vidi ranu, uhvati ga 
čvrsto za mišice. Quibian tek sada razumio, da mu se o glavi 
radi, pak skoči kao vuk, da se brani. Ali adelantado bio jači i 
svlada ga. Priskočiše ostali Španjolci; svezaše mu noge i ruke. 


Carić: Kristof Kolumbo. 14 

Udjoše u kuću i pohvataše žene i sinove mu. Sad se valjalo žuriti, 
jer su kacikovi' podanici bili svi pod oružjem. Oni, što se tu bili 
. namjerili, nijesu se bili ni makli. Samo su plakali i molili, da im 
gospodara puste na slobodu. Bartolomije otpravi odmah Quibiana 
i ostale zarobljenike put rijeke, i povjeri ih Ivanu Sanchezu, neka 
ih odvede k admiralu, a on ostane da lovi ostale poglavice. A kad 
uvidio, da to ne ide tako lako, vrati se i on sutradan na brod, 
noseći sa sobom zlato nadjeno u kacikovu stanu, vrijedno koje 
tri stotine dukata. Nego na svoju veliku žalost ne nadje Quibiana 
izmedju ostalih zarobljenika. Evo što se bilo dogodilo. Ploveći niz 
rijeku, Quibian se tužio i jaukao, što mu negve tištile ruke. Kad 
bili na ušću rijeke i legu daleko od kraja, Sanchez mu se smilova 
i popusti uže, držeći ga ipak svedjer vezana jednim krajem. Lu- 
kavi Indijanac vrebao samo na zgodan čas, pak od jedne skočio u 
more. Sanchez iznenadjen pusti uže iz ruke. Bila je noć a  Quibianu 
više ni traga ni znaka. 


Svi su bili uvjereni, da se kacik itojic a admiral se nadao, 
da će ovo sve naučiti Indijance, da poštuju bijele ljude. Mislio je, 
da sada može mirne duše ostaviti posadu i zajedriti svojim putem. 
Kad voda poskočila, oprosti se s bratom, pusti se niz rijeku i 
usidri se nedaleko ušća, čekajući povoljan vjetar. Na 6. aprila po- 
šalje Don Diega Tristana s jednim čamcem uz rijeku, da donese 
vode, ali se čamac više ne povrati. Evo što se medjutim bilo 
dogodilo. 


Quibian ne bijaše poginuo ; vješt plovilac, bijaše preplivao 
srećno do kraja. Tužan i žalostan, što mu obitelj bi povedena u 


sužanjstvo, naumi da se osveti. Sakupi što jači broj vojnika i pri- > 


bliži se potajno k španjolskim kućama. Španjolci nijesu ni sanjali 


. o svojim neprijateljima. Quibiana su držali mrtva, a bez poglavara, 


znali su, da se Indijanci ne će ni maknuti. Jedni su bili zabav- 
ljeni na karaveli, a drugi su radili u svojim stanovima. Indijanci 
stupiše neopaženi na samih deset koraka. Stade ih huka i vriska, 
kako bi Španjolce gore preplašili, pak baciše jato strijela i nekoje 
raniše. Španjolci iznenadjeni i preplašeni skočiše na oružje. * 


Njih dvadeset protiva nekoliko stotina Indijanaca održaše po- | 


bjedu. Indijanci ostaviše devetnaest mrtvih, a od Španjolaca pogine 
samo jedan. Bartolomije ostane ranjen. Poginu s neopreznosti i 
Diego Tristan. 

Ovo uvjeri Španjolce, da im nije boravka u onako malašnom 


broju medju narodom onako ratobornim i odvažnim. Pomisliše 


odmah, da se ukrcaju na karavelu i da dostignu ostale brodove; 
ali je voda bila pala, pak se s karavelom nije moglo na otvoreno 
more; a more se vani tako prelijevalo, da se na čamac nije moglo 
ni pomisliti. Indijanci medjutim nijesu tajili, da kane opeta nava- 
liti. Čula se samo vika i buka po obližnjoj šumi. Često su pa- 
dale strijele na španjolske stanove. Videći Bartolomije pogibao, 
koja mu ovako prijeti, sagradi neku vrst tvrdje pokraj same rijeke 
i tu se zakloni. Netom bi se koji Španjolac pojavio na dvor, iz 
bližnje bi šume zazviždala po koja strijela. Urodjenici pri 
navaliti, ali bijahu odbijeni. 

Kolumb medjutim, za ništa ne znajući, a ne videći čamca natrag, 
poboja se kakove nesreće. Dogodi se u to vrijeme na brodu slučaj, 
koji ga zanese u misli. Zarobljenike, koje je sa sobom bio uzeo, 
držao je na provi, ispod palube, a gornji bi otvor dao obnoć na- 
valiti teškim verigama. Mornari, koji su znali, da zarobljenici ne 
mogu do otvora bez ljestava, nijesu uvijek postavljali verige, već 


bi polegli na sama vrata otvora. Ovomu se zarobljenici dosjetili, 


pak jedne noći, kad je na palubi sve spavalo kao zaklano, nago- 
milaše ispod otvora sve, što su samo imali pri ruci, pak potisni 
zdola, prevali mornare i skokom u more. Ipak svi ne pobjegoše, 
jer mornari navališe i mnoge pohvataše. Nego sutradan grozna 
prizora od svih onih, koji se ne domogoše slobode. Nadjoše ih sve 
mrtve, sve povješane. Jadnici! svi dogovorno izabraše smrt u 
mjesto ropstva, u koje bijahu pali. Ova odvažnost, ova okrutnost 
prama samu sebi otvori admiralu oči. Uvidi odmah, da ljudima 
ovakova kova šaka Španjolaca ne bi nipošto odoljela. A ne videći 
još čamca natrag, još se gore zabrine. Nego more bilo uzburkano, | 
pak ne bilo moguće poslati drugi čamac, da bi stvari. razvidio. U 
ovoj neprilici mornar Petar Ledesma rodom iz Sevilje ponudi se 
admiralu, da će preplivati na kraj. Čamac ga povede do nedaleko 
od obale, a on se junački baci u more, te uza sve prelijevanje valova . 
srećno se dočepa kraja. Podje do naseobine, razabra nesrećno joj 
stanje i vrati se. Čamac ga je čekao svedjer daleko od obale, jer 
mu valovi nijesu dali da joj se približi. Skoči opeta u more, pre- 
pliva do čamca, koji ga povede na brod. Tek je sada Kolumb 
uvidio golemu nesreću. Nije bilo kud, valjalo se za sada odreći 

svakog naseljenja; pak koncem aprila g. 1503., pošto ukrca brata 
i družinu mu, zajedri put Haitskog ostrva. Zapusti karavelu Gal- 
lego, jer nije mogla iz rijeke. Uputi provu ravno put istoka, premda 
su se tomu protivili ostali piloti, koji su govorili, da ovaj pravac 
ne odgovara putu put Haitskog otoka, 


Kolumb se bijaše uvjerio, da će se najlašnje dokopati otoka, 
ako potegne što više put istoka, poradi struja, koje zanose put za- 
pada, ali ovo ne htje da kaže nikomu. Pusti mornare i pilote, neka: 
žamore, koliko ih volja. Nije htio da niko znade, za što i u koju 
svrhu što radi, jer se bojao, da se drugi opeta ne okoristi otkrićem, 
koje je on sam bio učinio. Porras dapače tvrdi, da je admiral 
oduzeo sve karte ostalim pilotima, neka ne bi mogli držati račun 
o preplovljenom putu. Porras bijaše krvni Kolumbov neprijatelj, 
pak je ovo valjda samo potvora i kleveta. Stoji medjutim, da je 
kraljevima pisao doslovce ovako: ,Neka piloti pokažu, ako znadu, 
gdje ostaje Veragua; tvrdim, da mogu samo reći ovo: bili smo 
' u nekim mjestima, gdje je puno zlata; i ovo oni mogu po- 
svjedočiti; ali ne znadu puta, da ih nadju; ko hoće da se onamo 
povrati, valja da one zemlje po drugi put otkrije.“ Jedna je karavela 
bila tako pokvarena, da je morade zapustiti. Tako mu ostaše same 
dvije, i ove trošne i pokvarene. S ovima potegne naprijed put istoka. 
Vidi opeta iz daleka luku el Retrete i dodje spram Darienskog za- 
liva. Sad se u njem opeta uzbudila želja, da traži tjesno. Pozove 
na dogovor sve pilote, ali se ovi usprotiviše. Popusti, te na 1. maja 
zajedri put Haitia. Piloti su računali, da su im sada Karaibski 
otoci u zapadu a Kolumb se protivno bojao, da ga struje nijesu 
zanijele u zapad od Haitia. Tako se bilo i dogodilo. Na 10. maja 
nadje se pokraj otoka Tortugas, danas Caymans; pak pokraj onih 
otoka na jugu od Kube, što ih bijaše prozvao kraljičinim pe- 
rivojem. s 

Brodovi: su sad već bili u takovu stanju, da su mornari 
mogli jedva odolijevati, da izlijevaju vodu, koja je ulazila otvorima, 
što ih crvi bijahu učinili. Bilo je ponestalo svake hrane; davili su 
se samo pokvarenim kruhom, koji su umakali u ulje i u ocat. Pak 
jedva što se bijahu usidrili, bukne strašna oluja. Jedva da su se 
spasli. Pak krenuše dalje put istoka. Nakon nekoliko dana uvi- 
dješe napokon, da će im od jedne ponestati brodova ispod nogu, 
te podjoše na Jamaiku. Brodovi su već tonuli, pak Kolumb na- 

redi, da se obje karavele svežu jedna k drugoj i što jače nasuču 
na kraj. Pak dade napraviti stanove na palubi; naredi, da niko ne 
smije na kraj bez dopusta i uredi sve, kako bi zasnovao što bolje 
odnošaje s urodjenicima. Ovi videći, kako su bijeli ljudi dobri, 
dodjoše im u svaku na susret. Diego Mendez se dapače i pobrati 
s kacikom Ameyrom, koji mu i darova jednu kanou. Nego na- 
stalo je pitanje, što sada? Dani su prolazili, a na ovom nije moglo 
da ostane. Ona kanoa probudi u Kolumbu spasonosnu misao. Po- 
zove k sebi Mendoza i reče mu, kako bi on jedini mogao spasti 
Španjolce od propasti; kako bi on jedini mogao kušati, da s onom 
kanoom podje do San Dominga. Mendez nije od prve znao, što da 
odgovori. Bilo je četrdeset lega daljine, koju je valjalo prevaliti. 
Napokon reče odvažno, da hoće. 

S jednim Španjolcem i sa šest Indijanaca stavi se na put. 
Kad došao na istočnu stranu otoka, sadje na kraj on i drugovi mu. 
Tu od jedne navalilo iznenada jato urodjenika, koji ih pohvataše 
sve do jednoga. Nego na sreću, urodjenici ne mogli se odmah 
nagoditi, kako da svoj plijen podijele, pak se dali na neku igru, 
koja je morala odlučiti. Kad Indijanci bili svi upiljeni glavom i 
očima u igru, Mendez se trgne, skoči i pobjegne k svojoj kanoi; 
spusti se odmah s kraja, rastvori jedra, pusti se u more i prispije 
srećno k admiralu. Za ostale nije se više nikad ni što čulo ni što 
doznalo. Ovaj slučaj rastuži Kolumba u velike, jer se evo i ovaj 
pokušaj, gotovo jedini, koji je mogao sve spasti, bio izjalovio. Ali 
se na veliku Kolumbovu radost sam Mendez ponudi, da će još 
jednom pokušati sreću, ako ga samo ko doprati krajem do istočne 
strane ostrva. Ova njegova odvažnost i odanost bila drugima na 
prijekor, pak se mnogi sami ponudili, da će s njime. Odrediše 
dakle ne jednu već dvije kanoe; jednu pod vodstvom Men- 
deza, a drugu pod vodstvom Bartolomija Fiesca, čovjeka isto tako 
odvažna i srčana kao što bijaše i Mendez. U svaku se kanou ukrealo još 
po šest Španjolaca i po deset Indijanaca. Morali su se voziti uspo- 
redo, a netom prispiju na Haiti, Fieseo se morao povratiti, da javi 
uspjeb, a Mendez je morao ići u San Domingo, pak odanle u 
Španjolsku. Adelantado ih s jakom četom otprati krajem sve do 
istočnog kraja ostrva. Pak se kanoe bacile oceanu u naručje. Nakon 
nekoliko dana vožnje i nakon krvava truda, jer u malo da ne po- 
giboše od žedje, dodjoše do rta Tiburonskoga, na žudjeni Hait- 
ski otok. 

Mendez, premda bijaše obolio, proslijedi put San Dominga. 
Doznade putem, da je Ovando u Haragui. Ne časeći ni časa, uputi 
se sam pješke put onamo. Ovando mu obeća, da će admiralu po- 
slati što prije na pomoć; ali da je ovaj čas zabavljen ratom pro- 
tiva urodjenika, a u San Domingu da nema za sada prikladne 
karavele. Držeći ga ovako s dneva na dan na riječi, zadrža ga u 
Haragui punih sedam mjeseci! Videći ovo Mendez, podje u San 
Domingo, ne bi li kako našao koju karavelu, na troškove samoga 
admirala. . 

XIX. 
Ovandova uprava. — Anacoana. — Užasan pokolj i španjolska kukavština. — 
Navala na Hygeneysku pokrajinu. — Kacik Cotabanama. — Ovandova nedjela. 


— Kolumb čami na Jamajci. — Porrasova buna. — Ovandova nepravda prema 
Kolumbu. — Povratak u San Domingo. 


Jo što i s Kolumbom tako je i s Ovandom bilo došlo na 
Haitski otok mnogo skitalica i lopova, koji su hlepili samo 
za zlatom. Ali se zlato nije moglo grnuti, kao što su oni od prve 
pomišljali; valjalo je kopati tvrdu zemlju, valjalo ga je tražiti. Pak 
oni, koji ne bijahu vikli trudu, moradoše prodati sve do odijela, što su 
na sebi imali, samo da se prehrane; a mnogi i pogiboše. 

Vidjeli smo, kako su kraljevi bili naredili Ovandu, da nema 
pravo siliti Indijance na rad i da im trud u svakoj prigodi mora 
primjereno biti nagradjen. Kad oni doznali za ovu kraljevsku na- 
redbu, a siti španjolskoga pašovanja, baciše orudje iz ruku i po- 
bjegoše u planine, da se naužiju i mira i slobode. Ovando javi 
kraljevima sve ovo i doda, da će se urodjenici ovako otudjiti. sva- 
kom napretku, ne slušajući više ni samu riječ božju. Kraljevi 


. ga tada ovlastiše, da ih može uz primjerenu nagradu siliti na 


rad, ali samo u koliko to bude prijeka nužda i u koliko to bude 
od koristi po same urodjenike. Na što Ovando zapovjedi svakomu 
kaciku, da dade odmah stanovit broj Indijanaca, koji da će točno 
biti plaćeni od onih, kojima budu služili: Nego plaća bila ku- 
kavna a zlostavljanje veliko, gore nego pod zloglasnom Bobadilli- 
nom upravom. A oni nesrećnici, koji bi kušali da pobjegnu, da 
traže malko odmora u svojim rodjenim planinama, morali bi pak 
raditi okovanih nogu. Oni, koji bi obavili ovo ropstvo sad od šest 
a sad od osam mjeseci, bili bi pak pušteni kući. Ali koja korist! 
Kuća im daleko gdjekad kojih šezdeset i osamdeset lega, a jedina 

popudbina malo korijenja i komad hljeba od kasave! Većina bi ih 
zaglavila putem. Las Casas piše doslovce: ,Našao sam mnoge sad 
mrtve na putu, sad na umoru ispod kojega stabla, te su slabim 
glasom zapomagali: gladan sam, gladan sam!“ Oni te bi 
se i dočepali kutnjega praga, našli bi ga većim dijelom pusta; pusta 
i polja, jer djeca i žene sad pomrli od glada a sad rastjerani na 
sve strane od neprijatelja. U ovakom očajanju mnoga je majka za- 
davila svoje dijete, samo da ga ne dopadne ovaka sudbina. Ovo sve 
označuje nesrećnu Ovandovu vladavinu. A koliko je ovaj čovjek 
izdao nadu, što su je u njega bili postavili kraljevi, dosta bi bilo 
navesti podlo njegovo postupanje s tužnom Anacoanom, udovom 
Caonabovom i sestrom kacika Behechia. Pošto ovaj umrije bez 
potomaka, vlast prodje u ruke Anacoanine. Pronicava duha kao 
što je bila, znala se prignuti okolnostima, te je samo nastojala, kako 
bi ublažila tešku sudbinu iskušana svoga naroda. Nego na njezinu 
veliku nesreću podanici joj dolazili često u sukob s onim Rolda- 
novim drugovima, koji se bijahu nastanili nedaleko od njezine prijest6- 
nice. Ovi su dakako vladi u San Domingu predočivali urodjenike 
kao buntovnike, da tako pokriju svoje nasilno postupanje. Dodjoše 
i do toga, te potvoriše i samu Anacoanu, kao da ona osokoljuje 
svoje podanike na otpor. Ovake su tužbe dolazile često Ovandu, 
koji im napokon povjerova, te se sa snažnom četom zaputi put 
Harague. Anacoana mu podje na susret, primi svečano njega i 
njegove ljude. Dade izvesti razne igre od svojih Indijanaca, kako 
bi svoga visokoga gosta što bolje razveselila. Ovando joj obeća, da 
će u prvu nedjelju, koja dodje, dati izvesti od svojih ljudi koju 
španjolsku igru.. 

Za urečeni dan, gotovo svi manji kaciki sakupili se u prijestć- 
nicu. Da prisustvuje igri, navrvi i mnoštvo naroda iz okolice. Svi 
bijahu došli goloruki; niko na oružje ni da pomisli. Vojnici su 
španjolski čekali vani na prostranu trgu, a Anacoana s lijepom 
svojom kćeri Higuanotom, s mnoštvom uglednijih žena i sa svima 
svojim kacikima bijaše otišla u Ovandov stan, da ga zamoli, neka 
bi se što prije započelo. Ovando se zabavljao u jednoj dvorani s 
nekim svojim časnicima. Izidje tada na prozor da vidi, je li svaki 
na svojem mjestu. A kad vidio, da je sve u redu, takne rukom, 
kako jedni kažu, zlatnu ploču, što je nosio o vratu, a kako vele 
drugi, uhvati se za križ, što mu je bio izvezen na prsima. To je bio 
znak sramotna pokolja. U jednu zaorile trublje a u drugu pješaci 

i konjanici španjolski navalili golim sabljama na jadan narod, da 
ga kolju i ubijaju. Djeca, starci i žene: sve je moralo biti žrtvovano 
umišljenoj španjolskoj veličini. Što sablja ne bi posjekla, što bodež 
ne bi probio, to je sve padalo pod kopita bijesnih konja i konja- 
nika. Diego Velasquez bijaše medjutim odmah uhvatio Anacoanu i 
njezine kacike. Anacoana bi svezana i bačena u tamnicu, a kaciki 
svi do jednoga povješani. 

Da opravdaju ovo podlo, kukavno i sramotno Ovandovo ne- 
djelo, španjolski pisci navode, da su se za njegove prisutnosti u 
Haragui bili svi urotili da smaknu njega i njegove ljude. Ali ga 
ovo ne opravdava ni za što; jer nije trebalo kaljati ruke nevinom 
krvlju, nije trebalo ostavljati u povijesti traga onako kukavnu 
junaštvu, onako sramotnu prizoru varvarstva i okrutnosti. Čovjek 
gotovo da ne bi vjerovao, da je ljudstvo izvadjalo ovakih nedjela, 
da nije tu puno jato očevidaca, koji su to potvrdili. Pak kao da 
sve ovo nije bilo dosta, Ovando se dade u potjere za onima, te se 
bjehu spasli od pokolja. Tužni Indijanci, na sami pogled Španjo- 
laca, bježali su kao od demonskih prikaza, jer jedva što bi kojega 
uhvatili, smakli bi ga bez milosti. Ovaj pokolj potraja šest mjeseci! 
Kad Španjolci vidjeli, da je velika većina sela izgorena, a što nije 
posječeno, da je to sve prignulo glavu kao marva, da je Haragua 
opustošena, rekoše, da su pobijedili! I na uspomenu ovakove po- 
bjede Ovando utemelji grad pod imenom Santa Maria de la Verda- 
dera Paz (Sv. Maria Pravoga Mira). A kao da nije bilo dosta ovo 
poganjenje svetoga imena Marijina, dadoše gradu za grb golubicu, 
koja nosi kiticu masline. Ovolike bezobraznosti još povijest nije 
bila zabilježila. ' : 

Nego razbojnici još ne bili siti nevine ljudske krvi, još se 
španjolsko ime nije bilo dovoljno okaljalo, pak navališe na državu 
Hygeneysku, koja jedina još nije bila oćutila Španjolsku pravdu i 
blagodat evropejske prosvjete. Desilo se, da je jedan Španjolac divljom 
šalom nahuckao jednom svoga psa na nekog manjeg kacika one 
države. Hygeneyci, ponosni i odvažni, zahtijevahu zadovoljštinu. Ali 
Ovando nije pojmio, što je pravica, kad se radilo o Indijancima. 
Kad se neki od njih jednog dana namjerili na otoku Saonskom na 
osam Španjolaca, poubiju sve do jednoga. Ovando skoči kao bijesan 
na prolivenu krv svojih razbojnika, te brže bolje otpremi Ivana 
Esquibela, dostojna njegova povjerenja, sa četiri stotine Španjo- 
laca, da uhvati krivce i da ih kazni. Vladaše tada Hygeneyom 

kacik Cotabanama, čovjek visoka stasa, dapače gorostas, a odvažan 
kao i svi njegovi podanici. Kad Cotabanama dočuo, da se Špa- 
njolci. primiču, sazove svoj narod pod 'oružje. Uzalud je Esquibel 
kušao, ne bi li se kacik predao na lijepe, jer mu ovaj nije mogao 
vjerovati. Esquibel navali i protjera neprijatelje, koji su se uza sve 
loše oružje ipak odvažno i junački bili počeli braniti. Indijanci po- 
raženi pobjegoše u planinu a Španjolci za njima u potjere. Sve što 
bi našli živo, sve bi poubijali. Nijesu opraštali život ni djeci ni že- 
nama; sve, sve je moralo biti uništeno. Kad ne mogli dalje, sa- 
djoše na otok Saonski, da tu kazne one, koji bijahu poubijali onu 
osmoricu Španjolaca. Kad otočani vidjeli, da im dolazi neprijatelj, svi 
kao pomamljeni dadoše se u bijeg. Nego Španjolci nanjušili neko 
skrovito mjesto, u koje ih se bilo sahranilo šest ili sedam stotina. 
Navališe kao gladni vuci na jagnjad, te strijelama, puškama i bo- 
dežima smakoše sve i u malo vremena grozan pokolj bio je izvršen. 
Šest ili sedam stotina božjih stvorova: muž uz ženu, majka uza sina, 


a sin uz oca sve je, jedno uz drugo, ležalo zaklano. Esquibel bi- ' 


jaše gotovo natkrilio svoga gospodara. 

Kad vidjeli Indijanci, da se nije kud kamo braniti od takovih 
neprijatelja, prignuše glavu i ponudiše: mir. Moradoše pristati na to, 
da obradjuju prostrano polje na korist Španjolaca. Esquibel sagradi 
jednu tvrdju u nekom selu pokraj mora i tu ostavi osam vojnika. 
Vrati se pak u San Domingo vodeći sa sobom nekoliko stotina 
robova. ' 

Nakon svega ovoga dakako da španjolska bahatost i drskost 
s urodjenicima nije više imala granica. Martin Villaman, koji bi- 
jaše na čelu posade, banu se odmah gospodarom i tiranom. Do- 
pusti svojim vojnicima najrazuzdaniji život, te oni bezobrazno ne 

*štedi ni majke, ni žene, ni djevojke. Kad Indijancima dodijalo, na- 
vališe na tvrdju i zakolju Španjolce sve do jednoga. Ovando, koji 
ni ovaj put ne bijaše čuo jauk i lelek potlačena naroda, trzne se 
kao vuk na vijest o pokolju one čete razbojnika. Koliko je samo 
vojnika mogao sakupiti, sve otpravi put Hygeneya, a vodstvo dade 
Ivanu Esquibelu, za kojega je znao, da će mu nečovječne namjere 


najbolje pogoditi. Znajući Indijanci, što im sve čeka djecu i žene, 


ako padnu u španjolske ruke, otpraviše sve u najviše gore i u 
najdalje šume. Cotabanama ostane, da sa svojim vojnicima brani 
odlučno svoju domovinu. Nego i ovaj put ne posluži mu sreća; 
a drukčije nije moglo da bude. Njegovi su se podanici borili kao 

lavi, borili su se očajnički, ali koja korist, kad je španjolsko oružje 
odlučilo pobjedu. Desilo se slučaja, da je indijanski vojnik izvadio 
iz svoga tijela španjolski bodež, da njim navali na svoga nepri- 
jatelja. Ova je pobjeda stajala Španjolce teških muka, jer su In- 
dijanci sve upotrebili, što su samo znali i mogli na svoju obranu. 
Dočikali su neprijatelje: na obroncima, u gudurama, u prodolima, 
samo da se okoriste položajem, kad ne mogu oružjem. Ne znajući 
puta, Španjolci su vodili zarobljenike, da im ga kažu, pak se često 
dogodilo, da je zarobljenik volio smrt, nego da počini izdajstvo. 
Takove bi značajnike Španjolci nagradjivali najsramotnijom smrću. 
Mnogi se Indijanac strmoglavio niz koju kosu, samo da ne pokaže 
puta. Španjolci su medjutim ipak napredovali, ostavljajući za sobom 
samu pustoš. Dodje napokon do odlučna boja, u kojem Cotabanama 
bi hametom potučen u samoj svojoj prijestonici. Sad nije više bilo 
indijanske vojske, da se protivi. Svi se bili razbjegli, misleći svaki 
da spase sama sebe. Sad ni Španjolci nijesu više trebali da stoje 
na okupu. Esquibel ih porazdijeli na malašne čete i uputi ih na 
lov Indijanaca. Teško onomu, koji bi im panuo u ruke; jer 
kad ga ne bi smakli, odrezali bi mu ruke i poslali ih njegovim 
prijateljima i njegovoj rodbini. Pripovijeda Las Casas, da su ih jednoga 
dana povješali trinaest od jedne na slavu Hristovu i njegovih dva- 
naest apostola; a još prije nego bijahu duše ispustili, da su ih 
.sjekli svojim sabljama, samo da kušaju, kako sijeku. Jednoga dana, 
pripovijeda nadalje Las Casas, da je svojim očima vidio, kako su 
pekli na pet raznih lomača pet otmenijih Indijanaca. Jadnici su 
bili još živi a oganj tih, kako bi smrt bila groznija i strašnija. 
Dizao se takav jauk i lelek, da bi i kamen bio proplakao. Jaukanje 
i zapomaganje ne dalo spavati zapovjedniku, koji s toga naredi, 
“neka bi ih zadavili od jedne. Ali krvniku ne bila po ćudi takova 
zapovijed, pak da kapetanu ne dodijavaju i da ga puste spavati, 
napunio sjekotinama usta svakoj žrtvi, te svoj nečovječni posao 
nastavio. Govori Las Casas, da je doživio takovih okrutnosti, da 
gdjekad sam dolazi do sumnje, nije li možda sanjao. Nego ipak 
sve ovo nečovječje i varvarsko postupanje nije moglo uzdrmati u 
urodjenicima ljubav, odanost i privrženost, što su je gojili spram 
svomu zakonitomu gospodaru. Znali šu, što ih čeka, ako se ne pre- 
dadu, a ipak su se otimali. Znali su, da Španjolci kolju i ubijaju 
sve, što odaje i najmanju odanost prema Cotabanami, a ipak su 
mu ostajali vjerni. Uvidi po tom Esquibel, da nema mira, dok je 

Cotabanama živ i slobodan. Ovaj se bio sahranio na Saonski otok, 
s kojega su mnogobrojne straže čuvale i gledale svako kretanje 
Španjolaca na protivnoj obali. Došla Esquibelu karavela s hranom 
iz San Dominga, a on se tiho tiho u gluho doba noći dao prevesti na 
otok sa pedeset vojnika; iznenadi Cotabanamu i uhvati ga. Bi pri- 
pravljena lomača, da ga odmah izgore, ali se pak dosjetiše drugomu, 
te ga povedoše u San Domingo. Premda je od silnih patnja i 
muka bila u njemu još sama sjena prijašnjega gorostasa; premda 
mu je sva država bila uništena i opustošena, Ovando ga ipak dade 
sramotno objesiti. Ista sudbina bila je zapala i lijepu Anacoanu. 
Ovako nestade i najzadnjeg traga nezavisnim indijanskim državama 
na otoku. Sa smrću Anacoane i Cotabaname ponestade s otoka 
indijanskih vladara. Sad je sve ležalo pod nogama Ovandovih krv- 
nika i razbojnika. Otkad su Španjolci bili došli na otok, broj uro- 
djenika, izginulih što od glada, što od patnja, što od razbojničke 
španjolske ruke, bijaše toliko spao, da ih je otok sad brojio tek jednu 
šestinu od prijašnjega broja. I ono malo, što je još ostajalo, bilo je 
osudjeno skoroj propasti. 

Dok se Mendez trudio da pobiti u pomoć admiralu, ovaj je 
čamio odijeljen od ostaloga svijeta; brojio je dan po dan, kad će 
mu zasijevnuti tračak nade, da spase sebe i svoju družinu. A kao 


* da nijesu bile dovoljne ove moralne patnje, običajna ga bolest držala 


prikovana u krevetu. Uz slabu hranu i pod onim vrućim i vlažnim 
podnebljem pojavile se u brzo teške bolesti. Samo zdraviji i krepčiji 
mogli su donekle odolijevati, pak su ovi bili i jedini, koji su mogli 
tumarati s kose na kosu, s brežuljka na bfežuljak, ne bi li možda 
ugledali kakovo jedro na dalekom obzoru. Ali uzalud. Prolazili su 
dani, prolazili su mjeseci, a kojemu brodu ni traga. Pak neki po- 
čeli žamoriti proti admiralu, kriveći jedino njega sa svega zla, ko- | 
jemu bijahu izvrgnuti. Ovaj žamor nadje odziva. Na čelo nezado- 
voljnika postavila se dva brata, Frano i Diego Porras. Bilo to 
na 2. januara god. 1504. Admiral je ležao prikovan u krevetu. 
Kad od jedne eto dolazi preda nj Frano Porras vas uzrujan. 
Admiral se skosne ne sluteći ništa dobra, a Porras njemu: ,Go- 
spodine, što će reći, da se ne vraćate u Kastilju i zašto zahtije- 
vate, da i mi s vama ovdje ginemo?“ — Admiral mu odvrati, 
da se bez broda ne može nikamo; da ako znade kakov izlaz 
ovomu nepovoljnom stanju, neka ga kaže. Na što Porras srdito, da 
ne treba toliko riječi, već ako hoće da se ukrca u kanoe, a ako 

ne će, da slobodno ostane; pak stupiv van zaviče: ,Ja idem u 
Kastilju, ko hoće, neka me slijedi.“ Buntovnici, na sve ovo pri- 
pravni, zaviknuše kao jedan: ja, ja, ja. Čulo se još glasova: ,Ka- 
stilja, Kastilja“ i ,neka poginu, neka poginu.“ Admiral ne znajući, 
na što smijera sve ovo, spusti se niz krevet, te se na ruke i na 
noge povuče iz izbe. Ali njegovi vjerni, bojeći se gorega, podigoše 
ga i postaviše ga opeta u krevet. S braćom Porras otide ih četr- 
deset i osam. S admiralom ostanu gotovo samo nemoćni. 

Porras podje obalom put istoka i ponese sa sobom sve kanoe, 
koje admiral bijaše nabavio. Robio je Indijance, silio i činio im 
svaki zulum govoreći, da to sve radi po nalogu admirala, kojega 
da bi bilo najbolje smaknuti, jer da je krvni neprijatelj svih Indi- 
janaca. Kad se dovezao do istočne strane otoka, uzme sa sobom, 
dakako na silu, nekoliko urodjenika i pusti se u more, ravno put 
Haitskog otoka. Bila je tišina, ali još ne bijahu provalili četiri 
lege, kad zapuše jako. More se uzburka. Nasta pogibao, da nalije 
kanoe. Naprijed se nije više moglo; valjalo se povratiti. Vjetar 
pojača. Da kanoe uzmognu odoljeti, Španjolci bodežima u ruci pri- 
siliše one Indijance, koji nijesu vozili, da skoče u more. Boreći se 
s valovima dotakli bi se gdjekad kanoe, da malko opočinu, što su 
im s početka i dopuštali. Ali kad vjetar stao još jače duvati, tada 
Španjolci navali na one jadnike golim sabljama i sijeci ih, samo 
da su od ladje daleko. I buntovnici se spasoše. A zlo, što su ga 
bili počinili i što ga činjahu urodjenicima prkosom i nasiljem, svali 
se gotovo sve na admirala, u čije ime su govorili da tako postu- 
paju. Jer Indijanci ne hfijahu da mu nose više hranu, kao što bi- 
jaše ugovoreno; ili ako bi je donijeli, zahtijevali su deset put veću 
cijenu nego prije. 

U ovako teškom položaju, kad je već glad prijetio svima, 
Kolumb se sjeti, da do koji dan mora mjesec pomrčati. Posla od 
jednoga do drugoga k svim kacikima otoka, neka bi se na ure- 
čeni dan sakupili, jer da im mora nešto važna priopćiti. Kad došli, 
reče im, da se Bog bijelih ljudi na njih rasrdio, što hoće da ih 
puste poginuti od glada; da će ih doskora spopasti glad i teške 
bolesti; a ako toga ne vjeruju, neka gledaju noćas božje znamenje 
na nebu. Kad nastupila noć, a na mjesecu se počela opažati sjena, 
Indijanci se uznemiriše. Što dalje, to mjesec tamniji. Napokon 
potamni vas, te niko živ nije sad više sumnjao o istinitosti Ko- 
lumbovih riječi. Stalo ih trčanje na sve strane, da nose na brod 

sve što su samo mogli naći, ne bi li što prije pošli k admiralu, da ga 
mole, neka ih mimoidje zlo, što im je prijetilo. Kolumb im tada 
reče, da će zapitati svoga Boga, što misli i da će ga moliti, neka 
bi im se smilogao. Pak se povuče u svoju izbu i tu ostane do pot- 
pune pomrčine. Urodjenici su medjutim na dvoru vikali, kumili, 
molili i zapomagali. Kad: Kolumb vidio, da će se mjesec početi brzo 
javljati, izadje van i reče, da im se Bog na velike njegove molbe 
bio napokon smilovao; da će brzo ugledati lice mjeseca. Ova ne- 
dužna prijevara urodi dobrim plodom, jer su Indijanci od onoga 
dana održavali ugovor i donosili svaki božji dan potrebitu hranu. 

Nego dani su prolazili a ni Mendezu ni Fiescu ni glasa ni 
traga. Za goru muku buntovnici bili prosuli glas, da se nekud na 
otoku razbila karavela, koja je admiralu dolazila u pomoć. Sad je 
nestajalo i ove jedine nade, te su neki već bili počeli žamoriti i 
snovati, kako bi pribjegli k buntovnicima. Kad od jedne, eto 
u samo smrknuće dolazi u luku neka karavela. Zapovjednik joj je 
Diego Escobar, onaj isti, koji je za Roldanove bune bio desna ruka 
buntovnika. Osudjen na smrt od admirala a riešen od Bobadille, 
bijaše sada stekao Ovandovo povjerenje. Escobar je dolazio u Ovan- 
dovo ime, nosio je admiralu jedan list, bačvicu vina i četvrt svinje 
na dar. Kolumb razumi odmah, na čemu je. Eseobar reče još admi- 
ralu, kako Ovando žali, što nije mogao poslati veću koju karavelu, 
da ga uzmogne ukrcati; ali da će je poslati što prije; pak doda, 
ako. mu hoće pisati, da može, samo da se trsi brzo, jer da valja 
da se žuri natrag. Kolumb stisne srce i napisa poduži list, crta- 
jući žalosno stanje, u kojem je, i moleći ga, da mu priteče u 
pomoć. Escobar uzme list, vrati se na karavelu i pusti se u more. 
Sad Španjolci gotovo da nijesu vjerovali svojim očima. Ovo je sve 
izgledalo kao kakova prikaza. Pomisliše, da je admiral osudjen na 


progonstvo, a što je još gore, da ih vara, samo da ne ostane | 


osamljen. Nego Kolumbu podje ipak za rukom te ih umiri; reče 
imi, da se Escobar požurio, samo da se uzmogne što prije povratiti 
s većom karavelom. Kolumb dakako nije mnogo vjerovao svojim 
riječima; imao je pravo, da sumnja, da je Ovando poslao Eseobara 
samo da vidi, je li još živ, bojeći se njegova povratka u Španjolsku, 
jer ga je vijest o zlatnim rudnicima mogla opeta uspostaviti na 
prvašnje mjesto. I ovako je po svoj prilici i bilo. Plemenite nakane 
u Ovandovu srcu ne možemo ni pomisliti, pak ne može da bude 


istina ono, što se na njegovu obranu reklo, da je naime tako radio, 
* 

bojeći se nemira, ako bi Kolumb prispio u San Domingo za njegove 
'odsutnosti. On je naime onda slavio one sramotne pobjede nad 
jadnim urodjenicima. Jer da je mislio dobro admiralu, da se bojao, 
da ga u San Domingu ne zateče kakovo zlo, bio bi se postarao da mu 
odmah pošalje pomoć na Jamajku, a ne bi bio pustio, da proteče 
osam mjeseci, da mu pak tešku ranu na srecu još gore ozledi. 

Kolumb medjutim svedjer pošten, svedjer dobar, svedjer ve- 
lika srca i prema svojim neprijateljima, odpremi dva ulaka k braći 
Porras, da im javi skori dolazak jake karavele, koja će ih sve 
moći ukrcati. Ujedno im poruči, da ih samo čeka i da im svima | 
prašta. Ali uzalud, jer Frano Porras nagovori ostale, da admiral 
radi na prijevaru; uvjeri ih napokon, da karavela s Escobarom nije * 
bila drugo nego čarolija, što ju Kolumb bio izazvao, samo da ih 
lašnje prevari. A ovo su mornari tim lašnje povjerovali, što se i 
njima čudnovato činilo, da on može proricati, kad će mjesec po- 
mrčati. Nego Porras se ipak bojao, da bi se njegovi pristaše mogli 
kad li tad li razvidjeti te uteći k admiralu, pak odluči da ih na što 
navede, kako bi im onemogućio svako oproštenje. Naumi dakle da 
kuje gvoždje, dok je još vruće, te ih onako nahuckane i razdra- 
žene povede proti admiralu, s nakanom da osvoje brodove a njega 
da uhvati. Kolumb je ležao u krevetu. Kad dočuo, da je Porras u 
: selu Maima (današnji grad Sevilja) na samu četvrt lege daleko od 
luke, posla brata Bartolomija, neka bi ga na lijepe predobio. Barto- 
lomije uzme sa sobom pedeset ljudi i otide. Porras ga dočeka osorno 
i srdito, pak njegovi pristaše navališe s namjerom da ga ubiju. 
Buntovnici su bili jači, ali pravda ipak pobijedi. Njih šest navali 
složno na adelantada, ali ih ovaj ubije četiri a ostale izrani. Na- 
srne na njega i Frano Porras, te ga udari tako jako sabljom po 
štitu, da ovaj ostane probušen ; ali ga u isti mah Bartolomije uhvati 
za vrat i strovali na zemlju. Skočiše drugi u pomoć i tako ga sve- 
zaše. Kad ovo vidjeli buntovnici, dadoše se u bijeg. Sutradan po- 
slaše k admiralu, moleći ga, da im se smiluje, da im oprosti i da 
ih primi pod svoje okrilje, a oni da će mu na vijeke ostati vjerni 
i privrženi, kunući se, ,da ih svećenik ne ispovjedio, dg im bila 
uzaludna svaka pokora, da ne primili crkvenih svetotajstava, da ne 
imali koristi od svetih bula i od oproštenja; , da ih ni papa ni 
kardinali, ni nadbiskupi, ni biskupi, ni popovi ne pijem: ako 
ma u čem ne održe obećanja. 

Kolumb oprosti svima; samo Porrasa zadrža u tamnici. Nego 
bojeći se, da ne bi došlo do kavge izmedju ljudi, koji su se jučer 
bili poklali, odredi buntovnike, da trguju s urodjenicima i da pri- 
bavljaju potrebitu hranu. Stvari su ovako tekle u priličnom redu, 
kad eto od jedne, nakon godine dana čekanja, pomaljaju se na 
obzoru dvije karavele. Kolumbu se stisne srce ne znajući, što može 
biti; a mornari gledaju uprtim očima u more, bojeći se, da se ne 
bi ponovilo ono teško razočaranje s Escobarovom karavelom. Bro- 
dovi pristaju u luku, bacaju sidra, a admiral može slobodnije di- 
sati na pogled vjernoga Diega Saleeda, kojemu Mendez bijaše po- 
vjerio karavelu, kupljenu i opremljenu na admiralove troškove. 


Sl. 48. Ruševine Kolumbove palače u San Domingu. 


Drugu karavelu slao je Ovando, koji je valjda htio da tako do- 
nekle zabašuri svoje sramotno postupanje prama velikomu mužu, 
neka Mendez, koji se bijaše ukreao put Španjolske, ne bi mogao 
reći, da Ovando nije pružio admiralu nikakove pomoći. A i u 
samom San Domingu sudbina admiralova bila je ražalostila svijet, 
te je gotovo sve vikalo na veliku i sramotnu nepravdu. 

Na 28. juna godine 1504. ostavi napokon Kolumb sa svojom 
vjernom i nevjernom dru om onu luku progonstva i zajedri put San 
Dominga (sl. 48.), gdje, poradi nepovoljna vremena, prispije tek na 
13. augusta. Staro i mlado, bogato i siromašno nahrupi na obalu, 

da vidi čovjeka, koji je toliko bio pretrpio. Ona ista svjetina, koja 
ga je s veseljem gledala svezana, sad se žalila i plakala nad nje- 
govom sudbinom. Sa koliko iskrenosti, ne zna se, ali mu i Ovando 
podje na susret; dapače ga pozove u svoju kuću i primi ga kao 
gosta. Pak, dok ga je s jedne strane gostio, nastojao je s druge, 
kako da ga potajno vrijedja i ponizuje. Pusti buntovnika Porrasa 
na slobodu, govoreći, da mu to pravo pripada kao upravitelju otoka. 
Zaprijeti onima, te su bili ustali na admiralovu obranu, da će ih sta- 
viti pod istragu, što su bili naskočili na svoje drugove i nekoje 
ubili. Uzalud je Kolumb pokazivao patentske listove, po kojima je 
njemu jedinomu bila podijeljena vlast nad svom družinom; uzalud 
je nastojao da bi s Ovandom uredio račune o svojim prihodima, 
u kojima se ćutio prikraćen, jer svi prihodi jedva da su bili do- 


. tekli za troškove one karavele, koju mu Mendez bijaše opremio i 


poslao. Nadajući se boljemu, ako podje u Španjolsku, unajmi dvije 
karavele, te na 12. septembra god. 1504. zajedri put Evrope. Nema 
sumnje, da se sijedim licem velikoga starca nije zaletjela gorka 


suza, kad je za pošljednji put bacio pogled na zemlju, koju bijaše . 


otkrio i koju je znao da više ugledati ne će. 

Kolumbov povratak u Španjolsku. — Smrt Izabelina. — Kolumb u nevolji. 
—- Ferdinand i španjolska nezahvalnost. — Smrt Kolumbova. — Njegove za- 
sluge za prosvjetu; njegovi našljednici. 


Y 

Pa se puta nadje Kolumb u pogibli, ali napokon na 7. novembra 
g. 1504. pristane srećno u luku San Lucar. Bijaše bolestan, te 
ga ponesoše u Sevilju. Tu nadje, da su njegovi ekonomični poslovi 
u isto tako lošem stanju kao i u San Domingu. Otkad ga Bo- 
badilla bijaše okovana poslao u Španjolsku, njegovi su prihodi bili 
svedeni gotovo na ništa uza sve silno zlato, koje i Bobadilla i 
Ovando bijahu državi nagomilali. ,Svak mi kaže“, piše sinu Diegu, ,da 
na Haitiu (Espafioli) moram imati od jedanaest do dvanaest hiljada 
kastiljanosa, a ja sam primio samo četvrti dio te svote.“ Ovando bijaše 
primio nalog, da isplati izaslanicima Kolumbovim sve zaostatke i da 
im unaprijed daje točno sve, što ga bude hodilo, ali se Carvajal 
morao tužiti dvoru, da to tako ne biva. Dvor ponovi Ovandu nalog, 
ali bilo uzalud. Ovando je znao, da se Ferdinandu malo mari, a 
Izabela ubijena od tuge, što izgubi jedinca sina, kćer i kćerina 
sina, ležala je na samrtnoj postelji. Kad doznala za sva Ovandova 
nedjela, osta nemilo dirnuta i ražalošćena. Bila je na,umoru, a ipak 
htjede, da joj Ferdinand obeća, da će Ovanda odmah dati opozvati. 
Izabela umrije na 26. novembra g. 1504. u Medina del Campo u pe- 
deset i četvrtoj godini svoga života. Ferdinand ne održa rieči, koju 
plemenitoj svojoj ženi bijaše dao na samrtnoj postelji. Na njega 
je moglo više zlato, što mu ga je slao Ovando; više je mogla mržnja 
na Kolumba, nego želja kreposne kraljice, nego nevina krv Indi- 
janaca, kojom je ona ljudska nakaza bila natopila otkrivene zemlje. 

Ovando ostane u San Domingu još pune četiri godine. 
Kolumb dodje u Sevilju gotovo puki siromah. Ono malo no- 

vaca, što bijaše potegao, bijaše sve otišlo za opremu onih dvaju 
brodova i za povratak u Evropu. Bolestan, nije mogao da ide na 
dvor, pak je valjalo da se utječe za pripomoć svojim znancima i 
svojim prijateljima. U ovolikoj stisci i bijedi, upravljao je kralje- 
vima list za listom, ali Ferdinand nije htio da odgovara, a Izabele 
već gotovo nije bilo. Žalio se na nepravdu učinjenu njegovoj dru- 
žini, koja ne bijaše dobila zasluženu plaću, ali sve uzalud, jer su 
mornare slali od ureda do ureda, dok bi došli k njemu a on 
uzaimlji i duži se, samo da im štogod pripomogne. Na 21. no- 
vembra sinu je Diegu pisao: ,Želio bih kakov odgovor od Njihovih 
Visočanstva, a ti uznastoj da ga dobiješ.“ To je isto ponavljao u 
listu od 28. novembra i od 1. decembra, ali sve uzalud. Vidi se 
odavle, u kakvoj se uzrujanosti morao nalaziti, kakove su ga brige 
morale mučiti. Ali on još nije znao, da Izabela nije više u životu. 
Prem shrvan od bolesti odluči ipak da ide na dvor, a budući da 
nije mogao jahati, zamoli starešine Seviljske katedrale, da mu uzajme 
onu nosiljku, kojom bijahu prenijeli mrtvo tijelo kardinala Mendoze. 
Starešine pristaše na molbu, ali uz uvjet, da kogod zajamči, da će 
nosiljka biti povraćena! Nadje se Frano Pinedo, koji položi jamče-| 
vinu, i tako se Kolumb trebao samo postaviti u tu mrtvačku no- 
siljku. Nego zlo se pogoršalo i ne pustilo ga iz kreveta, iz kojega 
je ipak neprestano pisao. Na 3. decembra dodje mu žalosna vijest 
o Izabelinoj smrti. Izjadi svoje srce u listu na svoga sina Diega, 
u kojem mu je preporučao, da se valja moliti Bogu za dušu dobre 
kraljice, i da valja moliti za kraljevo zdravlje. Ovo bijaše težak 
udarač za Kolumba, — najteži, koji ga dosle bijaše snašao. Nije više 
njegove zaštitnice a mnogobrojni njegovi neprijatelji samo će po- 
goditi Ferdinandove namjere. Živo je želio da podje na dvor i da 
tamo glavom brani svoja prava, ali se svu onu zimu i dio prama- 
ljeća god. 1505. ne uzmogne maknuti iz Sevilje. Pak otpremi sina 
Fernanda i brata Bartolomija, neka bi pomogli Diegu na obranu 
obiteljskih prava. I Amerigo Vespucci, u koliko je mogao, bio mu 
je na ruku. Nego bi od velike radosti za njega vijest, da je vjerni 
mu prijatelj fratar Diego Deza postao nadbiskupom Seviljskim. Prepo- 
ruči Diegu, neka bi novomu biskupu sve povjerio, a on da će se za 
njih zauzeti. Ali je na žalost sve malo pomagalo, jer su sva na- 
stojanja Kolumbovih prijatelja zapinjala o Ferdinandovoj nezahval- 
nosti. Nije više bilo prama Kolumbu ma kojega obzira; njegovi 
listovi, njegove žaobe, njegove molbe ostajale su glas vapijućega u 

pustinji. Kad bi odlučeno poslati u Novi Svijet tri biskupa, uzalud 
.je Kolumb zapitao, da se čuje njegovo mnijenje prije imenovanja. 
Ovo ga je sve duboko vrijedjalo, te je jedva čekao da podje na 
dvor, da vidi i da čuje sam, što se sve snuje i misli na njegovu 
štetu. Maja mjeseca godine 1505. krene napokon put Segovije, gdje 
se kralj nalazio. Dodje u grad na mazgi, neopažen, negledan od 
nikoga, gotovo kao nepoznat. Koliko razlike od onoga dočeka na 
dvoru, kad se bijaše povratio sa svoga prvoga puta! Onda konji, 
onda sjajna pratnja, a sada ništa, pod Bogom ništa! A ipak onda 
je donosio samih nada, a sada te nade bijahu ispunjene. Ali ga 
je onda Ferdinand trebao; trebao ga je, da one nade ispuni. A sada, 
“— sada ga nije više trebao. I ovako je sve pojmljivo, kad se zna, ko- 
liko je malodušno bilo Ferdinandovo srce. Kralj ga primi lijepim 
riječima poput tvrdice i kamatnika, koji za svoju žrtvu nema nego 
riječi milovanja. Srce Ferdinandovo nije se ganulo na prizor, što 
mu ga pružao onaj sijedi starac, koji mu bijaše darovao nenadanih 
kraljevina a nije mu pitao na uzdarje nikakove milosti; pitao mu 
je samo, da održi svoju kraljevsku riječ, da _mu povrati ono, što ga 
je pripadalo i pred Bogom i pred ljudima; pitao mu je, da ne 
okalja vjerolomstvom poštenje i dostojanstvo krune španjolske. Ne 
ganu se ni onda, kad mu prinese podlo Ovandovo postupanje i 
Porrasovu bunu. Sldšsh ga je samo, a nije dao važnosti nego zlatnim 
rudnicima u Veragui. Nakon nekoliko dana obrati se kralju pi- 
smeno, ali lukavi i nezahvalni kralj, pod izlikom, da se tu radi o 
mnogo zahtjeva ujedno, kao što su prava na naslove, prava na 
upravu, razni računi, zaostali dohoci i drugo još, odvrati, da bi va- 
'ljalo da sve ovo razvidi trijezna koja osoba. Kolumb pristane, da se 
stvar povjeri nadbiskupu Seviljskomu Diegu Dezi, ali ujedno očitova, 
da ne prepušta nikomu da sudi o njegovu pravu na upravu otkri- 
venih zemalja, jer da mu je to pravo zajamčeno kraljevskim pot- 
.pisom. Ferdinandu nije ovo bilo po volji, pak do suda dobrih ljudi 
nije ni došlo. Kolumb je uzalud ponavljao molbu, da se stvar riješi. 
Kralj je imao za nj samo laskavih riječi i ništa drugo. A da stvar 
pred svijetom kako zabašuri, predade Kolumbove zahtjeve posebnu 
sudu, nazvanu Junta de Descargos, koji je sud bio pozvan da 
bdije nad ispunjenjem zadnje kraljeve volje, u ovom slučaju pre- 
minule Izabele i da podmiri sva njezina obećanja. Ali su članovi 
ovoga suda bili imenovani od samoga kralja i znali su,što kralju 
ne bi bilo po ćudi, pak ništa i ne zaključiše. Vidi se jasno, da bi 

Ferdinand bio rado pogazio svoju Sje riječ, da je samo 
našao, ko da mu savjest umiri. 

Ova su otezanja i razvlačenja dakako samo trovala i onako 
slabo Kolumbovo zdravlje. Da kakogod umiri mnogobrojne svoje 
neprijatelje a tim možda i da stmekša otvrdnulo Ferdinandovo srce, 
ponudi mu, da će se odreći svih svojib prava na korist svoga sina 


Diega. Diego u isto doba uspiše kralju, da će uzeti za savjetnike 


samo ljude, koje kralj bude imenovao. Ferdinand obeća i ovaj put 
da će stvar urediti po admiralovoj želji, ali ne učini ništa. Kolumb 
je ležao bolestan, kad mu kralj ponudi neke zemlje i naslove, samo 
da se odreče svojih prava. Odbi prezirno sramotnu ponudu, te u 
listu, što ga pisa iz kreveta nadbiskupu Seviljskomu, govori do- 
slovce: ,Rek bi da Njegovo Visočanstvo ne misli održati obećanja, 
koja sam primio od njega i od kraljice (koja je sada u slavi ne- 
beskoj) i koja su mi zajamčena i njihovom riječju i njihovim pe- 
čatom.“ Vidi se po ovom, da se sijedi i zanemareni starac nije od 
Ferdinanda mogao više ničemu nadati. Zasijevnu mu ipak tračak 
nade na vijest, da Infanta Ivana, kći Izabelina, dolazi sa svojim 
suprugom Filipom, da zasjedne na materin prijestć. Pošto nije 
mogao iz kreveta, posla im u svoje ime brata Bartolomija na susret. 
Kraljevi primiše Bartolomija veoma prijazno i obećaše mu, da će 
stvar riješiti što prije. Ali su tužnomu admig#iš dani bili već izbro- 
jeni. Pozove k sebi javnoga bilježnika i predade mu jedan dodatak 
k oporuci od godine 1498. Osim prvorodstva, utemeljena u oporuci, 
kako smo to napomenuli, bijaše odredio, da mu brat Bartolomije 
mora dobivati dva a sin Fernand jedan milijun maravedisa na go- 
dinu. Osim toga glavni je baštinik morao podržavati u Genovi 
jednoga člana svoje porodice i to tako, kako bi odgovaralo dosto- 
janstvu njegova imena. Uz ostalo sjetio se i majke Fernandove, 
Beatrice Enriquezove, koju preporuči sinu Diegu na osobiti način, 
»neka je to sve“, kaže doslovce, ,na utjehu mojoj savjesti, jer je 
uspomena na njezino ime težak prijekor mojoj duši.“ Molio je na- 
pokon kraljeve, neka štuju na vijeke njegova prava, ,jer“, kaže, 
»rodjen u Genovi došao sam u Kastilju da ih služim, i otkrio sam 
na zapadu kopno, otoke i Indije... Moj sin neka je admiral 
onoga dijela oceana, koji je na zapadu od jednoga pola do dru- 
goga.“ Ovako je raspolagao na svojoj samrtnoj postelji otkrilac 
Novoga Svijeta, premda ga gotovo svi bijahu zanemarili i zapustili. 


Iz kreveta, koji nije bio njegov, u siromašnoj sobi jedne gostione 

(sl. 49.) u Valladolidu, ćutio je ipak silu, što su mu je davala nje- 
gova prava genijem stečena i zajamčena kraljevskom riječju, te je 
dijelio mora, otoke i pokrajine! Pomiren i naredjen s Bogom, miran 
i vedar preminu na dan Uzašašća Gospodinova, na 20. maja go- 
dine 1506. Zadnje su mu riječi bile: In manus tuas, Domine, 
eommendospiritum meum. Samrtni ostanci velikoga po- 
kojnika bijahu najprije sahranjeni u Franjevačkoj crkvi u Vallado- 
lidu, pak godine 1513. preneseni u Sevilju. Odatle, nekud okolo 


= 


Sl. 49. Gostiona u Valladolidu, u kojoj je umro Kristof Kolumbo. 


godine 1541., bijahu preneseni u Novi Svijet i sahranjeni u stolnoj 
crkvi u San Domingu. Kad je godine 1795. morala Španjolska ustupiti 
Francuskoj Haitski (Espafiolu) otok, Španjolci htjedoše da prenesu na 
Kubu Kolumbove kosti. To i učiniše na svečani način na dan 20. 
decembra iste godine. Ali se dogodi da su uzeli ostanke Don Diega, 
jer je nepobitno dokazano, da kosti Kolumbove počivaju još i danas 
u katedrali u San Domingu (sl. 50.). 

Malo je zaista velikih ljudi, o kojima je s jedne strane bilo 

rečeno toliko zla a s druge toliko dobra, koliko o Kristofu Kolumbu. 
Ali sva njegova povijest kao da dokazuje, da ga je živa progonila 
lična a mrtva narodna nenavidnost. Jer njegovi klevetnici hvataju 
se zaista za kojekakvim umišljenim manama, samo da ga bijede i 
da ga omalovažuju. Dok Peschel slavi i kuje u zvijezde neke nje- 
mačke naučnjake, koji samo spadaju u red časnih uspomena, nema 
za Kolumba ni cigle simpatične riječi i jedva da ga spominje! 
A ipak za sve one njegove velike naučnjake ujedno svijet ne pita 
i ne bavi se toliko, koliko se bavi i pita za samoga Kolumba; a 


Sl. 60. Smrtni ostanci Kolumbovi u katedrali San Dominga. 


ipak sve zasluge tih velikih muževa, postavljene skupa na mjerila, 
ne bi pritegle ma ni težinu same Kolumbove uspomene. Humboldt 
govori o njem, da se čovjek mora čuditi i diviti, kako je prost 
mornar mogao toliko znanja nagomilati; a Lamartin kaže, da su u 
njem bila sakupljena sva obilježja velika čovjeka, genija. Rosselly 
ga riše u svojoj povijesti gotovo kao sveca; a neki su nastojali 
oko rimskoga dvora, da ga se proglasi blaženim, na što sveta sto- 
lica nije privoljela. I zaista, Kolumb je bio dobar kršćanin, dobar, 

kao što je mogao biti u ono doba, ali svetac bio nije. A da nije 
bio svetac, dovoljan je tomu dokaz njegov odnošaj s Beatricom 
Enriquezovom, koja mu je porodila sina Fernanda. Vojuje protiva 
njega i ropstvo, koje je u više prigoda zagovarao, premda je to 
bilo s kršćanskom namjerom, da iskorijeni kanibale kao takove i da 
ih prosvijeti. Poradi česa je proteklo mnogo suza; malo manje 
možda nego što ih je činio proljeti biskup Las Casas, kad je pred- 
ložio, da se šalju u Indije afrički robovi. Kolumb je bio dobar 
i ustrpljiv, ali do stanovite granice; kad bi prekipjelo, znao bi se 
uspaliti. Tako je jednoč pošteno izlupao nekog Fonsecina skuto- 
nošu, koji bijaše došao na brod, da ga izazivlje. Što ne znači, da 
je bio osvetljiv, a to nam dokazuje dovoljno sva njegova povijest: 
to mu inače ne bi bila ni dopustila njegova velika pobožnost. Vi- 
odjeli smo, kako je djetinski bio odan naukama svetoga pisma i 
otaca svetih i kako je često dolazio do takova ushićenja i zane- 
senja, da bi katkad došao do zaključaka, koji, i ako su odgovarali 
idejama vremena, -bili su u opreci s istinom. Tako je, kako smo 
vidjeli, bio pomislio zemlju, da je nekud izbočena, da naliči kruški. . 
Nego i ovakovi zaključci bili su u njega plod došljednosti; prema 
nauci onog doba i prema motrenju još neznanih i neprotumačenih 
pojava bili su logični. 

Humboldt navodi znanstvene istine, koje je ovaj veliki Tali- 
janac bilo otkrio bilo naslutio, i nabraja: prvo, promjenljivost ma- 
gnetične deklinacije; drugo, zavijanje izoterma preko oceana; treće, 
položaj mora Sargaškoga; četvrto, općeniti smjer morskih struja; 
peto, njihov utjecaj na oblik otoka u obće a na ostrvlje Antilsko 

. napose. K ovomu valja dodati, da se on bavio i pitanjem o raz- 
diobi ljudskih plemena i da je prvi kušao kako da odredi geogra- 
fijsku duljinu na moru varijacijom magnetične igle. Kao pomorac 
ostavljao je daleko za sobom sve svoje suvremenike. Bio je stru- 
kovno naobražen, koliko je u ono doba bilo samo moguće. Obično 
se ne navodi, ali je red istaknuti, da je bio jedan od onih rijetkih 
biranih umova, koji su bili uvjereni, da se sveto pismo ne protivi 
okruglosti zemaljskoj; — a što je još više, da je to i dokazao. 
U koliko nam je Las Casas sačuvao njegov dnevnik, vidimo ga 
točna i poetična spisatelja; vidimo ga kako riše krasno i divno 
one krasne i divne predjele; vidimo kako ništa ne izbježe njegovu 
oku svedjer otvorenu istini i ljepoti, tako da se čovjek mora upravo 
diviti gipkoći njegova uma. Skroman u sreći, ne prima od kraljeva 

bogatih baština u Novom Svijetu; ponosan u nesreći, ne će da mu 
puste verige, kojima ga Bobadilla bijaše okovao. Ponizan u svemu, 
ponosio se samo djelom, koje bijaše izveo. Držao je do svojih prava 
jedino za to, neka mu ime ostane sačuvano, neka mu slava ostane 
netaknuta. 

Kolumb je svakako izvanredna pojava u ljudskoj povijesti. 
S gotovom osnovom u ruci, uvjeren o još nepoznatoj istini, muči se 
dvadeset godina da nadje koga, da mu pruži sredstva, da tu osnovu 
izvede, da dokaže tu istinu. I premda su ta sredstva bila u ru- 
kama mogućnika i premda svoga nije još imao pod Bogom ništa, 
nije ipak htio da popusti od svojih zahtjeva; htio je i tražio je, 
da mu zasluge za Španjolsku budu i štovane i cijenjene. Zaista 
je njegovo tvrdo uvjerenje o uspjehu i njegova ustrajnost dokaz 
njegove veličine. Pak čovjeka valja da hvata rumenilo svaki put, 
kad čita, s kojim su prezirom neki naučnjaci o njem pisali. Zaslije- 
pljenost je išla tako daleko, da su ga nazvali neznalicom, jer nije 
znao imena nekih biljaka. no? 

Kolumb nije dakako iznašao zakon o universalnoj gravitaciji; 
nije otkrio zakone, što ih je otkrio Kepler; nije izumio stroj na 
paru; nije otkrio električnu silu; nije osvojio svu Evropu kao 
prvi Napoleon; Kolumb je samo otkrio Ameriku! Izveo je djelo, 
koje je potreslo čitavim svijetom; uništio je predsuda od vije- 
kova; spojio je istok sa zapadom; ujedinio je čovječanstvo; usa- 
vršio je božje djelo. 

Od onda je na stotine okrunjenih glava za veliku većinu uto- . 


nulo u more zaboravi; ali ime Kolumbovo živi.i svijetli svojim 


sjajem na samu krunu svojih nezahvalnih španjolskih gospodara. 
Plemena i narodi mogu biti nezahvalni, ali čovječanstvo ne zna za 
nezahvalnost. Čovječanstvo mu se odužuje; čuva mu uspomenu i 
čuvat će mu je, dok bude svijeta i vijeka. 


* 
* * 


Kolumbov prvorodjenac Don Diego bijaše naslijedio sva očeva 
prava; ali dvor, koji bijaše onako nesmiljeno zapustio oca, nije se 
htio osvrćati ni na zahtjeve sina. Don Diego se uteče pravdi. 
Mnogo je krat došlo do nagadjanja, ali bi stvar opeta zapela sad 
s jednoga razloga, sad s drugoga. Ali pošto se Don Diego oženi 
Marijom Toledskom, nećakinjom Ferdinandovom, dodje godine 1509. 
do neke i ako ne konačne nagodbe, po kojoj Don Diego bi ime- 

novan generalnim namjesnikom svih naseobina u Novome Svijetu. 
Otputi se kao takav iste godine put Novoga Svijeta, a s njim i 
stričevi mu Bartolomije i Diego. Bartolomije bijaše dobio na dar 
ostrv Mona, što je izmedju Haitia (Espafiole) i Portorica. Ali je Fonseca, 
govori Rossely, još živio, pak je i Diegovo vladanje bilo ogorčeno od 
mnogobrojnih neprilika, što su mu ih pribavljali neprijatelji, valjda 
potajno nahuekani od samoga dvora, koji se na prava Kolumbove 
porodice nije sad više mnogo obazirao. Don Diego, da brani po- 
rodične povlastice i da se obrani od osvada, što su ih protiv njega 
neprestano podizali njegovi neprijatelji, vrati se godine 1923. u 
. domovinu. Godine 1526. zateče ga smrt u Montalbanu, te ostavi 
sinove Luisa i Kristofa. Stariji brat Luis nastavi pravdu protiva 
dvora, ali je napokon napusti nagodbom, kojom se odreče svih 
prava na otkrivene zemlje i dobi na uzdarje tisuću zlatnih dublona 
na godinu i naslove: vojvoda od Verague, markiz Jamajke i admiral 
indijski. Kolumbova braća Diego i Bartolomije umriješe na Hait- 
skom otoku i ne ostaviše potomaka. Porodica vojvoda od Verague 
živi još i danas u Španjolskoj. 

— Otkriva Kubu. — Traži državu Kublay-Kana. — Otkriće ta- 

XII 


XIII. 

baka i krumpira. — Pinzonovo izdajstvo. — Kaitski otok. — 
Kacik Guacanagari. — Gubitak ,,sv. Marije“, — Tvrdja Nadi- 


. Odlazak put Evrope. — Alizeji. — Oluja. — Nestaje Pinte. — 


Kolumb u pogibli. — Zavjeti. — Srećan dolazak na Azorsko 
ostrvlje. — Kastanedova nevjera. — Opeta oluja. — Dolazak 
u Portugišku. — Dolazak u Palos. — Izdajstvo i smrt M. A. 
Pinzona. — Sjajan doček na dvoru u Barceloni. — Papina bula 
o razdiobi zemalja na zapadu. — Priprave za drugo putovanje. 


; Odlazak na drugo putovanje. — Otkriće Malih Antila. — Ka- 


nibali. — Portorico. — Povratak na Haiti. — Sudbina posade 
Nadividadske. — Caonabo. — Kolumb osniva grad Izabelu. — 
Razočaranja. — Zlatni rudnici Cibaoski. — Nemiri u naseobini. 
— Tvrdja sv. Tome. — Opeta Caonabo. .......00 40000 vaaa 


. Otkriće Jamajke. — Boj s urodjenicima. — Dolazak na Kubu. 


— Kolumbova nagadjanja o Kubi. — Zapisnik o Kubi da nije 
otok, već veliko kopno. — Opeta na Jamajku. — Povratak u 
Izabelu. — Admiralova bolest; brat mu Bartolomije......... . 
Politička razdioba Haitskog ostrva. — Neredi na ostrvu za 
Kolumbove odsutnosti. — Caonabova urota. — Ojeda ga hvata 
na prijevaru. — Bojevi protiva urodjenik4. — Nove tvrdje. — 
Sveopći ustanak. — Odlučna bitka. — Očajno stanje urodje- 
nika. -—— Sudbina Guacanagarieva. ...... duda fa dakaka 
Spletke na dvoru. — Aguadovo poslanstvo. — Zlatni rudnici. 
— Kolumb se vraća u Španjolsku. — Pristaje putem na Gua- 
dalupu. — Indijanke pod oružjem; sukob s urodjenicima. — 
Smrt Caonabova. — Dolazak u Cadix. — Kolumb utemeljuje 
prvorodstvo od svih svojih prava i dobara. — Priprave za treće 


DUtovanje:../:: ola ed ana Oo ia Da ORE krt jća 
Odlazak na treće putovanje. — Otkriće Trinidadskog crkva i 
Pariaškog zaliva. — Urodjenici. — Biserje. — Povratak na 
Haitski otok. — Kolumbova nagadjanja o obliku zemaljskom. 
— Adelantadova uprava na otoku. — Anacoana. — Neredi u 
Izabeli. — Buna urodjenika. — Frano Roldan. — Opeta Ana- 
coana. — Roldanova buna. — Rat Indijanaca................ 


. Dogadjaji na Haitskom otoku poslije Kolumbova dolaska. — 


Buna traje i razvija se. — Prisiljeni ugovor s buntovnicima. 
— Ojeda dolazi na otok. — Novi nemiri. — Roldan postaje 
opeta admiralov privrženik. — Higuanota, kći Anacoanina..... 
Spletke na dvoru protiva Kolumba. — Fonseca. — Kraljevski 
listovi. — Bobadilla dolazi u San Domingo. — Sramotno postu- 


panje protiva Kolumba. — Kolumb i braća mu dolaze okovani . 


u Cadix na 20. novembra godine 1500. — Odjek u Španjolskoj. 
— Kolumb na dvoru ................ dd odao o ad le 
Drugi savremeni putnici. — Ivan i Sebastijan Caboto. — Braća 
Cortereal. — Gama i otkriće Istočne Indije. — Cabral i otkriće 

Brazila. — Ojeda. — Amerigo Vespucci. — Pedro Alonzo Nino 
iz Moguera. — Vincente Yanez Pinzon. — Diego di Lepe. — 
Rodrigo Bastidas. — Vespucci i njegova zadnja putovanja. ... 
Ferdinand prema Kolumbu. — Bobadillina uprava. — Žalosna 
sudbina urodjenika — Ovando zamjenjuje Bobadillu. — Kolumb 


u Španjolskoj. — Priprave za četvrto putovanje. ........... .. 
Odlazak Kolumbov na četvrti put. — Ovando ne da Kolumbu 
da pristane u San Domingo. — Guanajsko ostrvlje. — Hon- 


duras. — Zlato. — Kolumb traži tjesno -u Istočne Indije. — 
Veragua. — Kacik Quibian. — Zlatni rudnici. — Pokušaj na- 
geljenja. — Povratak u Jamajku. — Kolumb ostaje bez bro- 


Ovandova uprava. — Anacoana. — Užasan pokolj i španjolska 
kukavština. — Navala na Hygeneysku pokrajinu. — Kacik Co- 
tabanama. — Ovandova nedjela. — Kolumb čami na Jamajci. 
— Porrasova buna. — Ovandova nepravda prema Kolumbu. 
— Povratak u San Domingo. . ....... 40000 

Kolumbov povratak u Španjolsku. — Smrt Izabelina. — Kolumb 
u nevolji. — Ferdinand i španjolska nezahvalnost. — Smrt Ko- 
lumbova. — Njegove zasluge za prosvjetu; njegovi našljednici. 

